
Džastinui ir visiems jauniems slaptiesiems 
agentams, britams ir amerikiečiams, kurie, 
rizikuodami gyvybe, kovoja su narkotikais. 


PIRMA DALIS 


„Kilpa“ 


PIRMAS SKYRIUS 


Paauglys merdėjo vienas. Niekas to nežinojo, vargu kam nors 
tai ir būtų rūpėję. Liesas kaip skeletas, narkotikų sunykintas 
kūnas tįsojo ant dvokiančio šiaudinio čiužinio purvino kamba- 
rio kampe. Landynė buvo viename iš apleistų kvartalų, vadin- 
tų „projektais, Anakostijoje, tokiame Vašingtono priemiestyje, 
kuriais Jungtinių Valstijų sostinė nesididžiuoja ir kur niekada 
nesilanko turistai. 

Jei vaikinukas būtų žinojęs, kad jo mirtis reikš karo paskelbimą, 
nei būtų tą supratęs, nei susidomėjęs. Šitaip jaunus protus paveikia 
narkotikai. Sunaikina juos. 


Žinant prezidento vaišingumą, vasaros pabaigoje Baltuosiuose 
rūmuose surengta vakarienė buvo kukli. Po aperityvų kokteilių 
salėje tik dvidešimt asmenų - dešimt porų - sėdo prie stalo; aš- 
tuoniolikai jų ta garbė darė didelį įspūdį. 

Tarp jų buvo devyni savanoriai, daugiausia nusipelnę Veteranų 
administracijai, visą šalį aprėpiančiai organizacijai, besirūpinan- 
čiai gerove tų, kuriems anksčiau buvo tekę apsivilkti kurios nors 
ginkluotųjų pajėgų rūšies uniformą. 

Per devynerius ankstesnius metus iki 2010-ųjų daug vyrų ir 
kažkiek moterų grįžo namo iš Afganistano ir Irako su fizinėmis 


ar psichinėmis traumomis. Kaip vyriausiasis kariuomenės vadas, 
prezidentas norėjo padėkoti devyniems svečiams iš Veteranų 
administracijos už tai, ką jie sugebėjo nuveikti. Kartu su žmono- 
mis juos pakvietė papietauti prie stalo, prie kurio kadaise sėdėjo 
Abraomas Linkolnas. Pirmoji ponia pati aprodė jiems privačius 
apartamentus, po to, akylai stebint rūmų valdytojui, susodino 
palaukti, kol bus išpilstyta sriuba. Kai kas sutriko, kai pagyvenusi 
padavėja staiga pradėjo ašaroti. 

Moteris verkė be garso, bet sriubinė jos rankose virpėjo. Pa- 
mačiusi ašaras, riedančias padavėjos skruostais, priešais ją už 
apskrito stalo sėdinti pirmoji ponia nukreipė žvilgsnį nuo aptar- 
naujamo svečio. 

Rūmų valdytojas, nepražiopsantis nieko, kas galėtų sunervinti 
prezidentą, pasekė akimis jos žvilgsnį ir tyliai, bet skubiai apėjo 
stalą. Galvos krustelėjimu liepė artimiausiam padavėjui paimti 
sriubinę, kol neįvyko katastrofa, ir atsargiai palydėjo pagyvenu- 
sią moterį nuo stalo prie sukamųjų durų į bufetą ir virtuvę. Kai 
pora dingo iš akių, pirmoji ponia priglaudė servetėlę prie lūpų, 
sumurmėjo atsiprašymą atsargos generolui, sėdinčiam iš kairės, 
atsikėlė ir išėjo. 

Padavėja sėdėjo bufete, jos pečiai virpėjo; ji šniaukrodama 
kartojo: „Man taip nemalonu, man taip nemalonu.“ Rūmų valdy- 
tojo veido išraiška nerodė ketinimo dovanoti. Valstybės vadovo 
akivaizdoje nedera susileisti. 

Pirmoji ponia mostelėjo jam grįžti pas sriubos pilstytojus. Tada 
pasilenkė prie verkiančios moters, kuri šluostėsi akis prijuostės 
kraštu ir vis dar atsiprašinėjo. 

Po kelių švelnių klausimų padavėja Meibelė pasakė priežas- 
tį, dėl kurios nusižengė tarnybos taisyklėms. Policija aptiko jos 
vienintelio vaikaičio lavoną; vaikaičio, kurį ji užaugino po to, 
kai tėvas prieš devynerius metus žuvo Pasaulio prekybos centro 
griuvėsiuose. Berniukas tada buvo šešerių. 

Policininkai paaiškino jai, kokią mirties priežastį nustatė gydy- 
tojas; kūnas esąs miesto lavoninėje, iš ten galėsianti jį paimti. 

JAV pirmoji ponia ir pagyvenusi padavėja - abi vergų pali- 
kuonės - guodė viena kitą bufeto kamputyje, o už kelių žingsnių 
Veteranų administracijos pažibos oriai šnekučiavosi prie sriubos 
ir skrebučių. 

Apie įvykį pietų metu neužsiminta, ir tiktai po dviejų valandų 
prezidentas, savo apartamentuose nusivilkdamas smokingą, pa- 
klausė savaime suprantamo dalyko. 

Praslinkus dar penkioms valandoms, beveik tamsiame mie- 
gamajame, kur neužgęstanti pašvaistė virš Vašingtono miesto 
tik sidabrine gija smelkėsi per neperšaunamą stiklą ir užuolaidą, 
pirmoji ponia pajuto, kad šalia gulintis vyras negali užmigti. 

Prezidentą daug metų augino senelė. Jis tvirtai įsiminė ir ver- 
tino vaikaičio ir senelės ryšį. Nors buvo pratęs anksti keltis ir 
įtemptai mankštintis, kad išlaikytų fizinę formą, miegas neėmė. 
Gulėjo tamsoje ir mąstė. 

Jau nusprendė, kad tas penkiolikmetis neišnyks bevardžiame 
kape, o bus deramai palaidotas jo tikėjimo kapinėse. Bet prezi- 
dentui parūpo tokio jauno, iš skurdžios, bet religingos ir padorios 
šeimos kilusio vaikino mirties priežastis. 

Kelios minutės po trijų jis nuleido nuo lovos ilgas plonas kojas 
ir siekė chalato. 

— Kur išeini? - paklausė mieguistas balsas šalia. 

— Tuoj grįšiu, - atsakė jis, susijuosė chalatą ir basas nutapeno 
į drabužinę. 

Kai pakėlė ragelį, atsakymas pasigirdo po dviejų sekundžių. 
Jeigu budinti telefonininkė ir buvo mieguista tą nakties valandą, 
kai žmogaus dvasia nusilpsta, ji to neparodė. 

— Klausau, pone prezidente, - atsiliepė žvaliai ir ramiai. | 

Lemputė virš telefono įspėjo ją, kas skambina. Žmogus iš Čika- 
gos gyveno šitame šlovingame name jau trečius metus, tačiau dar 

nebuvo pripratęs prie minties, kad bet kuriuo dienos ar nakties 
metu galėtų turėti viską, ko panorės, - tereikia pasakyti. 

- Prašyčiau pažadinti Kovos su narkotikais valdybos direktorių 
namuose ar kur jis bebūtų, - tarė prezidentas. 

Telefonininkė nenustebo. Kai esi Tas Žmogus ir panori, tarkim, 
persimesti mandagiais žodžiais su Mongolijos prezidentu, tai turi 
būti įvykdyta. 

— Tuojau jį surasiu, - tarė jauna moteris, sėdinti keliais aukš- 
tais žemiau, Ryšių centre. Pirštai lakstė kompiuterio klavišais. 
Netrukus ekrane sušvito pavardė. Paklausus asmeninio telefono 
numerio, išsirikiavo dešimt skaitmenų. Gražus pastatas už sos- 
tinės ribų, Džordžtaune. Telefonininkė paskambino ir laukė. Po 
dešimto signalo atsiliepė mieguistas balsas. 

— Pone, jums skambina prezidentas, - ištarė ji. 

Pusamžis pareigūnas akimirksniu išsiblaivė. Telefonininkė su- 
jungė federalinės agentūros, oficialiai vadinamos Kovos su nar- 
kotikais valdyba, vadovą su apartamentais viršutiniame aukšte. 
Pokalbių ji negirdi. Užgesusi lemputė praneš, kad pokalbis baigtas 
ir reikia išjungti abonentą. 

— Atsiprašau, kad trukdau tokiu metu, - prabilo prezidentas. 
Pašnekovas iš karto užtikrino jį, kad tai joks trukdymas. - Man 
reikia informacijos, gal patarimo. Ar galėtume susitikti šįryt, 
devintą valandą, vakariniame flygelyje? 

Paklausė tik iš mandagumo. Prezidentai duoda nurodymus. 
Valdybos direktorius užtikrino jį, kad devintą valandą ryto bus 
Ovaliajame kabinete. Prezidentas padėjo ragelį ir grįžo į lovą. 
Pagaliau užsnūdo. 

Elegantiškame raudonų plytų name Džordžtaune valdybos di- 
rektorius miegamajame paklausė nieko nenutuokiančios žmonos 
su suktukais plaukuose: kokia čia velniava? Aukšti valdininkai, 
paties prezidento pažadinti trečią valandą nakties, negali negal- 
voti, kad atsitiko kažkas negero, gal net labai blogo. Direktoriui 

jau nebe miegas galvoje - nuėjo į virtuvę, atsigėrė sulčių, išsivirė 
kavos ir ėmė ne juokais nerimauti. 


Kitapus Atlanto švito. Atšiaurioje pilkoje jūroje priešais šiaurinės 
Vokietijos Kukshafeno uostą, įsilyjant lietui, laivas „San Cristobal“ 
priėmė locmaną. Škiperis, kapitonas Chosė Marija Vargasas, laikė 
šturvalą, o šalia stovintis locmanas tyliai jį instruktavo. Kalbėjosi 
angliškai, ore ir jūroje visuotinai priimta kalba. „San Cristobal“ 
pasisuko pirmagaliu ir įplaukė į Elbės žiočių išorinį reidą. Už 
šimto kilometrų jis bus įvestas į Hamburgą, didžiausią Europoje 
upės uostą. 

„San Cristobal", trisdešimties tūkstančių tonų talpos universa- 
lus krovininis laivas, plaukiojo su Panamos vėliava. Nuo tiltelio, 
kur du vyriškiai įtempę akis ieškojo rūke bakenų, žyminčių gi- 
laus kanalo ribas, iki pirmagalio eile ant eilės rikiavosi plieniniai 
jūriniai konteineriai. 

Po deniu jų buvo aštuoni aukštai, o viršuje dar keturi. Nuo 
pirmagalio iki tiltelio tilpo keturiolika eilių; be to, laivas buvo 
pakankamai platus, kad aštuonios eilės įsitektų skersai. 

Dokumentai teisingai liudijo, kad laivas išplaukė iš Marakaibo 
uosto Venesueloje ir plaukė į rytus, į Surinamo sostinę ir vienintelį 
šalies uostą Paramaribą, papildyti krovinio dar aštuoniasdešimčia 
konteinerių bananų. Bet dokumentuose nebuvo užuominos apie 
tai, kad vienas iš paskutinių konteinerių ypatingas, nes jame, be 
bananų, yra ir kitoks krovinys. 

Tą kitą krovinį iš atokios hasjendos šiaurės Kolumbijoje per 
Venesuelą ir Gajaną į tokią pat atkampią bananų plantaciją Su- 
riname atskraidino senu, atitarnavusiu „Transaal“, krovininiu 
lėktuvu, pirktu iš kažkelintų rankų Pietų Afrikoje. 

Atitarnavusio lėktuvo krovinį sukrovė plieninio jūrinio kon- 
teinerio gale kaip plytų sieną, nuo krašto iki krašto ir nuo grindų 
iki lubų. Prieš septynias eiles „plytų“ įstatė dirbtinę užpakalinę 

sieną, pritvirtino ją, nušlifavo ir nudažė kartu su visu konteinerio 
vidumi. Tiktai tada pakrovė stovus, apkabinėtus žaliais, neprino- 
kusiais bananais, kad juos atšaldytus, bet nesušaldytus pristatytų 
į Europą. 

Sunkvežimiai su eksportuojamų vaisių konteineriais ant plat- 
formų riaumodami dundėjo per džiungles į pajūrį; ten juos kro- 
vėsi „San Cristobal“, kiek tiktai talpino jo triumai ir denis. Paskui 
jis atsišvartavo ir išplaukė į Europą. 

Kapitonas Vargasas, sąžiningas jūros vilkas, nenujautė turįs 
laive papildomą krovinį. Nebe pirmą kartą plaukė į Hamburgą, 
bet vis tiek negalėjo atsistebėti jo dydžiu ir efektyvumu. Senasis 
Hanzos uostas - tai jau ne vienas, o du miestai. Viename gyvena 
žmonės, susitelkę tarp Alsterio upės sukurtų dviejų vandens kelių, 
o kitas - plačiai išsidriekęs uostamiestis, didžiausias konteinerių 
uostas Europoje. 

Kasmet jis priima trylika tūkstančių laivų, kurie švartuojasi 
prie trijų šimtų dvidešimties prieplaukų, iškrauna ir pasikrauna 
šimtą keturiasdešimt milijonų tonų krovinių; konteinerius gabe- 
nantiems laivams čia yra keturi terminalai. „San Cristobal“ buvo 
nukreiptas į Altenverderį. 

Kai laivas, plaukdamas pro vakarų krante iškilusį Hamburgą, 
sulėtino greitį iki penkių mazgų, kapitonui ir locmanui atnešė 
stiprios kolumbietiškos kavos; vokietis mėgavosi jos aromatu. 
Lietus liovėsi, saulė pažvelgė pro debesis, o įgula jau planavo 
laisvalaikį krante. 

Prieš pat vidurdienį „San Cristobal“ prisišliejo prie jam skir- 
tos prieplaukos. Vienas iš penkiolikos Altenverderio portalinių 
kranų beveik iš karto atgijo ir ėmė kelti konteinerius iš laivo ant 
krantinės. 

Kapitonas Vargasas atsisveikino su locmanu, ir šis, baigęs pa- 
mainą, išvyko į namus Altonoje. Laivo varikliai buvo išjungti, 
gyvybinės veiklos palaikymo sistemos prijungtos prie avarinio 

maitinimo šaltinio. Jūrininkai, pasiėmę pasus, išlipo į krantą ir 
patraukė į Reperbano barus. „San Cristobal“ įsiviešpatavo tyla. 
Kapitonas Vargasas, kuriam laivas buvo ir darbo vieta, ir namai, 
mėgo šitokias valandas. 

Jis negalėjo žinoti, kad už keturių konteinerių nuo tiltelio, 
trečias nuo viršaus ketvirtoje eilėje nuo dešinio borto, stovi kon- 
teineris su maža, bet neįprasta emblema ant šono. Būtų sunku jį 
rasti, nes jūriniai konteineriai apibraižyti, išteplioti, aprašinėti 
identifikavimo kodais ir savininkų pavardėmis. Ta neįprasta em- 
blema buvo du koncentriniai apskritimai, vidiniame - Maltos 
kryžius. Tai buvo slaptas „Hermandad“, arba „Brolijos“, atpa- 
žinimo ženklas. Ši gauja eksportuoja 90 procentų Kolumbijos 
kokaino. O krantinėje budėjo viena pora akių, sugebanti atpažinti 
šitą emblemą. 

Portalinis kranas kilnojo konteinerius nuo denio ir pernešinėjo 
juos į zujančią kompiuterio valdomų ratinių krautuvų armiją. 
Vykdydami aukštai virš krantinės iškilusio bokšto komandas, jie 
vežė plienines dėžes į sandėlių zoną. Vienas uosto darbuotojas, 
tarsi atsitiktinai sukinėdamasis tarp jų, pastebėjo emblemą su 
dviem apskritimais. Jis kažkam paskambino mobiliuoju telefonu 
ir nuskubėjo į savo kabinetą. Už daugelio kilometrų Hamburgo 
link pajudėjo sunkvežimis su platforma. 

Kaip tik tuo metu Kovos su narkotikais valdybos direktorius 
buvo įvestas į Ovalųjį kabinetą. Jis jau lankėsi čia kelis kartus 
anksčiau, bet milžiniškas senovinis rašomasis stalas, vėliavos ant 
sienų ir respublikos herbas vis dar darė jam įspūdį. Jis žavėjosi 
valdžia, o ši vieta buvo jos esmė, kvintesencija. 

Prezidentas spėjo pasimankštinti, nusiprausti po dušu, papus- 
ryčiauti ir įprastai apsirengti, tad buvo gerai nusiteikęs. Pasiūlė 
svečiui sėstis ant sofos, pats įsitaisė ant kitos. 

- Kokainas, - prabilo jis. - Norėčiau informacijos apie kokainą. 
Jūs turite daug medžiagos. 


- Iki pat lubų, pone prezidente. Iš bylų galėtume sukrauti pus- 
metrio storio sieną. 

— To jau būtų per daug, - tarė prezidentas. - Man pakaks kokių 
dešimties tūkstančių žodžių. Bet ne statistikos puslapių. Tik fak- 
tų. Sintezės. Kas jis yra, iš kur atsiranda (tartum aš nežinočiau), 
kas jį gamina, kas gabena, kas juo prekiauja, kas vartoja, kiek jis 
kainuoja, kur nusėda pelnas, kas klesti, kas kenčia ir kaip mes su 
juo kovojame. 

— Tik apie kokainą, pone prezidente? Ar kiti narkotikai jūsų 
nedomina? Heroinas, arba „angelų dulkės“, metamfetaminas, 
visur esanti marihuana? 

- Tik apie kokainą. Informacija tiktai man. Asmeniškai. Noriu 
svarbiausių faktų. 

— Pone, duosiu nurodymą parengti naują pranešimą. Dešimt 
tūkstančių žodžių. Aiškia kalba. Visiškai slaptai. Per šešias dienas, 
pone prezidente? 

Vyriausiasis ginkluotųjų pajėgų vadas šypsodamasis atsistojo, 
ištiesė ranką, Susitikimas baigtas. Durys jau atsivėrė. 

— Direktoriau, žinau, kad galiu jumis pasitikėti. Per tris dienas. 

Direktoriaus „Crown Victoria laukė automobilių aikštelėje. 
Gavęs komandą, vairuotojas apsisukęs privažiavo prie dešiniojo 
rūmų flygelio durų. Po keturiasdešimties minučių direktorius jau 
buvo kitame Potomako krante, Arlingtone, Armijos ir Laivyno 
kelio pastate Nr. 700, patogiame viršutinio aukšto kabinete. 

Gautą užduotį jis pavedė Operatyvinio skyriaus viršininkui 
Bobui Berigenui. Pavaldinys, karjeros laiptais kilęs ne prie stalo, o 
praktiniame darbe, niūriai palingavo galva ir iškošė pro dantis: 

- Per tris dienas? 

Direktorius linktelėjo. 

— Nevalgyk, nemiegok. Gyvenk tik kava. Bobai, nesikuklink. 
Drėbk visą mėšlą, kaip yra iš tikrųjų. Gal paskui mums kiek nors 
nubyrės iš biudžeto. | 

Buvęs operatyvininkas nuėjo pas savo atstovą spaudai ir pa- 
prašė atšaukti visus susitikimus, interviu ir kitus įsipareigojimus, 
numatytus trims artimiausioms dienoms. „Kanceliarinės žiur- 
kės, - niršo jis. - Užkrauna darbą kitam, reikalauja neįmanomo, 
o patys vaikšto į priėmimus ir uodžia, kur pakvips pinigais.“ 


Saulei leidžiantis visas „San Cristobal“ krovinys atsidūrė kran- 
te, bet vis dar uosto teritorijoje. Sunkvežimiai su platformomis 
grūdosi prie trijų tiltų, kuriuos turėjo pervažiuoti, kad pasiimtų 
importuotas prekes. Prie vien Nydernfeldo tilto nusitęsusioje 
eilėje laukė ir sunkvežimis iš Darmštato, vairuojamas tamsaus 
gymio vyriškio. Dokumentai rodė, kad jis Vokietijos pilietis, turkų 
kilmės, vienos gausiausių Vokietijos tautinių mažumų atstovas. 
Nebuvo pagrindo įtarti, kad jis turkų mafijos narys. 

Vairuotojas žinojo, kad uosto teritorijoje nebebus grūsties. 
Konteineris iš Surinamo muitinėje nesudarys problemų. 

Per Hamburgą į Europą patenka toks milžiniškas krovinių 
srautas, kad įdėmiai patikrinti kiekvieno konteinerio fiziškai ne- 
įmanoma. Vokietijos muitinė stengiasi visomis išgalėmis. Kartais 
krovinys pasirenkamas atsitiktinai, bet dažniausiai - gavus per- 
spėjimą, kad nesutampa krovinio aprašas ir išplaukimo uostas 
(pavyzdžiui, bananų neveža iš Mauritanijos) arba tiesiog netin- 
kamai surašyti dokumentai. 

Tikrinami konteineriai gali būti atidaromi nuplėšiant plombas, 
matuojami iš vidaus ir iš lauko ieškant slaptaviečių, gali būti daro- 
mi cheminiai tyrimai muitinės laboratorijoje, vedžiojami kvapus 
atpažįstantys tarnybiniai šunys, kartais net rentgeno spinduliais 
peršviečiamas paimti krovinio atvykęs transportas. Įprastai per 
dieną rentgenu patikrinama apie pustrečio šimto sunkvežimių. 
Bet vienam bananų konteineriui jokių problemų nekilo. 

Šito konteinerio nepasiuntė ir į vaisių saugyklą, nes pagal do- 
kumentus jis privalėjo nedelsdamas palikti uostą, todėl nebuvo 

prasmės varyti jo į šaldytuvą. Hamburgo muitinėje leidimą išva- 
žiuoti iš uosto duoda elektroninė sistema ATLAS. Kažkas jau įvedė 
į muitinės kompiuterį krovinio registravimo numerį - dvidešimt 
vieną skaitmenį, tad leidimas buvo gautas anksčiau, negu „San 
Cristobal“ perplaukė paskutinį Elbės vingį. 

Kai vairuotojas turkas pagaliau atsidūrė eilės priekyje prie uosto 
vartų, plieninis konteineris jau turėjo visus reikalingus dokumen- 
tus. Vairuotojas padavė juos muitininkui būdelėje prie vartų, šis 
sutikrino savo kompiuteryje, pažymėjo mažai vaisių firmai Darmš- 
tate išduotą leidimą importuoti nedidelę bananų siuntą ir mostelėjo 
važiuoti. Po trisdešimties minučių turkas pervažiavo atgal per tiltą, 
už kurio atsiveria išsišakojęs Vokietijos greitkelių tinklas. 

Jis vežė toną gryno kokaino. Prieš parduodami galutiniams var- 
totojams, originalų jo tūrį šešis ar septynis kartus „gerins“ kitomis 
cheminėmis medžiagomis: benzokainu, kreatinu, efedrinu, net 
ketaminu, arklius raminančiu preparatu. Tai daro stengdamiesi 
įtikinti vartotoją, kad šitaip jis pajusiąs didesnį malonumą negu 
tiesiog įkvėpdamas pro nosį analogišką kokaino dozę. Dar labiau 
padidinti tūrį galima nekenksmingais baltais milteliais - kepimo 
soda arba cukraus pudra. 

Kiekvienas kilogramas, tūkstantis gramų, „išbrinks“ iki septy- 
nių tūkstančių gramų. Kadangi klientai už gramą moka iki dešim- . 
ties JAV dolerių, kiekvienas kilogramas gryno kokaino galiausiai 
parduodamas už septyniasdešimt tūkstančių dolerių. Vairuotojas 
vežė tūkstantį tokių kilogramų, jų vertė rinkoje - septyniasdešimt 
milijonų dolerių. Kadangi pradinė „pasta“ buvo pirkta iš Kolum- 
bijos valstiečių po tūkstantį dolerių už kilogramą, kainų skirtumo 
pakako išsinuomoti krovininiam lėktuvui į Surinamą, sumokėti 
už paslaugą bananų plantatoriams ir menką sumelę už krovinio 
pervežimą laivu „San Cristobal“. Dar penkiasdešimt tūkstančių 
dolerių įplaukė į papirkto Hamburgo valdininko sąskaitą Didžiojo 
Kaimano saloje. | 

Europos gangsteriai prisiims išlaidas už kietų briketų susmul- 
kinimą į talką primenančius miltelius, jie dar įmaišys priedų 
tūriui padidinti ir pardavinės klientams. Pridėtinės išlaidos nuo 
džiunglių iki Hamburgo uosto vartų sudarė penkis procentus, 
dar penkis procentus sudarė išlaidos Europoje, bet Kolumbijos 
narkotikų karteliui juk liko devyniasdešimt procentų pelno, kurį 
reikės pasidalyti su nusikaltėlių grupuotėmis Europoje ir JAV. 

Amerikos prezidentas visa tai sužinos iš Berigeno pranešimo, 
kuris - po trijų dienų, kaip buvo žadėta, - atsidūrė ant jo stalo. 

Tuo metu, kai jis papietavęs skaitė pranešimą, dar dvi tonos 
gryno Kolumbijos kokaino pikapo kėbule prasmuko per Teksaso 
valstijos sieną netoli Nuevo Laredo miestelio ir dingo Amerikos 
gilumoje. 


Gerbiamas pone Prezidente, 
Man teko garbė parengti Jūsų pageidautą pranešimą apie narkotiką 
kokainą. 

Žaliavos. Kokainas išgaunamas tik iš kokainmedžio, neišvaiz- 
daus krūmokšnio, kuris nuo neatmenamų laikų auga Pietų Ame- 
rikos šiaurės vakaruose - kalnuose ir džiunglėse. 

Bemaž tiek pat laiko jį kramto čiabuviai, patyrę jo poveikį: 
slopinti nuolatinį alkį ir kelti nuotaiką. Kokainmedis retai žydi ar 
duoda vaisių, jo kamienas ir šakos sumedėję ir niekam nenaudo- 
jami; narkotiko yra tik lapuose. 

Bet ir ten narkotikas sudaro gerokai mažiau nei vieną procentą 
lapų masės svorio. Reikia 375 kilogramų nuskintų lapų (jų pakaktų 
pripildyti pikapo kėbului), norint gauti 2,5 kilogramo kokos pastos - 
tarpinės medžiagos, iš kurios vėliau gaunamas kilogramas baltų 
miltelių, kilogramas gryno kokaino. 

Geografija. Šiuo metu apie 10 procentų pasaulinės kokaino pro- 
dukcijos išauginama Bolivijoje, 29 procentai Peru ir 61 procentas 
Kolumbijoje. 


Bet Kolumbijos gangsterių klanas pasiglemžia dviejų mažesnių 
tiekėjų produktą dar kaip kokos pastą, perdirba ją ir pardavinėja 
praktiškai šimtą procentų narkotiko. 

Cheminiai procesai. Šviežiems lapams paversti gatavu produktu 
reikia tik dviejų cheminių procesy, ir jie abu labai pigūs. Todėl 
sunaikinti kokos pasėlius atrodo neįmanoma. Tragiškas džiunglių 
gyventojų skurdas skatina juos auginti nereiklią piktžolę. 

Surinktus lapus verčia į seną benzino statinę ir užpila rūgštimi 
(pakanka pigios sieros rūgšties iš automobilių akumuliatorių), kuri 
ištirpdo kokainą. Permirkusius lapus ištraukia ir išmeta, o statinėje 
lieka tiršto rudo skysčio. Jį skiedžia alkoholiu ar net benzinu, kurie 
išskiria alkaloidus. 

Nuosėdos apdorojamos tokiu stipriu šarmu kaip natrio bikarbo- 
natas. Rezultatas - putojančios balzganos gleivės, vadinamos „pas- 
ta“. Tai standartinis kokaino prekybos produktas Pietų Amerikoje. 
Pastą iš valstiečių superka gangsteriai. Maždaug 150 kilogramų 
lapų tampa vienu kilogramu pastos. Visi cheminiai reagentai yra 
pigūs ir prieinami, o pagamintą produktą lengva transportuoti iš 
džiunglių į rafinerijas. 

Baigiamasis gamybos etapas. Slaptose rafinerijose, paprastai 
taib pat džiunglėse, pasta paverčiama baltais kaip sniegas kokai- 
no hidrochlorido (visas pavadinimas) milteliais, veikiant tokiais. 
cheminiais reagentais kaip druskos rūgštis, kalio permanganatas, 
acetonas, eteris, amoniakas, kalio karbonatas, natrio karbonatas, 
sieros rūgštis ir vėl benzinas. Visi cheminiai reagentai pigūs. Kadan- 
gi jie naudojami daugeliui legalių gaminių, tai lengvai įsigyjami. 

Kaina. Auginantis koką valstietis, arba kokaleras, dirbdamas 
kaip jautis per ištisus metus, iš savo sklypelio džiunglėse gali nuimti 
iki šešių derlių; kiekvienas derlius duotų jam iki 125 kilogramų 
kokos lapy. Tada jis per metus išaugintų 750 kilogramų kokos lapų, 
iš kurių galima gauti 5 kilogramus pastos. Atskaičius pridėtinės 
išlaidas, kokaleras galėtų uždirbti iki 5 000 dolerių per metus. Net 

perdirbus į miltelius, kilogramą kokaino galima įkainoti maždaug 
4000 dolerių. 

Pelnas. Joks kitas produktas pasaulyje neduoda šitokio pelno. 
Kilogramo „gryno“ Kolumbijos kokaino kaina išauga nuo 4 000 iki 
60 000-70 000 dolerių, vos nukeliavus penkis tūkstančius kilometrų 
nuo Kolumbijos krantų iki JAV arba aštuonis tūkstančius kilome- 
try iki Europos. Ir tai dar ne riba. Iki patekdamas vartotojui, tas 
kilogramas bus šešis ar septynis kartus „pagerintas“ didinant svorį 
ir tūrį, bet gramo kaina nesikeis. Galų gale vartotojas paskutiniam 
grandinės pardavėjui turės pakloti apie 70 000 dolerių už tą cukraus 
pakelio dydžio kilogramą, kuris palikdamas Kolumbijos krantus 
kainavo tik 4 000 dolerių. 

Rezultatai. Toks milžiniškas pelnas leidžia didiesiems operato- 
riams turėti naujausią technologiją, įrangą, ginkluotę ir patyrusius 
specialistus. Jie gali samdyti pasaulinio lygio mokslininkus, papir- 
kinėti valdininkiją - kai kuriais atvejais net valstybių prezidentus. 
Jie tiesiog apgulti savanorių, trokštančių talkinti transportuojant 
ir platinant jų produktą mainais už galimybę atsiriekti pelno. Kad 
ir kiek žemiausio lygio „mulų“ paklius už grotų, visada bus tūks- 
tančiai bedalių ir / ar kvailių, pasirengusių rizikuoti. 

Struktūros. Žuvus Pablui Eskobarui, Medeljino kartelio valdovui, 
ir iš verslo pasitraukus broliams Očoa iš Kalio, Kolumbijos gangste- 
riai suskilo į šimtą minikartelių. Bet per pastaruosius trejus metus 


iškilo naujas gigantiškas kartelis, kuris pajungė juos visus. 

Du gangsterius, mėginusius nepaklusti, aptiko negyvus, žiauriai 
nukankintus. Tuo ir pasibaigė pasipriešinimas naujiems vienyto- 
jams. Šis megakartelis pasivadino „Hermandad“ arba „Brolija“, 
ir veikia kaip stambi pramoninė korporacija, kuri išlaiko privačią 
armiją, saugančią jos turtą, ir psichozę sukeliantį baudžiamąjį būrį 
drausmei stiprinti. | 

„Brolija“ kokaino negamina. Ji superka kiekvieno minikartelio 
produkciją - pagamintus baltus miltelius. Ji siūlo „teisingą“ (jos 

apibrėžimu) kainą, bet ne „sutik arba traukis“, o „sutik arba mirk“ 
principu. Paskui „Hermandad“ prekiauja pasaulyje. 

Apimtys. Kokaino pagaminama apie 600 tonų per metus; jis 
skirstomas į dvi dalis maždaug po 300 tonų, siunčiamas dviem 
kryptimis: į JAV ir į Europą, beveik vienintelius žemynus, kur 
vartojamas kokainas. Atsižvelgiant į aukščiau nurodytą pelno nor- 
mą, kartelio pajamos skaičiuojamos ne šimtais milijonų dolerių, o 
dešimtimis milijardų. 

Sunkumai. Dėl didelių pelnų tarp kartelio ir galutinio vartotojo 
gali būti iki dviejų dešimčių tarpininkų - gabentojų, didmenininkų 
ar gatvės pardavėjų. Todėl bet kurios šalies teisėtvarkos organams 
nepaprastai sunku pasiekti nusikalstamo verslo ryklius. Jie patiki- 
mai saugomi, naudoja brutalyų smurtą, kad atgrasintų, ir niekad 
neprisiliečia produkto. Smulkesnės žuvys nuolat patenka į tinklus, 
teisiamos ir sėda į kalėjimą, bet retai prabyla ir bematant pakei- 
čiamos kitom. 

Konfiskacijos. Amerikos ir Europos teisėtvarkos organai be 
atvangos kovoja su kokaino pramone, nuolat konfiskuoja krovinių 
partijas ir aptinka sandėlius. Tačiau teisėtvarkos organams abie- 
juose žemynuose pavyksta likviduoti tik dešimt penkiolika procentų 
kokaino rinkos. Žinant stulbinančią pelno normą, šito nepakanka. 
Norint pakirsti kokaino pramonę reikėtų perimti ir konfiskuoti aš- 
tuoniasdešimt ar daugiau procenty rinkai skiriamo narkotiko. Jeigu 
karteliai prarastų devyniasdešimt procentų produkto, jie subyrėtų 
ir kokaino pramonė pagaliau būtų sunaikinta. 

Pasekmės. Vos prieš tris dešimtmečius kokainas buvo populiariai 
vadinamas „karamele nosiai“ didmiesčių grietinėlei, makleriams ir 
populiariosios muzikos žvaigždėms Manhatane. Šiandien jis tapo 
nacionaline nelaime, turinčia katastrofiškų padarinių visuome- 
nei. Teisėtvarkos organų duomenimis, abiejuose žemynuose apie 
septyniasdešimt procentų gatvės lygio nusikaltimų (automobilių 
nuvarymo, vagysčių, apiplėšimų ir t. t.) įvykdoma siekiant gauti 


22 


pinigų eilinei dozei. Jeigu nusikaltėlis veikia apkvaišęs nuo itin 
baisaus šalutinio kokaino produkto, vadinamo „kreku“, apiplėšimas 
gali būti beprasmiškai žiaurus. 

Be to, kokaino prekybos pelnu, išplovus pinigus, finansuojamos 
kitos nusikalstamos veiklos rūšys, visų pirma prekyba ginklais (ku- 
riuos taip pat naudoja nusikaltėliai ir teroristai) ir prekyba žmonė- 
mis, daugiausia nelegaliais imigrantais ir bagrobtomis merginomis, 
kurios verčiamos užsiiminėti prostitucija. 

Išvados. 2001 metų rudenį mūsų šalį sukrėtė Pasaulio prekybos 
centro sunaikinimas ir Pentagono ataka - įvykiai, nusinešę 3 000 
gyvybių. Nuo tada nė vienas amerikietis nežuvo nuo užsieniečių 


organizuoto terorizmo, bet kova su terorizmu tęsiasi ir turi tęstis 
toliau. Tačiau, kukliausiais apskaičiavimais, per tą patį dešimtmetį 
narkotikai sužlugdė dešimt kartų daugiau amerikiečių gyvenimų, 
nei jų žuvo per Rugsėjo vienuoliktosios tragediją, ir pusės jų žudikas 
yra cheminis junginys, vadinamas kokainu. 

Pone Prezidente, priimkite mano nuoširdžią pagarbą. 

ROBERTAS BERIGENAS 

Kovos su narkotikais valdybos direktoriaus pavaduotojas speci- 
alioms operacijoms 


Maždaug tuo pačiu metu, kai kurjeris motociklininkas atvežė 
į Baltuosius rūmus Berigeno pranešimą, buvęs Didžiosios Bri- 
tanijos muitinės valdininkas sėdėjo neišvaizdžioje kontorėlėje 
Lisabonos uoste, tuščiu žvilgsniu spoksodamas į seno apšiurusio 
tralerio nuotrauką. 

Visus brandžius metus Timas Menhairas praleido mokesčių 
inspekcijoje. Profesija ne itin populiari, bet, jo nuomone, didžiai 
svarbi. Nors mokesčių išlupimas iš vargšo turisto nespartina krau- 
jotakos, triūsas dulkėtuose Lisabonos uosto užkaboriuose teikė, 
Menhairui pasitenkinimą; būtų net džiuginęs, jeigu ne amžinoji 
bėda: lėšų trūkumas. 

Įstaigėlė, kuriai jis vadovavo, vadinosi Jūros operacijų, susijusių 
su narkotikais, analitinis centras; ji suvedė draugėn ekspertus iš 
septynių šalių. Šešios Jungtinės Karalystės partnerės yra Portu- 
galija, Ispanija, Airija, Prancūzija, Italija ir Olandija. Analitinį 
centrą priglaudė Portugalija, o jo direktoriumi tapo britas, iš Jos 
Didenybės pajamų mokesčių ir muitų valdybos perkeltas į Sunkių 
ir organizuotų nusikaltimų tyrimo agentūrą. 

Analitinis centras stengiasi koordinuoti Europos šalių teisė- 
tvarkos organų ir karinių jūrų pajėgų pastangas kovoti su kokaino 
kontrabanda iš Karibų baseino per Atlantą į Vakarų Europos ir 
jos kaimynės Vakarų Afrikos pakrantes. 

Timo Menhairo nevilties priežastis tą saulėtą rytą buvo aki- 
vaizdi: jis matė, kaip dar viena stambi žuvis su dideliu ir brangiu 
kroviniu tuoj tuoj išslys iš tinklo. 

Traleris buvo nufotografuotas iš oro, bet patruliuojantis lėktu- 
vas negalėjo kuo nors padėti. Jis tik per keliolika sekundžių per- 
davė vaizdą Analitiniam centrui, esančiam už daugelio mylių. 

Apšiuręs, pasviręs ant šono traleris, ant kurio pirmagalio galima 
perskaityti pavadinimą - „Esmeralda-G“. Per laimingą atsitikti- 
numą lėktuvas aptiko laivą rytiniame Atlante pirmomis apyaušrio 
minutėmis. Nebuvo į korpusą lūžtančių bangų, vadinasi, traleris 
niekieno nepastebėtas plaukė visą naktį. Nuotrauka buvo tokia 
rengiasi uždengti laivą nuo vieno galo iki kito mėlynu brezentu. 
Tai įprasta kontrabandininkų maskuotė. 

Jie plaukia naktį, paskui visą dieną tyliai supasi ant bangų, 
užsidengę brezentu, kuris susilieja su supančia jūra. Tokį laivą 
pastebėti iš oro be galo sunku. Saulei nusileidus įgula suvynio- 
ja brezentą ir laivas plaukia toliau. Apyaušriu vėl išskleisdama 
brezentą įgula išsidavė. Ji nežvejojo. Krovinys jau buvo triume, 
iki tonos baltų miltelių, stropiai suvyniotų ir supakuotų saugant 

nuo sūraus vandens. Tą krovinį greičiausiai paėmė kokio nors 
Venesuelos užtakio sutrūnijusių rąstų prieplaukoje. 

„Esmeralda-G“ aiškiai plaukė Vakarų Afrikos link, turbūt į 
narkotikais prekiaujančią Bisau Gvinėją. 

- Velniava, - atsiduso Menhairas, - negalėjo pasukti į šiaurę, pro 
Ispanijos Kanarų salas ar Portugalijos Madeirą, arba Azorus. 

Bet kuri iš tų šalių būtų pasiuntusi pakrančių apsaugos katerį 
sučiupti kontrabandininkų. 

Bet traleris plaukė įpiečiau, už šimto mylių į šiaurę nuo Žaliojo 
Kyšulio salų, o toji valstybė negali padėti. Neturi laivų. Ir bepras- 
miška būtų prašyti pagalbos iš skurdžių šalių, lanku nusidriekusių 
nuo Senegalo iki Liberijos. Jos pačios yra problemos dalis, o ne 
sprendimas. 

Timas Menhairas kreipėsi į šešių Europos šalių ir JAV karo laivy- 
nus, tačiau šiuo metu tame rajone nebuvo nei fregatos, nei eskad- 
rinio minininko, nei kreiserio. „Esmeraldos-G“ įgula greičiausiai 
pastebėjo fotografuojantį lėktuvą, susivokė, kad ji demaskuota, ir, 
nebekrėsdama juokų su brezentu, visu greičiu spaus kranto link. 
Jiems tereikia nuplaukti du šimtus jūrmylių, ir netgi vilkdamiesi 
varganus dešimt mazgų per valandą iki rytojaus dings Gvinėjos 
pakrantės mangrovinėse pelkėse. 

Net jeigu pavyksta laivą sulaikyti jūroje, bėdos tuo nesibaigia. 
Neseniai per laimingą atsitiktinumą prancūzų fregata atsiliepė 
į Analitinio centro prašymą ir pagal nurodytas koordinates už 
400 jūrmylių sulaikė garlaivį, gabenantį kokainą. Tačiau visus 
juridinius formalumus prancūzai žūtbūt norėjo atlikti patys. Pa- 
gal savo taisykles kontrabandininkus nubuksyravo į artimiausią 
„draugišką“ uostą, Konakrį, dar vienos skurdžios valstybės, Gvi- 
nėjos, sostinę. 

Iš Paryžiaus į sulaikytą laivą atskrido teisėjas atlikti les formali- 
tės. Kažko, siejamo su žmogaus teisėmis - les droits de Vhomme. 

— Droits de mon cul, - sumurmėjo Žanas Luji, Menhairo kolega, 
atstovaujantis Prancūzijai. Net britas suprato reikšmę - mano 
pasturgalio teisės. 

Taigi garlaivis buvo sulaikytas, isijas nariams pareikšti kal- 
tinimai, o kokainas konfiskuotas. Po savaitės laivas išsivadavo 
iš jį laikiusių lynų ir išplaukė. Su ta pačia įgula, teisėjo paleista 
už užstatą, o teisėjas persėdo iš kledaro pežo į naują mersedesą. 
Konfiskuotos prekės, kaip čia pasakius, išnyko. 

Analitinio centro direktorius atsiduso ir įvedė į kompiuterį 
„Esmeraldos-G“ pavadinimą ir nuotrauką. Jeigu jį vėl pastebė- 
tų... Bet šito nebus. Perspėtas, jis bus perdirbtas į tunų žvejybos 
laivą ir pervadintas. Tik tada vėl išplauks į Atlantą. O jeigu 
taip atsitiks, kokia tikimybė, kad per laimingą sutapimą kitas 
kokios nors Europos šalies jūrų aviacijos lėktuvas praskris 
virš jo tuo momentu, kai brezentas plaikstysis vėjyje? Viena iš 
tūkstančio. 

„Štai kur problemos esmė, - pagalvojo Menhairas. - Skurdūs 
resursai ir kontrabandininkų nebaudžiamumas. Net jeigu juos 
sučiumpa.“ 


Po savaitės JAV prezidentas šnekėjosi su Tėvynės apsaugos depar- 
tamento direktoriumi. Ši žinyba koordinuoja trylikos svarbiausių 
JAV žvalgybos agentūrų veiklą ir jai vadovauja. Direktorius ap- 
stulbęs spoksojo į vyriausiąjį ginkluotųjų pajėgų vadą. 

- Pone prezidente, ar jūs kalbate rimtai? 

- Manau, rimtai. Ką jūs patartumėte“ 

- Na, jeigu ketinate sunaikinti kokaino pramonę, teks susiremti 
su pačiais aršiausiais, beatodairiškiausiais ir negailestingiausiais 
žmonėmis pasaulyje. 

- Ką gi, reikės surasti ką nors dar geresnį už juos. 

- Pone, turbūt norėjote pasakyti „dar blogesnį“. 

- Ar turime tokį žmogų? 

— Na, iš atminties iškyla viena pavardė - gal, tiksliau, reputacija. 
Kažkiek metų tas žmogus vadovavo CŽV kontržvalgybai. Suvaidi- 
no svarbų vaidmenį demaskuojant ir suimant Oldričą Eimsą', kai 
jam galų gale leido tuo užsiimti. Paskui vadovavo „Firmos“ speci- 
alioms operacijoms. Beveik įviliojo į spąstus Osamą bin Ladeną, 
per plauką jo nenužudė. Ir tai buvo prieš Rugsėjo vienuoliktąją. 
Atleistas prieš dvejus metus. 

— Atleistas? 

- Išvarytas. 

— Kodėl? 

— Per daug negailestingas. 

— Bendradarbiams? 

— Ne, pone. Kiek žinau, mūsų priešams. 

- Negalime būti per daug negailestingi mūsų priešams. Noriu 
sugrąžinti tą žmogų. Kokia jo pavardė? 

- Pone, pamiršau. Langlyje jį visi vadino slapyvardžiu. Kobra. 


* Aldrich Hasen Eimes - Centrinės žvalgybos valdybos Kontržvalgybos skyriaus analitikas, 1985 
metais užverbuotas sovietų žvalgybos, išdavinėjo savo kolegas. 1994 metais suimtas ir nuteistas 
kalėti iki gyvos galvos be teisės prašyti malonės. (Čia ir toliau - vert. past.) 

ANTRAS SKYRIUS 


Žmogus, kurio ieškojo prezidentas, vadinosi Polas Devero. Kai 
pagaliau buvo surastas, jis meldėsi. Maldą laikė didžiai prasmingų 
užsiėmimu. 

Devero protėviai buvo tiek priartėję prie aristokratijos, kiek 
tai buvo įmanoma Masačusetso valstijoje iki 1776 metų. Kaip jų 
palikuonis, jis nuo jaunystės gyveno pasiturimai ir jau paauglys 
išsiskyrė intelektu. 

Jis mokėsi Bostono koledžo licėjuje, kurio auklėtiniai dažniau- 
siai stodavo į vieną žymiausių jėzuitų universitetų Jungtinėse 
Valstijose. Buvo laikomas talentingu ir labai ambicingu. Polo 
religingumas prilygo jo erudicijai, jis rimtai ketino tapti jėzuitu. 
Tačiau priėmė pasiūlymą tapti kitos išskirtinės bendruomenės, 
Centrinės žvalgybos valdybos, nariu. 

Dvidešimtmečiam jaunuoliui, kuris be rūpesčių išlaikydavo 
visus egzaminus, kokius tik sugalvodavo jo dėstytojai, ir per me- 
tus išmokdavo dar vieną svetimą kalbą, tai buvo apsisprendimas 
tarnauti savo Dievui ir savo Tėvynei. Jis tiesiog pasirinko tam 
pasaulietišką, o ne religinį kelią. 

Valdyboje jis sparčiai kilo, nes buvo nesustabdomas. Origi- 
nalus mąstymas neišpopuliarino jo, bet Polui tai nerūpėjo. Jis 
pasidarbavo trijuose svarbiausiuose skyriuose: Operatyviniame, 

Žvalgybos duomenų analizės ir Kontržvalgybos (vidaus saugu- 
mo). 1991 metais jo akyse subyrėjo SSRS ir pasibaigė Šaltasis 
karas - šito jis siekė du sunkius dešimtmečius, - bet jis liko 
poste iki 1998-ųjų, kai „Al Kaida“ susprogdino JAV ambasadas 
Nairobyje ir Dar es Salame. 

Per tą laiką Devero tapo patyrusiu arabistu, nes nusprendė, kad 
sovietų kryptis jau per daug populiari ir per daug akivaizdi. Pui- 
kiai įvaldęs kelis nepanašius arabų kalbos dialektus, jis geriausiai 
tiko vadovauti naujam Valdybos padaliniui, Specialių operacijų 
skyriui, įkurtam kovoti su nauja grėsme - islamo fundamentaliz- 
mu, pasėjusiu globalinį terorizmą. 

Jo pasitraukimas iš darbo 2008 metais puikiai iliustruoja seną 
mįslę: ar jis pats išėjo, ar „jį išėjo '? Savaime aišku, jis laikėsi 
pirmojo varianto. Geranoris stebėtojas tikriausiai būtų įžvelgęs 
abipuses „skyrybas“. Devero buvo senosios mokyklos atstovas. Jis 
galėjo cituoti Koraną geriau už daugelį islamo aiškintojų ir buvo 
išstudijavęs ne mažiau kaip tūkstantį jo komentarų. Tačiau dabar 
jį supo jaunuoliai, kurių ausys atrodė privirintos prie mobiliųjų 
telefonų. Devero juos niekino. 

Jis nepakentė politinio teisuoliškumo, su visais bendravo ma- 
loniai, išskyrus vienintelio tikro Dievo ir / ar Jungtinių Valstijų 
priešus. Šitiems jis neturėjo sentimentų. Visiškai išsiskyrė su 
Langliu po to, kai naujasis valdybos direktorius griežtai pareiškė, 
kad šiuolaikiniame pasaulyje privalu abejoti savo teisumu. 

Prieš išeidamas surengė tylų ir nenuoširdų vakarėlį - dar vienas 
formalumas, kurio jis negalėjo pakęsti, - ir pasitraukė į prabangią 
vilą istoriniame Aleksandrijos mieste. Ten galėjo skirti laiką mil- 
žiniškai bibliotekai ir islamo meno šedevrų kolekcijai. 

Jis nebuvo homoseksualus, bet nesukūrė šeimos. Tai sukeldavo 
daug spėlionių prie ataušinto vandens automatų Langlio seno- 
jo pastato koridoriuose - Devero kategoriškai atsisakė keltis į 
naująjį korpusą. Galų gale plepiai turėjo pripažinti tai, kas buvo 


29 


akivaizdu. Jėzuitų išauklėto intelektualo, Bostono asketo aris- 
tokrato tie dalykai nedomino. Kažkuris aštrialiežuvis, sparčiai 
kylantis karjeros laiptais, leptelėjo, kad Devero žavus kaip kobra. 
Pravardė prigijo. 


Jaunas Baltųjų rūmų valdininkas pirmiausia nuvažiavo į vilą prie 
Saut Li ir Saut Ferfakso gatvių sankryžos. Šeimininkė, besišyp- 
santi Meizė, pasakė, kad ponas bažnyčioje, ir parodė jam kryptį. 
Paržygiavęs prie automobilio vaikinas apsidairė ir pasijuto lyg 
grįžęs du šimtmečius į praeitį. 

Tam buvo pagrindo. Aleksandriją įkūrė pirkliai anglai 1749 
metais. Miestas buvo antibellum - prieškarinis ne tiktai todėl, kad 
egzistavo iki Pilietinio karo; jis egzistavo dar iki karo dėl nepri- 
klausomybės. Kadaise uostas prie Potomako upės, Aleksandrija, 
klestėjo prekiaudamas cukrumi ir vergais. Cukraus prikrauti lai- 
vai slinko prieš srovę Česapiko įlanka ir per siautulingą Atlantą, 
o kaip balastą naudojo senų Anglijos pastatų plytas. Iš tų plytų 
pirkliai statėsi išvaizdžius namus. Miestas virto greičiau senute 
Europa negu Naujuoju Pasauliu. 

Vaikinas iš Baltųjų rūmų atsisėdo šalia vairuotojo ir ėmė nuro- 
dinėti, kaip privažiuoti Saut Rojalio gatvę ir joje rasti Švenčiau- 
siosios Mergelės Marijos katalikų bažnyčią. Be pastangų atidarė 
duris, ir gatvės gaudesys liko už jų, jį pakeitė navos tyla ir ramybė. 
Apsidairęs pamatė vienišą figūrą, klūpančią prieš altorių. 

Žengdamas be garso, vaikinas ėjo nava pro aštuonis langų 
vitražus, vienintelį šviesos šaltinį. Pats baptistas, jis pajuto silp- 
ną smilkalų ir degančių apžadinių žvakių vaško kvapą. Pamažu 
artinosi prie klūpančios žilaplaukės figūros, besimeldžiančios 
prieš baltu audeklu uždengtą altorių, ant kurio stovėjo paprastas 
paauksuotas kryžius. 

Vaikinas manė, kad artinasi tyliai, bet klūpantysis pakėlė ranką, 
įspėdamas netrikdyti tylos. Baigęs melstis jis atsistojo, palenkė 

galvą, persižegnojo ir atsisuko. Pasiuntinys iš Pensilvanijos aveniu 
buvo beprabyląs, bet žilagalvis vėl pakėlė ranką ir abu tylėdami 
grįžo nava į priebažnytį prie laukujų durų. Tik tada jis atsigręžė ir 
nusišypsojo. Atidaręs duris, kitoje gatvės pusėje pamatė limuziną. 

— Pone, aš iš Baltųjų rūmų, - tarė pasiuntinys. 

- Jaunasis mano drauge, - atsakė Devero, - daug kas gyvenime 
keičiasi, bet ne šukuosenos ar automobiliai. 

Jeigu prezidento administracijos atstovas tikėjosi, kad žodžiai 
„Baltieji rūmai“, kuriuos ištardavo mėgaudamasis, padarys įprastą 
įspūdį, jis apsiriko. 

- Ir ką Baltieji rūmai norėtų pasakyti senam žmogui, išėjusiam 
poilsio? 

Jaunuolis sutriko. Visuomenėje, paranojiškai norinčioje būti 
jauna, niekas nesivadina senu net ir sulaukęs septyniasdešimties. 
Iš kur jam žinoti, kad arabų pasaulyje senatvė gerbiama. 

— Pone, su jumis nori susitikti Jungtinių Valstijų prezidentas. 

Devero tylėjo, tarsi apgalvodamas, ką išgirdo. 

— Pone, susitikti nedelsiant. 

— Gal galėtume stabtelėti prie mano namų, man derėtų apsi- 
vilkti tamsiu kostiumu ir pasirišti kaklaraištį. Bet aš nevairuoju ir 
neturiu automobilio. Tikiuosi, jūs nuvešite mane ten ir atgal? 

— Suprantama, pone. 

- Tai važiuojam. Jūsų vairuotojas žino, kur aš gyvenu. Turbūt 
lankėtės ten ir šnekėjote su Meize. 

Susitikimas Baltųjų rūmų vakariniame flygelyje buvo trumpas. 
Jis vyko prezidento administracijos vadovo, nebe pirmus metus 
su juo sutariančio pragmatiško Kongreso nario nuo Ilinojaus 
valstijos, kabinete. 

Prezidentas paspaudė Devero ranką ir pristatė patikimiausią 
savo pagalbininką Vašingtone. 

— Pone Devero, turiu jums pasiūlymą, - tarė jis. - Galbūt pra- 
šymą. Išties prašymą. Tuojau pat turėsiu susitikimą, kurio negaliu 

atidėti. Bet šitai nesvarbu. Džonatanas Silveris jums viską paaiškins. 
Norėčiau sužinoti jūsų nuomonę, kai tik galėsite ją pareikšti. 

Nusišypsojęs ir dar kartą paspaudęs ranką prezidentas išėjo. 
Ponas Silveris nesišypsojo. Šypteldavo retai ir tik tada, kai suži- 
nodavo, jog prezidento oponentas patyrė didelių nemalonumų. 
Paėmė nuo stalo aplanką ir ištiesė Devero. 

- Prezidentas bus dėkingas, jeigu pirmiausia perskaitysite šitą 
dokumentą. Čia ir dabar, - mostu parodė odinius fotelius kabi- 
neto gale. 

Polas Devero paėmė aplanką, atsisėdo, uždėjo vieną koją ant 
kitos ir įniko skaityti Berigeno pranešimą. Po dešimties minučių, 
baigęs skaityti, pakėlė galvą. 

Džonatanas Silveris dirbo su dokumentais. Pajutęs seno slap- 
tojo agento žvilgsnį, padėjo į šalį rašiklį. 

— Ką apie tai manote? 

- Įdomu, bet beveik nieko naujo. Ko tikitės iš manęs? 

- Prezidentas nori sužinoti štai ką. Ar įmanoma, naudojant 
pažangiausią mūsų technologiją ir specialiąsias pajėgas, sunaikinti 
kokaino pramonę? 

Devero įsmeigė akis į lubas. 

— Atsakymas pamąsčius penkias sekundes - bevertis. Abu tą 
suprantame. Man reikia laiko parengti tai, ką prancūzai vadina 
a projet dėtude“. 

— Man nusispjauti, kaip tai vadina prancūzai, - atrėžė Džona- 
tanas Silveris. Jis retai išvykdavo iš JAV kitur negu į pamėgtąjį 
Izraelį. Būdamas užsienyje kiekviena proga reikšdavo negatyvų 
požiūrį į Europą, o dar negatyvesnį - į Prancūziją. - Jums reikia 
laiko išstudijuoti problemai? Kiek? 

- Mažiausiai dviejų savaičių. Dar turėčiau gauti raštišką įga- 
liojimą, kuris įpareigotų kiekvieną pareigūną atvirai ir teisingai 


* Pradiniai apmatai. (Pranc.) 

atsakyti į mano klausimus. Priešingu atveju mano atsakymas vis 
tiek būtų bevertis. Manau, kad nei jūs, nei prezidentas nenorite 
švaistyti laiko ir pinigų projektui, kuris pasmerktas žlugti. 

Prezidento administracijos vadovas kelias sekundes įdėmiai 
kių minučių sugrįžo su raštu. Permetęs akimis raštą, Devero 
lėtai linktelėjo. Šito popieriaus lapo pakako pralaužti bet kokiam 
biurokratiniam barjerui šalyje. Administracijos vadovas ištiesė 
jam ir vizitinę kortelę. 

— Mano asmeniniai telefonai. Įstaigos, namų ir mobilusis. Skam- 
binkite bet kuriuo metu, jeigu tik reikalas svarbus. Prezidentas 
nuo šiol lieka nuošalyje. Ar norite paimti Berigeno pranešimą? 

— Ne, - ramiai atsakė Devero. - Aš jį įsiminiau. Kaip ir tris 
jūsų numerius. 

Jis grąžino kortelę, mintyse šaipydamasis iš gyrimosi „absoliu- 
čiu saugumu“. Prieš kelerius metus kompiuterių maniakas britas, 
sergantis lengvos formos autizmu, lengvai įveikė visas NASA ir 
Pentagono duomenų apsaugos sistemas. Naudodamasis pigiu 
kompiuteriu savo miegamajame šiaurės Londone. Kobra žino- 
jo, kas yra tikras saugumas; žinojo, kad trys vyrai gali išsaugoti 
paslaptį tik tada, jeigu du iš jų nebegyvi; žinojo, kad vienintelis 
būdas įvykdyti užduotį ir likti gyvam - ateiti ir išeiti anksčiau, 
negu blogi berniukai pabus. 


Praslinkus savaitei po Devero ir Silverio susitikimo, prezidentas 
atvyko į Londoną. Tai nebuvo valstybinis vizitas, bet laipteliu že- 
miau, oficialus. Tačiau jį ir pirmąją ponią Vindzoro pilyje priėmė 
karalienė, taip atgaivindama buvusią nuoširdžią draugystę. 

Be to, dar įvyko kelios darbinės diskusijos aptariant nuolatines 
Afganistano, abiejų šalių ekonomikos, Europos Sąjungos, visuo- 
tinio atšilimo / klimato kaitos ir prekybos problemas. Savaitgalį 
prezidentas ir jo žmona sutiko praleisti dvi poilsio dienas su 

naujuoju Britanijos premjeru oficialioje užmiesčio rezidencijoje, 
didinguose Tiudorų rūmuose, vadinamuose proziškai - Čekersu, 
Šaškėmis. Šeštadienio pavakare abi poros po pietų gurkšnojo kavą 
Ilgojoje galerijoje. Oras atvėso, židinyje spragantys rąstigaliai 
svaidė mirgančius atspindžius ant tymu įrištų senovinių knygų 
pasieniais išrikiuotose spintose. 

Niekada nenuspėsi, kaip klostysis žmogiški dviejų šalių vadovų 
santykiai, ar jie peraugs į tikrą draugystę. Kartais žmonės susi- 
draugauja, kartais lieka tik oficialiai mandagūs. Istorija liudija, kad 
Franklinas D. Ruzveltas ir Vinstonas Čerčilis, nors neišvengdavo 
nesutarimų, jautė vienas kitam simpatiją. Ronaldas Reiganas ir 
Margaret Tečer buvo geri draugai, nors tarp geležinės ledi ne- 
kintamų įsitikinimų ir kaliforniečio liaudiško humoro žiojėjo 
praraja. 

Britų ir europiečių aukščiausio lygio lyderių santykiai retai 
peržengia oficialaus mandagumo rėmus, dažnai nebūna nė to. 
Viena proga Vokietijos kancleris Helmutas Šmitas atsivežė taip 
grėsmingai atrodančią žmoną, kad Haroldas Vilsonas, eidamas 
pietauti, supantiems saviškiams ištarė vieną iš retų kandžių savo 
replikų: „Šįvakar žmonų mainai atšaukiami.“ 

"Haroldas Makmilanas negalėjo pakęsti Šarlio de Golio (jausmas 
buvo abipusis), bet simpatizavo žymiai jaunesniam Džonui E Ke- 
nedžiui. Tokiais atvejais kartais suvaidindavo vaidmenį bendra 
kalba, tačiau ne visada. 

Žinant tokią skirtingą dviejų vyriškių praeitį (dabar, rudens 
vakarą, jie mėgavosi židinio skleidžiama šiluma, o tirštėjančiose 
sutemose lauke patruliavo slaptieji agentai ir parašiutininkai), gali 
pasirodyti keistoka, kad tik tris kartus susitikę - kartą Vašingtone, 
kartą Jungtinėse Tautose ir dabar Čekerse - jie susidraugavo. 

Amerikietis negalėjo pasigirti savo kilme: tėvas kenietis, moti- 
na gimusi Kanzase, vaikystė Havajuose ir Indonezijoje, nuo jaunų 
dienų kova su fanatizmu. Anglas buvo privilegijuotas: biržos mak- 

lerio, vedusio grafystės teisėjo dukterį, sūnus; kūdikystėje auklė, 
vėliau mokslas dviejose brangiausiose prestižinėse privačiose 
mokyklose. Šitokia kilmė neretai nulemia paviršutinį žavesį, kuris 
gali slėpti vidinį plieną. Kai kuriems slepia, kai kuriems ne. 

Išoriškai abu lyderiai turėjo žymiai daugiau bendrumų. Abiem 
dar nesukako po penkiasdešimt, abu buvo vedę gražias moteris, 
abiejų vaikai dar mokyklose, abu baigę koledžus su pagyrimu ir 
visą brandų gyvenimą paskyrę politikai. Ir abu tiesiog apsėsti 
nerimo dėl klimato kaitos, trečiojo pasaulio skurdo, nacionali- 
nio saugumo ir beviltiškos padėties - net tėvynėje - tų, kuriuos 
Francas Fanonas, psichiatras, filosofas ir rašytojas, pavadino „šios 
žemės atstumtaisiais“. 

Kol premjero žmona rodė pirmajai poniai seniausias kolekcijos 
knygas, prezidentas pusbalsiu paklausė kolegos brito: 

— Ar turėjote laiko peržvelgti pranešimą, kurį jums daviau? 

- Žinoma. Įspūdinga... ir kelia nerimą. Tai didžiulė problema 
mums. Šita šalis didžiausia kokaino vartotoja Europoje. Prieš du 
mėnesius Sunkių ir organizuotų nusikaltimų tyrimo agentūra, 
rimčiausi mūsų kriminalistai, pateikė pažymą apie dėl narkotikų 
augantį nusikalstamumą. O ką? 

- Šiuo metu vienas žmogus, mano prašomas, aiškinasi gali- 
mybes įgyvendinti tokią idėją: ar būtų įmanoma - panaudojant 
visas mūsų technologijas ir mūsų specialiųjų pajėgų parengtį — 
sunaikinti kokaino pramonę. 

Premjeras apstulbo. Įsmeigė akis į amerikietį. 

- Ar tas jūsų žmogus dar nepareiškė savo nuomonės? 

— Ne. Laukiu jo sprendimo kiekvieną minutę. 

- Ir jo patarimo. Ar jį priimsite? 

— Manau, kad priimsiu. 

— Ojeigu jis nuspręs, jog tai įmanoma? 

— Manau, kad Jungtinės Valstijos galėtų ryžtis. 

— Mūsų abiejų šalys išleidžia milžiniškas sumas, mėgindamos 
sutramdyti narkotikus, - pasakė anglas. - Visi mano ekspertai 
tvirtina, jog galutinai jų įveikti neįmanoma. Perimame siuntas, 
suimame gabentojus ir platintojus, metų metams uždarome juos 
už grotų. Niekas nesikeičia. Narkotikų srautas nesenka. Nuteis- 
tuosius pakeičia nauji savanoriai. Visuomenės apetitas narkoti- 
kams auga. 

— Bet jeigu mano žmogus pasakys, kad tą galima padaryti, ar 
Didžioji Britanija mus paremtų? 

Nė vienas politikas nenori sulaukti smūgio žemiau juosmens, 
juoba iš draugo. Net ir iš JAV prezidento. Premjeras pradėjo 
išsisukinėti. 

- Reikėtų pamatyti realų planą. Ieškoti finansavimo. 

- Jeigu mes žengsime tą žingsnį, planas bus. Bus ir lėšos. Norė- 
tume, kad prisijungtų jūsų specialiosios pajėgos... Jūsų teisėtvar- 
kos organai. Didelę patirtį turinčios jūsų slaptosios tarnybos. 

— Turėčiau pasitarti su savo žmonėmis, - tarė premjeras. 

- Pasitarkite. Informuosiu jus, kai tiktai mano žmogus pasakys 
savo nuomonę ir mes nuspręsime, ar imamės šito reikalo. 

Visi keturi ruošėsi gulti. Rytmetį jie išklausys ankstyvąsias 
mišias vietinėje Normanų bažnyčioje. Kiaurą naktį sargybiniai 
patruliuos apylinkėje, stebės, tikrins, žvalgysis. Jie ginkluoti, su 
neperšaunamomis liemenėmis, naktinio matymo akiniais, infra- 
raudonaisiais skeneriais, sensoriais, reaguojančiais į judesius, ir 
žmogaus kūno šilumos detektoriais. Labai neprotingai pasielgtų 
išėjusi pamedžioti lapė. Net specialiai iš JAV atvežtus limuzinus 
saugos visą naktį, kad niekas prie jų neprisiartintų. 

Kaip įprasta priimant valstybių vadovus, amerikiečių porai 
buvo skirti Li apartamentai. Jie pavadinti filantropo, kuris 1917 
metais visiškai restauruotus Čekerso rūmus padovanojo valstybei, 
vardu. Miegamajame tebestovėjo milžiniška keturgulė lova, gal 
ne visai diplomatiškai priskiriama Jurgio III epochai. Antrojo 

pasaulinio karo metu joje miegojo Sovietų Sąjungos užsienio 
reikalų ministras Molotovas, po pagalve pasidėjęs pistoletą. Tą 
2010 metų naktį pistoleto po pagalve nebuvo. 


Už dvidešimties mylių nuo Kolumbijos Kartachenos uosto yra 
Urabos įlanka, kurios krantai - neišbrendami mangrovių pelky- 
nai, ištisas maliarijos židinys. Kai prezidentui su žmona grįžtant 
iš Londono „Air Force One“ leisdamasis suko paskutinį ratą, iš 
neįžiūrimos džiunglių upės išplaukė du keisti laivai ir pasuko į 
pietvakarius. 

Beveik dvidešimties metrų ilgio aliumininiai „pieštukai“ van- 
denyje atrodė lyg adatos, bet ant kiekvieno laivagalio rikiavosi 
keturi pakabinami varikliai „Yamaha“, kiekvienas 200 arklio jėgų 
galingumo. Kokaino bendruomenė tuos katerius praminė „torpe- 
domis“, nes ir jų forma, ir variklių galia tarnavo vienam tikslui - 
pasprukti nuo bet kokio persekiotojo. 

Nors tie laivai ilgi, viduje buvo ankšta. Didžiąją dalį ploto už- 
ėmė milžiniški papildomų degalų bakai. Be to, kiekviename laive 
buvo po 600 kilogramų kokaino, sukrauto į dešimtį didelių plas- 
tikinių statinių, hermetiškai uždarytų saugant nuo sūraus jūros 
vandens. Kad būtų patogiau kilnoti, kiekviena statinė apvyniota 
mėlyno polietileno virvelių tinklu. 

Tarp statinių ir degalų bakų šiaip taip įsirangė keturių žmonių 
įgula. Jų buitis čia niekam nerūpėjo. Vienas buvo vairininkas, 
aukštos klasės specialistas, lengvai gebantis valdyti „torpedą, 
plaukiančią kreiseriniu keturiasdešimties mazgų greičiu. Per- 
sekiojama „torpeda“ ne audros metu galėtų skrieti net šešias- 
dešimties mazgų greičiu. Kiti trys talkino tik raumenų jėga; 
visiems mokėjo, jų suvokimu, karališkas sumas už septynias- 
dešimt dvi nepatogumų ir rizikos valandas. Tačiau bendras jų 
uždarbis tebuvo menkutis vienas procentas nuo tų dvidešimties 
statinių vertės. 

Išplaukę iš seklumų, ramioje jūroje „kapitonai“ padidino greitį 
iki keturiasdešimties mazgų. Ilgos jų kelionės tikslas buvo taškas 
vandenyne už septyniasdešimties jūrmylių nuo Kolono, esan- 
čio Panamos Respublikoje. Ten susitiks su sausų krovinių laivu 
„Virgen de Valme“, kuris atplauks iš rytų, iš Karibų jūros, kursu 
į Panamos kanalą. 

Iki susitikimo vietos „torpedos“ turėjo nuplaukti tris šimtus 
jūrmylių, tad net lėkdamos keturiasdešimties mazgų greičiu nie- 
kaip nespėtų iki saulėtekio. Todėl rytoj jie visą dieną dreifuos, 
tvankiame karštyje supdamiesi ant bangų po mėlynu brezentu, 
kol sutemos leis tęsti reisą. Statines perkraus vidurnaktį. Tai buvo 
galutinis terminas. 

Kai „torpedos“ atplaukė į susitikimo vietą, krovininis laivas 
jau laukė, sutartais intervalais mirksėdamas sutartus šviesos sig- 
nalus. Atpažinimą tamsoje patvirtino šūkaudami iš anksto su- 
tartus beprasmius sakinius. „Torpedos“ prisišliejo prie borto. 
Pasitinkančios rankos ant denio užkėlė dvidešimt statinių. Po jų 
atėjo eilė tuštiems degalų bakams, tuojau pat nuleido žemyn juos 
sklidinus. Ispaniškai palinkėjęs sėkmės, „Virgen de Valme“ nu- 
plaukė Kolono link, o „torpedos“ pasuko namo. Dar vieną dieną 
nepastebėtos dreifuos vandenyne ir prieš išauštant trečiai dienai 
sugrįš į mangrovių pelkynus. Nuo išplaukimo bus praslinkusios 
šešios dešimtys valandų. 

Po 5 000 dolerių kiekvienam įgulos nariui ir po 10 000 dolerių 
„kapitonams“ - jiems tai atrodė pasakiškos sumos. Tai, ką jie 
nugabeno į laivą, tarpininkai parduos vartotojams Jungtinėse 
Valstijose už maždaug 84 milijonus dolerių. 

Kai „Virgen de Valme' priplaukė Panamos kanalą, jis tebuvo 
dar vienas krovininis laivas, laukiantis savo eilės, nebent kas nors 
būtų išdrįsęs nusileisti į patį žemiausią triumą, kuriame teliūškavo 
vanduo. Norinčiųjų neatsirado. Ten ištverti reikėtų kvėpavimo 
įrangos, bet įgula ją įformino kaip priešgaisrinę techniką. 

Išplaukęs iš Panamos kanalo į Ramųjį, sausųjų krovinių laivas 
pasuko į šiaurę. Praplaukė pro Centrinę Ameriką, Meksiką ir 
Kaliforniją. Pagaliau netoli Oregono dvidešimt statinių iškėlė ant 
denio, pasirengė išmesti, bet kol kas uždengė brezentu. Naktį, kai 
nešvietė mėnuo, „Virgen de Valme“ aplenkė Flaterio kyšulį ir plau- 
kė Chuano de Fukos sąsiauriu - į Siatlą gabeno braziliškos kavos 
krovinį ypatingiems Amerikos kavos sostinės gurmanams. 

Prieš laivui įplaukiant į uostą įgula išmetė už borto dvidešimt 
statinių, apvyniojusi jas grandinėmis, kad krovinys švelniai nusi- 
leistų ant dugno trisdešimt penkių metrų gylyje. Tada kapitonas 
kažkam paskambino mobiliuoju telefonu. Net jeigu Nacionalinės 
saugumo agentūros Fort Mide, Merilando valstijoje, pareigūnai 
klausėsi pokalbio (o jie klausėsi), žodžiai buvo beprasmiai ir ne- 
keliantys įtarimų. Kažkoks kratinys apie įsimylėjusį jūreivį, kuris 
po kelių valandų pasimatys su savo brangiausiąja. 

Dvidešimties statinių vietos buvo pažymėtos mažais, bet ryš- 
kiai nudažytais plūdurais, auštant jie suposi pilkame vandenyje. 
Ten juos, labai panašius į tinklų omarams gaudyti plūdurus, 
aptiko keturi vyrai, priplaukę žvejų kateriu. Niekas nematė, kaip 
jie kėlė statines iš gelmės. Jeigu katerio radaras per kelias mylias 
būtų užfiksavęs pakrančių apsaugos laivą, jie nebūtų artinęsi 
prie plūdurų. Bet kokaino krovinio vietą GPS navigacinė įranga 
nustatė kelių kvadratinių metrų tikslumu, tad jie galėjo naudotis 
palankiu momentu. 

Iš Fukos sąsiaurio kontrabandininkai grįžo į salų labirintą 
įšiauriau Siatlo ir pasiekė sausumą toje vietoje, kur link vandens 
leidosi žvejų rampa. Ten jų laukė didžiulis sunkvežimis alui ve- 
Žioti. Perkrautos statinės keliaus į šalies gilumą ir taps trijų šimtų 
tonų kokaino, kasmet įvežamo į JAV, dalimi. Kiekvienas dalyvis 
vėliau gaus savo dalį į sutartą sąskaitą. Krabų Žvejai niekada ne- 
sužinos nei laivo pavadinimo, nei alų vežiojančio sunkvežimio 
savininko pavardės. Jiems to ir nereikia žinoti. 

JAV teritorijoje pasikeitė narkotikų savininkas. Iki šiol siunta 
priklausė karteliui, ir visiems ligšioliniams dalyviams atsilygins 
jis. Kokainas alaus furgone jau priklausė importuotojui į JAV, 
dabar jis tapo skolingas „Hermandad“ milžinišką sumą. Ją teks 
sumokėti. 

Dėl 1 200 kilogramų kokaino kainos jau buvo susitarta. Smul- 
kios žuvelės turės sumokėti šimtą procentų užsakydamos. „Ryk- 
liai“ mokės penkiasdešimt procentų užsakydami, likusius - gavę 
prekę. Importuotojas pardavinės savo kokainą įspūdingai ski- 
riantis kainai tarp alaus furgono ir narkomano šnervių Spokane 
ar Milvokyje. 

"Jis atsiskaitys su tarpininkais ir valdininkais, kurie apsaugo jį 
nuo Federalinio tyrimų biuro ir Kovos su narkotikais valdybos 
dėmesio. Viskas tik grynaisiais. Bet ir tada, kai bus sumokėjęs 
karteliui sutartus penkiasdešimt procentų rinkos kainos, Ameri- 
kos gangsteris galės išplauti marias pinigų. Jis perpumpuos juos 
į šimtą kitų nelegalių verslų. 

O visoje Amerikoje nekaltai atrodantys balti milteliai sugriaus 
dar daugiau gyvenimų. 


Polas Devero nusprendė, kad išstudijuoti padėčiai jam reikės 
keturių savaičių. Džonatanas Silveris skambino jam du kartus,. 
bet Kobra ne iš tų, kuriuos galima raginti. Tik tada, kai jautėsi 
pasirengęs, jis vėl susitiko su prezidento administracijos vadovu 
vakariniame flygelyje. Jis atsinešė plonytį aplanką. Niekindamas 
kompiuterius, kuriuos laikė visiškai nesaugiais, jis beveik viską 
įsiminė, o kad jau teks tartis su menkesnio intelekto žmogumi, 
parašė trumpus pranešimus elegantiška, nors šiek tiek senoviška 
anglų kalba. 

— Nagi? - prabilo Silveris, patenkintas savuoju dalykišku po- 
žiūriu ir tiesumu, nors kiti tai laikė prasčioko elgesiu. - Ar jau 
susidarėte nuomonę? 

— Susidariau, - patvirtino Devero. - Jeigu bus tiksliai įvykdy- 
tos tam tikros sąlygos, kokaino baronus galima sutriuškinti kaip 
narkotikų masinės gamybos pramonę. 

— Kokiu būdu? 

— Pirmiausia paaiškinsiu, kokiu būdu to neįmanoma padaryti. 
Tie, kas pradeda kokaino kelią, mums nepasiekiami. Tūkstančiai 
skurstančių valstiečių, kokalerai, augina kokainmedžius tūkstan- 
čiuose mažų sklypelių, kuriuos slepia džiunglės. Kai kurie net 
neviršija akro. Kol egzistuoja kartelis, pasirengęs pirkti tą šlykščią 
pastą, valstiečiai ją gamins ir gabens supirkėjams Kolumbijoje. 

— Vadinasi, valstiečių priversti negalime? 

— Bandyti galima. Dabartinė Kolumbijos vyriausybė tikrai 
stengiasi tą daryti, kitaip nei jos pirmtakės ir dauguma kaimyni- 
nių šalių. Tačiau Vietnamas atskleidė mums kai kurias esmines 
tiesas apie džiungles ir žmones, kurie jose gyvena. Mėginti išvaryti 
skruzdėles sulankstytu laikraščiu ne išeitis. 

- Tai kas tada - gamybinės laboratorijos? Karteliai? 

— Tai irgi ne išeitis. Tas pat kaip plikomis rankomis bandyti 
sugauti mureną jos oloje. Tai yra jų teritorija, o ne mūsų. Lotynų 
Amerikoje šeimininkai jie, o ne mes. 

- Tai ką, - kirto Silveris, jau netekdamas kantrybės, nes jos ir 
taip nedaug teturėjo, - gaudyti Jungtinėse Valstijose, tada, kai 
išverčia tą mėšlą mūsų šalyje? Ar bent įsivaizduojate, kiek lėšų, 
kiek mokesčių mokėtojų dolerių išleidžiame teisėsaugai? Penkias- 
dešimt valstijų plius federalinės įstaigos? Velniai rautų, dėl to ir 
auga nacionalinė skola. 

— Teisingai, - pritarė Devero, nesutrikdytas Silverio irzlumo. - 
Jeigu neklystu, vien tiktai federalinė vyriausybė kovai su narkoti- 
kais kasmet išleidžia keturiolika milijardų dolerių. Neskaičiuojant 
skylių valstijų biudžetuose, visų penkiasdešimties valstijų. Todėl 
nugalėti priešo net ir savo žemėje neįstengtume. 

— Tai kurgi raktas? 

— Achilo kulnas yra vanduo. 

— Vanduo? Ketinate užpilti kokainą vandeniu? 

- Ne, turiu galvoje vandenį po kokainu. Jūros vandenį. Vienin- 
telis sausumos kelias nuo Kolumbijos iki Meksikos veda per siaurą 
Centrinės Amerikos kalnagūbrį, bet jį taip lengva kontroliuoti, 
kad karteliai juo net nesinaudoja. Kiekvieną gramą kokaino, siun- 
čiamą į Jungtines Valstijas ar Europą... 

- Pamirškite Europą, tai ne mūsų reikalas, - atšovė Silveris. 

— „reikia gabenti virš jūros, jūra arba po vandeniu. Net iš 
Kolumbijos į Meksiką kokainas keliauja jūra. Tai kartelio miego 
arterija. Ją perpjovus pacientas mirs. 

Silveris kažką suniurnėjo ir įsispoksojo į priešais sėdintį atsar- 
gos šnipą. Devero ramiai žiūrėjo į jį, tarytum visai nesijaudintų 
dėl to, ar jo išvadoms bus pritarta, ar ne. 

- Vadinasi, galiu pranešti prezidentui, kad jo projektas gali būti 
įvykdomas. Ir kad esate pasirengęs jo imtis? 

— Ne visai. Yra būtinų sąlygų. Deja, jos nediskutuojamos. 

- Skamba kaip grasinimas. Ovaliajam kabinetui negrasinama. 
Tvardykitės, pone. 

— Tai ne grasinimas, o perspėjimas. Jeigu sąlygos nebus priim- 
tos, projektas tiesiog žlugs - brangiai ir gėdingai. Štai jos. 

Devero pastūmė per stalą plonytį aplanką. Prezidento adminis- 
tracijos vadovas jį atvertė. Aplanke buvo tik du lapeliai, iš visko 
sprendžiant, atspausdinti mašinėle. Penki punktai. Sunumeruoti. 
Silveris perskaitė pirmąjį. 


1. Man reikės visiškos veiksmų laisvės ir visiško slaptumo. Tik kele- 
tas žmonių iš vyriausiojo ginkluotųjų pajėgų vado aplinkos turi 
žinoti, kas vyksta ir kodėl; nesvarbu, ką tai įžeistų ar kieno pla- 
nus suardytų. Visi žemesnieji projekto dalyviai privalo žinoti tik 
absoliutų minimumą, reikalingą pavestai užduočiai įvykdyti. 


42 


— Federalinėse ir karinėse struktūrose nebūna informacijos 
nutekėjimo, - piktai pakomentavo Silveris. 

- Vis dėlto būna, - ramiai atsakė Devero. - Aš pusę gyvenimo 
praleidau mėgindamas tam sutrukdyti ar šalindamas nutekinimo 
padarinius. 


2. Man reikės prezidento sankcijos, suteikiančios įgaliojimus reika- 
lauti, kad visapusiškai bendradarbiautų - be jokių prieštaravi- 
mų - bet kuri žinyba ar karinis dalinys, jeigu jų pagalbos prireiks. 
Visų pirma bet kuri žinyba, dalyvaujanti kampanijoje prieš nar- 
kotikus, privalės automatiškai perduoti kiekvieną informacijos 
kruopelę projekto centrui, kurį norėčiau pavadinti „Kobra“. 


- Jie pasius, - suniurnėjo Silveris. Jis žinojo, kad informacija 
suteikia galią. Nei Centrinė žvalgybos valdyba, nei Kovos su nar- 
kotikais valdyba, nei Federalinis tyrimų biuras, nei Nacionalinė 
saugumo agentūra, nei ginkluotosios pajėgos geruoju neatsisakys 
nė uncijos savosios galios. 

— Pagal Antiteroristinį įstatymą visos jos pavaldžios Tėvynės ap- 
saugos departamentui, - priminė Devero. - Jos paklus prezidentui. 

— Tėvynės apsaugos departamentas kovoja su terorizmo grės- 
me, - pareiškė Silveris. - Narkotikų kontrabanda yra kriminalinis 
nusikaltimas. 

— Skaitykite toliau, - sumurmėjo Centrinės žvalgybos valdybos 
veteranas. 


3. Turėsiu pats rinktis bendradarbius. Nedaug žmonių, bet tie, 
kurių man reikės, turėtų būti priimti į „Kobros“ projektą be 
tikrinimų ar prieštaravimų. 


Prezidento administracijos vadovas nesiginčijo ir perėjo prie 
ketvirto punkto. 

4. Man reikės dviejų milijardų dolerių biudžeto, lėšos turėtų būti 
perduotos be atskaitomybės ar patikrinimų. Jas gavus man reikės 
devynių mėnesių pasirengti smūgiui ir dar devynių mėnesių 
visiškai sunaikinti kokaino pramonei. 


Negarsinamų projektų su slaptais biudžetais būdavo ir anksčiau, bet 
ne tokio milžiniško masto. Kieno biudžetą tektų apkarpyti? Federali- 
nio tyrimų biuro? Centrinės žvalgybos valdybos? Kovos su narkotikais 
valdybos? Ar prašyti Finansų ministerijos papildomų lėšų? 

- Išlaidos turi būti kontroliuojamos, - tarė Silveris. - Finansi- 
ninkai nieku gyvu nesutiks paleisti į giedrą dangų dviejų milijardų 
dolerių, kad galėtumėte pasivaikščioti po parduotuves. 

— Tada mums neišdegs, - ramiai atrėmė Devero. - Projekto 
esmė ta, kad kokaino kartelis ir jo pramonė neturi sužinoti apie 
planuojamą smūgį. Perspėtas - jau apginkluotas. Kryptingų resur- 
sų ir personalo parinkimo paviešinimas atskleistų žaidimo planą; 
tai neišvengiamai atkreiptų kokio nors landaus reporterio dėmesį 
tą pačią akimirką, kai buhalteriai ar sąskaitininkai imsis darbo. 

- Jie nesikiš į jūsų veiklą, tik stebės. 

— Jokio skirtumo, pone Silveri. Jeigu jie dalyvauja žaidime, 
priedangos nebėra. O jeigu jūsų priedangos nebėra, jūs miręs. 
Patikėkite manimi. Aš žinau. 

Buvęs Kongreso narys nuo Ilinojaus valstijos suprato, jog tai 
sritis, kurioje jis negali ginčytis. Jis perėjo prie penkto punkto. 


5. Būtinai reikės perkvalifikuoti kokainą iš A klasės narkotinės 
medžiagos, kurios įvežimas laikomas kriminaliniu nusikaltimu, 
į nacionalinę grėsmę. Tokiu atveju jo įvežimas arba mėginimas 
įvežti yra teroro aktas. 


Džonatanas Silveris pakilo nuo kėdės. 
— Ar išprotėjote? Reikėtų keisti įstatymą. 

— Ne, čia pakaktų Kongreso priimto įstatymo. Jis tiesiog pa- 
keistų cheminės medžiagos kategoriją. Tam tereikia vykdomosios 
valdžios dokumento. 

— Kokios dar cheminės medžiagos? 

— Kokaino hidrochloridas - tik cheminė medžiaga. Tai drau- 
džiama medžiaga, jos importas yra Jungtinių Valstijų baudžia- 
mosios teisės pažeidimas. Cheminės medžiagos yra ir juodligės 
sukėlėjai, ir VX, nervus paralyžiuojančios dujos. Tačiau pirmieji 
klasifikuojami kaip masinio naikinimo bakteriologinis ginklas, 
o VX - kaip cheminis ginklas. Mes įsibrovėme į Iraką todėl, kad 
toji įstaiga, kuri man išėjus vis dar laikoma mūsų žvalgyba, buvo 
įsitikinusi, kad Sadamas jį turi. 

— Tai buvo visai kas kita. 

— Ne, tai buvo visiškai tas pat. Perkvalifikuokite kokaino hidroch- 
loridą į grėsmę tautai, ir visi domino kauliukai grius eilės tvarka. 
Tūkstančio tonų narkotiko įvežimas mums nebėra kriminalinis 
nusikaltimas: tai teroristinė grėsmė. Tada mes galime deramai 
atsakyti remdamiesi įstatymu. Reikalingi įstatymai jau priimti. 

- Viskuo, ką laikome po užraktu? 

— Daug kuo. Bet išdėstytu už mūsų teritorinių vandenų ir oro 
erdvės. Ir užslėptu. 

- Pasielgsime su karteliu taip pat kaip su „Al Kaida“? 

- Palyginimas žiaurus, bet teisingas, - atsakė Devero. 

— Tai ką turėčiau daryti... 

Žilaplaukis bostonietis atsistojo. 

- Jūs, pone prezidento administracijos vadove, turite nuspręsti, 
kiek įžeidus esate; dar svarbiau, kiek įžeidus asmuo kitame kabine- 
te. Kai jūs tą nuspręsite, daugiau nebebus ką sakyti. Aš tikiu, kad 
tą darbą galima padaryti, bet išdėsčiau sąlygas, kurių neįvykdžius 
tai neįmanoma. Bent man. 

Nelaukdamas, kada jį išleis, Devero pakilo eiti. Tarpduryje jis 
dar stabtelėjo. 

— Malonėkite man pranešti vyriausiojo ginkluotųjų pajėgų vado 
sprendimą, kai tik jis bus priimtas. Būsiu namuose. 
Džonatanas Silveris nebuvo pratęs spoksoti į uždarytas duris. 


Jungtinėse Amerikos Valstijose aukščiausią administracijos dekretą 
pasirašo prezidentas. Tie dekretai paprastai skelbiami, nes priešingu 
atveju sunku tikėtis, kad bus vykdomi, bet retsykiais dekretas gali 
būti visiškai slaptas, tada jis paminimas tiktai kaip „išvada“. 

Nors senasis konservatorius iš Aleksandrijos negalėjo to Ži- 
noti, jam pavyko įtikinti pasipūtusį administracijos vadovą, o šis 
savo ruožtu įtikino prezidentą. Pasikonsultavę su konstitucinės 
teisės profesoriumi ir tuo jį gerokai nustebinę, kokainą patyliu- 
kais perkvalifikavo į nuodingą medžiagą, keliančią grėsmę šalies 
saugumui. Tai prilygo karo paskelbimui. 


Toli į vakarus nuo Portugalijos krantų ir bemaž Ispanijos sienos 
lygyje motorlaivis „Balthazar“ su deklaruotu universaliu kroviniu 
plaukė į šiaurę, į Europos Sąjungos uostą Roterdamą. Laivas buvo 
nedidelis, tik 6 000 tonų talpos, jame škiperis su aštuonių žmonių 
įgula, ir visi kaip vienas - kontrabandininkai. Ta nusikalstama 
veikla buvo tokia pelninga, kad škiperis ketino po dvejų metų 
išlipti į gimtosios Venesuelos krantą kaip turtingas žmogus. 

Jis klausėsi orų prognozės Fisteros kyšulio rajone, vos už penkių 
dešimčių jūrmylių. Gūsingas vėjas, ketvirto laipsnio pagal Boforto 
skalę, stiprus bangavimas. Ispanai žvejai, su kuriais turės susitikti, 
jūros vilkai, jiems tai tik gaivus vėjelis. 

Portugalijos Portas liko toli, o Ispanijos Vigas buvo neįžiūrimas 
rytuose, kai škiperis liepė įgulai iškelti iš trečiojo triumo keturis 
didelius ryšulius. Jie ten gulėjo nuo tada, kai buvo perkelti iš kre- 
večių žvejybos tralerio už šimto mylių nuo Karakaso. 

Škiperis Gonkalvesas buvo apdairus. Niekada nesutikdavo 
įplaukti į uostą ar išplaukti iš jo su kontrabanda, juolab su šitokia. 

Jis paimdavo krovinį tik atviroje jūroje ir lygiai taip pat iškraudavo. 
Taip atsargiai elgdamasis jis negalėjo įkliūti, nebent būtų išduotas. 
Šeši sėkmingi reisai per Atlantą leido jam nusipirkti gražų namą, 
išauginti dvi dukteris ir koledže išlaikyti sūnų Enrikę. 

Beveik iškart už Vigo pasirodė du ispanų žvejybos traleriai. 
Nepaisydamas bangavimo, Gonkalvesas reikalavo, kad būtų abi- 
pusiai perduoti visi nekaltai skambantys, bet gyvybiškai svarbūs 
pasisveikinimai. Juk Ispanijos muitininkai galėjo susemti gaują ir 
dabar apsimesti žvejais. Jei šitai būtų įvykę, dabar jie šturmuotų 
„Balthazar“, bet vyrai už pusės kabeltovo nuo jo tiltelio buvo tie, 
kuriuos tikėjosi sutikti. 

Užmezgus kontaktą, pasitikrinus tapatybes, traleriai pasisuko 
plaukti kilvateriu. Po kelių minučių keturi ryšuliai pervirto per 
„Balthazar“ laivagalio turėklą. Kitaip nei statinės, nuskandintos 
prie Siatlo, ryšuliai buvo pritaikyti plūduriuoti. Jie šokinėjo ant 
bangų, kai „Balthazar“ vėl pasuko į šiaurę. Žvejai iškėlė juos ant 
denio, po du į kiekvieną tralerį, ir įvertė į triumus žuvims. Ant 
viršaus užpylė dešimtį tonų menkių ir nuplaukė namų link. 

Jie buvo iš Muroso žvejų kaimelio Galisijos pakrantėje. Kai 
temstant traleriai įplaukė pro molą į vidaus reidą, jie ir vėl buvo 
„švarūs. Uosto prieigose kiti vyrai ištraukė ryšulius iš jūros ant 
kranto, o ten laukė traktorius su priekaba. Jokia ratinė transporto 
priemonė negalėtų privažiuoti per drėgną smėlį. Iš traktoriaus 
priekabos keturi ryšuliai pateko į sunkvežimį dengtu kėbulu, 
reklamuojančiu Atlanto krevetes su česnako padažu, ir išvažiavo 
į Madridą. 

Vyriškis iš Madrido gaujos, besiverčiančios importu, visiems 
sumokėjo grynaisiais, paskui nuvyko į uostą atsiskaityti su Žvejais. 
Dar viena tona gryno Kolumbijos kokaino pasiekė Europą. 


Po prezidento administracijos skambučio specialus kurjeris pri- 
statė dokumentus. Polas Devero gavo tokius įgaliojimus, kokių 

dešimtmečius neturėjo niekas, išskyrus patį Ovaliojo kabineto 
šeimininką. Pinigus perves vėliau, kai Devero apsispręs, kur 
juos dėti. | 

Vienas pirmųjų darbų buvo surasti telefono numerį, kurį sau- 
gojo jau ne vienus metus, bet nė sykio neskambino. O dabar jo 
prireikė. Telefonas suskambėjo Naujojo Džersio valstijos kuklaus 
Peningtono miestelio šalutinėje gatvėje stovinčiame namelyje. 
Polui pasisekė. Po trečio skambučio ragelį pakėlė. 

— Ponas Deksteris? 

— Kas juo domisi? 

— Balsas iš praeities. Aš Polas Devero. Tikiuosi, mane prisi- 
menate? 

Ilgokai buvo tylu, tartum pašnekovas būtų gavęs smūgį į pa- 
širdžius. 

— Pone Deksteri, jūs mane girdite? 

- Taip, girdžiu. Ir pavardę gerai prisimenu. Iš kur gavote 
numerį? 

- Nesvarbu. Turbūt prisimenate, jog konfidenciali informacija 
mano amate brangiausia prekė. 

Žmogus iš Naujojo Džersio tą puikiai žinojo. Prieš devynerius 
metus jis buvo sėkmingiausias premijų, o kartu ir galvų medžioto- 
jas Jungtinėse Valstijose. Atsitiktinai perėjo kelią Bostono aristo- 
kratui, dirbančiam Centrinės žvalgybos valdybos štabe, Langlyje, 
Virdžinijos valstijoje, ir Devero bandė jį pašalinti. 

Tuodu žmonės buvo tokie nepalyginami kaip, tarkim, kreida ir 
sūris. Kelas Deksteris, raumeningas, šviesiaplaukis, besišypsantis 
advokatas iš Peningtono, gimė 1950 metais tarakonų knibždan- 
čiuose Niuarko lūšnynuose. Jo tėvas buvo statybininkas, turėjo 
darbų iki kaklo per Antrąjį pasaulinį ir per Korėjos karą; pastatė 
tūkstančius gamyklų, laivų statyklų ir administracinių pastatų 
visoje Džersio pakrantėje. 

Bet, pasibaigus karui Korėjoje, nebeliko ir darbų. Kelas buvo 
penkerių, kai jo motina nutraukė santuoką be meilės ir paliko ber- 
niuką auginti tėvui. Tėvas buvo griežtas, greitas auklėti kumščiais, 
vieninteliu įstatymu daugeliui darbininkų. Tačiau nebuvo blogas 
žmogus, stengėsi dorai gyventi ir iš mažens mokė sūnų mylėti 
žvaigždėtąją vėliavą, konstituciją ir Džo Daimadžijo“. 

Po dvejų metų vyresnysis Deksteris įsigijo gyvenamąją automo- 
bilio priekabą, kad galėtų važiuoti ten, kur yra darbo. Berniukas 
augo, kilnojamas iš vienos statybos aikštelės į kitą, lankydamas tą 
mokyklą, kuri jį priimdavo, ir vėl išvežamas kitur. Tai buvo Elvio 
Preslio, Delo Šenono“, Rojaus Orbisono““ ir „Bitlų“ iš šalies, apie 
kurią Kelas nebuvo girdėjęs, epocha. Taip pat Kenedžio, Šaltojo 
karo ir Vietnamo epocha. 

Kelo išsilavinimas buvo lipdomas iš tokių smulkių skiautelių, 
kad jo lyg ir nebuvo, bet jis įgijo patirties kitose srityse: išmoko 
išgyventi gatvėje ir nesileisti skriaudžiamas. Kaip ir jį palikusi 
motina, Kelas nebuvo aukšto ūgio, jis liko metro septyniasde- 
šimt trijų centimetrų. Nebuvo sunkiasvoris ir raumeningas kaip 
tėvas, bet jo liekname kūne glūdėjo ištvermė, o kumščiai galėjo 
smūgiuoti mirtinai. 

Septyniolikos sulaukus atrodė, jog teks žengti tėvo keliu: kasti 
žemę ar vežti šiukšles iš statybos aikštelių. Nebent... 

1968-ųjų sausį jam sukako aštuoniolika, o Vietkongas pradėjo 
Tet ofenzyvą. Kelas žiūrėjo televizorių Kamdeno bare. Rodė do- 
kumentinį filmą apie naujokų verbavimą. Buvo pabrėžiama: jei 
sąžiningai tarnausite, armija apmokės jūsų mokymąsi. Kitą dieną 
jis nuėjo į Kamdeno verbavimo punktą stoti į kariuomenę. 

Viršila nuobodžiavo. Jam atrodė, kad jau visą gyvenimą klau- 
sosi jauniklių, bet kokia kaina siekiančių nepatekti į Vietnamą. 


* Joe DiMaggio (1914-1999) - garsus beisbolo žaidėjas. 
** Del Shannon (1930-1990) - rokenrolo dainininkas ir kompozitorius. 
*** Roy Orbison (1936-1988) - „roko Karuzas“. 

— Aš noriu stoti savanoriu, - pasakė priešais stovintis vaikinas. 

Viršila ištiesė anketą, nenuleisdamas nuo jo akių tarsi šeškas, 
kuris nesiruošia leisti pasprukti triušiui. Prisiversdamas būti man- 
dagus, jis pasiūlė vaikinui pasirašyti kontraktą ne dvejiems, bet 
trejiems metams. 

— Tai perspektyva gauti geresnį paskyrimą, - viliojo jis. - Dau- 
giau karjeros galimybių. Pasirašęs trejiems metams, galėtumėte 
net išvengti Vietnamo. 

- Bet aš noriu į Vietnamą, - tarė vaikinas žemėtais džinsais. 

Jo noras išsipildė. Iš naujokų mokymo stovyklos, kur buvo įver- 
tinti Kelo sugebėjimai dirbti buldozeriu, jį pasiuntė į Pirmosios 
pėstininkų divizijos, dislokuotos pačiame Geležiniame trikampyje 
(po kuriuo buvo šimtai kilometrų Vietkongo išraustų tunelių), 
inžinerinį batalioną. Kelas pasisiūlė tapti „tunelių žiurke“ ir leistis 
į baugius, tamsius ir mirtimi dvelkiančius požemius. 

Po dviejų beveik savižudiškų operacijų jis grįžo į Valstijas ap- 
kabinėtas medaliais. Dėdė Semas tesėjo pažadą: jis galėjo studi- 
juoti koledže. Kelas pasirinko teisę ir apgynė diplomą Fordhame, 
Niujorko valstijoje. 

Jis neturėjo nei ryšių, nei patirties, nei pinigų, kad gautų darbą 
didžiosiose Volstrito firmose. Įsidarbino nemokamos teisinės 
pagalbos kontoroje, kad kalbėtų vardu tų, kuriuos silpniausiai 
gina JAV teisėsauga. Tarp jo klientų buvo tiek daug išeivių iš 
Lotynų Amerikos, kad Kelas netrukus pradėjo sklandžiai kalbėti 
ispaniškai. Jis vedė ir susilaukė dukters, kurią dievino. 

Gal būtų praleidęs savo darbinį gyvenimą gindamas beda- 
lių teises, bet, jam jau peržengus keturiasdešimtmečio slenkstį, 
paauglę dukterį pagrobė, privertė tapti prostitute ir sadistiškai 
nužudė. Kelui teko atpažinti jos sudarkytą kūną ant skrodimo 
stalo Virdžinija Biče. Po šitos tragedijos jame prabudo „tunelių 
žiurkė“, žudikas, pratęs darbuotis vienas. 

Prisiminęs senus įgūdžius, Panama Sityje jis susekė du sutene- 
rius, kaltus dėl dukters žūties, ir vidury gatvės sušaudė juos kartu 
su jų apsauginiais. Grįžęs į Niujorką rado nusižudžiusią žmoną. 

Kelas Deksteris liovėsi atstovauti teismuose; jis lyg ir nusišalino 
nuo aktyvios veiklos, tapęs civilinių bylų advokatu Naujojo Džer- 
sio valstijos Peningtono miestelyje. Iš tikrųjų jis pradėjo trečią 
karjerą: tapo premijų medžiotoju. Kitaip nei dauguma amato 
kolegų, darbavosi beveik vien tiktai užsienyje. Jis specializavosi 
susekti, pagrobti ir sugrąžinti JAV teisėsaugai tuos, kurie, pada- 
rę šiurpius nusikaltimus, jautėsi saugūs šalyje, nepasirašiusioje 
nusikaltėlių išdavimo sutarties. Jis itin atsargiai reklamavo savo 
paslaugas, prisidengęs Keršytojo slapyvardžiu. 

2001-aisiais vienas senyvas Kanados milijardierius pasamdė 
Deksterį surasti sadistą serbą, kuris kažkur Bosnijoje nužudė jo 
vaikaitį, dirbusį humanitarinėje organizacijoje. Deksteris nega- 
lėjo žinoti, kad žudikas Zoranas Ziličius reikalingas kažkokiam 
Polui Devero. Mat Zoranas Ziličius tapo ginklų prekeiviu, ir Polas 
Devero naudojosi juo kaip masalu: tikėjosi privilioti Osamą bin 
Ladeną, o per jų susitikimą susprogdinti sparnuotąja raketa. 

Bet Deksteris jį aplenkė. Jis užtiko Ziličių besislapstantį Pietų 
Amerikoje, vienoje pašvinkusios diktatūros valstybėje, prasmuko 
į tą šalį ir pagrobė žudiką grasindamas pistoletu. Jo paties lėktuvu 
parskraidino į Floridą, į Ki Vestą. Devero, kuris mėgino pašalinti 
konkurentą, turėjo pripažinti, jog dvejus metus brandintas planas 
žlugo. Netrukus tas planas apskritai neteko prasmės: po kelių 
dienų, po Rugsėjo vienuoliktosios įvykių, tapo aišku, kad bin 
Ladenas nedalyvaus jokiame susitikime, jei tik jam reikės išlįsti 
iš savo saugių urvų. 

Deksteris vėl išnyko ir tapo kukliu advokatu iš Peningtono. 
Devero atsistatydino. Turėjo laiko į valias ir išsiaiškino, kas buvo 
premijų medžiotojas, dangstęsis Keršytojo slapyvardžiu. 

Dabar jie abu „buvusieji“: „tunelių žiurkė“, kilęs iš darbininkų, 
ir dabita aristokratas iš Bostono. Deksteris žvilgtelėjo į telefono 
ragelį ir paklausė: 

— Ko jums reikia, pone Devero? 

— Pone Deksteri, mane sugrąžino iš pensijos. Tą padarė pats 
vyriausiasis ginkluotųjų pajėgų vadas. Jis davė užduotį, kurią 
reikia įvykdyti. Užduotį, glaudžiai susijusią su šalies saugumu. 
Prezidentas patikėjo ją man. Man reikės pavaduotojo, tiesioginio 
vykdytojo. Būčiau nuoširdžiai dėkingas, jeigu sutiktumėte priimti 
tą postą. 

Deksteris atkreipė dėmesį į kalbėjimo būdą. Ne „aš noriu“ ar 
„aš siūlau“, bet „būčiau nuoširdžiai dėkingas“. 

— Man reikėtų sužinoti daugiau. Žymiai daugiau. 

— Suprantama. Jeigu sutiktumėte atvažiuoti į Vašingtoną ir 
mane aplankyti, mielai paaiškinčiau beveik viską. 

Stovėdamas prie lango savo kukliame namelyje Peningtone, 
Deksteris mąstė, žiūrėdamas į nukritusius lapus. Jam ėjo šešias- 
dešimt pirmi. Tebebuvo pasitempęs; nepaisydamas kelių aiškių 
užuominų, antrą kartą nevedė. Apskritai paėmus, dabartinis gy- 
venimas aprūpintas, be sukrėtimų, ramus, miestelio buržujaus 
gyvenimas. Bet nuobodus. 

— Pone Devero, aš atvažiuosiu ir išklausysiu jus. Tiktai klausy- 
siuos. Tada nuspręsiu. 

— Labai išmintinga, pone Deksteri. Mano adresas Aleksandri- 
joje... Ar galėčiau jūsų laukti rytoj? 

Jis padiktavo adresą. Prieš padėdamas ragelį Deksteris paklausė: 

— Prisiminus mudviejų bendrą praeitį, kodėl pasirinkote 
mane“ 

- Tą lengva paaiškinti. Jūs vienintelis žmogus, kada nors mane 
pergudravęs. 


52 


ANTRA DALIS 


Pasala 


TREČIAS SKYRIUS 


Saugumo sumetimais superkartelio „Hermandad“, kontroliuo- 
jančio visą kokaino pramonę, vadovybės nariai nedažnai susi- 
rinkdavo visi iki vieno. Prieš kelerius metus tą padaryti buvo 
paprasčiau. 

Padėtis pasikeitė, kai Kolumbijos prezidentu tapo Alvaras 
Uribė, griežtai nusistatęs prieš narkotikus. Jam valdant policiją 
supurtė atleidimų banga. Kovos su narkotikais tarnybai pradėjo 
vadovauti generolas Felipė Kalderonas, o šios tarnybos Žvalgybos 
skyriui - grėsmingasis pulkininkas Dos Santosas. 

Abu jie įrodė, jog netgi gaunant policininko algą galima at- 
sispirti kyšiams. Kartelis nebuvo susidūręs su tokiais atvejais ir 
padarė keletą klaidų, neteko svarbių figūrų, kol išmoko pamoką. 
Paskui prasidėjo žūtbūtinė kova. Bet Kolumbija - didelė šalis, čia 
milijonai hektarų, kur galima pasislėpti. 

Vienvaldis „Brolijos“ valdovas buvo donas Diegas Estebanas. 
Kitaip nei buvęs kokaino baronas Pablas Eskobaras, jis nebuvo 
galvažudys psichopatas iš didmiesčio lūšnynų. Jis atstovavo senajai 
žemvaldžių aristokratijai: išsilavinęs, lipšnus, gerų manierų, kilęs 
iš senos hidalgų šeimos, kurios gyslomis tekėjo grynas ispaniškas 
kraujas. Į jį visada kreipdavosi paprastai - „Donai“. 

Tai jis, būdamas stipri asmenybė, žudikų pasaulyje subūrė vi- 
sokio plauko kokaino kunigaikštukus į vieningą sindikatą, didžiai 
pelningą ir valdomą kaip šiuolaikinė korporacija. Prieš dvejus 
metus paskutinis iš tų, kurie šiaušėsi prieš jo vykdomą vienijimą, 
surakintas grandinėmis buvo perduotas Jungtinėms Amerikos 
Valstijoms, kad niekada nebegrįžtų. Tai buvo Diegas Montoja, 
„Norte del Valle“, arba Šiaurės slėnio, kartelio bosas, kuris skelbėsi 
Kalio ir Medeljino kokaino baronų įpėdiniu. 

Niekada nepaaiškėjo, kas skambino pulkininkui Dos Santosui, 
vadovavusiam reidui prieš Montoją, bet po to, kai televizija parodė 
Montoją surakintomis rankomis ir kojomis, nebeliko prieštarau- 
jančių Donui. 

Kolumbiją iš šiaurės vakarų į pietvakarius kerta du aukšti kal- 
nagūbriai, tarp kurių driekiasi Magdalenos upės slėnis. Visos 
upės į vakarus nuo Vakarų Kordiljeros teka į Ramųjį vandenyną 
arba į Karibų jūrą; visi vandenys į rytus nuo Rytų Kordiljeros 
suteka į Orinoką arba į Amazonę. Ta penkių dešimčių upių te- 
ritorija rytuose - tai didelė kalvota lyguma, kurioje pasklidusios 
grafystės dydžio hasjendos. Donui Diegui priklausė mažiausiai 
penkios oficialiai ir dar dešimt neoficialiai. Kiekvienoje keli lauko 
aerodromai. 

2010-ųjų rudenį susitikimas vyko de la Kukaračos rančoje 
netoli San Chosės. Kitus septynis tarybos narius sukvietė as- 
meninis patikėtinis; visi atskrido nedideliais lėktuvais, prieš tai 
pasiuntę keliolika antrininkų. Nors kartą panaudoti ir išmesti 
mobilieji telefonai buvo laikomi visiškai saugiais, tačiau Donas 
buvo pratęs siųsti pranešimus per rūpestingai parinktus kurje- 
rius. Jį laikė senamadišku, bet užtat niekada nebuvo sučiuptas ar 
pasiklausytas. 

Tą giedrą rudenišką rytą Donas asmeniškai sutikinėjo savo 
komandos narius dvaro rūmuose; pats juose turbūt nakvodavo 

ne daugiau kaip dešimtį kartų per metus, bet rūmai visada buvo 
parengti jį priimti. 

Čerpėmis dengti ispanų kolonijinės architektūros rūmai karšty- 
mečiu buvo vėsūs. Kieme čiurleno fontanai, po stoginėmis tarnai 
baltais smokingais nešiojo padėklus su gėrimais. 

Iš lauko aerodromo pirmas atvažiavo Emilijas Sančesas. Kaip 
ir kiti kartelio vadovai, jis rūpinosi tik viena sritimi - gamyba. 
Sančesas privalėjo numatyti kiekvieną niuansą, palaikydamas 
ryšius su dešimtimis tūkstančių vargo pelių valstiečių, kokalerais, 
kurie augino kokainmedžius Kolumbijoje, Bolivijoje ir Peru. Jis 
„supirkdavo iš jų pastą, tikrindavo jos kokybę, atsiskaitydavo ir 
prie rafinerijų durų pristatydavo tonas gryno Kolumbijos kokaino, 
suvynioto ir supakuoto į ryšulius. 

Visam tam buvo reikalinga nuolatinė apsauga - ir ne tik nuo 
teisėsaugos pajėgų, bet ir nuo visokio plauko plėšikų, kurie ty- 
kojo džiunglėse ketindami pagrobti produktą ir jį perparduoti. 
Privačiai armijai vadovavo Rodrigas Peresas, buvęs Kolumbijos 
revoliucionierių marksistų organizacijos teroristas. Jam talkinant 
kadaise siaubą kėlusi grupuotė buvo paimta nagan ir dabar tar- 
navo „Brolijai . 

Kokaino pramonės pelnas buvo tiesiog astronomiškas, atplau- 
kiančių pinigų vandenynas sukūrė problemą, kurią buvo įmano- 
ma spręsti tiktai paverčiant „purvinus“ dolerius „švariais“. Tada 
jau galima investuoti į tūkstančius legalių firmų pasaulyje; bet tik 
atskaičius pridėtines išlaidas ir papildžius Dono asmeninį turtą, 
vertą šimtų milijonų. 

Pinigai buvo plaunami per korumpuotus bankus. Dauguma jų 
veikė kaip turintys gerą vardą, o kriminalinio verslo imdavosi dėl 
papildomo uždarbio. 

Žmogus, atsakingas už pinigų plovimą, buvo ne daugiau pa- 
našus į sukčių negu pats Donas. Jis buvo teisininkas, finansų ir 
bankininkystės specialistas. Turėjo prestižinę praktiką Bogotoje, ir 

net jeigu pulkininkui Dos Santosui ir kilo kokių įtarimų, jis nebūtų 
galėjęs jų pateikti. Senjoras Chulijas Lusas atskrido trečias. Donas 
nuoširdžiai sveikinosi su juo, kai privažiavo ketvirtas limuzinas. 

Chosė Marija Largas neprilygstamai tvarkė rinkodarą. Jo veik- 
los sfera buvo kokaino vartotojų pasaulis ir šimtai gaujų bei ma- 
fijų, „Hermandad“ klientų, prekiaujančių baltaisiais milteliais. Jis 
sudarinėjo sandorius su gangsteriais Meksikoje, Jungtinėse Ame- 
rikos Valstijose ir Europoje. Vienas pats įvertindavo patikimumą 
ir seniai veikiančių mafijų, ir nenutrūkstamo srauto naujokų, 
norinčių pakeisti suimtus ir įkalintus užsienyje. Tai jis nusprendė 
suteikti monopolį Europoje visus bauginančiai 'ndranghetai — 
Kalabrijos mafijai, veikiančiai Italijos „bato“ apačioje, suspaustai 
tarp Neapolio kamoros ir Sicilijos Cosa Nostros. 

Kadangi lėktuvai nutūpė beveik tuo pačiu metu, jis pasikvietė 
į limuziną Robertą Kardenasą, augalotą randuotą buvusį gatvės 
mušeiką iš Kartachenos. Muitininkai ir policininkai šimtuose JAV 
ir Europos jūros bei oro uostų būtų sulaikę penkis kartus daugiau 
kokaino siuntų, jei ne papirktų valdininkų „pagalba“. Karteliui tai 
buvo esminis klausimas. Kardenasas vadovavo visoms operaci- 
joms, verbuodavo ir apmokėdavo. 

Du paskutiniai dalyviai vėlavo dėl blogo oro ir didelių atstumų. 
Jau turėjo būti patiekti pietūs, kai atvažiavęs pradėjo atsiprašinėti 
Alfredas Suaresas. Donas nuoširdžiai pasitiko pavėlavusįjį, dėkojo 
pavaldiniui, kad sutiko atvykti, tartum šis būtų galėjęs rinktis. 

Suareso sugebėjimai buvo gyvybiškai svarbūs. Jis tvarkė trans- 
portą, privalėjo užtikrinti saugų ir nenutrūkstamą kiekvieno gra- 
mo pristatymą nuo rafinerijos durų iki perdavimo punkto kitoje 
šalyje. Jo žinioje buvo kiekvienas kurjeris, kiekvienas „mulas“, 
kiekvienas laivas - tiek laineris, tiek privati jachta, kiekvienas 
lėktuvas - ar didelis, ar mažas, kiekvienas povandeninis laivas. 
Visos transporto priemonės, kartu su įgulomis, pilotais ir tech- 
niniu personalu. 

Metai po metų tęsėsi įnirtingas ginčas, kuri strategija geresnė: 
gabenti kokainą mažais kiekiais, bet per tūkstančius pavienių 
kurjerių, ar siųsti didelėmis partijomis, bet daug rečiau. 

Vieni manė, kad kartelis supančiotų abiejų realizavimo žemynų 
teisėsaugą, siųsdamas tūkstančius neišmanėlių „mulų“, gabe- 
nančių po kelis kilogramus lagaminuose ar gal tiktai kilogramą 
skrandyje, prarytą su polietileniniu maišeliu. Savaime aišku, kai 
kurie įklius, bet dauguma prasmuks. Masiškumas paralyžiuotų 
valdžios pastangas. Tokia buvo teorija. 

Suaresas pateikė alternatyvą. Nugabenti po tris šimtus tonų 
kokaino į abu žemynus jis siūlė rengiant po šimtą operacijų per 
metus į kiekvieną iš jų. Kroviniai turėtų būti nuo vienos iki de- 
šimties tonų, tada pasiteisintų stambios investicijos ir tikslus 
planavimas. Jeigu gavėjai, priėmę siuntą ir atsiskaitę, norės ją 
susmulkinti į paketėlius, tai jau jų reikalas. 

Bet jeigu krovinys įkliūtų, tai būtų skaudi netektis. Prieš dvejus 
metus Britanijos fregata „Iron Duke“, patruliuojanti Karibų jūroje, 
sulaikė krovininį laivą ir konfiskavo pusšeštos tonos gryno koka- 
ino. Krovinys buvo įvertintas keturiais šimtais milijonų dolerių ir 
anaiptol ne mažmenine kaina, nes kokaino dar nespėta atmiešti 
šešis kartus. 

Suaresas nervinosi. Vadovai susirinko aptarti dar vienos stam- 
bios netekties: JAV pakrančių apsaugos kateris „Dallas“ iškėlė dvi 
tonas kokaino iš žvejų laivo, mėginančio prasmukti į užtakį netoli 
Korpus Kristi Teksase. Suaresas jautė, kad privalės žūtbūtinai 
ginti savo strategiją. 

Vienintelis, kurį Donas pasitiko šaltai, buvo septintasis sve- 
čias - beveik neūžauga Pakas Valdesas. Jei jo išvaizda kam nors 
ir atrodė groteskiška, niekas nesijuokė. Nei čia, nei kur nors kitur, 
niekada. Valdesas buvo „Brolijos“ egzekutorius. 

Net ir apsiavęs aukštakulniais batais, jis kažin ar siekė metrą 
šešiasdešimt. Galva buvo neproporcingai didelė, su glodžiais 

juodais plaukais ant viršugalvio, bet veidas, kad ir kaip būtų 
keista, - vaikiškų bruožų, su putliomis rausvomis lūpomis. Tiktai 
bereikšmės juodos akys leido numanyti, kad tame mažame kūne 
tūno psichopatas sadistas. 

Donas pasveikino jį mandagiai linktelėdamas, lyg ir šyptelėjo. 
Neketino paduoti jam rankos. Žinojo, kad tas žmogus, nusikal- 
tėlių pasaulyje pramintas Žvėrimi, kartą ranka išplėšė dar gyvam 
žmogui vidurius ir tėškė juos ant žarijų krosnelės. Donas nebuvo 
tikras, ar po to egzekutorius plovėsi rankas, o Donas buvo labai 
skrupulingas. Bet jeigu sušnabždėtų į sagos dydžio ausį Suareso 
pavardę, Žvėris padarytų, ką reikia. 

Patiekalai buvo puikūs, vynai rinktiniai, o diskusijos karštos. 
Alfredas Suaresas atsilaikė. Didelių siuntų strategija lengvino 
gyvenimą perpardavinėtojams, „paslaugiems“ valdininkams ir 
pinigų plovėjams. Trys argumentai jo naudai. Paliko hasjendą 
gyvas. Egzekutorius jautėsi nusivylęs. 


Tą savaitgalį Didžiosios Britanijos premjeras sukvietė „savus 
žmones“ į tą patį Čekersą. Berigeno pranešimas buvo išdalytas 
visiems dalyviams ir tylomis perskaitytas. Prie jo buvo pridėtas 
trumpesnis Kobros dokumentas, kuriame išdėstyti jo reikalavi- 
mai. Tada atėjo laikas pareikšti nuomones. 

Elegantiškoje pietų salėje, kuri buvo pritaikyta ir konferenci- 
joms, prie apskrito stalo sėdėjo ministrų kabineto sekretorius, 
kuruojantis valstybės administraciją; be jo žinios praktiškai ne- 
įmanoma imtis rimtesnės iniciatyvos. Šalia sėdėjo Slaptosios 
žvalgybos, žiniasklaidos netiksliai vadinamos MI6, šefas. Patys 
darbuotojai buvo pratę vadinti ją „Kontora“. 

Serui Džonui Skarletui, sovietologui, išėjus į pensiją, paprastu 
žodžiu „šefas“ (jokiu būdu ne „generalinis direktorius“) imta 
vadinti arabistą, laisvai kalbantį arabiškai ir puštu, dirbusį Vidu- 
riniuose Rytuose ir Centrinėje Azijoje. 

Toliau sėdėjo trys ginkluotųjų pajėgų atstovai. Tai buvo gynybos 
štabo viršininkas, kuris vėliau, jeigu reikės, informuos sausumos 
pajėgų generalinio štabo viršininką, karinių oro pajėgų štabo virši- 
ninką ir pirmąjį jūrų lordą. Kiti du buvo karinių operacijų vadas ir 
specialiosios paskirties pajėgų vadas. Susirinkusieji žinojo, jog visi 
trys kariškiai tarnavę specialiosios paskirties pajėgose. Jaunyvas 
premjeras, jaunesnis už kitus, bet užimantis aukščiausias pareigas, 
sumetė: jeigu šitie trys plius žvalgybos šefas neims prieštarauti 
įžūliam svetimšalio sumanymui, daugiau opozicijos nebus. 

Čekerse visada patarnaudavo Karališkųjų oro pajėgų persona- 
las. Kai seržantas išnešiojo kavą ir pasišalino, prasidėjo diskusija. 
Ministrų kabineto sekretoriui rūpėjo teisinės pasekmės. 

- Jei tas žmogus, pasivadinęs Kobra, nori... - jis patylėjo rink- 
damas žodį, - dar suaktyvinti kampaniją prieš prekybą kokainu, 
į kurią jau įsitraukusios didelės pajėgos, tai kyla pavojus, kad jis 
gali prašyti mus pažeisti tarptautinę teisę. 

— Manau, kad amerikiečiai jau pasirengę tą daryti, - tarė prem- 
jeras. - Jie ketina perkvalifikuoti kokainą iš A klasės narkotiko į 
grėsmę nacionaliniam saugumui. Kartelis ir visi kontrabandinin- 
kai patenka į teroristų kategoriją. JAV ir Europos teritoriniuose 
vandenyse jie lieka gangsteriais. Tarptautiniuose vandenyse tampa 
teroristais. Taigi turime teisę daryti tą, ką darėme po Rugsėjo 
vienuoliktosios. 

- Gal mes irgi galėtume pakeisti kvalifikaciją? - paklausė gy- 
nybos štabo viršininkas. 

— Mums teks tą daryti, - atsakė ministrų kabineto sekretorius. — 
Taigi atsakymas teigiamas. Tai būtų tik teisinis instrumentas, o 
ne naujas įstatymas. Ramiai ir tyliai. Nebent iššniukštinėtų žinia- 
sklaida. Arba sensacijų medžiotojai. 

— Todėl laikantis principo, jog kiekvienas privalo žinoti tiktai 
tiek, kiek jam būtina, įslaptintų asmenų turi būti minimali gru- 
pelė, - pasakė žvalgybos šefas. - Net ir tada bet kokiai operacijai 
reikės velniškai geros priedangos. 

- Slaptomis operacijomis mes užkūrėme tikrą pragarą Airijos 
respublikonų armijai, - prabilo specialiosios paskirties pajėgų 
vadas. - Paskui nusitaikėme į „Al Kaidą“. Tai, kas iškildavo į vie- 
šumą, tėra ledkalnio viršūnė. 

— Premjere, ko konkrečiai iš mūsų nori „pusbroliai“? - paklausė 
gynybos štabo viršininkas. 

- Kiek supratau iš prezidento žodžių, žvalgybinės informaci- 
jos, materialinės paramos ir slaptų operacijų patirties, - atsakė 
premjeras. 

Diskusija tęsėsi, klausimų buvo daug, o atsakymų mažai. 

- Premjere, o ko jūs norite iš mūsų? - paklausė gynybos štabo 
viršininkas. 

- Jūsų patarimų, džentelmenai. Ar tai įvykdoma ir ar verta 
mums prisidėti? 

Trys kariškiai pritariamai linktelėjo pirmieji. Po jų - žvalgyba. 
Paskutinis linktelėjo ministrų kabineto sekretorius. Nors ir nega- 
lėjo pakęsti tokių dalykų. Jei kiltų skandalas... 

Šiek tiek vėliau, painformavus Vašingtoną, premjeras pakvie- 
tė svečius pasistiprinti jautienos kepsniu. Baltieji rūmai atsakė: 
„Džiaugiamės, kad mes vienoje valtyje“, - ir paprašė sutikimo 
atsiųsti į Londoną emisarą. Ankstyvojoje stadijoje būtų kalbama 
tik apie prašomą ir siūlomą pagalbą, tik keičiamasi patirtimi, 
nieko daugiau. Kartu su tekstu atsiuntė emisaro nuotrauką. Po 
pietų kartu su portveinu ta nuotrauka apėjo visus. 

Iš jos žvelgė buvęs „tunelių žiurkė“ Kelas Deksteris. 


Kol galvos tarėsi Kolumbijos džiunglėse ir Bakingamšyro angliš- 
kuose soduose, žmogus Kobros slapyvardžiu triūsė Vašingtone. 
Kaip ir Slaptosios žvalgybos šefas kitapus Atlanto, jis taip pat 
rūpinosi įtikinančia priedanga. 

Įsteigė labdaros fondą pabėgėliams iš trečiojo pasaulio šalių 
ir jo vardu ilgam laikui išsinuomojo apleistą nuošalų sandėlį 

Anakostijoje, už kelių kvartalų nuo Fort Makneiro. Viršutiniame 
aukšte buvo administracijos patalpos, o žemiau - keli aukštai, 
prikimšti dėvėtų drabužių, antklodžių, palapinių ir brezento. 

Iš tikrųjų tradicinio administracinio darbo čia ne kažin kiek 
tenusimatė. Polas Devero daug metų kovojo prieš vykstantį CŽV 
pertvarkymą iš kompaktiškos, efektyvios žvalgybos agentūros į 
biurokratinį monstrą. Jis nekentė biurokratijos, bet norėjo ir buvo 
kupinas ryžto sukurti ryšių centrą, pranokstantį bet kurį kitą. 

Po Kelo Deksterio kitu jo pavaldiniu tapo Džeremis Bišopas, 
pensininkas kaip ir pats Devero, bet vienas geriausių kompiuterių 
ir ryšių žinovų, kada nors dirbusių Fort Mide, Merilando valstijoje, 
Nacionalinės saugumo agentūros centre, milžiniškame pasiklausy- 
mo technologijų komplekse, pramintame Galvosūkių rūmais. 

Bišopas ėmėsi kurti ryšių centrą, į kurį, vykdant prezidento 
įsaką, turėjo suplaukti visa visutėlė informacija apie Kolumbiją 
ir kokainą, gaunama trylikos informaciją renkančių agentūrų. 
Šitai veiklai reikėjo naujos priedangos. Agentūroms buvo pra- 
nešta, kad Ovalusis kabinetas įsakė parengti pranešimą apie kovą 
su kokaino prekyba, apibendrinantį atskirų struktūrų rengtus 
pranešimus. Todėl jos privalančios teikti visokeriopą pagalbą. 
Agentūros murmėjo, bet pakluso. Naujas smegenų centras. Bus 
dar vienas dvidešimties tomų pranešimas, kurio niekas neskaitys. 
Ir kas gi čia gali būti naujo? | 

Liko pinigų problema. Dirbdamas CŽV Sovietų Sąjungos ir 
Rytų Europos skyriuje, Devero susipažino su Benediktu Forbsu, 
buvusiu Volstrito bankininku. Kartą „Firma“ pasitelkė jį vienai 
operacijai, bet jam tai pasirodė kur kas įdomiau negu stengtis 
įkalbėti indėlininkus nepasitikėti Berniu Meidorfu', ir jis pasiliko. 


* Bernard Lawrence „Bernie“ Madorff - verslininkas ir finansininkas, 2008 metų gruodį apkal- 
tintas sukūręs didžiausią istorijoje finansinę piramidę. Kaltinimo duomenimis, tų metų lapkričio 
trisdešimtąją jis buvo pasisavinęs 64,8 milijardo dolerių iš 48 tūkstančių indėlininkų. 2009 metais 
nuteistas 150 metų kalėti. 

Tai įvyko Šaltojo karo metais. Vėliau Forbsas išėjo į pensiją, bet 
įgytos patirties nepamiršo. 

Jo specializacija buvo slaptos bankų sąskaitos - išlaikyti slap- 
tuosius agentus nepigu. Reikia lėšų jų išlaidoms, atlyginimams, 
premijoms, pirkiniams, kyšiams. Pinigai turi atsidurti tokiose 
sąskaitose, kad jais galėtų naudotis ir savi agentai, ir „bendradar- 
biaujantys“ užsieniečiai. Tam reikia slaptų identifikavimo kodų. 
Šitoje srityje Forbsas buvo genijus. Niekas nesusekė, kur slepiami 
jo „kiaušinių lizdai“, nors KGB dėjo didžiausias pastangas. Juk 
pinigų pėdsakas paprastai nuveda iki išdaviko. 

Forbsas pradėjo plėšti pinigus iš suglumusios Finansų minis- 
terijos ir dėti ten, iš kur galės bet kada pasiimti. Kompiuterių 
amžiuje slaptavietę galima įsirengti bet kur. Popierinė gaišatis tik 
bukagalviams. Keli klaviatūros spustelėjimai, ir žmogus gali išeiti 
užtarnauto poilsio, aprūpintas iki gyvos galvos. Žinoma, jeigu jis 
spaudo reikiamus klavišus. 

Įsirengęs štabą Devero išsiuntė Kelą Deksterį už vandenyno su 
pirma užduotimi. 

— Noriu, kad vyktumėte į Londoną ir nupirktumėte du laivus, - 
tarė jis. - Atrodo, kad anglai prisidės prie mūsų. Pasinaudokime 
tuo. Jie iš tikrųjų patyrę. Kursime fiktyvią bendrovę. Ji turės pinigų 
ir bus nominali laivų pirkėja. Paskui išnyks. 

— Kokių laivų mums reikia? - paklausė Deksteris. 

Kobra ištiesė jam paties atspausdintą lapelį. 

— Įsiminkite ir sudeginkite. Tegu jums patarinėja britai. Čia 
pavardė ir telefonas žmogaus, su kuriuo turite susisiekti. Ničnieko 
nepatikėkite popieriui, tuo labiau kompiuteriui ar mobiliojo ryšio 
telefonui. Viską laikykite galvoje. Tai vienintelė saugi mums dar 
likusi vieta. 

Nors Deksteris negalėjo to žinoti, telefonas, į kurį jis skambins, 
įsijungs dideliame žaliame smiltainio pastate Temzės krantinėje, 
Vokshol Kroso komplekse. Pastate dirbantys žmonės niekad jo 

taip nevadina, tik „Kontora“. Tai Britanijos slaptosios žvalgybos 
agentūros štabas. 

Lapelyje, kurį privalu sudeginti, buvo parašyta Medlikoto pa- 
vardė. Žmogus, kuris atsilieps, yra Slaptosios žvalgybos agentūros 
šefo pavaduotojas ir jo pavardė ne Medlikotas. Tačiau jos pami- 
nėjimas praneš „Medlikotui“, su kuo jis kalba: su jankiu, kurio 
tikra pavardė Deksteris. 

Medlikotas pasiūlys Deksteriui užsukti į džentelmenų klubą 
Šv. Jokūbo gatvėje susitikti su kolega Krenfordu, kurio tikroji 
pavardė ne Krenfordas. Ten jie pietaus trise, o tas trečias žmogus 
žino viską apie laivus. 

"Toji be galo paini procedūra prasidėjo prieš dvi dienas rytinia- 
me „Kontoros“ pasitarime. Baigdamas jį šefas pranešė: 

- Beje, po kelių dienų atvyksta amerikietis. Premjeras prašė 
jam padėti. Jis nori pirkti laivų. Neviešai. Ar kas nors išmano 
apie laivus? 

Visi susimąstė. 

- Pažįstu žmogų, kuris vadovauja didžiausiai „Lloyd's“ agentū- 
ros brokerių firmai Sityje, - pagaliau prabilo Vakarų pusrutulio 
skyriaus vadovas. 

— Kaip artimai jūs pažįstami? 

— Kažkada sulaužiau jam nosį. | 

- Dažniausiai tai gana artima pažintis. Ar jis išvedė jus iš 
kantrybės? 

- Ne. Mes žaidėme prie sienos. 

Atsakymas šiek tiek sušvelnino atmosferą. Ta frazė reiškė, kad 
abu paminėtieji mokėsi uždaroje prestižinėje mokykloje, Itono 
koledže, vienintelėje vietoje, kur žaidžiamas keistas, lyg ir jokių 
taisyklių nevaržomas žaidimas „prie sienos“. 

— Gerai, pakvieskite amerikietį papietauti su savo draugu, laivų 
žinovu, ir įsitikinkite, ar šis gali padėti be triukšmo nusipirkti laivų. 
Komisiniai gali būti dosnūs. Kompensacija už sulaužytą nosį. 

Pasitarimas baigėsi. Sutartu laiku Deksteris paskambino iš 
savo numerio kukliame „Montkalmo“ viešbutyje. „Medlikotas“ 
perdavė amerikietį savo kolegai „Krenfordui“, šis užsirašė numerį 
ir pažadėjo paskambinti. Tą padarė po valandos ir pakvietė rytoj 
papietauti kartu su seru Abhajumi Varma „Bruks“ klube. 

— Deja, ten reikės kostiumo ir kaklaraiščio, - pridūrė „Kren- 


fordas“. 
- Tai ne bėda, - atsakė Deksteris. - Rodos, dar nepamiršau, 
kaip rištis kaklaraištį. 


„Bruks“ - nedidelis klubas Šv. Jokūbo gatvės vakarų pusėje. 
Kaip ir prie kitų klubų, lentelės su pavadinimu nėra. Sampro- 
taujama taip: jeigu jūs narys arba esate pakviestas, tai jau ir taip 
žinote, kur yra klubas. O kitiems lentelė neturi prasmės. Bet 
paprastai klubą išskiria dekoratyviniai krūmai abipus įėjimo. 
Kaip ir visi Šv. Jokūbo gatvės klubai, jis turi savo stilių ir nuo- 
latinę klientūrą. „Bruks“ renkasi aukšti valdininkai, retkarčiais 
užsuka šnipai. 

Seras Abhajus Varma buvo didelės laivininkystės sandorių 
firmos „Steiplherstas ir kompanija“ valdybos pirmininkas. Firma 
buvo įsikūrusi viduramžius menančioje gatvelėje už Oldgeito. 
Kaip ir „Krenfordas“, jis buvo penkiasdešimt penkerių, apkūnus 
ir linksmo būdo. Kol netapo sunkiasvoris per dažnus verslo pietus 
Sityje, meistrų lygiu žaidė skvošą. 

Kaip įprasta pietų metu, pokalbis apsiribojo smulkmenomis - 
oras, derliai, ar neišvargino skrydis, - paskui jie perėjo į biblio- 
teką, kur laukė kava ir portveinas. Niekieno nesiklausomi galėjo 
atsipalaiduoti ir aptarti reikalus. Iš portretų ant sienos juos stebėjo 
kelių šimtmečių senumo aristokratai. 

— Noriu pirkti du laivus. Labai tyliai, neatkreipiant dėmesio, per 
fiktyvią firmą, registruotą kuriame nors mokesčių rojuje. | 

Seras Abhajus nė kiek nenustebo. Tokių dalykų atsitinka kas- 
dien. Viskas dėl mokesčių. 

— Kokios rūšies laivus? - paklausė jis. Neketino domėtis, kieno 
interesams atstovauja amerikietis. Už jį laidavo „Krenfordas , ir 
to pakanka. Pagaliau jis ir „Medlikotas“ mokėsi kartu. 

— Nežinau, - prisipažino Deksteris. 

- Prasti popieriai, - tarė seras Abhajus. - Turiu galvoje, jeigu 
jūs nežinote. Laivai būna visokių paskirčių ir talpos. 

- Sere, būsiu su jumis atviras. Noriu nuplukdyti juos į kokią 
nuošalią laivų statyklą perdirbti. 

— Aha, kapitališkai perdirbti. Tai ne problema. Ir kuo jie turėtų 
pavirsti? 

- Sere Abhajau, tikiuosi, tai liks tarp mūsų? 

Makleris pažvelgė į žvalgybininką, tarsi klaustų: tai kuo tas 
vyrelis mus laiko? 

- Kas pasakyta tarp „Bruks“ sienų, čia ir lieka, - burbtelėjo 
„Krenfordas“. 

- Na, kiekvienas taps plaukiojančia baze Jungtinių Valstijų karo 
laivyno „ruoniams“. Negrėsmingos išorės, didžiai grėsmingas 
viduje. 

Seras Abhajus Varma nušvito. 

— Aha, pakvipo avantiūra, tiesa? Tai jau šiek tiek aiškiau. Ke- 
tinate perdirbti iš pagrindų. Nepatarčiau jums prasidėti su jokiu 
tanklaiviu. Ne tas korpusas, negalima visko pašalinti ir per daug 
vamzdžių. Toks pat vargas su lėktuvnešiu. Korpuso forma tinka, 
bet paprastai jie milžiniški, daug didesni, negu jums reikėtų. Aš 
rinkčiausi laivą sausiems kroviniams, gal laivą grūdams, tokius 
galima perdirbti pagal savininko poreikius. Švarūs, sausi, lengvai 
perdirbami, su denio liukais, kad jūsų vyrukai galėtų greitai iššokti 
ir sugrįŽti. 

— Ar padėsite man nupirkti du? 


* „Ruoniai“ (angl. SEALS) yra Jungtinių Amerikos Valstijų karinio jūrų laivyno specialiosios 
pajėgos. Žodis Seal yra akronimas, sudarytas iš žodžių „jūra“, „oras“, „žemė“ (angl. sea, air, land) 
pirmųjų raidžių. 

- „Steiplherstas“ šito negali, mes draudikai, bet, savaime aišku, 
pažįstame visus, dalyvaujančius rinkoje. Supažindinsiu jus su savo 
direktoriumi vadybininku Polu Egeitu. Jaunas, bet jau išminties 
bokštas, - jis atsistojo ir ištiesė savo vizitinę kortelę. - Aplankykite 
mane rytoj. Polas iš karto su jumis susitiks. Geresnio patarėjo 
nerasite visame Sityje. Firmos sąskaita. Bari, ačiū už pietus. Per- 
duok linkėjimus šefui. 

Jie išsiskyrė gatvėje. 


Chuanas Kortesas baigė darbą ir išlipo iš keturių tūkstančių tonų 
talpos garlaivio gelmių, kur kūrė savo stebuklus. Po apatinio triu- 
mo tamsos rudens saulė rėžė akis. Dėl tokio skaistumo kilo noras 
vėl užsivožti suvirintojo šalmą juodu antveidžiu. Bet jis užsidėjo 
tiktai juodus akinius, kad vyzdžiai priprastų prie šviesos. 

Purvinas kombinezonas, permirkęs nuo prakaito, lipo prie 
beveik nuogo kūno. Po juo dėvėjo tik apatinukes. Karštis apačioje 
buvo negailestingas. 

Nebuvo prasmės ko nors laukti. Žmonės, kurie užsakė šitą 
darbą, ateis iš ryto. Jis parodys jiems, ką padarė ir kaip darinė- 
jamos slaptos durys. Ertmės po vidine korpuso apkala visiškai 
neįmanoma pastebėti. Už tai jam gerai sumokės. Nekvaršino sau 
galvos dėl to, kokią kontrabandą gabens toje slaptavietėje, kurią 
jis sukūrė. Jeigu kvaiši gringai mėgsta uostyti baltus miltelius, tai 
jam irgi nerūpi. 

Jam terūpi aprengti ištikimą žmoną Iriną, padėti maisto ant sta- 
lo ir sukrauti vadovėlius į sūnaus Pedro kuprinę. Chuanas sukišo 
instrumentus į jam skirtą spintelę ir nuėjo prie savo automobilio, 
kuklaus „Ford Pinto“. Jaukiame vienaukštyje namelyje, kuriuo gali 
didžiuotis darbo žmogus, pavyzdingame privačių namų rajone 
Popos kalno papėdėje jo laukia ilgas, gaivinantis dušas, Irinos 
bučinys, Pedro apkabinimas, sotus maistas ir pora butelių alaus 

priešais plazminį televizorių. Taigi Kortesas, laimingas žmogus, 
geriausias suvirintojas Kartachenoje, nuvažiavo namo. 


Kelas Deksteris žinojo Londoną tik paviršutiniškai, o verslo cen- 
tre, vadinamame tiesiog Sičiu arba Kvadratine mylia, išvisnebuvo 
lankęsis. Bet juodas taksi, kurį vairavo tikras koknis, gimęs ir 
augęs už mylios į rytus nuo Oldgeito, be problemų nuvežė jį į 
vietą. Be penkių minučių vienuolika Deksteris išlipo prie laivybos 
draudimo bendrovės siauroje gatvelėje, vedančioje į vienuolyną, 
menantį Šekspyro laikus. Besišypsanti sekretorė palydėjo jį į 
trečią aukštą. 

Polas Egeitas darbavosi ankštame kabinete, apsivertęs segtuvais; 
sienas puošė įrėmintos laivų nuotraukos. Net sunku įsivaizduoti, 
kad šitame narvelyje sudaromos draudimo sutartys, kuriose figū- 
ruoja milijonai svarų sterlingų. Tik naujausio modelio monitorius 
leido patikėti, kad iš čia nėra trumpam išėjęs Čarlzas Dikensas. 

Tik vėliau Deksteris supras, kaip apgaulingai atrodo šimtmečius 
skaičiuojantis Londono verslo centras, kur perkant, parduodant 
ar atsiimant komisinius kasdien išmokamos dešimtys milijardų. 
Egeitui buvo apie keturiasdešimt; jis draugiškai pasitiko svečią, 
vilkėdamas marškinius trumpomis rankovėmis, be kaklaraiščio. 
Seras Abhajus Varma išdėstė jam reikalo esmę, nesileisdamas į 
smulkmenas. Jis pasakė, kad amerikietis atstovauja jaunai rizi- 
kingo kapitalo bendrovei, kuri nori įsigyti krovininius laivus, 
galbūt skirtus grūdams gabenti ir dabar nenaudojamus. Kam 
jie bus naudojami, Egeitui jis nepasakė. Jam nebūtina to žinoti. 
Firma „Steiplherstas“ galėtų padėti jam susigaudyti ir užmegzti 
ryšius laivybos pasaulyje. Amerikietis esąs sero Abhajaus draugo 
draugas. Sąskaitos jam nerašyti. 

— Sausakrūvius? - svarstė Egeitas. - Gabenusius grūdus? Jūs 
ateinate į rinką patogiu laiku. Dabar pasaulio ekonomikos būklė 
tokia, kad yra daug laisvo tonažo. Dalis laivų jūroje, dauguma pri- 

sišvartavę nenaudojami. Bet jums reikia maklerio, kitaip apiplėš. 
Ar kurį nors pažįstate? 

- Ne, - atsakė Deksteris. - Ar galėtumėte pasiūlyti? 

— Na, mūsų pasaulėlis čia glaudžiai susijęs, visi pažįstame vienas 
kitą. Kilometro spinduliu nuo čia yra Klaksonas, Bremer-Siskou- 
pas, Galbreitas ar Gibsonai... Visi jie perka, parduoda, nuomoja. 
Aišku, už atlygį. 

— Savaime suprantama. 

Iš šifruoto pranešimo iš Vašingtono Deksteris žinojo, kad Gern- 
syje, Lamanšo saloje, atkampiame mokesčių rojuje, kurį Europos 
Sąjunga vis mėgina likviduoti, atidaryta nauja sąskaita. Pranešime 
taip pat buvo nurodyta pavardė banko tarnautojo, su kuriuo reikė- 
tų susisiekti, ir kodo numeris, kurį reikia žinoti atsiimant indėlį. 

- Antra vertus, geras makleris gali sutaupyti pirkėjui daugiau 
pinigų negu paims atlygio. Turiu gerą bičiulį firmoje „Parksaidas 
ir Ko“. Galėtų susitikti su jumis tuojau pat. Ar paskambinti jam? 

— Malonėkite. 

Egeitas kalbėjo telefonu penketą minučių. 

— Saimonas Linlis laukia jūsų, - tarė jis ir parašė adresą ant 
popieriaus lapelio. - Tai tik už penkių šimtų metrų. Išėjęs iš karto 
sukite į kairę. Oldgeite vėl į kairę. Nosies tiesumu eikite penkias 
minutes ir tada klauskite „Jupiterio namų“. Kiekvienas parodys. 
Linkiu sėkmės. 

Deksteris baigė gerti kavą, paspaudė ranką Polui Egeitui ir 
išėjo. Nuorodos buvo tikslios. Jis atėjo į vietą per penkiolika mi- 
nučių. „Jupiterio namai“ buvo visiška „Steiplhersto“ priešingybė: 
ultramodernus namas iš plieno ir stiklo. Be garso kylantys liftai. 
„Parksaidas“ įsikūręs vienuoliktame aukšte. Per panoraminius 
langus matyti Šventojo Pauliaus katedros, stovinčios ant kalvos 
už trijų kilometrų į vakarus, kupolas. Linlis pasitiko Deksterį 
prie lifto durų ir nusivedė į nedidelę konferencijų salę. Tuojau pat 
atsirado kavos ir imbierinių sausainių. 

- Jūs norėtumėte pirkti du sausakrūvius laivus, pageidautumėte 
gabenusių grūdus? - paklausė Linlis. 

— Mano patronai norėtų, - pataisė jį Deksteris. - Jie Arti- 
muosiuose Rytuose. Ir pageidautų visiško slaptumo. Todėl veikia 
priedangos firma, kuriai aš vadovauju. 

- Aišku. 

Linlis nė kiek nenustebo. Keli arabų verslininkai apgavo vie- 
tinį šeichą, bet nenori baigti savo dienų itin nejaukiame Persijos 
įlankos kalėjime. Taip atsitinka nuolatos. 

- Kokio tonažo laivų norėtų jūsų klientai? 

Deksteris menkai nutuokė apie laivų tonažą, bet žinojo, kad 
pagrindiniame triume stovės mažas sraigtasparnis su išskleistais 
rotoriais. Jis išvardijo apimtis. 

- Apie 20 tūkstančių neto registro tonų arba 28 tūkstančiai 
bruto registro tonų, - pasakė Linlis. Jis ėmė barškinti kompiuterio 
klaviatūrą. Posėdžių stalo tolimajame gale stovėjo didelis ekranas, 
kad abu galėtų matyti. Pasirodė pasiūlymai. Frimantlas, Australija. 
Šventojo Lauryno upės jūrų kelias, Kanada. Singapūras. Česapiko 
įlanka, JAV. 

— Didžiausią asortimentą, atrodo, turi COSCO, Kinijos okeani- 
nės laivybos bendrovė, jos būstinė Šanchajuje, bet mes palaikome 
ryšius su Honkongo skyriumi. 

- Su komunistais? - paklausė Deksteris, kuris nemaža jų išguldė 
Geležiniame trikampyje. 

— O, mes dabar dėl to nesijaudiname, - tarė Linlis. - Šiandien 
jie nuožmiausi kapitalistai. Bet skrupulingai sąžiningi. Jei paža- 
dėjo pristatyti, tai pristatys. Dar turime „Ig! Balk“ Niujorke. Jums 
arčiau namų. Ar tai nesvarbu? 

— Mano klientai tenori laikyti paslaptyje tikrąjį savininką, - 
atsakė Deksteris. - Ir kad abu laivai būtų nuplukdyti į nuošalią 
statyklą, suremontuoti ir pritaikyti. 

Linlis pagalvojo, bet garsiai neištarė: „Niekšų gauja, matyt, 
ketina gabenti kažkokius labai pavojingus krovinius, todėl nori 
perdirbti laivus, pervadinti ir su naujais dokumentais išleisti į jūrą 
neatpažįstamus. Na tai kas? Tolimuosiuose Rytuose tokių knibž- 
dėte knibžda; atėjo sunkūs laikai, o pinigai visada pinigai.“ 

O garsiai ištarė: 

- Žinoma. Gerai dirbančių ir be reikalo neklausinėjančių laivų 
statyklų yra Pietų Indijoje. Palaikome ryšius per mūsų žmogų 
Mumbajuje. Jeigu mes atstovausime jūsų interesams, tai pasirašy- 
sime susitarimo memorandumą ir sumokėsite avansą komisinių 
sąskaita. Patarčiau jums štai ką: vos tiktai įsigysite laivus, užre- 
gistruokite juos valdymo kompanijoje „Ihame“ Singapūre. Nuo 
tos akimirkos - ir su naujais pavadinimais - jie dings. „Ihame“ 
niekada ir niekam nepasakoja apie savo klientus. Kur galėčiau jus 
rasti, pone Deksteri? 

Devero laiške taip pat buvo nurodyti ką tik pirkto konspiracinio 
namo Ferfakse, Virdžinijoje, adresas, telefono numeris ir elektro- 
ninis paštas. Devero sugalvotas, tas namas buvo nesusekamas, 
prireikus galėjo išnykti per šešiasdešimt sekundžių. Deksteris 
pasakė tą adresą. Per keturiasdešimt aštuonias valandas memo- 
randumas buvo pasirašytas ir sugrąžintas. „Parksaidas“ pradėjo 
medžioklę. Ji truko du mėnesius, bet metams baigiantis du grūdų 
transportavimo laivai buvo perduoti užsakovui. 

Vienas atplaukė iš Česapiko įlankos. Kitas buvo nuleidęs inkarą 
Singapūro uoste. Devero neketino palikti laivuose įgulų. Jūrinin- 
kams dosniai atlygino. 

Su Amerikoje pirktu laivu buvo lengva tvarkytis, nes jis buvo 
arti namų. Nauja įgula iš JAV karo laivyno, apsimetusi prekybos 
laivyno jūreiviais, sulipo į laivą, apsiprato ir išplaukė į Atlantą. 

Britanijos karališkojo karo laivyno įgula išskrido į Singapūrą, 
taip pat apsimetė prekybos laivyno jūreiviais, perėmė laivą ir iš- 
plaukė į Malakos sąsiaurį. Jų laukė trumpesnis kelias. Abiejų laivų 

tikslas buvo nedidelė dvokianti laivų remonto dirbtuvė Indijos 
pakrantėje į pietus nuo Goa. Jos pagrindinis užsiėmimas buvo 
nurašytų laivų pjaustymas. Čia nusikalstamai nepaisė sveikatos, 
nesilaikė saugumo taisyklių, darbininkai kvėpavo nuodingais 
chemikalais. Dirbtuvės smarvė taip suko nosį, kad niekam nekilo 
noro domėtis, kas ten dedasi. 

Kai du Kobros laivai įplaukė į įlanką ir nuleido inkarus, fak- 
tiškai jie nustojo egzistuoti. Nauji jų pavadinimai ir dokumentai 
buvo diskretiškai įtraukti į „Lloyd's“ tarptautinį laivų registrą. 
Jie buvo įrašyti kaip grūdų transportavimo laivai, priklausantys 
Singapūro firmai „Ihame“. 


Pagerbiant šalies donorės pageidavimus, ceremonija įvyko Jung- 
tinių Valstijų ambasadoje Abilijo Macedo gatvėje Prajoje, Žaliojo 
Kyšulio Respublikos sostinėje, Santjago saloje. Ceremonijai va- 
dovavo kaip visada žavinga ambasadorė Marijana Mails. Taip pat 
dalyvavo Žaliojo Kyšulio gamtos išteklių ir gynybos ministrai. 

Kad sustiprintų įspūdį, Pentagono vardu pasirašyti susitarimo 
atskrido JAV admirolas. Admirolas visiškai neįsivaizdavo, ką jis 
čia veikia, bet skaisčiai baltos jo ir jo adjutanto tropinės uniformos 
atrodė įspūdingai, kaip ir turėjo būti. 

Ambasadorė Mails pasiūlė gaivinamųjų gėrimų ir užkandžių; 
visi reikalingi dokumentai buvo išdėstyti ant konferencijų stalo. 
Ceremonijoje.taip pat dalyvavo ambasados gynybos atašė ir Vals- 
tybės departamento atstovas Kelvinas Deksteris. 

Pirmieji pasirašė Žaliojo Kyšulio ministrai, po jų admirolas. 
Paskutinė pasirašė ambasadorė. Abu egzemplioriai buvo patvir- 
tinti Žaliojo Kyšulio.Respublikos ir Jungtinių Amerikos Valstijų 
antspaudais, ir susitarimas dėl pagalbos suteikimo įsigaliojo. Ga- 
lima pradėti jį vykdyti. 

Po darbų buvo pripildytos putojančio vyno taurės privalomiems 
tostams, ir Žaliojo Kyšulio gamtos išteklių ministras portugališkai 

pasakė šitam įvykiui skirtą kalbą. Nuobodžiaujančiam admirolui 
atrodė, kad kalba niekada nesibaigs, jis nesuprato nė vieno žodžio. 
Šypsojosi tradicine jūreivio šypsena ir svarstė, kodėl jį atitraukė 
nuo golfo partijos netoli Neapolio ir pasiuntė į tą varganų salų 
grupę, pasiklydusią Atlanto platybėse per tris šimtus mylių nuo 
Vakarų Afrikos krantų. 

Joapsilankymo priežastis - lėktuvui leidžiantis bandė išaiškinti 
adjutantas - ta, kad JAV, visada dosnios trečiojo pasaulio šalims, 
ketina padėti Žaliojo Kyšulio Respublikai. Salyne nėra visiškai 
jokių natūralių išteklių, išskyrus vieną: jį supančios jūros knibžda 
žuvų. 

Respublika turi vieno katerio karo laivyną, bet nėra nieko, ką 
būtų galima bent pavadinti karine aviacija. 

Kai visame pasaulyje plinta piratiška žvejyba, kai Rytų šalyse 
nesulaikomai didėja šviežių žuvų paklausa, Žaliojo Kyšulio terito- 
rinius vandenis dviejų šimtų mylių zonoje, teisėtai priklausančioje 
šaliai, siaubia brakonieriai. 

JAV ketina perimti oro uostą nuošalioje Fogo saloje, jo kilimo 
ir tūpimo takas neseniai pailgintas Europos Sąjungos lėšomis. 
Jungtinių Valstijų karo laivynas ketina ten pastatyti pilotų rengi- 
mo centrą, taip pat veltui. 

Kai jis bus įrengtas, grupė Brazilijos karinių oro pajėgų instruk- 
torių (nes portugalų kalba bendra abiem šalims) atvyks su tuzinu 
mokomųjų lėktuvų „Tucano“ ir kurs žūklės apsaugos iš oro tar- 
nybą, mokys tinkamai atrinktus saliečius. Su ilgiems skrydžiams 
pritaikytais „Tucano“ jie galės patruliuoti vandenyne, aptikti pa- 
žeidėjus ir nukreipti į juos pakrančių apsaugos katerį. 

Kuo toliau, tuo gražiau, sutiko admirolas, nors negalėjo atsikra- 
tyti kartėlio, kad svarbiausiu momentu jį atitraukė nuo golfo. 

Paspaudęs ranką daugybei žmonių, admirolas paliko amba- 
sadą. Lauke jis pasisiūlė ambasados limuzinu nuvežti Valstybės 
departamento atstovą į oro uostą. 

— Pone Deksteri, o gal galėčiau nuskraidinti jus į Neapolį? - 
paklausė jis. 

— Dėkoju už malonų pasiūlymą, admirole, bet aš grįžtu per 
Lisaboną ir Londoną į Vašingtoną. 

Jie atsisveikino Santjago oro uoste. Karo laivyno reaktyvinis 
lėktuvas išskraidino admirolą į Italiją. Kelas Deksteris laukė TAP 
reiso į Lisaboną. 

Po mėnesio pirmas didžiulis pagalbinis laivas atgabeno JAV 
karo laivyno inžinierius prie kūgio formos užgesusio ugnikalnio, 
kuris užima devyniasdešimt procentų Fogo salos paviršiaus. Fogo 
portugališkai reiškia „ugnis“. Laivas nuleido inkarą išoriniame 
reide; jis ten stovės kaip plaukiojanti bazė inžinieriams - tėvynės 
trupinėlis su visais namų patogumais. 

„Jūrų bitės“ didžiuojasi tuo, kad gali pastatyti bet ką ir bet kur, 
tačiau būtų neišmintinga atplėšti juos nuo kietų kaip marmuras 
Kanzaso kepsnių, skrudintų bulvyčių ir galoninių kečupo skar- 
dinių. Visi geriau dirba pritaikius kurą. 

Jiems teks darbuotis šešis mėnesius, tačiau esantis aerodromas 
galės priimti „C130 Hercules“, tada nebelieka tiekimo ir atostogų 
problemų. Be to, mažesni pagalbiniai laivai pristatinės santvaras, 
sijas, cementą ir visa kita, ko reikia pastatams, taip pat maistą, 
sultis, gazuotą ir net geriamąjį vandenį. 

Negausūs kreolai, gyvenantys Foge, stebėdamiesi žiūrėjo, kaip 
skruzdėlių armija užplūdo krantą ir užgrobė jų mažytį oro uostą. 
Kasdien atskrisdavo lėktuvas iš Santjago ir išskrisdavo atgal, kai 
tik nuo pakilimo tako būdavo pašalintos statybos atliekos. 

Kai darbai bus baigti, lakūnų mokymo centras turės - atskirai 
nuo viešbutėlio keleiviams - surenkamus bendrabučius kursan- 
tams, kotedžus instruktoriams, remonto ir eksploatavimo dirb- 


* „Jūrų bitėmis“ (angl. Seabees) vadinami Jungtinių Amerikos Valstijų karinio jūrų laivyno statybos 
batalionų nariai. SeaBee - taip tariamos pavadinimo „Statybos batalionas“ (angl. Construction 
Battalion) pirmosios raidės. 


74 


tuves, aviacijos degalų saugyklas turbopropeleriniams „Tucano“ 
ir ryšių centrą. 

Jei kuris nors inžinierius ir pastebėjo ką nors keistoko, tai ne- 
buvo aptarinėjama. Civilis iš Pentagono, Kelas Deksteris, kuris 
atskrisdavo ir išskrisdavo civiliniu lėktuvu, vadovavo kelių kitokių 
objektų statybai. Uolėtame ugnikalnio šlaite buvo iškaltas erdvus 
angaras su plieninėmis durimis. Taip pat degalų, kurių nenaudoja 
„Tucano, saugykla ir arsenalas. 

— Galima pagalvoti, - burbtelėjo jaunesnysis puskarininkis 
O'Konoras, kai buvo patikrintos slaptojo angaro uoloje plieninės 
durys, - kad kažkas rengiasi kariauti. 

KETVIRTAS SKYRIUS 


Bolivaro aikštėje, pavadintoje didžiojo išlaisvintojo vardu, stovi 
keli pastatai, seniausi ne tiktai Bogotoje, bet ir visoje Pietų Ame- 
rikoje. Čia senamiesčio centras. 

Čia įsiveržę konkistadorai, patrakę iš meilės Dievui ir aistros 
auksui, atsivedė pirmuosius katalikų misionierius. 1604 metais 
jėzuitai viename aikštės kampe įkūrė šventojo Baltramiejaus vardo 
mokyklą ir netoliese pastatė Šventojo Ignaco bažnyčią, pagerbda- 
mi savo ordino įkūrėją Lojolą. Kitame aikštės kampe stovi Jėzaus 
draugijos Kolumbijos provincijos kurijos rūmai. 

Prieš kelerius metus kurija oficialiai persikraustė į modernų 
pastatą naujesnėje miesto dalyje. Tačiau per alsinančią kaitrą 
tėvas provincijolas Karlosas Ruisas, nepaisydamas naujų kondi- 
cionavimo sistemų privalumų, senu įpročiu mėgo senųjų pastatų 
akmens sienų ir grindų plokščių vėsą. 

Vilgšną tų metų gruodžio rytmetį jis pasirinko šitą vietą pokal- 
biui su svečiu iš Amerikos. Sėdėdamas prie masyvaus ąžuolinio 
stalo, prieš daugelį metų atgabento iš Ispanijos ir per tą laiką 
pajuodusio, jis vartė rankose rekomendacinį laišką su prašymu 
priimti tą asmenį. Jį parašė brolis Kristuje, Bostono koledžo di- 
rektorius; atsisakyti neįmanoma, o smalsumas irgi ne nuodėmė. 
Ko tam žmogui reikia? | 

Polą Devero atlydėjo vienuolis naujokas. Provincijolas pakilo 
ir žengė jo pasitikti. Atvykėlis buvo beveik jo amžiaus, maždaug 
septyniasdešimties; lieknas, elegantiškais šilkiniais marškiniais, 
klubiniu kaklaraiščiu ir kreminės spalvos tropiniu kostiumu. Nei 
džinsų, nei apžėlusio veido. Tėvas Ruisas pagalvojo, kad niekada 
nėra matęs jankio šnipo, bet laiške iš Bostono viskas buvo išdės- 
tyta atvirai. 

— Tėve, varžausi šito klausti iš pat pradžių, bet privalau. Ar 
galėčiau tikėtis, kad viskam, kas bus pasakyta šiame kabinete, 
galios išpažinties paslaptis? 

Tėvas Ruisas palenkė galvą ir mostu pakvietė svečią sėstis ant 
kastiliško krėslo su sėdyne ir atlošu iš žaliaminės odos. Pats vėl 
atsisėdo už stalo. 

- Sūnau, kaip galėčiau jums padėti? 

— Mūsų prezidentas asmeniškai paprašė mane mėginti sunai- 
kinti kokaino pramonę, kuri daro siaubingą žalą mano šaliai. 

Nebereikėjo toliau aiškinti, kodėl jis atvyko į Kolumbiją. Viskas 
buvo pasakyta žodžiu „kokainas“. 

- Jau daug kartų mėginta tą daryti. Daugelį kartų. Bet apetitas 
jūsų šalyje milžiniškas. Jei baltieji milteliai nebūtų taip godžiai 
graibstomi, nebūtų nė jų gamybos. 

— Tai tiesa, - sutiko amerikietis. - Paklausa visada gimdo pasiū- 
lą. Bet atvirkštinis poveikis irgi teisingas. Pasiūla visada sukurs pa- 
klausą. Anksčiau ar vėliau. Jei pasiūla žlugs, išnyks ir apetitas. 

— Su sausuoju įstatymu taip neatsitiko. 

Devero buvo pratęs prie tokio apgaulingo posūkio. Prohibicija 
buvo katastrofa. Ji sukūrė tiesiog milžinišką nusikaltėlių pasaulį, 
kuris, ją panaikinus, metėsi į visokiausią kitokią kriminalinę 
veiklą. Žala, kurią patyrė JAV, turėtų būti skaičiuojama milijardų 
milijardais. 

- Tėve, mes manome, kad tai nelygintina. Norinčiam gauti 
taurę vyno ar gurkšnį viskio yra tūkstančiai šaltinių. 

Neištarta mintis buvo aiški: „Bet kokainas patenka tik iš čia.“ 
To net nereikėjo garsiai sakyti. 

- Sūnau mano, mes Jėzaus draugijoje stengiamės būti gėrio 
politikoje ar valstybės reikaluose dažniausiai turi katastrofiškų 
pasekmių. 

Devero visą gyvenimą užsiėmė šnipinėjimu. Jis jau seniai pa- 
darė sau išvadą, kad stambiausia informacijos kaupimo agentūra 
pasaulyje yra Romos katalikų bažnyčia. Visur būdama, ji viską 
mato, per išpažinties paslaptį ji viską girdi. Aiškinimas, kad per 
pusantro tūkstančio metų ji nei pritarė, nei priešinosi imperato- 
riams ir princams, galėjo tik pralinksminti. 

- Bet ten, kur pastebite blogį, jūs stengiatės jį nugalėti, - tarė 
Devero. 

Provincijolas buvo per daug patyręs, kad pakliūtų į tokius 
spąstus. 

- Sūnau mano, ko jūs norite iš mano bendruomenės? 

— Tėve, Kolumbijoje jūs esate visur. Jauni dvasininkai siunčia- 
mi dirbti ganytojiško darbo į visus šalies kampelius, į miestus ir 
į kaimus... 

- Ir jūs norite, kad jie taptų skundikais? Jums? Kažkam tolima- 
me Vašingtone? Juk jie taip pat saugo išpažinties paslaptį. To, kas 
jiems pasakoma ankštoje klausykloje, negalima viešinti. 

- O jeigu laivas gabena nuodų krovinį, kuris pražudys daug 
jaunų gyvybių ir paliks nelaimių pėdsaką, ši žinia taip pat yra 
šventa? 

— Abu žinome, kad išpažinties paslaptis šventa ir neliečiama. 

- Tėve, bet laivas negali išpažinti nuodėmių. Mano garbės 
žodis, kad nė vienas jūreivis nemirs. Galvoju tik apie sulaikymą 
ir konfiskavimą. 

Jis žinojo, kad pats irgi turės prisipažinti nusidėjęs melu. Bet 
kitam kunigui ir kitur. Ne čia. Ne dabar. 

- Tai, ko jūs prašote, didžiai rizikinga. Tuo nusikalstamu verslu 
užsiimantys asmenys baisiai žiaurūs smurtautojai. 

Prieš atsakydamas amerikietis išsitraukė iš kišenės kažkokį 
daiktą. Mažytį ir labai kompaktišką mobilųjį telefoną. 

— Tėve, abu mes augome daug anksčiau, negu buvo išrasti 
šitokie daikčiukai. Dabar juos turi visi jaunuoliai ir dauguma 
nebejaunų. Norint pasiųsti trumpą Žinutę net nereikia praverti 
burnos... 

— Sūnau mano, aš žinau, kas yra tekstiniai pranešimai. 

- Tada jūs žinote, kas yra šifruotė. Šitie aparatai taip užšifruoti, 
kad joks kartelis jų neišaiškins. Prašau tik vieno dalyko: kaip va- 
dinasi laivas su nuodais, kuris plaukia link mano tėvynės žudyti 
jos jaunimo. Dėl pelno. Dėl pinigų. 

Tėvas provincijolas leido sau šyptelėti. 

— Sūnau mano, jūs puikus advokatas. 

Kobrai beliko išmesti paskutinę kortą. 

— Kartachenoje stovi paminklas šventajam Petrui Klaverui iš 
Jėzaus draugijos. 

- Žinau. Mes gerbiame jo atminimą. 

- Prieš šimtus metų jis kovojo prieš vergijos blogį. Vergų pirk- 
liai jį nukankino. Prekyba narkotikais tokia pat baisi blogybė 
kaip vergų prekyba. Abiem atvejais preke tampa žmonių vargas. 
Pavergėjas nebūtinai turi būti žmogus; tai gali būti ir narkotikas. 
Vergų pirkliai grobdavo jaunų žmonių kūnus ir prievartaudavo 
juos. Narkotikai grobia sielas. 

Bolivaro, žmonių išlaisvintojo, aikštę. 

- Sūnau mano, norėčiau pasimelsti. Ar galėtumėte sugrįžti po 
dviejų valandų? 

Iš aikštės išsukančioje gatvelėje po kavinės stogine Devero 
užkando. Kai sugrįžo, Kolumbijos jėzuitų vadovas buvo apsi- 
sprendęs. 

— Negaliu įsakyti daryti tai, ko jūs prašote. Bet tai, ko prašote, 
galiu paaiškinti parapijų kunigams. Jeigu išpažinties paslaptis 
nebus atskleista, jie turi spręsti patys. Galite išdalyti savo mažas 
mašinėles. 


Iš visų befdrų kartelyje Alfredui Suaresui glaudžiausiai teko dirbti 
su Chose Marija Largu, vadovaujančiu prekės judėjimui rinkoje. 
Reikėjo nenuleisti akių nuo kiekvieno krovinio, iki paskutinio 
jo kilogramo. Suaresas galėjo siųsti siuntą po siuntos, bet buvo 
gyvybiškai svarbu žinoti, kiek jų pasiekė perkančiąją mafiją ir kiek 
sučiupo teisėtvarkos organai. 

Laimė, sulaikę stambią narkotikų partiją, tie organai iškart 
paskelbdavo žiniasklaidoje. Jie troško garbės, valdžios dėkin- 
gumo, visada stengdavosi išplėšti kuo didesnį biudžetą. Largo 
taisyklės buvo aiškios ir tvirtos it plienas. Stambiems klientams 
leisdavo sumokėti penkiasdešimt procentų krovinio kainos (ir 
tai buvo kartelio nustatyta kaina) pateikiant užsakymą. Balansą 
reikėdavo suvesti perdavus krovinį naujam savininkui. Smulkūs 
pirkėjai privalėdavo sumokėti šimtą procentų kaip nediskutuo- 
jamą depozitą. 

Jeigu vietinės gaujos ir mafijos galėjo reikalauti iš gatvės lygio 
pirkėjų astronominių kainų, tai jau jų reikalas. Jeigu buvo aplai- 
džios ar dėl policijos informatorių kaltės prarasdavo pirkinį, tai 
irgi buvo jų reikalas. Bet pristatytos prekės konfiskavimas neat- 
leisdavo jų nuo pareigos atsiskaityti. 

Jeigu iš užsienio gaujos, dar skolingos penkiasdešimt procentų 
kainos, pirkinį atimdavo policija ir gauja atsisakydavo mokėti, 
reikėdavo panaudoti jėgą. Donas nepermaldaujamai reikalavo 
duoti žiaurias pamokas. Kartelis paranojiškai bijojo dviejų dalykų: 
lėšų vagystės ir informacijos nutekėjimo. Nieko nedovanodavo 
ir nepamiršdavo, nesvarbu, kiek kainuotų kerštas. Jis turėjo būti 


įvykdytas. 

Toks buvo Dono įstatymas... ir jis veikė. 

Tik bendraudamas su Largu Suaresas galėjo kilogramo tiks- 
lumu žinoti, kokia jo siunčiamo krovinio dalis sučiupta iki per- 
duodant pirkėjui. 

Tik tai galėjo jam parodyti, kokie transportavimo metodai 
laikytini patikimiausiais, o kokie - rizikingiausiais. 

Baigiantis 2010 metams Suaresas paskaičiavo, jog krovinių 
sulaikoma maždaug tiek pat kaip visada: tarp dešimties ir pen- 
kiolikos procentų. Gaunant pelną, skaičiuojamą telefono numerio 
ilgio skaičiais, tai buvo visai priimtina. Bet jis visą laiką norėjo 
sumažinti praradimo lygį iki vienaženklių skaičių. Jeigu kokainą 
sulaikydavo dar priklausantį karteliui, visus nuostolius patirdavo 
kartelis. Donas šito nemėgo. ; 

Suareso pirmtakas, dabar suketvirčiuotas ir pūvantis po nauju 
daugiaaukščiu, prieš dešimtį metų, šimtmečių sandūroje, visas 
jėgas skyrė povandeniniam laivynui. Idėja buvo statyti nedidelius 
laivus su atspariu korpusu, dyzeliniu varikliu ir keturių žmonių 
įgula, talpinančius dešimt tonų krovinio, įskaitant maistą ir de- 
galus, ir pasineriančius į periskopo gylį. 

Net patys geriausieji nenerdavo giliai. Jiems to nereikėjo. Van- 
dens paviršiuje kyšodavo tik pleksiglazo kupolas su kapitono 
galva, kad jis galėtų vairuoti, ir vamzdis, per kurį siurbdavo šviežią 
orą dyzeliui ir įgulai. 
bet saugiai slinkti palei Ramiojo vandenyno krantą nuo Kolum- 
bijos iki Meksikos šiaurės ir pristatyti dideles partijas Meksikos 
mafijoms, kurios jau gabentų kontrabandą per sieną į JAV. Ir tai 
sekės... kažkiek laiko. Tada įvyko katastrofa. 

Šių laivų sukūrimo ir statybos genijus buvo Enrikė Portokarero, 
apsimetinėjęs eiliniu krevečių žveju iš Buenaventūros vietovės 
Ramiojo vandenyno pietinėje pakrantėje. Pulkininkas Dos San- 
tosas jį išaiškino. 

Ar jis palūžo tardomas, ar per kratą buvo aptikta kažkokių 
nuorodų, bet povandeninių laivų statykla buvo atskleista ir ją 
aplankė karo laivai. Kai kapitonas Germanas Borero baigė darbą, 
šešios dešimtys laivų korpusų įvairiose statybos stadijose virto 
smilkstančiais griuvėsiais. Kartelis patyrė milžiniškų nuostolių. 

Antra Suareso pirmtako klaida buvo siųsti didelę dalį krovinio į 
JAV ir Europą per pavienius „mulus“, nešančius po vieną ar du ki- 
logramus. Porai tonų pergabenti reikėdavo tūkstančių kurjerių. 

Islamo fundamentalizmas privertė Vakarų pasaulį stiprinti 
saugumo priemones, keleivių bagažą vis dažniau ir dažniau per- 
šviesdavo rentgeno spinduliais ir aptikdavo nelegalų turinį. „Mu- 
lai“ pradėjo nešti kokainą savo skrandžiuose. Pasirengę rizikuoti 
kvailiai novokainu apmarindavo skrandį, tada prarydavo iki šimto 
paketėlių po maždaug dešimt gramų. 

Kai kurie paketėliai trūkdavo skrandyje ir kurjeriai baigdavo 
gyvenimą su putomis burnoje ant oro uosto salės grindų. Kitus 
įduodavo budrios palydovės, pastebėjusios, kad ilgo skrydžio 
metu keleivis nei valgė, nei gėrė. Juos pasivėdėdavo į šalį, sugirdy- 
davo figų sirupo ir sodindavo ant unitazo su tinkliniu filtru apa- 
čioje. Amerikos ir Europos kalėjimai buvo perpildyti „mulų“. Vis 
dėlto daugiau kaip aštuoniasdešimt procentų pasiekdavo tikslą, 
kadangi Vakarai kvaištelėję dėl žmogaus teisių. Bet neilgai trukus. 
Suareso pirmtakas gavo antrą likimo smūgį. 

Pirmiausia naujovę išbandė Mančesteryje, ir bandymas pavyko. 
Įrenginys, pavadintas virtualaus rentgeninio ištyrimo aparatu, 
ne tik parodydavo keleivį tarsi nuogą, bet taip pat išryškindavo 
svetimkūnius, slepiamus išeinamojoje angoje, ir skrandžio turi- 
nį. Mašina veikė taip tyliai, kad ją statydavo po pasą tikrinančio 
pasieniečio langeliu, o gretimoje patalpoje sėdintis pareigūnas 
galėdavo tirti paso savininką nuo krūtinės ląstos iki kulnų. Kai 
vis daugiau oro ir jūrų uostų terminalų jas įsirengdavo, „mulų“ 
sulaikymo kreivė šovė aukštyn. 

Galų gale Donas neteko kantrybės ir įsakė pakeisti to veiklos 
baro vadovą - visam laikui. Jo vietą užėmė Suaresas. 

Jis buvo įsitikinęs didelių siuntų šalininkas, o duomenys tiksliai 
parodydavo, kurios trasos patikimiausios. Į Jungtines Valstijas 
geriausiai sekėsi siųsti kokainą laivais arba lėktuvais per Karibų 
jūrą į šiaurės Meksiką ar JAV pietinę pakrantę. Didžiąją kelio dalį 
krovinį gabendavo prekybos laivai, o atviroje jūroje jį perkrauda- 
vo į knibždantį abiejų šalių mažąjį laivyną - žvejybos tralerius, 
greitaeigius katerius, jachtas, pramoginius laivus. 

Siųsdamas į Europą jis teikė pirmenybę naujoms trasoms; ne 
tiesiai iš Karibų jūros į Vakarų ir Šiaurės Europą, nes pakeliui kon- 
fiskuodavo daugiau kaip dvidešimt procentų, bet tolyn į rytus, į 
skurstančių šalių puslankį Vakarų Afrikos pakrantėje. Ten krovi- 
nys pereidavo iš rankų į rankas, kartelis gaudavo visą sumą; 0 jau 
pirkėjų reikalas padalyti krovinį ir gabenti per dykumas į šiaurę iki 
Viduržemio jūros, o paskui į pietų Europą. Jo pamėgta kryptimi tapo 
buvusi Portugalijos kolonija, pilietinio karo niokojama, faktiškai 
bankrutavusi valstybėlė, tikras narkotikų pragaras Bisau Gvinėja. 


Tokią pat išvadą padarė Kelas Deksteris, Vienoje susitikęs su 
kanadiečiu narkotikų persekiotoju Volteru Kempu iš Jungtinių 
Tautų komiteto kovai su narkotikais ir nusikalstamumu. Komi- 
teto duomenys beveik sutapo su tais, kuriuos Lisabonoje surinko 
Timas Menhairas. 

Vos prieš kelerius metus pradėjusi priiminėti dvidešimt pro- 
centų Kolumbijos kokaino, skirto Europai, Vakarų Afrika dabar 
gaudavo daugiau kaip penkiasdešimt procentų. Nei Kempas, nei 
Deksteris, besišnekantys prie staliuko Praterio kavinėje, negalėjo 
žinoti, kad Alfredas Suaresas padidino tuos procentus iki septy- 
niasdešimties. 

Septynioms Vakarų Afrikos pajūrio respublikoms tiktų poli- 
cijos įvertinimas „problemiškos“. Tai Senegalas, Gambija, Bisau 

Gvinėja, Gvinėja (buvusi Prancūzijos kolonija, kurios sostinė 
Konakris), Siera Leonė, Liberija ir Gana. 

Perskraidintas ar perplukdytas per Atlantą į Vakarų Afriką, 
kokainas skverbiasi į šiaurę šimtu skirtingų maršrutų ir naudojant 
tiek pat gudrybių. Dalis jo žvejų laivais pasiekia Maroko krantus, 
o paskui tęsia kelionę senuoju marihuanos keliu. Kita dalis at- 
skraidinama per Sacharą į Šiaurės Afrikos pajūrį ir iš ten mažais 
laivais per Gibraltarą pristatoma Ispanijos mafijai arba Kalabrijos 
ndranghetai, laukiančiai Džojos uoste. 

Kai kurios siuntos gabenamos varginančiu sausumos keliu 
per Sacharą iš pietų į šiaurę. Itin daug dėmesio skiriama Libijos 
skrydžių bendrovei „Afrigiyah“; ji jungia dvylika didžiųjų Vakarų 
Afrikos miestų su Tripoliu, kurį nuo Europos skiria tik vanduo. 

— Kai belieka perkelti prekę į šiaurę, į Europą, - tarė Kempas, - 
bendradarbiauja visi. Bet srautu iš už Atlanto niekas negali prilygti 
Bisau Gvinėjai. 

— Gal man vertėtų ten apsidairyti, - susimąstė Deksteris. 

- Jeigu vyksite, - perspėjo kanadietis, - būkite atsargus. Sugal- 
vokite gerą priedangą. Būtų išmintinga pasiimti draugėn keletą 
tvirtų vyrukų. Aišku, geriausia maskuotė - juodaodžiai. Ar galite 
jų susirasti? 

— Šiapus didžiojo vandens - ne. 

Ant popierinės servetėlės Kempas užrašė pavardę ir telefoną. 

- Mėginkite surasti jį Londone. Mano draugas. Dirba Sunkių 
ir organizuotų nusikaltimų tyrimo agentūroje. Ir linkiu geros 
kloties. Jums jos reikės. 

Kelas Deksteris nebuvo girdėjęs apie tokią britų agentūrą, bet 
iškart susidomėjo. Į „Montkalmo“ viešbutį grįžo temstant. 


Dėl ryšių su buvusiomis kolonijomis Portugalijos skrydžių 
bendrovė TAP yra vienintelė patikima. Gavęs vizą, paskiepytas 


nuo visų ligų, kokias tik galėjo sugalvoti Tropikų medicinos 

institutas, ir apsirūpinęs Tarptautinės paukščių apsaugos or- 
ganizacijos rekomendacija kaip įžymus ornitologas, tirian- 
tis migruojančius paukščius, žiemojančius Vakarų Afrikoje, 
„daktaras“ Kelvinas Deksteris po savaitės TAP naktiniu reisu 
išskrido į Bisau Gvinėją. 

Už jo sėdėjo du Britanijos parašiutininkų pulko kapralai. Deks- 
teris išsiaiškino, kad Sunkių ir organizuotų nusikaltimų tyrimo 
agentūra po savo vėliava sutelkė bene visas organizacijas, besido- 
minčias sunkiausiais nusikaltimais ir terorizmu. Voltero Kempo 
kontaktinių asmenų sąraše atsirado atsargos kareivis, didžiąją 
tarnybos dalį praleidęs pulko trečiajame batalione. Jis surado 
Džerį ir Bilą, tarnaujančius pulko štabe Kolčesteryje. Šie mielai 
sutiko padėti. 

Dabar jie nustojo buvę Džeris ir Bilas. Tapo Kvame ir Kofiu. 
Pasai patvirtino, kad abu gimę Ganoje, kiti dokumentai liudijo, jog 
darbuojasi Tarptautinės paukščių apsaugos organizacijos Akros 
skyriuje. Iš tikrųjų jie tokie pat britai kaip, tarkim, Vindzoro pilis, 
tik abiejų tėvai atvyko iš Grenados. Kol kas nors neužkalbins jų tvi, 
evių ar ašančių kalba, problemų nekils. Džeris ir Bilas neištartų 
nė žodžio kreoliškai ar portugališkai, bet jų afrikietiška išvaizda 
buvo nepriekaištinga. 

TAP laineris nusileido Bisau oro uoste po vidurnakčio. Buvo 
visiškai tamsu. Dauguma keleivių skrido toliau, į San Tomę, ir 
tik menka vorelė patraukė iš tranzito salės pasų kontrolės link. 
Pirmas žingsniavo Deksteris. 
paso puslapį, atkreipė dėmesį į Gvinėjos vizą, pridengė ranka 
dvidešimties eurų banknotą ir galvos kryptelėjimu leido praeiti. 
Deksteris mostelėjo į abu kolegas. 

— Avec moi, - tarė jis. - Con migo. 


* Su manimi. (Pranc. ir isp.) 

Prancūzų kalba - tai ne portugalų ir ne ispanų, bet prasmė buvo 
aiški. Deksteris švytėjo gera nuotaika. Šypsena ištirpdo ledus. Prie 
jo priėjo vyresnis pareigūnas. 

- Ouest-gue vous faites en Guinnėe? - paklausė jis. 

Deksteris apsimetė nudžiugęs. Iš krepšio ant peties išsitraukė 
pluoštą brošiūrų apie garnius, girnoves ir visokius kitokius iš 
700 000 vandens paukščių, žiemojančių didžiuliuose Bisau Gvinė- 
jos pelkynuose ir užliejamose pievose. Valdininkas nuobodžiau- 
damas žvilgtelėjo į jas ir mostelėjo, kad visi trys gali eiti. 

Prie oro uosto nebuvo taksi. Bet stovėjo sunkvežimis su vai- 
ruotoju, o penkiasdešimties eurų banknotas tokioje šalyje gali 
toli nuvesti. 

- Viešbutis „Malaika“? - viltingai tarė Deksteris. Vairuotojas 
linktelėjo. 

Kai privažiavo miestą, Deksteris pastebėjo, jog čia beveik visur 
tamsu. Tik kur ne kur buvo matyti šviesos dėmės. Gal armija 
paskelbė komendanto valandą? Ne, tiesiog nėra elektros. Tik 
pastatai, kuriuose yra savi generatoriai, turi apšvietimą sutemus 
ir energiją bet kuriuo metu. Laimei, „Malaikos“ viešbutis buvo 
vienas iš jų. Trys atvykėliai užsiregistravo ir likusią nakties dalį 
ilsėjosi. Apyaušriu kažkas nušovė prezidentą. 


Pirmas dėmesį į tą pavardę atkreipė „Kobros“ projekto kom- 
piuterių specialistas Džeremis Bišopas. Panašiai kaip viktorinų 
mėgėjai varto žodynus, enciklopedijas ir atlasus, ieškodami 
faktų, kurių niekados neprireiks, vienišius Bišopas leisdavo 
laisvalaikį nardydamas kibernetinėje erdvėje. Ne naršydamas 
internete - tai būtų per daug paprasta. Jis įprato be vargo ir 
nepastebimai brautis į kitų žmonių duomenų bazes ir domėtis, 
kas jose yra. 


* Ką ketinate veikti Gvinėjoje? (Pranc.) 

Vėlų šeštadienio vakarą, kai beveik visas Vašingtonas mėgavosi 
švenčių sezono pradžia, jis sėdėjo prie kompiuterio ir peržiū- 
rinėjo Bogotos oro uosto atvykstančių ir išvykstančių keleivių 
sąrašus. Nuolatos pasikartodavo viena pavardė. Kad ir kas buvo 
tas žmogus, jis kas antrą savaitę reguliariai skraidė iš Bogotos į 
Madridą. 

Grįždavo ne vėliau kaip trečią dieną, taigi Ispanijos sostinėje 
praleisdavo ne daugiau kaip penkias dešimtis valandų. Per mažai 
laiko poilsiui, per daug sustojimui skrendant toliau. 

Bišopas sutikrino jo pavardę su sąrašėliu tų, kurie kaip nors 
susiję su prekyba kokainu. Sąrašą Kovos su narkotikais valdybai 
pateikė Kolumbijos policija, o kopiją gavo „Kobros“ štabas. Čia 
jo nebuvo. 

Bišopas įsilaužė į „Iberios“ duomenų bazę; šitos bendrovės 
skrydžiais visada naudodavosi paslaptingasis keliauninkas. Pa- 
vardę rado sąraše „dažnų keleivių“, turinčių specialių privilegijų, 
tokių kaip pirmenybė gauti bilietus į populiarų reisą. Jis visada 
skrisdavo pirma klase ir „Iberia“ automatiškai rezervuodavo grį- 
žimo bilietą, jei pats neatsisakydavo. 

Naudodamasis savo padėtimi, Bišopas susisiekė su Kovos su 
narkotikais valdyba Bogotoje ir net su britų Sunkių ir organi- 
zuotų nusikaltimų tyrimo agentūros komanda šiame mieste. 
Nei vieni, nei kiti jo nežinojo, bet Kovos su narkotikais valdyba 
paslaugiai patikrino vietinius žinynus ir pranešė, jog tai elitinis 
advokatas, kuris niekada nesiima baudžiamųjų bylų. Atsitren- 
kęs į sieną, bet nepraradęs smalsumo, Bišopas papasakojo savo 
įtarimus Devero. 

Kobra įsidėmėjo informaciją, bet neketino tęsti paieškos. 

Per daug abejotinas taikinys tolimam šūviui. Tačiau pasido- 
mėti Madridu nepakenks. Veikdamas per Kovos su narkotikais 
valdybos komandą Ispanijoje, Devero paprašė subtiliai „paglo- 
boti“ tą žmogų, kai jis vėl apsilankys. Kobra norėtų žinoti, kur jis 

apsistojo, kur lankėsi, ką veikė ir su kuo susitikinėjo. Gūžtelėję 
pečiais amerikiečiai Madride sutiko Paie yEi kolegas ispanus 
padaryti paslaugą. 

Kovos su narkotikais ir organizuotu nusikalstamumu agentūra 
Madride vadinasi „Unidad de Drogas y Crimen Organizado,, 
sutrumpintai UDYCO. Prašymas atsidūrė ant inspektoriaus Fran- 
sisko Ortegos, praminto Snaiperiu, stalo. 

Kaip ir visi policininkai, Ortega buvo įsitikinęs, kad persidirba, 
neaprūpinamas technika ir menkai atlyginamas. Vis dėlto, jeigu 
jankiai prašė pasekti kažkokį kolumbietį, prašymo nederėjo at- 
mesti. Štai Didžioji Britanija - didžiausia kokaino vartotoja Eu- 
ropoje, o Ispanija - plačiausi jūros vartai narkotikams, joje klesti 
didelis ir žiaurus padugnių pasaulis. Amerikiečiai, turintys milži- 
niškų rezervų, kartais sučiupdavo aukso grynuolį ir pasidalydavo 
su UDYCO. Buvo nuspręsta subtiliai „pagloboti“ kolumbietį, kai 
po dešimties dienų jis vėl atvyks. 

Nei Bišopas, nei Devero, nei Ortega nenujautė, kad Chulijas 
Lusas buvo vienintelis „Hermandad“ vadovybės narys, nepatekęs 
į Kolumbijos policijos akiratį. Pulkininkas Dos Santosas tiksliai 
žinojo visus, išskyrus teisininką ir pinigų plovėją. 


Kitą dieną po Kelo Deksterio ir jo palydos atvykimo, vidurdienį, 
paaiškėjo prezidento nužudymo aplinkybės ir panika atslūgo. Tai 
vis dėlto nebuvo eilinis perversmas. | 

Prezidentą nušovė senojo tirono daug jaunesnės žmonos mei- 
lužis. Rytmetį jie abu dingo brūzgynuose šalies gilumoje ir niekas 
jų nesuras. Vieninga gentis paslėps juos, tarsi jų nė nebūtų. 

Prezidentas priklausė papelių genčiai; jo trofėjus žmona buvo 
iš balantų, kaip ir jos meilužis. Armiją taip pat sudarė beveik vien 
balantai, kurie neketino persekioti saviškių. Be to, prezidentas 
nebuvo labai populiarus. Anksčiau ar vėliau išrinks kitą. Faktiškai 
šalį valdė kariuomenės vadas su štabo viršininku. 

„Mavegro Trading“ Deksteris išsinuomojo baltą visureigį; pa- 
slaugus firmos savininkas, olandas, supažindino jį su žmogumi, 
galinčiu išnuomoti nedidelį katerį su kajute. Katerį pristatė su pri- 
kabinamu varikliu ir priekaba pervežti. Jis tiks plaukioti Bižagoso 
salyno užtakiais ir įlankėlėmis ieškant vandens paukščių. 

Ir pagaliau Deksteriui pavyko išsinuomoti atskirą vienaukštį 
namelį priešais stadioną, kurį neseniai pastatė kinai, patyliukais iš 
naujo kolonizuojantys Afriką. Kartu su pagalbininkais jis kraus- 
tėsi iš „Malaikos“ į savo kotedžą. 

Sankryžoje, kirsdamas kelią, į juos vos neįsirėžė džipas „Wrang- 
ler“. Per dvi pirmąsias dienas Deksteris įsitikino, jog transporto 
policijos čia nėra ir veikia tiktai kuris ne kuris šviesoforas. 

Kai jų visureigis ir džipas prasilenkė vos per keliolika centi- 
metrų, keleivis iš pirmosios sėdynės spoksojo į Deksterį iš arti, 
bet slėpdamas akis už lenktų juodų akinių. Kaip ir vairuotojas, 
jis nebuvo nei afrikietis, nei europietis. Tamsaus gymio, juo- 
daplaukis, su kasele ir prašmatnia auksine grandine ant kaklo. 
Kolumbiečiai. 

Ant chromuoto rėmo, pritvirtinto prie džipo kabinos, buvo 
sumontuoti keturi galingi prožektoriai. Deksteris iškart suprato, 
kam jie skirti. Daugelis kokaino gabentojų atplaukdavo jūra, jie 
niekada neužsukdavo į menką Bisau uostelį, bet iškraudavo ryšu- 
lius mangrovinių salų užtakiuose. Dar kiti kroviniai atskrisdavo 
oru, juos numesdavo į jūrą prie lūkuriuojančio žvejų laivo arba 
atokiame sausumos rajone. Po du dešimtmečius trukusios Bisau 
Gvinėjos sukilėlių kovos dėl nepriklausomybės nuo Portugalijos 
brūzgynų kirtimuose liko pusšimtis lauko aerodromų. Kartais ten 
nutūpdavo kokainą gabenantys lėktuvai, išsikraudavo, tada tušti 
ir „švarūs“ skrisdavo atgal į Bisau oro uostą pasipildyti degalų. 

Naktį tūpti saugiau, bet kadangi nė vienas brūzgynų aerodro- 
mas neturi elektros, jie buvo be šviesų. Tačiau priimančioji pusė 
keturiais ar penkiais pikapais su prožektorių sistemomis ant stogų 

galėjo kelias minutes ryškiai apšviesti tūpimo taką. Šitai Deksteris 
išaiškino savo palydovams parašiutininkams. 


Chemikalais užnuodytoje Kapurų laivų remonto dirbtuvėje įpie- 
čiau Goa buvo sparčiai perdirbami du grūdams gabenti skir- 
ti laivai. Viskam vadovavo škotų kilmės kanadietis Dankanas 
Makgregoras, visą gyvenimą statęs laivus tropikuose. Jo oda pri- 
minė paskutinę geltos stadiją, ją atitiko ir akys. Jei vieną dieną jo 
nepribaigs pelkių drugys, tą padarys viskis. 

Kobra mėgo kviestis specialistus, išėjusius į pensiją. Dažniausiai 
jie-turėdavo keturių dešimtmečių patirtį, būdavo likę viengungiai 
ir stokodavo pinigų. Makgregoras suvokė, ko iš jo norima, bet 
nesuprato tikslo. Gaudamas solidų atlyginimą, neturėjo noro 
spėlioti nei klausinėti. 

Suvirintojai ir metalo pjaustytojai buvo vietiniai; įrengimus 
montavo kviestiniai singapūriečiai, kuriuos pats artimai pažinojo. 
Jiems apgyvendinti jis išsinuomojo keletą autofurgonų; atvykėliai 
nebūtų sutikę gyventi vietinių lūšnose. 

Makgregorui buvo nurodyta visiškai nekeisti abiejų laivų išorės. 
Bet viduje penki didžiuliai triumai turėjo būti perstatyti. Pats pir- 
masis turėjo tapti areštine suimtiesiems; savaime aišku, Makgre- 
goras to nenumanė. Jame bus gultai, tualetai, virtuvė, dušinė ir ' 
sargybos patalpa su oro kondicionieriumi ir net televizoriumi. 

Gretimame triume taip pat bus gyvenamosios patalpos, bet 
geriau įrengtos. Čia apsigyvens Didžiosios Britanijos karo laivyno 
komandosai arba JAV karo laivyno „ruoniai“. 

Trečias triumas turės būti mažesnis, kad jį susiaurinus plėstųsi 
ketvirtasis. Juos skiriančią plieninę pertvarą teks išpjauti ir perkel- 
ti. Šiame triume bus įrengta universali dirbtuvė. Priešpaskutinis 
triumas liks tuščias. Jame bus laikomos labai greitos pripučiamo- 
sios valtys standžiu korpusu ir su galingais varikliais. Virš šito 
triumo stovės vienintelis strėlinis kranas. 

Didžiausiame triume laukė daugiausia darbų. Ant jo grindų 
buvo montuojama plieninė plokštė, vėliau ji bus vertikaliai ke- 
liama iki denio lygio keturiais suktuvais, po vieną kiekviename 
kampe. Ant šitų pakeliamųjų grindų pritvirtintas daiktas atsidurs 
gryname ore. O tai bus komandos smogiamasis sraigtasparnis. 

Šnypštė dujiniai pjovikliai, kaukė grąžtai, žvangėjo metalas, 
trinksėjo kūjai - du negrėsmingi, grūdams gabenti pastatyti lai- 
vai virto mirtinais plaukiojančiais spąstais. Kažkur toli nuo čia 
atsirado nauji jų pavadinimai, o laivų savininke tapo nežinoma 
laivininkystės bendrovė, valdoma „Thame“ iš Singapūro. Prieš pat 
darbų pabaigą ant kiekvieno laivagalio bus užrašytas pavadinimas, 
sugrįžusios įgulos perims laivus ir jie išplauks vykdyti užduoties, 
laukiančios kitoje Žemės rutulio pusėje. 


Kelas Deksteris savaitę aklimatizavosi, o tada kateriu išplaukė į 
Bižagoso salyno širdį. Apklijavo visureigį atsivežtais lipdukais, 
kurie reklamavo „Sparnuočių pasaulį“ ir „Amerikos Odubono 
draugiją“. Ant užpakalinės sėdynės taip, kad patrauktų praeivio 
žvilgsnį, buvo paskleisti naujausi Ganos laukinės gamtos globos 
draugijos pranešimai ir oriai ekspedicijai privalomas Borou ir 
Demi žinynas Vakarų Afrikos paukščiai. 

Vos išvengę susidūrimo sankryžoje, du tamsaus gymio ko- 
lumbiečiai buvo pasiųsti išžvalgyti namelio. Sugrįžę pranešė savo 
ponams, jog tie ornitologai nepavojingi idiotai. Priešo teritorijos 
centre būti „idiotu“ - geriausia įmanoma maskuotė. 

Pirmiausia Deksteris norėjo surasti vietą kateriui. Nusivežė 
savo komandą į vakarus nuo Bisau miesto, į brūzgynus netoli pa- 
pelių genties sostinės Kvinjamelio. Už Kvinjamelio jis privažiavo 
Mansoa upę, tekančią į jūrą. Ant jos kranto stovėjo viešbutis ir 


* John James Audubon (1785-1851) - amerikietis ornitologas ir dailininkas. Tyrinėjo Šiaurės | 
Amerikos paukščius ir keturkojus, kūrė spalvotus jų piešinius, kurie buvo itin populiarūs JAV ir 
Didžiojoje Britanijoje. 

restoranas „Mar Azul“. Čia jis nuleido katerį į upę ir apgyvendino 
Džerį viešbutyje, kad saugotų laivą. 

Prieš jam išvykstant su Bilu, visi trys suvalgė prabangius pietus 
iš omarų, gurkšnodami portugališką vyną. 

— Čia geriau negu Kolčesteryje žiemą, - pripažino abu para- 
šiutininkai. 

Žvalgyti pakrantės salas pradėjo rytojaus dieną. 

Bižagoso salyne keturiolika didesnių salų, o iš viso jam priski- 
riami dvidešimties trisdešimties mylių atstumu nuo Bisau Gvinė- 
jos kranto išsibarstę aštuoniasdešimt aštuoni sausumos lopinėliai. 
Žinybos, kovojančios su kokainu, nufotografavo juos iš kosmoso, 
bet iki šiol niekas nesiartino prie jų nedideliu laivu. 

Deksteris įsitikino, kad visos salelės pelkėtos, tvankios, ap- 
augusios mangrovių mišku ir knibždančios maliarinių uodų, 
bet keturios ar penkios, labiausiai nutolusios į jūrą, pasipuo- 
šė baltomis kaip sniegas vilomis su didelėmis palydovinėmis 
„lėkštėmis“, naujausiomis technologijomis ir radijo antenomis, 
kurios priima signalus iš tolimos MTN stoties, aptarnaujančios 
mobiliuosius telefonus. Prie kiekvienos vilos buvo įrengta prie- 
plauka, kurioje stovėjo greitaeigis kateris. Čia buvo kolumbiečių 
užjūrio rezidencijos. 

Be to, jis suskaičiavo dvidešimt tris žvejų kaimelius, ten buvo. 
ir kiaulių bei avių, matyt, gyvenama pusėtinai. Dar buvo žvejybos 
centrai, kur rinkosi brakonieriai, atvykę plėšti turtingiausių šalies 
žuvų išteklių. Ten grūdosi dvidešimties metrų ilgio valtys iš Gvi- 
nėjos, Siera Leonės ir Senegalo su maisto atsargomis penkiolikos 
parų išvykai iš namų. 

Tos valtys aprūpindavo Pietų Korėjos ir Kinijos plaukiojančias 
žvejybos bazes, o šių šaldytuvai užšaldydavo laimikį, kol sugrįš į 
Rytus. Deksteris stebėjo, kaip keturios dešimtys valčių atiduoda 
žūklės laimikį plaukiojančiai bazei. Bet krovinys, kurį jis iš tikrųjų 
norėjo pamatyti, pasirodė šeštą naktį. 

Deksteris nuleido inkarą siaurame upelyje, pėsčias perėjo salą 
ir pasislėpė mangrovių tankmėje ant kranto. Amerikietis ir du 
britai parašiutininkai gulėjo, užsidengę maskuojamuoju tinklu, 
jūrą leidosi saulė. Iš paskutinių raudonų spindulių išniro laivas, 
visiškai nepanašus į plaukiojančią žvejybos bazę. Jis praslydo 
tarp dviejų salų, sugirgždėjo grandinė ir inkaras atsidūrė dugne. 
Pasirodė dar kitos valtys. 

Jose sėdėjo vietiniai, ne užsieniečiai, ir žvejybos įrangos jose 
nebuvo. Penkios valtys, kiekvienoje keturių vietinių įgula ir lotynų 
amerikiečiai dviejų galuose. 

Ant laivo denio įgulos nariai tempė ryšulius, perrištus stipriu 
špagatu. Ryšuliai buvo tokie sunkūs, kad tik keturi vyrai įstengda- 
vo nuversti vieną į apačioje laukiančias valtis; jos suposi ir pastebi- 
mai pagrimzdavo priėmusios krovinį. Nebuvo reikalo slapukauti. 
Įgula juokavo ir šūkavo aukštais spiegiančiais rytiečių balsais. 
Vienas lotynų amerikietis įlipo į laivą atsiskaityti su kapitonu. 
Pinigų lagaminėlis perėjo iš rankų į rankas - atlygis už reisą per 
Atlantą, bet tik kruopelytė to, kas bus uždirbta Europoje. 

Apytikriai įvertinęs ryšulių svorį ir juos suskaičiavęs, Deksteris 
nusprendė, kad jo akivaizdoje buvo perkrautos dvi tonos gryno 
kokaino. Tamsa tirštėjo. Laivas įžiebė kai kurias šviesas. Valty- 
se užsidegė žibintai. Prekybos operacija baigėsi; valtys užvedė 
pakabinamuosius variklius ir nupukšnojo. Laivas pakėlė inkarą 
ir su atoslūgiu grįžo į jūrą. Deksteris spėjo įžiūrėti raudoną 
mėlyną Pietų Korėjos vėliavą ir laivo pavadinimą. „Hae Shin“. 
Lukterėjęs valandą, kol visi pasišalino, jis nuplaukė upe aukštyn 
į „Mar Azul“. 

— Vaikinai, ar esate matę šimtą milijonų svarų sterlingų? 

— Ne, bose, - atsakė Bilas, kreipdamasis kaip įprastai parašiu- 
tininkai kreipiasi į karininką. 

— Tai dabar pamatėte. Tokia dviejų tonų kokaino vertė. 

Jie atrodė sutrikę. 
- Vakarienei omarai. Tai mūsų paskutinis vakaras. 
Jie pralinksmėjo. Per dvidešimt keturias valandas atsiskaitė už 


vilą, grąžino katerį ir visureigį; tada išskrido per Lisaboną į Lon- 


doną. Tą naktį užpuolikai juodomis kaukėmis įsilaužė į namelį, 


apieškojo jį ir padegė. Vienas Bižagoso vietinis matė mangrovėse 


baltąjį. 


Inspektoriaus Ortegos pranešimas buvo trumpas ir dalykiškas. 


Todėl puikus. Visame tekste Kolumbijos advokatas Chulijas Lusas 


buvo vadinamas tik „objektu“. 

Objektas atvyko reguliariu kasdieniu „Iberios“ reisu. Lėk- 
tuvas nutūpė 10.00. Objektas buvo atpažintas, kai leidosi 
trapu iš pirmos klasės salono į požeminį traukinį, važiuojantį 
iš ketvirto terminalo į oro uosto centrinį pastatą. Vienas iš 
mano pareigūnų „Iberios“ stiuardo uniforma sekė jį visą ke- 
lią. Objektas jo nepastebėjo ir nesiėmė jokių priemonių, kad 
išvengtų sekimo. Jis turėjo portfelį ir kelionės krepšį. Viską 
vežėsi kaip rankinį bagažą. 

Perėjo pasų kontrolę, tada pasuko „žaliuoju koridoriumi", 
ten jo nestabdė. Jo laukė limuzinas; prie atvykimo salės jį 
pasitiko vairuotojas su lentele „Villa Real“. Tai žymiausias 
Madrido viešbutis. Jis siunčia limuzinus į oro uostą privile- 
gijuotiems svečiams. 

Visą tą laiką objektą stebėjo mano kolega civiliniais dra- 
bužiais, jis automobiliu sekė viešbučio limuziną. Objektas su 
niekuo nesusitiko ir su niekuo nesikalbėjo, kol atvyko į viešbutį 
„Villa Real“, Plaza de las Cortes 10. 

Jis buvo šiltai priimtas, paklausė, ar galėtų apsistoti „įpras- 
tame kambaryje“, administratorius užtikrino, kad kambarys 


jau paruoštas. Objektas nuėjo į tą kambarį, vidurdienį užsisa- 
kė lengvus pusryčius į numerį, paskui, matyt, nusprendė išsi- 
miegoti po naktinio skrydžio. Jis gėrė arbatą svečiams skirtoje 
kavinėje „East 47', ten pasisveikino su viešbučio direktoriumi 
senjoru Feliksu Garsija. 

Objektas vėl grįžo į savo kambarį, bet mano pareigūnas 
girdėjo, kaip jis užsakė vakarienei staliuką prabangiame pirmo 
aukšto restorane. Mano žmogus, klausęsis prie durų, girdėjo 
futbolo rungtynių garsus, matyt, jis žiūrėjo televizorių. Kadangi 
mes buvome įspėti jokiomis aplinkybėmis nesukelti jam įtarimų, 
negalėjome pasiklausyti telefono pokalbių. (Būtume galėję tai 
padaryti, bet būtų sužinojęs aptarnaujantis personalas.) 

Devintą valandą objektas nusileido į restoraną. Su juo 
buvo jauna moteris, maždaug dvidešimties su trupučiu, pana- 
ši į studentę. Buvo manyta, kad ji kviesta palaikyti draugijos, 
bet jokių užuominų nepastebėta. Iš vidinės švarko kišenės jis 
išsitraukė laišką. Vokas kreminės spalvos, brangaus popie- 
riaus. Ji padėkojo, įsidėjo laišką į rankinuką ir išėjo. Jis grįžo 
į savo kambarį ir naktį praleido vienas. 

Aštuntą valandą ryto jis pusryčiavo kavinėje, taip pat pir- 
mame aukšte, ir vėl susitiko su ta pačia jauna moterimi. Šį 
kartą ji buvo labai trumpai, padavė jam laišką, išgėrė puodelį 
kavos ir išėjo. Aš paskyriau dar vieną kolegą, kuris pasekė 
tą jauną moterį. Ji vadinasi Letisija Arenal, dvidešimt trejų 
metų, studijuoja vaizduojamąjį meną. Gyvena kukliame bute- 
studijoje Monkloa netoli studentų miestelio, gyvena kukliai ir 
laikoma labai padoria. 

Objektas išėjo iš viešbučio dešimtą valandą ryto ir taksi 
nuvažiavo į Gusmanų banką Serano gatvėje. Tai nedidelis pri- 
vatus bankas, aptarnaujantis turtingus klientus, apie kuriuos 
nežinoma (ar kol kas nežinoma) nieko blogo. Objektas praleido 

viduje visą rytą ir turbūt užkandžiavo su direktoriais. Jis išėjo 
trečią valandą dienos, o banko darbuotojai tuo metu pro duris 
išnešė du didelius „Samsonite“ lagaminus. Pats objektas nebūtų 
galėjęs jų panešti, bet jam ir nereikėjo to daryti. 

Lyg pagal iškvietimą privažiavo juodas mersedesas, iš jo 
išlipo du vyrai. Jie įkėlė abu sunkius lagaminus į bagažinę 
ir nuvažiavo. Objektas neišvyko su jais, bet susistabdė taksi. 
Mano kolega suspėjo mobiliuoju telefonu nufotografuoti abu 
vyrus. Jie atpažinti. Abu priklauso nusikalstamai grupuotei. 
Mes negalėjome sekti mersedeso, nes jis pasirodė netikėtai, o 

„mano kolega buvo pėsčias. Automobilis laukė už kampo. Todėl 
jis pasekė objektą. 

Objektas grįžo į viešbutį, vėl išgėrė arbatos, vėl žiūrėjo tele- 
vizorių, vėl vakarieniavo (jam asmeniškai patarnavo metrdo- 
telis Fransiskas Patonas). Nakvojo vienas ir devintą valandą 
išvažiavo į oro uostą viešbučio limuzinu. Neapmuitinamų 
prekių parduotuvėje pirko litrą aukščiausios klasės konjako, 
leido laiką pirmos klasės keleivių laukimo salėje, įlipo į lėktuvą 
ir 12.20 pagal tvarkaraštį išskrido į Bogotą. 

Kadangi sekant objektą pasirodė du banditai iš Galisijos 
mafijos, mes ketiname įdėmiai pasidomėti senjoru Lusu, kai 
jis atvyks kitą kartą. Be abejonės, lagaminuose galėjo tilpti 
pakankamai 500 eurų banknotų apmokėti sąskaitoms tarp 
Kolumbijos ir stambiausių mūsų importuotojų. 


- Ką manote apie tai, Kelvinai? - paklausė Devero, pasitikda- 
mas Deksterį, grįžusį iš Afrikos. 

- Aišku kaip dieną, kad tas advokatas dalyvauja kartelio pinigų 
plovimo operacijoje, bet, manyčiau, tiktai Ispanijoje. Nors gali 
būti ir taip, kad kitos Europos gaujos atsiskaito su juo Serano 
gatvėje. Tik siūlyčiau narkotikų sekliams kitą kartą nesikišti. 

- Jie vienu smūgiu susemtų du gangsterius, nesąžiningą advo- 
katą, pinigus ir korumpuotą banką. Kodėl ne? 

— Kai kas lieka neaišku. Tas laiškas, ta mergina. Kodėl Lusas 
apsimeta paštininku? Ir kieno vardu veikia? - susimąstęs ištarė 
Deksteris. 

- Mergina kieno nors giminaitė. Lusas daro paslaugą draugui. 

- Netikiu, pone Devero. Egzistuoja paštas, laiškai su pranešimu 
apie įteikimą, jeigu tai jums svarbu, arba elektroninis paštas, fak- 
sai, teletaipai, telefonai. Tai asmeniška, visiškai slapta. Kai mūsų 
bičiulis Lusas kitą kartą atskris į Madridą, norėčiau ten būti. Su 
nedidele komanda. 

- Tai paprašykime mūsų draugų Ispanijoje palūkėti, kol jūs 
pasirengsite? Kam toks perdėtas atsargumas? 

- Niekada negąsdinkite baikštaus žvėries, - tarė buvęs karei- 
vis. - Žvėrį reikia pakloti vienu šūviu į kaktą. Taikliu. Neprašauti. 
Neužsikirsti. Nesužeisti. Jeigu suimsime Lusą dabar, niekada ne- 
sužinosime, kas siunčia laiškus kreminės spalvos vokuose, kam 
ir kodėl. Tai man ilgai neduotų ramybės. 

Polas Devero ilgokai žiūrėjo į „tunelių žiurkę . 

- Pradedu suprasti, kodėl Vietkongas neįveikė jūsų Geležinia- 
me trikampyje. Iki šiol mąstote kaip džiunglių gyventojas. 

PENKTAS SKYRIUS 


Gajus Dausonas įvairavo lėktuvą į kilimo taką, sklandžiai sustab- 
dė, dar kartą peržvelgė mirksinčių prietaisų skydą, dirstelėjo į 
gudronuotą juostą, blizgančią saulėkaitoje, paprašė dispečerinę 
leidimo kilti ir laukė. 

Išgirdęs leidimą, pirmyn pastūmė dvi sklendes. Jam už pečių 
dviejų „Rolls-Royce Spey“ reaktyvinių variklių kauksmas virto 
riaumojimu, ir senukas „Blackburn Buccaneer“ pradėjo riedėti. 
Pilotas veteranas kiekvienąkart žavėdavosi ta akimirka. 

Atsiplėšimo nuo tako greičiu dumiantis buvęs jūrų aviacijos 
lengvasis bombonešis pakluso šturvalo judesiui, važiuoklė nustojo 
dardėjusi ir lėktuvo nosis nukrypo į beribį žydrą Afrikos dangų. 
Toli atsiliko sparčiai mažėjantis „Ihunder City“ aerodromas, spe- 
cialiai skirtas privatiems lėktuvams Keiptauno tarptautiniame oro 
uoste. Vis dar kildamas aukštyn, Dausonas pasuko į Namibijos 
sostinę Vindhuką. Tai buvo pirmas - trumpas ir lengvas - tolimo 
skrydžio į šiaurę etapas. 

Dausonas tik metais vyresnis už karo aviacijos veteraną, kuriuo 
skrido. Jis gimė 1961 -aisiais, kai „Buccaneer“ buvo tik bandomasis 
pavyzdys. Didžiai sėkmingą karjerą lėktuvas pradėjo kitais metais, 
kai jį ėmė naudoti Britanijos karo laivynas. Sukurtas kovoti su 
„Sverdlov“ klasės sovietų kreiseriais, jis pasirodė toks vykęs, kad 
tarnavo iki 1994-ųjų. 

Bukai kildavo nuo lėktuvnešių iki 1978 metų. 1969-aisiais pavy- 
duliaujantis Karališkasis oro laivynas sukūrė krantui skirtą versiją, 
kuri išsilaikė iki 1994-ųjų. Tuo laikotarpiu Pietų Afrika pirko 
šešiolika bukų, ir jie vykdė operatyvinės užduotis iki 1991 metų. 
Tik vienas kitas ekspertas žinojo, kad šitie lėktuvai skraidė su Pietų 
Afrikos atominėmis bombomis, kol „vaivorykštinės revoliucijos“ 
išvakarėse baltųjų Pietų Afrika jas sunaikino (išskyrus tris, kurios 
buvo išskrostos ir tapo muziejaus eksponatais) ir išleido „Bucca- 
neer“ į pensiją. Tą 2011 metų sausio rytą Gajus Dausonas skrido 
vienu iš trijų paskutinių pasaulyje likusių bukų; juos išgelbėjo 
karinių lėktuvų entuziastai ir pritaikė turistų ekskursijoms iš 
„Ihunder City“ aerodromo. 

Vis kildamas aukštyn, Dausonas nutolo nuo žydrojo Pietų 
Atlanto ir pasuko į šiaurę, plikų gelsvai rusvų Namakvalando ir 
Namibijos smėlynų link. 

Jo valdomas Karališkosioms karinėms oro pajėgoms priklausęs 
S.2 versijos „Buccaneer“ galėjo pakilti į 10 600 metrų aukštį ir iš- 
vystyti 0,8 macho greitį, per minutę surydamas po 36 kilogramus 
degalų. Bet šitam trumpam skrydžiui degalų lyg ir per daug. Su 
aštuoniais pilnais vidaus bakais, dar vienu bombų skyriaus duryse 
ir dviem po sparnais jo bukas galėjo gabentis 10,5 tonos degalų, 
kurių pakaktų 2 266 jūrmylių atstumui. O iki Vindhuko buvo 
gerokai mažiau nei tūkstantis. 

Gajus Dausonas buvo laimingas žmogus. Jaunas pilotas Pietų 
Afrikos karo aviacijoje buvo paskirtas į 24-ąją eskadrilę, elito elitą, 
kur buvo ir greitesnių prancūzų naikintuvų „Mirage“. Bet bukas, 
jau dvidešimtmetis veteranas, buvo ypatinga mašina. 

Viena neįprasta jo ypatybė buvo visiškai uždaras bombų sky- 
rius sukamu liuku. Tokio dydžio lengviesiems bombonešiams 
didžiąją dalį ginkluotės kabindavo po sparnais. Bombų talpinimas 
lėktuvo liemenyje sumažino oro pasipriešinimą, padidino greitį 
ir skridimo nuotolį. 

Pietų Afrikos Respublikos specialistai dar išplėtė bombų 
skyriaus plotą ir įkurdino jame savo atomines bombas, slaptai 
sukurtas talkinant Izraeliui. Kitame lėktuvo variante išplėsta- 
me bombų skyriuje papildomai įrengė didelį degalų baką ir 
neįsivaizduojamai pailgino „Blackburn Buccaneer“ skridimo 
nuotolį. Būtent galimybė pasiekti labai tolimą tašką ir valandas 
„dykinėti“ danguje ir sudomino užuominomis kalbantį kresną 
amerikietį, kuris gruodžio mėnesį apsilankė „Thunder City“ 
aerodrome. 

Dausonas anaiptol neketino nuomoti savo „mažylio“, bet dėl 
pasaulinės finansų krizės jo įmokos į pensijų fondą sumažėjo taip, 
jog sukaupti pavyks tik trupinius, o amerikiečio pasiūlymas buvo 
per daug viliojantis. Už vienų metų nuomą sumokėta suma padės 
Gajui Dausonui atsigauti. 

Jis nusprendė pats nuskraidinti lėktuvą į Didžiąją Britaniją. 
Žinojo, kad Antrojo pasaulinio karo laikų aerodrome Skemptone, 
Linkolnšyro grafystėje, susibūrusi „Buccaneer“ entuziastų grupė. 
Jie taip pat restauravo kelis lėktuvus, bet dar negalėjo jais skristi. 
Abi grupės palaikė ryšius, tą žinojo ir amerikietis. 

Dausono laukė ilgas ir įtemptas skrydis. Šturmano vieta jam už 
nugaros pastaruoju metu buvo naudojama turistams skraidinti, 
o dabar, naudodamasis GPS sistema, jis galės vienas nuskristi iš - 
Vindhuko per pietinį Atlantą į Dangun Žengimo salą, britams 
priklausančią žemėlapio dėmelę pasaulio pakraštyje. 

Pernakvojęs ir antrąkart papildęs degalų atsargas, jis vėl skris į 
šiaurę, į Druskos salos oro uostą Žaliojo Kyšulio Respublikoje, iš 
ten į Ispanijai priklausančią Gran Kanariją ir galų gale į Skemp- 
toną Jungtinėje Karalystėje. 

Gajus Dausonas žinojo, kad jo klientas amerikietis visose nutū- 
pimo vietose atidarė kredito linijas degalams ir nakvynei. Bet jis 
taip ir neperprato, kodėl Deksteris pasirinko būtent tą bombonešį, 
karo laivyno aviacijos veteraną. 

Priežastys buvo trys. 

Deksteris tinkamo lėktuvo ieškojo visur, ypač gimtojoje Ame- 
rikoje (ten egzistuoja netgi senų, dar galinčių skristi karo lėktuvų 
entuziastų kultūra). Pagaliau apsistojo prie „Blackburn Bucca- 
neer', nes to lėktuvo niekas nežinojo. Jis galėjo atrodyti kaip nu- 
rašytas ir muziejui atiduotas eksponatas, skraidinamas iš vienos 
vietos į kitą demonstruoti. 

Jis buvo lengvai valdomas ir toks patvarus, kad beveik nesudau- 
žomas. Be to, jis galėjo išbūti danguje valandų valandas. 

Tiktai Deksteris ir Kobra žinojo, kad Gajus Dausonas grąžina 
savo „mažylį“ ne muziejui. Bukas turėjo sugrįžti į karą. 


Kai senjoras Chulijas Lusas 2011 metų vasarį vėl nusileido Madri- 
do Barachaso oro uosto ketvirtame terminale, jo laukė gausesnis 
sutikimo komitetas. 

Kelas Deksteris su inspektoriumi Snaiperiu Ortega jau buvo 
centrinėje salėje ir nepastebimai sekė keleivių srautą, plūstantį 
pro muitinės duris. Abu stovėjo prie spaudos kiosko, Deksteris 
atsukęs nugarą praeiviams, Ortega vartydamas žurnalą. 

Prieš kažkiek metų, po kariuomenės, po teisės studijų, dirbda- 
mas teisinės pagalbos nepasiturintiesiems konsultantu Niujorke, 
Kelas Deksteris turėjo daug „klientų iš Lotynų Amerikos, tad 
nusprendė, kad būtų naudinga išmokti ispanų kalbą. Tą ir padarė. 
Ortega buvo labai patenkintas. Reta sutikti jankį, gražiai kalbantį 
Kastilijos dialektu. Jam nebereikėjo vargti su anglų kalba. 

Nekrustelėdamas jis sumurmėjo: 

- Štai jis. 

Deksteriui nebuvo sunku jį atpažinti. Kolega Bišopas sužvejojo 
Luso portretą Bogotos teisininkų asociacijos archyvuose. 

Kolumbietis laikėsi savo įpročių: nepaleisdamas portfelio iš 
rankų įsėdo į viešbučio atsiųstą limuziną, leido vairuotojui įkelti 
lagaminą į bagažinę ir patogiai atsilošęs ilsėjosi važiuodamas į 

Korteso aikštę. Policijos automobilis be atpažinimo ženklų li- 
muziną aplenkė. Deksteris, iš anksto užsisakęs kambarį, atvyko 
į viešbutį pirmas. 

Į Madridą jis atsivežė trijų žmonių komandą, juos paskolino 
Federalinis tyrimų biuras. Biuras buvo bepradedąs domėtis, bet 
prezidento įgaliojimai nutraukė visus klausimus ir prieštaravimus. 
Vienas komandos narys galėjo atrakinti bet kokią užrakto sistemą 
taip, tarsi įkaitintu peiliu pjaustytų sviestą. Ir darė tą žaibiškai. 
Deksteris reikalavo greičio. Jis suminėjo problemas, su kuriomis 
galbūt teks susidurti, bet užraktų specialistas tik gūžtelėjo pečiais. 
Ir tai viskas? 

Antrasis gebėjo atklijuoti vokus, per kelias sekundes nuskai- 
tyti tekstą ir vėl užklijuoti voką nepalikdamas pėdsakų. Trečiasis 
turėjo tik saugoti. Jie neapsigyveno „Villa Real", bet lūkuriavo už 
poros šimtų metrų, laukdami komandos mobiliuoju telefonu. 

Kai kolumbietis atvyko, Deksteris jau sėdėjo vestibiulyje. Ži- 
nojo, kuriame kambaryje jis gyvens, ir spėjo apžiūrėti prieigas. 
Jiems sekėsi. Kambarys buvo ilgo koridoriaus gale, atokiai nuo 
lifto durų; tai mažino riziką, kad kas nors ūmai pasirodys. 

Patyręs seklys Deksteris seniai įsitikino, kad neperšlampamu 
apsiaustu vilkintis vyriškis, kuris apsimeta skaitąs laikraštį ant 
gatvės kampo arba be tikslo trypčioja prie durų, taip krinta į akis, 
kaip raganosis, besiganantis pastoriaus pievelėje. Jis mėgo slėptis 
visiems ant akių. 

Šį kartą dėvėjo akį rėžiančių spalvų marškinius, buvo palinkęs 
prie nešiojamojo kompiuterio ir šiek tiek per garsiai šnekėjo mo- 
biliuoju telefonu su būtybe, kurią nuolat vadino savo zuikučiu. 
Lusas žvilgtelėjo į jį, įvertino ir iškart pamiršo. 

Tas žmogus buvo tarsi metronomas. Jis užsiregistravo, užsisakė 
lengvus pietus į numerį ir, matyt, ilsėjosi. Ketvirtą valandą jis 
vėl pasirodė kavinėje „East 47“, paprašė arbatinuko „Earl Grey“ 
arbatos ir užsakė staliuką vakarui. Tarsi nežinotų, kad Madride 

yra ir daugiau brangių restoranų... Jo nedomino artėjantis vaka- 
ras - vėsus, bet malonus. 

Po kelių minučių Deksteris ir jo komanda jau buvo koridoriuje. 
Sargybinis liko prie lifto durų. Kiekvieną kartą, kai liftas kildamas 
stabtelėdavo ir durys atsidarydavo, jis ženklais parodydavo, kad 
jam reikia leistis žemyn. Visi mandagiai nusišypsodavo ir durys 
užsidarydavo. Kai liftas leisdavosi žemyn, vykdavo atvirkštinis 
spektaklis. Šitaip išvengta nerangių mėginimų surišinėti ir vėl 
atrišinėti batų raištelius. 

Naudodamasis tobuliausia technologija, agentas šaltkalvis per 
aštuoniolika sekundžių įveikė elektroninę spyną ir atidarė liukso 
duris. Patekusi į vidų trijulė griebėsi darbo. Advokato lagaminas 
buvo rūpestingai iškrautas, jo turinys sukabintas spintoje ar tvar- 
kingai išdėstytas stalčiuose. Portfelis gulėjo ant komodos. 

Jo užraktą dengė diskeliai su skaitmenimis nuo nulio iki devy- 
nių. Šaltkalvis sujungė garso stiprintuvą su stetoskopu ausyse ir 
pradėjo lėtai sukti diskelius. Vienas po kito skaitmenys atsidūrė 
neutralioje padėtyje ir žalvariniai liežuvėliai atšoko. 

Viduje buvo beveik vien popieriai. Čia atsirado darbo kopijuo- 
tojui. Specialistas baltomis šilkinėmis pirštinėmis nuskaitė viską 
iš eilės į skaitytuvo atmintį. Čia laiško nebuvo. Deksteris, taip pat 
su pirštinėmis, patikrino visus viršutinės dalies skyrelius. Laiško 
nebuvo. Jis pakėlė akis į spintas; liukse jų buvo pusė tuzino. Seifą 
aptiko spintelėje po televizoriumi plazminiu ekranu. 

“ Seifo būta tvirto, bet nepritaikyto atsilaikyti prieš technologiją, 
sugebėjimus ir įgūdžius, įgytus FTB Kvantiko mokymo centro 
specialioje laboratorijoje. Kodą sudarė Chulijo Luso Bogotos 
teisininkų asociacijos nario bilieto keturi pirmieji skaitmenys. 
Seife gulėjo vokas - pailgas, standus, kreminis. 

Buvo užklijuotas paties voko klijais, bet dar apsaugotas skaidria 
lipnia juostele. Dokumentų specialistas kelias sekundes įdėmiai 
jį žiūrinėjo, tada iš savo lagaminėlio ištraukė prietaisą, panašų į 

lygintuvėlį, ir perbraukė viršum voko klijų, tartum lygintų marš- 
kinių apykaklę. Atlankas pakilo nesipriešindamas. 

Rankos baltomis pirštinėmis ištraukė tris sulankstytus lapus. 
Kopijuotojas su didinamuoju stiklu patikrino, ar voke nėra žmogaus 
plauko arba plonyčio medvilnės siūlo, kurie taptų slaptu perspėjimu 
adresatui. Jų nebuvo. Matyt, siuntėjas visiškai pasitikėjo, kad advo- 
katas perduos svarbų laišką senjoritai Letisijai Arenal nepaliestą. 

Nukopijuotus lapus sudėjo atgal; voką užklijavo peršviečiamu 
bespalviu skysčiu. Laišką sugrąžino į seifą tiksliai taip pat, kaip 
jis gulėjo prieš jiems įsilaužiant. Visi trys surinko savo įrankius 
ir paliko liuksą. 

Sargybinis prie lifto durų papurtė galvą. Objektas nepasirodė. 
Tą akimirką kabina pakilo iš apačios ir sustojo jų aukšte. Visi 
keturi spruko pro duris į laiptinę ir nulipo žemyn. Pačiu laiku: 
lifto durys atsidarė ir išlipo senjoras Lusas; jis sugrįžo išsimaudyti 
aromatizuotoje vonioje ir iki vakarienės pažiūrėti televizoriaus. 

Deksterio komanda susirinko jo kambaryje; portfelio turinys 
buvo perkeltas į kompiuterį. Jis atiduos inspektoriui Ortegai viską, 
išskyrus laišką, kurį dabar skaitys pats. 

Deksteris nėjo vakarieniauti, bet pasodino du saviškius priešais 
Luso staliuką. Grįžę jie pranešė, kad mergina buvo atėjusi, vaka- 
rieniavo, paėmė laišką, padėkojo „paštininkui“ ir išėjo. 

Kitą rytą pusryčiauti atėjo pats Deksteris. Jis stebėjo, kaip Lusas 
atsisėdo pasienyje prie staliuko dviem. Netrukus pasirodė ir mer- 
gina, padavė savo laišką ir Lusas įsidėjo jį į vidinę švarko kišenę. 
Skubiai išgėrusi kavą, mergina šypsodamasi padėkojo ir išėjo. 

Lukterėjęs, kol kolumbietis išeis, Deksteris priėjo prie palais- 
vinto staliuko anksčiau už padavėją, užkliuvęs suklupo, apvertė 
beveik tuščią kolumbiečio puodelį ir papylė kavos likučius ant 
kilimo. Keikdamas save už nerangumą, čiupo nuo stalo servetėlę 
ir pradėjo valyti dėmę. Pribėgęs padavėjas puolė įtikinėti, jog tai 
jo darbas. Kai jaunuolis pasilenkė, Deksteris apvyniojo servetėle 
puodelį, iš kurio gėrė mergina, ir įsikišo į kelnių kišenę. 

Dar kartą atsiprašęs ir išklausęs de nada, sefor“, jis išėjo iš 
restorano. 

- Labai norėčiau, - tarė Snaiperis Ortega, kai juodu, sėdėdami 
automobilyje, žvilgsniu palydėjo Chuliją Lusą, įeinantį į Gusmanų 
banką, - kad leistumėte man susemti visą šutvę. 

— Ta diena išauš, Snaiperi, - patikino amerikietis. - Jūsų perga- 
lės valanda. Bet dar ne dabar. Čia plauna pinigus stambiu mastu. 
Labai stambiu. Tą patį daro kiti bankai kitose šalyse. Norime 
susemti juos visus. Derinkime veiksmus ir užmeskime tinklą. 

Ortega suniurnėjo pritardamas. Kaip detektyvui, jam teko da- 
lyvauti slaptose operacijose, kurios tęsdavosi mėnesių mėnesius, 
kol ateidavo lemiamo smūgio akimirka. Kantrus laukimas buvo 
svarbiausia operacijos dalis, bet jis išvargindavo. 

Deksteris sumelavo. Jis nežinojo jokios kitos pinigų plovimo 
operacijos, tik Luso ir Gusmano ryšį. Bet negalėjo atskleisti, kokį 
uraganą sukels „Kobros“ projektas, kai Vašingtone vyriškis plie- 
ninėmis akimis bus pasirengęs. 

O dabar jis tenorėjo kuo greičiau grįžti į viešbutį. Savo kamba- 
ryje jis perskaitė laišką. Ilgą, švelnų, kupiną rūpesčio dėl jaunos 
moters saugumo ir gerovės, pasirašytą paprastai - „Iėtis“. 

Jis beveik neabejojo, kad Chulijas Lusas dabar nesiskirs su laišku 
nei dieną, nei naktį. Galimas daiktas, kad pirma klase grįždamas į 
Bogotą jis snūstelės, bet „pasiskolinti“ portfelį iš lentynos viršum 
jo galvos palydovėms stebint - apie tai negali būti nė kalbos. 

Deksteriui knietėjo išsiaiškinti - pirm negu bus smogta, - kas 
yra Letisija Arenal ir kas yra „Tėtis“. 


Kai Kelas Deksteris kovo pradžioje sugrįžo į Vašingtoną, žiema 


jau buvo atleidusi savo gniaužtus. Virdžinijos ir Merilando miškai, 
supantys sostinę, jau rengėsi užsikloti žaliais ūkais. 


* Nieko tokio, pone. (Isp.) 

Iš Kapurų laivų statyklos į pietus nuo Goa Deksteris gavo 
Makgregoro laišką. Šis vis dar prakaitavo tarp nuodingų chemi- 
kalų tvaiko ir maliarinės kaitros. Dviejų grūdams gabenti skirtų 
laivų perdirbimas jau einąs į pabaigą. Makgregoras pranešė, kad 
gegužės mėnesį abu galės išplaukti vykdyti naujų užduočių. 

Makgregoras neabejojo, kad užduotys bus tokios, apie kokias 
jam papasakojo: neapsakomai turtingas amerikiečių konsorciu- 
mas ketina prisidėti prie lobių ieškotojų pasaulio dviem laivais, 
aprūpintais gilaus pasinėrimo ir paskendusių laivų iškėlimo 
įranga. Laivuose apsigyvens akvalangininkai ir įgula, dirbsian- 
ti paviršiuje, bus įrengtos dirbtuvės, prižiūrinčios ir remon- 
tuojančios jų techniką, o didįjį triumą užims mažas žvalgymo 
sraigtasparnis. Viskas skambėjo labai įtikinamai, tik tiek, kad 
tai buvo netiesa. 

Grūdams gabenti skirti prekybos laivai atviroje jūroje galuti- 
nai virs užmaskuotais karo laivais. Tada kajutes užims iki dantų 
apsiginklavę jūrų pėstininkai, o dirbtuvių vietoje įsikurs mirti- 
nų ginklų arsenalas. Makgregorui padėkojo už puikų darbą ir 
pranešė, kad dvi prekybos laivyno jūrininkų komandos atskris 
perimti laivų. 

Laivų dokumentai jau seniai sutvarkyti (jei kam šautų į galvą 
juos patikrinti). Grūdus vežę laivai dingo be pėdsakų, vietoje jų į 
jūrą išplauks perdirbti motorlaiviai „Chesapeake“ ir „Balmoral“. 
Jie priklausė bendrovei, užregistruotai Aruboje, iškėlė tos sale- 
lės vėliavą (labai patogu) ir neva ims gabenti grūdus iš kviečių 
turtingų Vakarų į badmiriaujančius Pietus. Tikrieji savininkai ir 
paskirtis niekur nenurodyti. 

FTB laboratorijos tiksliai nustatė DNR jaunos moters, kuri laikė 
rankoje kavos puodelį „Villa Real“ restorane Madride. Kelas Deks- 
teris neabejojo, kad ji kolumbietė, tai jau patvirtino ir inspektorius 
Ortega. Bet Madride studijuoja šimtai jaunuolių iš Kolumbijos. 
Deksteris norėjo susieti DNR su konkrečia moterimi. 

Teoriškai bent penkiasdešimt procentų DNR paveldima iš tėvo, 

ir Deksteris buvo įsitikinęs, jog „Tėtis“ yra Kolumbijoje. Ir kas jis 
per vienas, jeigu gali prašyti vieno pagrindinių kokaino pasaulio 
bosų, tegu ir „techninio darbuotojo“, būti laiškanešiu? Ir kodėl 
negali naudotis paštu? Tai buvo šūvis į tolimą taikinį, bet Deksteris 
pasiuntė užklausą pulkininkui Dos Santosui, Federalinės policijos 
Kovos su narkotikais tarnybos Žvalgybos skyriaus viršininkui. 
Laukdamas atsakymo jis leidosi į dvi trumpas išvykas. 

Netoli Brazilijos šiaurės rytų pakrantės spiečiasi dvidešimt 
viena salelė; didžiausia, Fernando de Noronja, davė vardą visam 
salynui. Dešimties kilometrų ilgio ir pusketvirto kilometro plo- 
čio, dvidešimt šeši kvadratiniai kilometrai. Vienintelis miestelis 
saloje - Vila Dos Remedjosas. 

Kadaise sala buvo kalėjimas, panašiai kaip Prancūzijos Velnio 
sala; kaip ir ten tankūs vietiniai miškai buvo iškirsti, kad kaliniai 
nemėgintų pabėgti plaustais. Medžių vietoje sužėlė krūmokšniai. 
Turtingi brazilai statėsi saloje vilas, kad galėtų ilsėtis atsiskyrę nuo 
viso pasaulio, bet ne jie domino Deksterį. 1942 metais JAV karinių 
oro pajėgų Transporto valdybos pastatytas aerodromas idealiai 
tiktų bazuotis karinės aviacijos daliniui su „Predator“ ir „Global 
Hawk“ bepiločiais lėktuvais, kurie Žavi savo gebėjimu valandų 
valandas kabėti danguje, stebėti žemę kameromis, radarais ir 
terminiais detektoriais. Deksteris atskrido kaip Kanados turizmo 
plėtros atstovas, pasidairė, pasitikrino savo intuiciją ir išskrido 
atgal. Antras jo vizitas buvo į Kolumbiją. 

2009 metais prezidentas Uribė sutriuškino teroristų grupuotę 
FARC, kuri „specializavosi“ grobti žmones ir prievartauti išpirkas. 
Tačiau prezidento pastangas kovoti su kokainu iš esmės sužlugdė 
donas Diegas Estebanas ir jo sukurtas galingas ir efektyviai vei- 
kiantis kartelis. 

Tais pačiais metais Uribė supykdė fundamentaliai kairuoliškus 
savo kaimynus - ir Venesueloje, ir Bolivijoje, - nes į Kolumbiją 

pakvietė Amerikos kariuomenę, kad šioji padėtų savo neprilygs- 
tamomis technologijomis. Pajėgoms dislokuoti buvo pasiūlytos 
septynios Kolumbijos karinės bazės. Tarp jų buvo Malambas, 
esantis šiaurinėje pakrantėje netoli Barankiljos. Deksteris nuvy- 
ko ten kaip kariniais klausimais rašantis autorius, kurį globoja 
Pentagonas. 

Atsidūręs šalyje, jis pasinaudojo galimybe nuskristi į Bogotą 
ir susitikti su grėsminguoju pulkininku Dos Santosu. Amerikos 
kariškiai nuvežė Deksterį į Barankiljos oro uostą, ir jis spėjo 
į lėktuvą, skrendantį į sostinę. Nuo vis dar šilto tropikų pajū- 
rio iki miesto kalnuose temperatūra nukrito dviem dešimtimis 
laipsnių. 

Nei amerikiečių Kovos su narkotikais valdybos operatyvinės 
grupės viršininkas, nei britų Sunkių ir organizuotų nusikaltimų 
tyrimo agentūros Bogotos padalinio vadovas nežinojo, nei kas tas 
Kobra, nei ką jis veikia, bet iš savo vyresnybių Armijos ir Laivyno 
kelyje ir Alberto krantinėje abu gavo nurodymus visokeriopai 
talkinti. Visi laisvai kalbėjo ispaniškai, o Dos Santosas - neprie- 
kaištinga anglų kalba. Jis nustebo, kai atvykėlis užsiminė apie 
DNR pavyzdį, atsiųstą prieš dvi savaites. 

— Stebiuosi, kad apsilankėte būtent šiuo momentu, - tarė jau- 
natviškas ir energingas Kolumbijos detektyvas. - Tik šįryt gavau 
tyrimo rezultatus. 

Jo paaiškinimas buvo dar keistesnis nei visiškai atsitiktinis 
Deksterio atvykimas. Dėl prezidento Alvaro Uribės pirmtakų vy- 
riausybių šykštumo DNR nustatymo metodika Kolumbiją pasiekė 
pavėluotai. Tik jis padidino biudžetus. 

Tačiau Dos Santosas entuziastingai skaitė visas publikacijas 
apie šiuolaikines kriminalistikos technologijas. Jis anksčiau už 
kolegas suvokė, jog kada nors DNR taps galingu ginklu, kai rei- 
kės atpažinti žmones - gyvus ir mirusius (o pastarųjų buvo vis 

daugiau). Dar neturėdamas laboratorijų, Dos Santosas bet kokia 
proga rinko DNR pavyzdžius. 

Prieš penketą metų asmuo, įrašytas į Kovos su narkotikais sky- 
riaus kartoteką, pateko į automobilio avariją. Jis niekada nebuvo 
apkaltintas, nuteistas ar įkalintas. Bet kuris Niujorko advokatas, 
ginantis žmogaus teises, pasiektų, kad iš Dos Santoso būtų atimtas 
policininko ženklelis už tai, ką jis padarė. 

Gerokai anksčiau, negu Donas sukūrė kartelį, pulkininkas ir jo 
kolegos nusprendė, jog tas asmuo - būsimas stambus nusikaltėlis. 
Jau senokai jo niekas nematė, o pastaruosius dvejus metus net 
ir negirdėjo. Jeigu jis iš tikrųjų tapo tokia stambia figūra, kaip 
jie spėliojo, tai privalėjo maskuotis, nuolatos keisti išvaizdą ir 
slaptąsias buveines. Ryšius palaikyti tik mobiliaisiais telefonais, 
išmetamais vos vieną kartą paskambinus. Aišku, turėtų turėti jų 
bent pusšimtį ir nuolat papildyti atsargas. 

Ir štai Dos Santosas nuėjo į ligoninę ir pavogė tamponus, dėtus 
avarijos aukai prie suknežintos nosies. Kai išsirūpino technolo- 
gijas, DNR buvo aprašyta ir įtraukta į kartoteką. Penkiasdešimt 
procentų tos DNR buvo pavyzdyje, atsiųstame iš Vašingtono 
prašant padėti. Dos Santosas pasirausė aplanke ir padėjo ant 
stalo nuotrauką. 

Veidas buvo primityvus, randuotas, žiaurus. Sulaužyta nosis, 
drumzlinos akys, trumpai pakirpti žili plaukai. Nufotografuotas 
seniau kaip prieš dešimtmetį, bet pasendintas kompiuteriu - šitaip 
turėtų atrodyti šiandien. 

— Mesįsitikinę, jog jis - vienas artimiausių Dono pagalbininkų, 
jo agentai papirkinėja korumpuotus valdininkus užsienyje, kad 
šie padėtų karteliui įvežti savo produktą per Amerikos ir Europos 
oro ir jūrų uostus. Tokius jūs vadinate „žiurkėmis“. 

— Ar galėtume jį surasti? - paklausė britas iš Sunkių ir organi- 
zuotų nusikaltimų tyrimo agentūros. 

— Ne, jei tik galėčiau, pats būčiau suradęs. Jis kilęs iš Karta- 
chenos, bet dabar jis senas lapinas. Seni lapinai nesitraukia iš 
ten, kur jiems patogu. Tačiau gyvena kaip reikiant užsislėpęs, 
nematomas. 

Dos Santosas pasisuko į Deksterį, gavusį paslaptingą labai 
artimo giminaičio DNR pavyzdį. 

- Senjore, jūs niekada jo nesurasite. O jeigu priartėsite, jis gali 
jus nužudyti. Net jeigu jį suimtumėte, jis niekada nepalūš. Jis 
kietas kaip titnagas ir dvigubai aštresnis. Jis niekada nekeliauja; 
pasiunčia agentus dirbti jo darbo. Esame įsitikinę, kad juo abso- 
liučiai pasitiki Donas. Jūsų atsiųstas pavyzdys įdomus, bet, bijau, 
niekur mūsų nenuves. 

Kelas Deksteris pažvelgė į bejausmį Roberto Kardenaso vei- 
dą. Šitas žmogus maitino „žiurkes“. Merginos Madride mylintis 
tėvas. 


Tolimuose Brazilijos šiaurės rytuose plyti didelė kalvų ir slėnių 
teritorija, ten stūkso vienas kitas aukštas kalnas ir driekiasi tankios 
džiunglės. Bet ten yra ir milžiniškų rančų, aprėpiančių šimtus 
tūkstančių hektarų su derlingomis pievomis, kurias drėkina tūks- 
tančiai upelių, krintančių iš kalnų. Dėl savo dydžio ir nuošalumo 
savininkų rūmai praktiškai pasiekiami tik iš oro. Todėl kiekvie- 
noje rančoje yra lauko aerodromas, kai kuriose net keli. 

Kai Kelas Deksteris komerciniu reisu grįžo iš Bogotos į Majamį 
ir Vašingtoną, viename tokiame aerodrome kitas lėktuvas pildėsi 
degalų atsargas. Tai buvo „Beech King Air“, skrendantis su dviem 
pilotais, dviem „pumpuotojais“ ir tona kokaino. 

Kol degalų pilstytojų komanda iki kraštų pildė pagrindinį ir 
atsarginį bakus, įgula snaudė palmių lapais dengtoje pašiūrėje. 
Lakūnų laukė ilga skrydžio naktis. Lagaminėlis su standžiais šim- 
tinių paketais - užmokestis už degalus ir tarpinį sustojimą - jau 
buvo perduotas iš rankų į rankas. 

"Jei Brazilijos valdžiai ir atrodė įtartina Boavistos ranča, nutolusi 
tris šimtus dvidešimt kilometrų į sausumą nuo Fortalezos uosta- 
miesčio, ji neką tegalėjo nuveikti. Rančos atskirtos nuo išorinio 
pasaulio, taigi bet kokio svetimojo pasirodymas būtų pastebėtas. 
Užimti centrinių pastatų kompleksą beprasmiška: naudodamasis 
GPS sistema, narkotikus gabenantis lėktuvas suras cisterną už 
daugelio kilometrų ir jo niekas nepamatys. 

Už degalų papildyti tupiančius lėktuvus rančos savininkai gau- 
davo sumas, daug kartų viršijančias pajamas iš ūkininkavimo. 
Karteliui tie tarpiniai sustojimai buvo gyvybiškai svarbūs, nes 
kelias į Afriką - ilgas. 

„Beech C12“, plačiau žinomas kaip „King Air“, buvo „Be- 
echcraft“ firmos sukurtas universalus devyniolikos vietų minilai- 
neris su dviem turbosraigtiniais varikliais. Jis sėkmingai parduo- 
damas visame pasaulyje. Vėlesnių variantų sėdynes galima išimti 
ir padaryti vietos kroviniams. Bet variantas Boavistoje, laukiantis 
popiečio saulėje, buvo kur kas daugiau modifikuotas. 

Jis nebuvo skirtas transatlantiniams skrydžiams. Su 2 500 litrų 
degalų bakuose du kanadietiški „Pratt and Whitney“ varikliai 
nuskraidintų „King Air“ 708 jūrmyles. Ramiu oru, pilnai pakrau- 
tą, skrendantį kreiseriniu greičiu, apskaičiavus variklių šildymą, 
įsibėgėjimą, kilimą ir leidimąsi. Tokiu lėktuvu palikti Brazilijos 
krantus ir skristi į Afriką reikštų pasirinkti mirtį vandenyno 
platybėse. 

Karteliui priklausančiose slaptose dirbtuvėse Kolumbijos 
džiunglėse šalia lauko aerodromų lėktuvus perdirbdavo į „koko- 
nešius“. Patyrę meistrai įtaisydavo papildomus degalų bakus ne po 
sparnais, bet liemenyje. Paprastai du, po vieną abiejose krovinių 
skyriaus pusėse, palikdami siaurą praėjimą į pilotų kabiną. 

Technologija brangi, užtat darbo jėga pigi. Jeigu degalus iš papil- 
domų bakų liemenyje į pagrindinius pumpuotų elektrinis siurblys, 
tai sumažintų variklių galingumą. Todėl į lėktuvą įsodindavo du 

valstiečius. Kai tamsiame danguje toli nuo namų ištuštėdavo pag- 
rindiniai bakai, jie pradėdavo pumpuoti rankiniais siurbliais. 

Maršrutas buvo nesudėtingas. Pirmas etapas - iš slapto aero- 
dromo Kolumbijos džiunglėse, kaskart vis kito, kad neatkreiptų 
pulkininko Dos Santoso dėmesio. 2 400 kilometrų per Braziliją 
iki Boavistos pilotai įveiks per pirmą naktį. Tamsoje skrisdami 
pusantro kilometro aukštyje virš Mato Groso valstijos drėgnų 
atogrąžų girių jie bus beveik nematomi. 

Auštant įgula sušveis stiprius pusryčius, o per karštymetį mie- 
gos. Prietėmiu „King Air“ vėl prisipils sklidinus bakus degalų 
2 000 kilometrų skrydžiui iš Naujojo Pasaulio į Senąjį virš siau- 
riausios vandenyno vietos. 

Tą vakarą, kai danguje virš Boavistos išblėso paskutinės ža- 
ros, „King Air“ pilotas pasuko lėktuvą prieš lengvą vėjelį, atliko 
paskutinius pasirengimus ir įsibėgėjo. Lėktuvo starto svoris 
atitiko gamintojo nustatytą maksimumą - 3 325 kilogramus. 
Kad pakiltų, jam reikėjo 1 200 metrų įsibėgėti, o prieš akis 
buvo 1 500 metrų lygios it stalas pievos. Kai „King Air“ pakilo 
iš Boavistos, sužibo Vakarinė žvaigždė. Tropikų tamsa nusileido 
tartum teatro uždanga. 

Sako, kad būna senų pilotų ir drąsių pilotų, bet senų drąsių 
pilotų nepasitaiko. Fransiskas Ponsas buvo penkiasdešimties, jau 
daug metų jis kilo ir tūpė aerodromuose, kurie niekada nepateks 
į oficialius žinynus. Gyvas liko todėl, kad buvo atsargus. 

Jo skrydžio maršrutas būdavo rūpestingai parengtas, nepralei- 
džiant smulkmenų. Jis atsisakytų skristi blogu oru, tačiau buvo 
prognozuojama, kad tą naktį visą kelią pūs malonus dvidešimties 
mazgų pavėjis. Ponsas žinojo, kad kelio gale jo laukia ne modernus 
aerodromas, bet dar vienas takas, iškirstas džiunglėse ir apšviestas 
šešių eile išrikiuotų visureigių. 

Jis įsiminė signalą „taškas-taškas-brūkšnys“ - tokiais blyks- 
niais jam artėjant praneš, kad šiltos afrikietiškos nakties aksome 

neglūdi pasala. Kaip paprastai, jis skris 1 500-3 000 metrų aukš- 
tyje, priklausomai nuo debesuotumo, o ten tikrai nereikės deguo- 
nies kaukės. Aišku, prireikus jis galėtų visą kelią slėptis debesyse, 
bet mėnesienos naktį daug maloniau skristi virš jų. 

Praleidęs padangėje šešias valandas, net skrisdamas į rytus ir 
į tekančią saulę, net pridėjęs tris valandas laiko juostų skirtumo 
ir dar dvi papildyti degalams iš cisternos, užmaskuotos brūzgy- 
nuose, jis, be krovinio tapęs tona lengvesnis, pakils ir virš Afri- 
kos krantų pasuks atgal anksčiau, negu rožinę padangę nutvieks 
Afrikos saulėtekis. 

Paskui bus atsiskaitoma. Du pumpuotojai liemens gale už tris 
dienas ir naktis gaus po 5 000 dolerių - jiems tai pasakiška suma. 
Kapitonas Ponsas - jis mėgo, kai į jį šitaip kreipdavosi - gaus 
dešimteriopai. Netrukus jis išeis ilsėtis, tapęs turtingu žmogumi. 
Antra vertus, jis vienu reisu skraidina krovinį, kuris Europos 
didmiesčiuose kainuos gal net šimtą milijonų. Ponsas nesijautė 
esąs nedoras žmogus. Jis dirbo savo darbą. 

Po dešiniuoju sparnu išvydo Fortalezos žiburius, paskui džiung- 
lių tamsą pakeitė vandenyno juoduma. Dar po valandos po kai- 
riuoju sparnu praslinko Fernando de Noronjos salynas, Ponsas 
sutikrino laiką ir kursą. 250 mazgų, maksimalus kreiserinis greitis, 
jis skrido tiksliai pagal grafiką, neišklysdamas iš kelio. Umai at- 
sirado debesys. Ponsas pakilo į trijų tūkstančių metrų aukštį. Du 
valstiečiai pradėjo pumpuoti rankiniu siurbliu. 

Jis skrido į Kufaro kilimo ir tūpimo aikštelę Bisau Gvinėjoje, 
iškirstą brūzgynuose per nepriklausomybės karą, kurį prieš dau- 
gelį metų pradėjo Amilkaras Kabralas. Laikrodis rodė vienuoliktą 
valandą vakaro Brazilijos laiku. Dar valanda skrydžio. Aukštybėse 
akinamai spindėjo žvaigždės, debesų klodas po lėktuvu retėjo. 
Puiku. Valstiečiai pumpavo toliau. 

Vėl pasitikrino kursą. Ačiū tau, Viešpatie, už keturių palydo- 
vų navigacijos sistemą GPS, sukurtą amerikiečių ir nemokamai 

padovanotą pasauliui. Naudojantis ja surasti aikštelę džiunglėse 
taip pat paprasta kaip aptikti Las Vegasą Nevados dykumoje. 
Jis vis dar skrido 040? kursu, kaip ir visą atstumą nuo Brazilijos 
krantų. Dabar pakeitė kryptį keliais laipsniais dešiniau, nusileido 
iki tūkstančio metrų ir išvydo mėnulio atspindį Mansoa upėje. 

Kairėje pastebėjo keletą blausių švieselių aklinoje tamsybėje. 
Oro uostas; turbūt jie laukia lėktuvo iš Lisabonos, juk veltui neeik- 
votų generatoriaus. Sulėtinęs greitį iki 150 mazgų, Ponsas dairėsi 
Kufaro. Neįžvelgiamoje tamsoje saviškiai kolumbiečiai laukia 
pasigirstant „Pratt and Whitney“ variklių ūžesio, per kilometrus 
nustelbiančio varlių kurkimą ir moskitų zirzesį. 

Priešakyje į dangų šovė vienišas šviesos stulpas, vertikalus 
milijono žvakių stiprumo prožektoriaus spindulys. Kapitonas 
Ponsas priskrido per arti. Plykstelėjo šviesomis ir pasuko į šalį, 
tada sugrįžo žemėjančiu lanku. Žinojo, kad trasa nutiesta tiksliai 
pagal kompasą iš rytų į vakarus. Nesant vėjo jis būtų galėjęs tūpti 
ir į vieną, ir į kitą pusę, bet pagal susitarimą visureigiai stovės prie 
vakarinio galo. Turėjo leistis virš jų. 

Išleidęs važiuoklę ir užsparnius, lėtėdamas jis pradėjo pasku- 
tinį posūkį. Priešakyje užsidegė visos šviesos. Apačioje pasidarė 
šviesu kaip dieną. Riaumodamas „King Air“ šimto mazgų greičiu 
pralėkė per tris metrus virš visureigių. Lėktuvas palietė taką 
įprastiniu aštuoniasdešimt keturių mazgų greičiu. Pirm negu 
Ponsas išjungė variklius ir visas sistemas, iš abiejų pusių greta 
jo dūmė visureigiai. Viduje abu valstiečiai buvo permirkę pra- 
kaitu ir svirduliavo iš nuovargio. Jiems teko pumpuoti daugiau 
kaip tris valandas, vidiniuose bakuose teliūskavo paskutiniai 
du šimtai litrų. 

Skrydžio metu Fransiskas Ponsas draudė rūkyti. Kiti lakūnai 
leisdavo, rizikuodami, kad nuo vienos žiežirbos plykstelėję ben- 
zino garai pavers lėktuvą skriejančiu ugnies kamuoliu. Išlipę ant 
žemės visi keturi saugiai užsirūkė. 

Juos pasitiko keturi kolumbiečiai, tarp jų Ignasijas Romeras, 
vadovaujantis visoms kartelio operacijoms Bisau Gvinėjoje. 
Krovinys buvo stambus, tad Romeras nusprendė pasitikti jį 
pats. Čiabuviai iškėlė dvidešimt ryšulių, kuriuose buvo tona 
kokaino. Juos sukrovė į pikapą traktoriaus ratais ir vienas iš 
kolumbiečių išvežė. 

Ant tų ryšulių sėdėjo šeši gvinėjiečiai; tai buvo kareiviai, atsiųsti 
generolo Džalo Gomeso. Jis valdė šalį, kurioje nebuvo net nomi- 
nalaus prezidento. Tų pareigų niekas netroško. Buvimo valdžioje 
laikas turėjo tendenciją trumpėti. Valdymo esmė buvo, jei pavyks, 
žaibiškai susikrauti turtą ir su juo ir keliomis jaunomis damomis 
persikelti į Portugaliją, į Algarvės kurortų pakrantę. Visa proble- 
ma - „jei pavyks“. 

Cisternos vairuotojas prijungė žarnas ir pradėjo pumpuoti. 
Romeras pavaišino Ponsą puodeliu kavos iš savo termoso. Pon- 
sas įtraukė kvapą. Aukščiausios rūšies kolumbietiška. Dėkingai 
linktelėjo. Be dešimt keturios vietos laiku darbai buvo baigti. 
Pedras ir Pablas, pradvisę prakaitu ir juoduoju tabaku, sulipo į 
lėktuvą. Ponsas ir jaunutis antrasis pilotas, kuris vis dar mokėsi, 
atsisveikino su Romeru ir pakilo į kabiną. 

Visureigiai grįžo į savo vietas. Kai vėl užsidegė šviesos, kapi- 
tonui Ponsui tereikėjo pasukti lėktuvo nosį į vakarus. Be penkių 
minučių keturios visa tona palengvėjęs „King Air“ pakilo ir dar 
prieš švintant jau skrido virš jūros. 

Kažkur toli už jų likusiose džiunglėse tona kokaino bus nu- 
gabenta į saugią vietą ir rūpestingai padalyta. Didžioji dalis bus 
išsiųsta į šiaurę - vienu iš dvidešimties skirtingų būdų ir per 
penkias dešimtis kurjerių. Dėl to padalijimo į smulkius paketus 
Kobra buvo įsitikinęs, kad prekybos neįmanoma sustabdyti, kai 
narkotikas atsiduria krante. Visoje Vakarų Afrikoje vietiniai pa- 
galbininkai, kartais net valstybių prezidentai, atlygį gaudavo ne 
pinigais, o kokainu. Kaip jį paversti pinigais - jų pačių reikalas. Jie 

organizuodavo antrą lygiagretų kanalą, taip pat nukreiptą į šiaurę, 
bet kontroliuojamą vien juodaodžių afrikiečių. Čia įsiterpdavo 
nigeriečiai. Jie užvaldė prekybą Afrikoję, o savąją dalį pardavinėjo 
per šimtus nigeriečių bendruomenių, pasklidusių Europoje. 

Dar 2009 metais vietiniu lygiu kilo problema, kuri įsiutino 
Doną. Kai kurie pagalbininkai Afrikoje nenorėjo tenkintis ko- 
misiniais. Jie panoro tapti didžiaisiais žaidėjais, pirkti tiesiog iš 
gamintojo ir padidinti kuklius savo uždarbius iki astronominio 
baltųjų pirklių pelno. Bet Donas visų pirma rūpinosi savo klientais 
Europoje. Jis atsisakė pakelti afrikiečių statusą iš tarnų į lygiatei- 
sius partnerius. Šita rusenančia neapykanta ketino pasinaudoti 
Kobra. 


Tėvas Isidras valandų valandas kovojo su savo sąžine ir meldėsi. 
Būtų kreipęsis į tėvą provincijolą, bet Bažnyčios dignitorius jau 
davė patarimą. Sprendimas turėjo būti asmeniškas, kiekvienas 
parapijos dvasininkas privalo apsispręsti pats. Bet tėvas Isidras 
nesijautė laisvas. Jautėsi pakliuvęs į spąstus. Jis gavo mažytį šif- 
ruotą mobilųjį telefoną. Juo galėtų paskambinti tik vienam as- 
meniui. Atsilieptų įrašytas balsas, sklandžiai ispaniškai, bet su 
amerikietišku akcentu. Arba galėtų pasiųsti tekstą. Arba tylėti. 
Galutinai apsispręsti tėvui Isidrui padėjo jaunuolis Kartachenos. 
ligoninėje. 

Jis krikštijo tą vaiką, paskui davė Sutvirtinimo sakramentą, vie- 
nam iš daugelio skurdžioje parapijoje, kurioje daugiausia gyveno 
uosto darbininkai. Kai jį pakvietė suteikti Paskutinio patepimo, 
jis atsisėdo prie lovos, vartė rožinį rankose ir verkė. 

— Ego te absolvo ab omnibus peccatis tuis, - kuždėjo jis. - In 
nomine Patris, et Filii et Spiritu Sancti. 

Jis padarė kryžiaus ženklą ore, ir vaikinas suvirpėjęs mirė. Šalia 
budėjusi sesuo atsargiai pakėlė baltą paklodę uždengti negyvo 
veido. Keturiolikmetis perdozavo kokaino. 

„Tai kokias nuodėmes jis padarė?“ - klausė jis tylinčio savo Die- 
vo, prisiminęs nuodėmių atleidimą, eidamas į namus tamsiomis 
uosto gatvelėmis. Tą pačią naktį jis paskambino. 

Nemanė, kad piktnaudžiauja senjoros Kortes pasitikėjimu. Ji 
irgi buvo jo parapijietė, gimusi ir užaugusi uosto lūšnynuose, nors 
dabar persikėlė į gražią vilą privačių namų rajone Popos kalno pa- 
pėdėje. Jos vyras buvo laisvamanis ir nevaikščiojo į bažnyčią. Bet 
žmona ateidavo ir atsivesdavo vaiką, gražų berniuką, patrakusį 
nenuoramą, bet geraširdį ir pamaldų. Tai, ką jam pasakė senjora, 
nebuvo išpažintis, ji prašė padėti. Todėl jis neišduoda išpažinties 
paslapties. Tad jis paskambino ir paliko trumpą pranešimą. 

Kelas Deksteris išklausė žinutę po dvidešimt keturių valandų. 
Paskui susitiko su Polu Devero. 

— Kartachenoje yra suvirintojas. Laikomas genialiu meistru. 
Dirba karteliui. Jis įrengia slėptuves plieniniuose laivų korpusuo- 
se taip meistriškai, kad neįmanoma pastebėti. Manau, kad man 
vertėtų aplankyti tą Chuaną Kortesą. 

- Sutinku, - tarė Kobra. 

ŠEŠTAS SKYRIUS 


Tai buvo malonus akiai namelis, tvarkingas ir gražiai prižiūrimas. 
Jo išvaizda liudijo, kad žmonės, kurie čia gyvena, didžiuojasi pa- 
kilę iš darbininkų klasės iki pripažinto meistro lygio. 

Suvirintojo būstą susekė britų Sunkių ir organizuotų nusi- 
kaltimų tyrimo agentūros įgaliotinis. Slaptasis agentas buvo 
kilęs iš Naujosios Zelandijos; daug metų praleidęs Centrinėje ir 
Pietų Amerikoje, jis kalbėjo ispaniškai taip pat sklandžiai kaip 
ir angliškai. Turėjo patogią priedangą: dėstė matematiką Karo 
laivyno akademijoje. Postas leido jam bendrauti su visais Kar- 
tachenos valdininkais. Bičiulis rotušėje pagal žemės mokesčius 
surado adresą. 

Jo atsakymas į Kelo Deksterio užklausą buvo pagirtinai trum- 
pas. Chuanas Kortesas, laisvai samdomas laivų suvirintojas, ir 
adręsas. Agentas dar pridėjo pažymą, jog kito Chuano Korteso 
prestižiniame rajone Popos kalno papėdėje nėra. 

Kelas Deksteris atvyko į miestą po trijų dienų - kuklus turistas, 
apsistojęs nebrangiame viešbutyje. Išsinuomojo motorolerį, vieną 
iš dešimčių tūkstančių mieste. Miesto plane susirado šalutinę 
gatvę Floreso rajone, įsiminė kryptis ir pervažiavo maršrutu. 

Kitą rytą jis atsirado toje gatvėje dar prieš auštant ir, išsidėstęs 
motorolerio vidurius ant šaligatvio, ėmė jį taisyti. Aplinkiniuose 

namuose įsižiebė šviesos, žmonės kėlėsi naujai dienai. Taip pat 
ir septynioliktame name. Kartachena yra Pietų Karibų kurortas, 
oras čia švelnus ištisus metus. Ankstyvą kovo rytmetį buvo gai- 
vu. Įdienojus ims slėgti kaitra. Pirmieji kaimynai išvyko į dar- 
bą. Taisydamas motorolerį Deksteris galėjo stebėti „Ford Pinto“, 
stovintį aikštelėje priešais objekto namą, ir šviesą už užuolaidų, 
kai šeima pusryčiavo. Be dešimt septynios suvirintojas atidarė 
laukujes duris. 

Deksteris nepajudėjo iš vietos. Ir nebūtų galėjęs, nes išardė 
motorolerį. Tą rytą nė neketino to daryti, norėjo tik sužinoti, 
kada Chuanas Kortesas išeina iš namų. Tikėjosi, kad toks pat 
punktualus bus ir rytoj. Žvilgsniu palydėjęs pravažiuojantį fordą, 
jis įsidėmėjo, kur automobilis įsuka į pagrindinį kelią. Rytoj pusę 
septynių jis stovės toje sankryžoje, bet su šalmu ir striuke, apsižer- 
gęs motorolerį. Fordas padarė posūkį ir dingo iš akių. Deksteris 
surinko motorolerį ir grįžo į viešbutį. 

Jis matė kolumbietį iš arti ir atpažins kitą kartą. Matė jo auto- 
mobilį ir įsiminė numerį. 

Kitą rytą viskas pasikartojo. Įsižiebė šviesos, šeima papusry- 
čiavo, atsibučiavo. Pusę septynių Deksteris stovėjo prie posūkio, 
įjungęs variklį, apsimesdamas, kad kalba telefonu. Nenorėjo su- 
kelti įtarimo atsitiktiniams praeiviams. Niekas neatkreipė į jį 
dėmesio. Chuano Korteso vairuojamas fordas pravažiavo be pen- 
kiolikos septynios. Palaukęs, kol nuvažiuos šimtą metrų, Deksteris 
jį pasekė. 

Suvirintojas pervažiavo La Kintos rajoną ir pasuko į pietus 
pakrantės autostrada, Vakarų Tronkalio greitkeliu. Savaime aišku, 
juk beveik visi dokai išsidėstę prie vandenyno. Transporto vis 
daugėjo; užsidegus raudonai šviesai, Deksteris atsargumo dėlei 
du kartus pasislėpė už sunkvežimio. | 

Pirmą kartą stabtelėjęs jis išvertė į kitą pusę savo striukę. Iki tol 
ji buvo skaisčiai raudona, dabar tapo žydra. Stabtelėjęs antrąsyk 

striukę nusivilko, liko baltais marškiniais. Ir vienaip, ir kitaip 
neišsiskyrė iš skubančių į darbą motorolerininkų srauto. 

Kelias driekėsi vis tolyn. Važiuotojų sumažėjo. Likusieji važiavo 
į dokus palei Mamonalio greitkelį. Deksteris vėl keitė maskuotę: 
įsikišo šalmą tarp kelių ir užsimaukšlino baltą vilnonę kepuraitę. 
Priešakyje važiuojantis suvirintojas, atrodo, nekreipė į jį dėmesio, 
bet kolonai retėjant Deksteris vėl atsiliko per šimtą metrų. Paga- 
liau suvirintojas išsuko iš greitkelio. Jis jau buvo už dvidešimt ke- 
turių kilometrų įpiečiau miesto, pravažiavo tanklaivių krantines, 
kitas krantines, kur buvo aptarnaujami sausakrūviai laivai. Prie 
kelio juostos į „Sandoval“ laivų statyklą Deksteris išvydo didelį 
reklaminį skydą. Jis atpažins tą vietą. 

Likusią dienos dalį jis važinėjo miesto link, ieškodamas vietos 
pasalai. Rado ją antroje dienos pusėje: nuošalią atkarpą, kur į abi 
puses buvo tik po vieną plento juostą, o atsišakojantys neasfaltuoti 
keliai vedė į mangrovių tankmę. Tiesus puskilometrio ruožas 
abiejuose galuose baigėsi posūkiais. 

Tą vakarą Deksteris lūkuriavo sankryžoje, kur kelias į „San- 
doval' atsiskiria nuo greitkelio. Fordas pasirodė iškart po šeštos, 
staigiai tirštėjant sutemoms, kai iki nakties tamsos beliko keliolika 
minučių. Jis važiavo tarp dešimčių automobilių ir motorolerių, 
grįžtančių į miestą. 

Trečią dieną Deksteris nuvažiavo į laivų statyklą. Apsaugos 
nebuvo matyti. Pastatęs motorolerį nuėjo pasidairyti. Linksmu 
hola! pasisveikino su praeinančiais darbininkais. Rado automobi- 
lių aikštelę darbuotojams, ten stovėjo fordas ir laukė šeimininko, 
kol šis sausame doke iškelto laivo gilumoje darbavosi dujiniu 
pjovikliu. Kitą rytą Deksteris parskrido į Majamį sudaryti ope- 
racijos plano ir susirasti pagalbininkų. Jis grįžo po savaitės, bet 
jau ne taip atvirai. 

Į Kolumbijos karinę bazę Malambe, kur buvo dislokuotos JAV 
sausumos kariuomenės, laivyno ir aviacijos pajėgos, jis atskrido 

„C-130 Hercules“ iš Eglino aviacijos bazės Floridoje. Eglino bazė 
taip dažnai naudojama tamsioms operacijoms, kad ją praminė 
Šnipų centru. 

Lėktuvu „Hercules“ taip pat atskrido jam reikalinga įranga ir 
šešetas „žaliųjų berečių“. Nors jie atvyko iš Fort Luiso Vašingtono 
valstijoje, tai buvo tie patys vyrai, su kuriais jis bendravo anksčiau. 
Jam leido juos pasirinkti. Fort Luise bazuojasi pirmoji specialios 
paskirties grupė, žinoma kaip operatyvinis dalinys „Alpha 143“. Jie - 
karo veiksmų kalnuose specialistai, nors Kartachenoje kalnų nėra. 

Deksteriui pasisekė užtikti juos bazėje, neseniai grįžusius iš 
Afganistano trumpo ir nuobodaus atokvėpio. Kai jis prabilo apie 
nedidelę slaptą operaciją, visi iškart pasisiūlė, bet jam reikėjo 
tik šešių. Du iš jų, jo pasirinkti, buvo kilę iš Lotynų Amerikos ir 
laisvai kalbėjo ispaniškai. Nė vienas nežinojo, ką reikės daryti, bet, 
išskyrus konkrečias smulkmenas, jiems ir nereikėjo to žinoti. Bus 
paaiškinta, ką veikti per operaciją. Ir nė žodžio daugiau. 

Deksteris buvo patenkintas, kad per trumpą laiką „Kobros“ 
techninio aprūpinimo grupė taip šauniai padirbėjo. Juodas fur- 
gonas pagamintas Amerikoje, bet kas antras automobilis Kolum- 
bijos keliuose kilęs iš ten. Jis turėjo tvarkingus dokumentus ir 
Kartachenos numerius. Ant abiejų šonų užrašai „Lavanderia de 
Cartagena“. Skalbyklų transportas retai sukelia įtarimų. 

Deksterio žinioje buvo trys Kartachenos policininkų unifor- 
mos, dvi pintinės skalbiniams, atskirai statomi raudoni kelio 
žibintai su paspyriais ir užšaldytas lavonas, apdėtas sausu ledu 
specialiame karste. Visa tai lieka lėktuve, kol prireiks. 

Kolumbijos armija elgėsi labai draugiškai, bet nedera šituo 
piktnaudžiauti. 

Kelas Deksteris dirstelėjo ir į lavoną. Atitinkančio ūgio, sudė- 
jimo, panašaus amžiaus. Vargšas nežinomas valkata, klajojęs ir 
sušalęs Vašingtono valstijos miškuose. Prieš dvi paras jo kūną 
atvežė į Kelso lavoninę. 

Deksteris surengė savo komandai dvi treniruotes. Ir dieną, ir 
naktį jie atidžiai ištyrinėjo jo pasirinktą pusės kilometro siauro 
plento ruožą. Trečią naktį pradėjo operaciją. Visi suprato, kad 
sėkmę lems tikslumas ir greitis. Temstant Deksteris atvairavo fur- 
goną į ruožo vidurį. Ten atsišakojo keliukas į mangrovių džiung- 
les, furgonas pavažiavo juo pusšimtį metrų. 

Ketvirtą valandą po pietų mopedu, kurį taip pat buvo atsiga- 
benęs lėktuvu, Deksteris nuvažiavo į „Sandoval“ laivų statyklos 
darbuotojų automobilių stovėjimo aikštelę ir, žemai pritūpęs, iš- 
leido orą iš dviejų fordo padangų: vienos užpakalinės ir atsarginės 
bagažinėje. Po penkiolikos minučių grįžo pas saviškius. 

Į „Sandoval“ aikštelę atėjęs Chuanas Kortesas pamatė nuleistą 
padangą, keiktelėjo ir atidarė bagažinę paimti atsarginės. Išvydęs, jog 
ir ta supliuškusi, jau sodriai nusikeikė ir nuėjo į parduotuvę pasisko- 
linti pompos. Jis triūsė ištisą valandą; kai pagaliau išvažiavo, buvo 
tamsu, nors į akį durk. Visi bendradarbiai buvo seniai išsivažinėję. 

Už penkių kilometrų nuo laivų statyklos, tarp pakelės medžių, 
tylus ir lapijos dengiamas stovėjo žmogus su naktinio matymo 
akiniais. Kadangi visi Korteso kolegos pravažiavo anksčiau, ma- 
šinų pasitaikydavo nedaug. Žmogus pomiškyje buvo amerikietis, 
laisvai kalbantis ispaniškai; jis dėvėjo Kartachenos kelių polici- 
ninko uniformą. Jis įsiminė „Ford Pinto“ iš Deksterio nuotraukų. 
Automobilis pravažiavo penkios minutės aštuntos. Žmogus išsi- 
traukė žibintuvėlį ir tris kartus pamirksėjo įkandin. | 

Tiesaus ruožo viduryje stovintis Deksteris pakėlė raudonai 
šviečiantį perspėjamąjį ženklą, išėjo į kelio vidurį ir pradėjo mo- 
juoti į šalis prieš artėjančias šviesas. Kortesas, pamatęs perspėjimą, 
sumažino greitį. 

Jam už nugaros vyras, lūkuriavęs tarp medžių, pastatė ant kelio 
raudoną žibintą su paspyriu, įjungė jį ir per dvi minutes sustabdė 
kitus du automobilius, važiuojančius į miestą. Vienas vairuotojas 
iškišo galvą ir paklausė: 

— Ouė pasa? Kas atsitiko? 

- Dos momentos, nada mūs, - atsakė policininkas. - Porą se- 
kundžių, ne daugiau. 

Už kelių šimtų metrų į miesto pusę kitas komandosas polici- 
ninko uniforma pastatė savąjį raudoną žibintą ir per dvi minu- 
tes sustabdė dar tris automobilius. Tiesusis plento ruožas liko 
tuščias; visi galimi liudininkai sustabdyti už posūkių ir nieko 
negalėjo matyti. 

Chuanas Kortesas sulėtino greitį ir sustojo. Draugiškai šyp- 
sodamasis policininkas priėjo prie vairuotojo lango. Šiltą naktį 
stiklas buvo nuleistas. 

— Senjore, gal galėčiau paprašyti jus išlipti iš mašinos? - pa- 
klausė Deksteris ir atidarė dureles. 

Kortesas protestavo, bet pakluso. Toliau viskas vyko žaibiškai. 
Jis spėjo įsiminti du vyrus, išnyrančius iš tamsos, stipriai spau- 
džiančias rankas, chloroformo tamponą, trumpas grumtynes, 
blėstančią sąmonę, tamsą. 

Per trisdešimt sekundžių du pagrobėjai nunešė suglebusį su- 
virintoją nuo plento prie furgono ir paguldė viduje. Deksteris 
sėdo prie fordo vairo ir nuvairavo jį į tą patį keliuką. Tada nubėgo 
atgal į plentą. 

Penktasis komąandosas liko prie furgono vairo, o šeštasis nu- 
bėgo kartu su Deksteriu. Deksteris per komunikatorių perdavė 
trumpą komandą, ir du toliau esantieji ją išgirdo. Jie nukėlė savo 
raudonus žibintus nuo asfalto ir mostais praleido sustabdytus 
automobilius. 

Du važiavo į Deksterį iš laivų statyklos pusės, trys iš miesto. 
Smalsūs vairuotojai matė policininką, stovintį ant kelkraščio, šalia 
gulėjo mopedas, o prie jo sėdėjo apsvaigęs žmogus, susiėmęs gal- 
vą - šeštasis komandosas su džinsais, sportbačiais ir odine striuke. 
Policininkas nekantriai pamojo jiems ranka. Tai tik griuvimas; 
nėra čia ko spoksoti. 

Plentu, kaip įprastai, važiavo mašinos, bet kiti vairuotojai nieko 
nepastebėjo. Šešetas vyrų, du raudoni žibintai ir mopedas dingo 
nuo plento, visi susigrūdo į furgoną. Sąmonės neatgavusį Kortesą 
paguldė į pintinę skalbiniams. Iš maišo ištrauktas lavonas jau buvo 
atšilęs ir pradėjo skleisti kvapą. 

Furgonas ir automobilis pajudėjo iš vietos ir sustojo užpakaliais 
į plentą. Bejausmis Kortesas prarado piniginę, mobilųjį telefoną, 
žiedą su antspauduku, laikrodį ir ant kaklo kabantį medalioną su 
jo globėju šventuoju. Lavonas jau buvo aprengtas pilku medvil- 
niniu kombinezonu, visai tokiu pat kaip Korteso. 

Lavoną „papuošė“ visais Korteso asmeniniais daiktais, paso- 
dino prie fordo vairo, o piniginę pakišo jam po sėdyne. Keturi 
stiprūs vyrai, įsiūbavę automobilį, iš visų jėgų trenkė jį į medį 
šalia plento. 

Kiti du komandosai atnešė iš furgono bagažinės kanistrus ir 
išpylė ant fordo kelis galonus benzino. Automobilio benzino bakas 
sprogs ir užbaigs ugnies šventę. 

Pabaigę darbą šeši kareiviai sulipo į furgoną. Jie lauks Deksterio 
ant plento už trijų kilometrų. Pralėkė du automobiliai. Daugiau 
nieko. Juodasis skalbyklos furgonas išvažiavo iš keliuko į plentą ir 
nurūko. Deksteris, stovėdamas prie mopedo, įsitikino, kad kelias 
tuščias, ištraukė iš kišenės benzine sumirkytu skuduru apvyniotą - 
akmenį, žiebtuvėliu uždegė ir sviedė iš dešimties metrų nuotolio. 
Dusliai bumbtelėjo, ir fordas užsiliepsnojo. Deksteris skubiai 
nuvažiavo. 

Po dviejų valandų niekieno nesulaikytas skalbyklos furgonas 
įvažiavo pro Malambo karinės bazės vartus. Pasuko tiesiai į atviras 
„Hercules“ krovinių liuko duris. Mobiliojo telefono skambučiu 
įspėta įgula buvo sutvarkiusi visus formalumus, visi keturi „Al- 
lison“ varikliai įjungti. Kai liukas užsidarė, varikliai suriaumojo 
visu galingumu, lėktuvas išvažiavo į pakilimo taką ir pakilo skristi 
į Floridą. 

Keleivių skyriuje įtampa sklaidėsi: šypsenos, rankų paspaudi- 
mai, pliaukštelėjimai per nugarą. Leisgyvį Chuaną Kortesą iškėlė 
iš pintinės, atsargiai paguldė ant čiužinio ir vienas iš „žaliųjų bere- 
čių , kvalifikuotas medikas, padarė jam injekciją. Preparatas buvo 
nekenksmingas, bet užtikrino keletą valandų ramaus miego. 

Dešimtą valandą vakaro senjora Kortes klaiko iš nerimo. Jai 
nesant namie vyras skambino ir paliko autoatsakiklyje žinutę. Tai 
įvyko prieš pat šeštą. Chuanas pasakė, kad jam nuleido padangą, 
todėl vėluos grįžti, gal kokią valandą. Sūnus seniai parėjo iš mo- 
kyklos, jau paruošė namų darbus. Pažaidė elektroninį žaidimą, 
bet netrukus pats sunerimo ir bandė raminti motiną. Ji nuolat 
skambino vyrui į mobilųjį, bet šis neatsiliepė. Vėliau, kai telefoną 
prarijo liepsna, jis visai nutilo. Pusę vienuolikos senjora Kortes 
paskambino policijai. 

Antrą valandą nakties kažkas policijos nuovadoje susiejo su- 
degusį automobilį, kuris įsirėžė į medį ir sprogo prie Mamonalio 
greitkelio, ir moterį, įsibauginusią, kad jos vyras negrįžo iš darbo 
laivų statykloje. Naktinėje pamainoje budinčiam jaunam polici- 
ninkui toptelėjo mintis, kad laivų statykla yra būtent Mamonalyje. 
Jis paskambino į miesto lavoninę. 

Tą naktį įvyko keturios mirtys: žmogžudystė per dviejų gaujų 
peštynes raudonųjų žibintų kvartale, dvi mirtinos automobilių 
avarijos ir apopleksija kino teatre. Trečią valandą nakties patolo- 
gas anatomas vis dar darbavosi prie savo stalo. 

Jis patvirtino gavęs beveik suanglėjusį kūną iš sudegusio auto- 
mobilio; nors veido atpažinti neįmanoma, kai kuriuos asmeninius 
daiktus galima identifikuoti. Ryte jie bus supakuoti ir atvežti į 
policijos nuovadą. 

Šeštą valandą ryto policijos nuovadoje buvo apžiūrėti praė- 
jusią naktį žuvusiųjų daiktai. Trijų aukų daiktai nebuvo apdegę. 
Tik viena likučių krūvelė vis dar tvoskė benzinu ir degėsiais. 
Joje buvo išsilydęs mobilusis telefonas, žiedas su antspaudėliu, 

medalionas su globėju šventuoju, laikrodis, ant kurio apyrankės 
išliko odos skiautelių, ir piniginė. Pastaroji išvengė ugnies todėl, 
kad vairuotojas buvo ant jos atsisėdęs. Viduje buvo dokumentai, 
kai kurie dar įskaitomi. Vairuotojo pažymėjimas aiškiai priklausė 
kažkokiam Chuanui Kortesui. O paklaikusi moteris, skambinusi 
iš Floreso, buvo senjora Kortes. 

Dešimtą valandą policininkas ir seržantas paskambino prie jos 
durų. Abiejų veidai buvo liūdni. Policininkas prabilo: 

- Senora Cortez, lo siento muchissimo... Su giliu liūdesiu... 

Senjora Kortes iš karto apalpo. 

Apie formalų atpažinimą negalėjo būti nė kalbos. Kitą dieną, 
dviejų kaimynių lydima ir prilaikoma, senjora Kortes atvyko į 
lavoninę. Iš jos vyro beliko suanglėjusi, pajuodusi kaulų ir sude- 
gusios mėsos krūvelė, anglies gabaliukai, klaikiai besišiepiantys 
dantys. Patologas anatomas, policininkui linktelėjus, nusprendė 
to siaubo jai nerodyti. 

Raudodama ji atpažino laikrodį, žiedą su antspaudėliu, me- 
dalioną, ištirpusį mobilųjį ir vairuotojo pažymėjimą. Patolo- 
gas anatomas paliudys, jog visi tie daiktai tikrai nuimti nuo 
lavono, o kelių policija patvirtins, kad kūnas buvo ištrauktas iš 
sudegusio automobilio, kuris, kaip įrodyta, priklausė Chuanui 
Kortesui ir kurį jis tą vakarą vairavo. Biurokratinei procedūrai 
to pakako. 

Po trijų dienų bevardį Amerikos miškų bastūną palaidojo Kar- 
tachenos kapinėse kaip Chuaną Kortesą, suvirintoją, sutuoktinį ir 
tėvą. Irina nepaguodžiamai raudojo. Pedras tyliai šnypščiojo nosį. 
Tėvas Isidras sukalbėjo maldą ir pašventino kapo duobę. Jam tai 
buvo asmeninė Golgota. 

Jis be paliovos krimtosi spėliodamas: nejau tai padarė jo telefo- 
no skambutis? Nejaugi amerikiečiai išsiplepėjo? Išdavė pasitikėji- 
mą? Ir sužinojo kartelis? Pamanė, kad Kortesas ketina juos išduoti, 
nors buvo išduotas pats? Kaip jankiai galėjo būti tokie kvaili? 

O gal tai tik atsitiktinumas? Tikras, bet šiurpus sutapimas. 
Buvo girdėjęs, kaip kartelis elgiasi su kiekvienu, kurį įtaria, kad 
ir kokie menki būtų įrodymai. Bet kaip jie galėjo įtarti Chuaną 
Kortesą esant neištikimą darbuotoją, jeigu jis buvo jiems ištikimas 
iki pat mirties valandos? Tėvas Isidras atlaikė gedulingas mišias, 
žiūrėjo, kaip krinta žemė ant karsto, stengėsi paguosti našlę ir 
našlaitį, aiškindamas, kaip Dievas juos myli, nors buvo sunku tai 
suprasti. Paskui grįžo į savo spartietišką būstą melstis ir melstis, 
ir melsti atleidimo. 


Letisija Arenal jautėsi lyg būtų devintame danguje. Tarsi nepa- 
stebėjo apniukusios balandžio dienos Madride. Niekada nesi- 
jautė tokia laiminga, tokia pakili. Dar laimingesnė būtų tiktai 
jo glėbyje. 

Jie susipažino prieš dvi savaites kavinės terasoje. Matydavo jį 
ir anksčiau, visada vieną, visada užsiėmusį. Tą dieną, kai buvo 
pralaužti ledai, ji atėjo į kavinę su bendramokslėmis studentėmis, 
plepėjo ir juokavo, o jis sėdėjo prie gretimo staliuko. Įpusėjus 
pavasariui terasos langai dar buvo uždaryti. Durys atsivėrė, vėjo 
gūsis iš gatvės nupūtė Letisijos popierius ant grindų. Jis sukruto 
jų rinkti. Pasilenkė ir ji. Abiejų akys susitiko. Jai dingtelėjo, kad 
iki šiol nepastebėjo, koks jis velniškai žavus. 

— Goja, - tarė jis. 

Letisija pamanė, kad jis prisistato. Tik tada išvydo, kad jis laiko 
rankoje vieną iš nukritusių lapų. Tai buvo aliejiniais dažais tapyto 
paveikslo reprodukcija. 

— „Vaikai, renkantys vaisius“, - tarė jis. - Goja. Ar studijuojate 
dailę? 

Ji linktelėjo. Atrodė natūralu, kad jis palydėjo ją namo, kad 
jie kalbėjosi apie Surbaraną, Velaskesą, Goją. Net natūralu, kad 
jis švelniai pabučiavo vėjo atvėsintas jos lūpas. Buto raktas vos ' 
neiškrito jai iš rankos. 

- Domingas, - tarė jis. Šį kartą jis iš tikrųjų pasakė savo vardą, 
o ne savaitės dieną. - Domingas de Vega. 

- Letisija, - atsakė ji. - Letisija Arenal. 

— Senjorita Arenal, - ramiai tarė jis, - ketinu kviesti jus pavaka- 
rieniauti. Atsisakinėti beprasmiška, nes žinau, kur gyvenate. Jeigu 
ištarsite „ne“, aš tiesiog susiraitysiu prie jūsų durų ir numirsiu. 

- Senjore de Vega, nenorėčiau, kad šitaip pasielgtumėte. Kad 
to išvengtume, aš vakarieniausiu su jumis. 

Jis nusivedė ją į senovinį restoraną, kuris maitino konkista- 
dorus, kai šie atvykdavo iš savo namų laukinėje Estremadūroje 
prašyti karaliaus malonės, kad pasiųstų juos atrasti Naujojo Pa- 
saulio. Kai pasakojo tą istoriją, - visišką nesąmonę, nes restoranas 
„Sobrino de Botin“ Peilių Galąstojų gatvėje senas, bet tik jau ne 
tiek, - Letisija pašiurpusi apsidairė, tarsi norėtų įsitikinti, ar čia 
vis dar vakarieniauja senieji avantiūristai. 

Domingas de Vega papasakojo jai, kad yra kilęs iš Puerto Riko, 
angliškai kalba taip pat sklandžiai kaip ispaniškai, neseniai pra- 
dėjo dirbti Jungtinių Tautų Organizacijoje ir tikisi tapti ambasa- 
doriumi. Misijos vadovo paskatintas, jis išėjo trims mėnesiams 
atostogų, kad Prado muziejuje pastudijuotų seniai pamėgtą ispanų 
klasikinę tapybą. 

Ir visiškai natūralu, kad ji atsidūrė jo lovoje. Jis pamylėjo ją taip,. 
kaip joks vyras jos gyvenime, nors jų būta tik trijų. 

Kelas Deksteris nebuvo jautruolis, bet išsaugojo sąžinės liku- 
čius. Turbūt būtų laikęs pernelyg cinišku dalyku naudotis profe- 
sionalaus žigolo paslaugomis, bet Kobra neturėjo šitokių senti- 
mentų. Jis pripažino tik du variantus: laimėti arba pralaimėti, bet 
pralaimėti buvo nedovanotina. 

Kobra vis dar žavėjosi šnipų šnipu Marku Volfu, ledinės šir- 
dies žmogumi, kuris daug metų vadovavo Rytų Vokietijos šnipų 


* Domingo - sekmadienis. (Isp.) 

tinklui, pristačiusiam kilpų Vakarų Vokietijos kontržvalgybos 
aparate. Volfas dažnai paspęsdavo medumi išteptus spąstus, bet 
veikdavo priešingai nei įprasta praktika. 

Įprasta praktika buvo suvilioti gašlius Vakarų tūzus žavingo- 
mis mergelėmis, fotografuoti juos nepadoriose scenose, paskui 
šantažu priversti bendradarbiauti. Volfas siųsdavo jaunus viliok- 
lius - ne „žydriems“ diplomatams (nors to irgi nelaikė gėdinga 
praktika), bet vienišoms meilės nepatyrusioms senmergėms, ku- 
rios taip dažnai tapdavo asmeninėmis įtakingų Vakarų Vokietijos 
politikos ir verslo galiūnų sekretorėmis. 

Kai aukoms pagaliau paaiškėdavo, kokios kvaišos jos buvo, kai 
jos suvokdavo, kiek paslapčių pavogė iš savo šefų bylų, nukopijavo 
ir padovanojo saviesiems adoniams, jos sugniuždytos sėsdavo į 
Vakarų Vokietijos teismo kaltinamųjų suolą arba nusižudydavo 
laukdamos proceso. Marko Volfo tai visiškai nejaudino. Jis žaidė 
Didįjį Žaidimą, kad laimėtų. Ir laimėdavo. 

Net žlugus Rytų Vokietijai Vakarų Vokietijos teismas turėjo 

išteisinti Marką Volfą, nes jis neišdavė savo šalies. Tuo metu, 
kai kiti sėdo už grotų, jis mėgavosi aristokratišku pensininko 
gyvenimu, kol mirė natūralia mirtimi. Perskaitęs tą žinią, Polas 
Devero mintyse nukėlė skrybėlę ir sukalbėjo maldelę už senojo 
ateisto sielą. Ir nejautė skrupulų siųsdamas į Madridą gražuolį 
eržilą Domingą de Vegą. 
Chuanas Kortesas budo iš miego lėtai, po truputį. Pirmomis aki- 
mirkomis jam atrodė, kad pateko į rojų. Atmerkė akis erdviame 
kambaryje, į kurį panašaus dar nebuvo regėjęs, gulėjo plačioje 
dvigulėje lovoje. Sienos buvo nudažytos pastelinėmis spalvomis, 
už nuleistų žaliuzių švietė saulė. Toji patalpa buvo labai svarbiems 
asmenims skirti apartamentai Homstedo karinių oro pajėgų ba- 
zėje pietų Floridoje. 

Kai migla galvoje išsisklaidė, ant kėdės šalia lovos pastebėjo 
frotinį chalatą. Nuleidęs sustingusias kojas ant grindų, susivokė 
esąs nuogas ir apsivilko chalatą. Ant staliuko prie lovos stovėjo 
telefonas. Jis pakėlė ragelį ir kelis kartus sukriokė oiga', bet 
niekas neatsiliepė. 

Priėjęs prie vieno didelio lango, jis pakėlė žaliuzės kraštą ir 
pažvelgė į lauką. Pamatė išpuoselėtas vejas ir stulpą su plazdančia 
Jungtinių Valstijų vėliava. Vadinasi, tai ne rojus, greičiau atvirkš- 
čiai. Jį pagrobė ir atidavė amerikiečiams. 

Kortesas prisiklausė gūdžių istorijų apie specialius lėktuvų 
be atpažinimo ženklų reisus į tolimus kraštus, apie kankinimus 
Viduriniuose Rytuose ir Centrinėje Azijoje, apie metų metus 
saulės nematančius kalinius Gvantaname, amerikiečių anklave 
Kuboje. 

Nors telefonas tylėjo, kažkas vis dėlto pastebėjo, kad jis pabu- 
dęs. Durys atsidarė ir įėjo kelneris baltu švarku, nešinas padėklu. 
Antjo buvo daug maisto, gero maisto, o Chuanas neturėjo kąsnio 
burnoje nuo tada, kai „Sandoval“ laivų statykloje prieš septynias- 
dešimt dvi valandas suvalgė atsineštus priešpiečius. Jis nesuvokė, 
jog nuo tada praėjo trys paros. 

Padėjęs padėklą kelneris nusišypsojo ir pamojo į vonios kamba- 
rio duris. Chuanas pažvelgė į vidų. Marmurinis vonios kambarys 
Romos imperatoriui, panašų buvo matęs tik per televizorių. Kel- 
neris mostu parodė, jog čia viskas jam - dušas, tualetas, skutimosi 
reikmenys ir kitkas. Paskui išėjo. 

Suvirintojas nužvelgė kiaušinienę su kumpiu, sultis, skrudintą 
duoną, uogienę, kavą. Nuo kumpio ir kavos aromatų burna pri- 
sipildė seilių. Pagalvojo, kad maistas turbūt „paskanintas“ narko- 
tiniais preparatais, gal net užnuodytas. Na tai kas? Amerikiečiai 
ir taip gali su juo daryti, ką tik panorėję. 


* Alio. (Isp.) 

Valgydamas jis atgaivino paskutinius prisiminimus: policinin- 
kas paprašo išlipti iš automobilio, plieninės rankos suspaudžia 
jam liemenį, dusinantis tamponas prie veido, kritimo pojūtis. 
Nereikėjo abejoti, kodėl taip atsitiko. Jis dirbo karteliui. Bet kaip 
jie tą sužinojo? 

Pasisotinęs jis nuėjo į vonios kambarį: pasinaudojo tualetu, 
dušu, nusiskuto. Ant lentynos stovėjo buteliukas odekolono po 
skutimosi. Dosniai pasipurškė. Tegu jie sumoka. Jis užaugo ma- 
nydamas, kad visi amerikiečiai turtingi. 

Kai grįžo į miegamąjį, ten lūkuriavo vyriškis: pagyvenęs, Ži- 
laplaukis, vidutinio ūgio, raumeningas. Nusišypsojo draugiškai, 
grynai amerikietiškai. Ir prabilo ispaniškai: 

- Hola, Juan. Ouė tal? Me Ilamo Cal. Hablamos un ratito. Sveiki, 
Chuanai. Kaip jaučiatės? Aš Kelas. Pasišnekėkime. 

Kvepia apgaule. Kankinti pradės vėliau. Jie atsisėdo ant kėdžių 
ir amerikietis paaiškino, kas atsitiko. Papasakojo apie pasalą, 
sudegintą fordą, numirėlį prie vairo. Apie atpažintus piniginę, 
laikrodį, žiedą ir medalioną. 

- O mano žmona ir sūnus? - paklausė Kortesas. 

— Deja, jie abu priblokšti. Juk mano dalyvavę jūsų laidotuvėse. 
Norime sugrąžinti juos jums. 

- Sugrąžinti man? Čia? 

- Chuanai, drauguži, supraskite padėtį. Jūs negalite grįžti atgal. 
Kartelis niekada nepatikės nė vienu jūsų žodžiu. Juk žinote, kaip 
jie elgiasi su žmonėmis, kuriuos įtaria perbėgus pas mus. Ir su jų 
šeimomis. Jie sužvėrėję. 

Kortesas sudrebėjo. Jis žinojo. Pats niekada nematė, bet girdėjo 
iš kitų. Girdėjo ir virpėjo. Išpjauti liežuviai, lėtos mirtys, išžudy- 
tos šeimos. Jis drebėjo dėl Irinos ir Pedro. Amerikietis pasilenkė 
arčiau jo. 

— Supraskite padėtį. Dabar jūs čia. Nebesvarbu, ar mes pasiel- 
gėme teisingai, ar ne - gal ir neteisingai. Bet jūs čia ir jūs gyvas. 

O kartelis įsitikinęs, kad jūs miręs. Jie netgi pasiuntė stebėtoją į 
laidotuves. 

Iš švarko kišenės Deksteris išsitraukė vaizdajuostę, įjungė di- 
delį plazminį ekraną, įdėjo diską ir paėmęs nuotolinio valdymo 
pultelį paspaudė įjungimo mygtuką. Matyt, operatorius filmavo 
nuo daugiaaukščio namo stogo už puskilometrio nuo kapinių, 
bet vaizdas buvo ryškus. Net ir stambūs planai. 

Chuanas Kortesas stebėjo savo paties laidotuves. Stambiu pla- 
nu raudanti Irina. Sūnus Pedras. Tėvas Isidras. Atokiau stovintis 
vyriškis juodu kostiumu ir kaklaraiščiu, su smilkinius siekiančiais 
juodais akiniais. Nuožmaus veido stebėtojas, atsiųstas Dono. 
Filmas pasibaigė. 

— Dabar suprantate, - vėl prabilo amerikietis, numetęs nuotoli- 
nio valdymo pultelį ant lovos, - kad nebegalite grįžti namo. Bet ir 
jie jūsų nebeieškos. Nei dabar, nei ateityje. Chuanas Kortesas mirė 
degančiame automobilyje. Tai faktas. Dabar jums tenka likti su 
mumis čia, Jungtinėse Valstijose. Ir mes jumis rūpinsimės. Neke- 
tiname skriausti. Pažadu jums, aš niekada nelaužau duoto žodžio. 
Savaime aišku, jums teks pakeisti pavardę, gal net truputį pakeisti 
išvaizdą. Turime tokį dalyką kaip liudytojų apsaugos programa. 
Jūs ja naudositės. Jūs tapsite nauju žmogumi, Chuanai Kortesai, 
pradėsite naują gyvenimą naujoje vietoje; turėsite naują darbą, 
naujus namus, naujų draugų. Viską iš naujo. 

— Bet aš nenoriu visko iš naujo! - nevilties apimtas sušuko 
Kortesas. - Noriu grįžti į savo buvusį gyvenimą. 

- Kelio atgal nebėra. Buvęs gyvenimas pasibaigė. 

- O mano žmona, mano sūnus? 

- Kodėl jums nepriimti jų į savo naują gyvenimą? Šitoje šalyje 
daug tokių vietų, kur saulė šviečia taip pat kaip Kartachenoje. Čia 
gyvena šimtai tūkstančių kolumbiečių, legalių emigrantų, kurie 
įsikūrė ir jaučiasi laimingi. 

- Bet kaipgi jie čia atvyktų?.. 

— Mes juos atvešime. Galėsite auklėti Pedrą čia. Kuo jis taptų 
Kartachenoje? Suvirintoju kaip jūs? Diena dienon lietų prakaitą 
laivų statykloje? Čia jis per dvidešimt metų galės tapti kuo pano- 
rėjęs. Gydytoju, teisininku, net senatoriumi. 

Suvirintojas kolumbietis sutrikęs spoksojo į Deksterį. 

— Pedras, mano sūnus, senatoriumi? 

— O kodėl ne? Kiekvienas berniukas užaugęs gali tapti kuo pa- 
norėjęs. Mes tai vadiname amerikietiška svajone. Bet - paslauga 
už paslaugą - mums reikia jūsų pagalbos. 

- Bet aš neturiu ko pasiūlyti. 

- O, mielas drauge, ir dar kaip turite. Čia, mano šalyje, tie 
balti milteliai žudo jaunuolius, tokius kaip jūsiškis Pedras. Juos 
atplukdo laivais, slėptuvėse, kurių niekada neaptiksime. Prisi- 
minkite šituos laivus, Chuanai, laivus, kuriuose dirbote. Man 
metas eiti, - Kelas Deksteris atsistojo ir patapšnojo Kortesui 
per petį. - Pamąstykite. Dar kartą pažiūrėkite vaizdajuostę. 
Irina sielvartauja dėl jūsų. Pedras apverkia žuvusį tėtį. Jums 
visiems bus taip gera, kai atvešime juos gyventi kartu. Už tuos 
keliolika laivų pavadinimų. Aš grįšiu po dvidešimt keturių va- 
landų. Apgailestauju, bet jums negalima iš čia išeiti. Dėl jūsų 
paties saugumo. Kas nors ims ir pamatys jus. Tai mažai tikėtina, 
bet įmanoma. Taigi likite čia ir pagalvokite. Mano žmonės jus 
globos. 


Atsitiktinių krovinių gabentojas „Sidi Abbas“ niekada neketi- 
no laimėti prizo už laivo dizainą; jo paties vertė buvo tartum 
išmalda, palyginti su aštuonių ryšulių triume verte. Jis išplaukė 
iš Sirto įlankos prie Libijos krantų ir pasuko Italijos, Kalabrijos 
provincijos, link. Apvildama turistų lūkesčius, Viduržemio jūra 
kartais siautulingai audringa. Milžiniškos štormo bangos svaidė 
surūdijusią geldą, kuri girgždėdama vilkosi į rytus nuo Maltos į 
Italijos pusiasalio smaigalį. 

Aštuoni ryšuliai prieš mėnesį buvo iškrauti iš didesnio Venesu- 
elos laivo Gvinėjos sostinės Konakrio uoste, jo valdžiai maloniai 
sutinkant. Iš tropinės Afrikos krovinį sunkvežimiais vežė į šiaurę, 
iš drėgnų miškų, per savaną ir įkaitusius Sacharos smėlynus. Toks 
maršrutas būtų pašiurpinęs kiekvieną vairuotoją, bet užgrūdinti 
tų sausumos karavanų vedliai nevengė pavojų. 

Jie vairavo milžiniškus sunkvežimius ir vilkikus valandą po 
valandos ir dieną po dienos, išmaltais keliais ir smėlio vagomis. 
Prie kiekvienos sienos ir kiekvieno muitinės posto reikėjo „patepti 
delnus“ ir „kilstelėti barjerus“; paperkami valdininkai nusisukda- 
vo, kišdami į užpakalinę kišenę pluoštą didelio nominalo eurų. 

Kelionė truko mėnesį, bet su kiekvienu kilometru artėjant 
Europai kiekvienas aštuonių ryšulių kilogramas vis brango, ly- 
giuodamasis į astronominę kainą Europoje. Galų gale sausumos 
karavanai sustojo prie dulkėtos pastogės, vadinamos sandėliu, 
netoli didelio miesto, galutinio tikslo. 

Mažesni sunkvežimiai ar masyvūs furgonai nuvežė ryšulius 
miesto aplinkkeliu į dvokiantį žvejų kaimelį, plūktinių lūšnų 
krūvą prie beveik negyvos jūros, kur prie sukrypusios prieplaukos 
laukdavo laivai valkatos, tokie kaip „Sidi Abbas“. 

Tą balandį „Sidi Abbas“ plaukė paskutinę maršruto dalį, į 
Džojos uostą Kalabrijoje, kurį visiškai kontroliavo 'ndranghetos 
mafija. Čia krovinys pereis į kitas rankas. Tolimoje Bogotoje 
esantis Alfredas Suaresas bus įvykdęs savo užduotį: dabar krovinį 
perims „Onorata Societa“, arba „Taurioji draugija“. Bus sumokėta 
penkiasdešimt procentų jo vertės, tą milžinišką sumą išplaus per 
Gusmanų banko itališką variantą. 

Iš Džojos, esančios vos už kelių kilometrų nuo provincijos 
sostinėje Kalabrijos Redže įsikūrusios valstybės prokuroro įstai- 
gos, aštuoni ryšuliai, išpilstyti į daug mažesnius paketus, keliaus 
į šiaurę, į Italijos kokaino sostinę Milaną. 

Bet „Sidi Abbas“ škiperiui tai nerūpėjo. Jis tiktai džiaugėsi, 
kai praplaukė Džojos molą ir siaučiančios bangos liko už jo. Dar 
keturios tonos kokaino pasiekė Europą. Už tūkstančių kilometrų 
esantis Donas bus patenkintas. 


Prabangiai įkalintas, bet vienišas Chuanas Kortesas vėl leido ir 
leido savo laidotuvių vaizdajuostę ir kiekvieną kartą sielvartingi 
žmonos ir sūnaus veidai išspausdavo jam ašaras. Troško vėl juos 
pamatyti, priglausti sūnų, permiegoti su Irina. Tačiau suprato, 
kad jankis teisus: jis nebegali grįžti namo. Net jeigu atsisakytų 
bendradarbiauti ir pasiųstų žinutę, artimiesiems tai reikštų mirties 
nuosprendį ar dar baisiau. 

Kai Kelas Deksteris vėl jį aplankė, suvirintojas galvos linktelė- 
jimu parodė sutinkąs. 

- Bet ir aš keliu sąlygas, - tarė jis. - Kai apkabinsiu sūnų, pa- 
bučiuosiu žmoną, tada prisiminsiu laivus. Iki tol nė žodžio. 

Deksteris nusijuokė. 

— Aš ir neprašiau daugiau, - tarė jis, - bet dabar mums reikia 
padirbėti. 

Atėjo garso inžinierius ir padarė įrašą. Tiesa, technika nebuvo 
šiuolaikiška, juk nešiuolaikiškas ir pats Kelas Deksteris, kaip jis 
pats juokaudamas prisipažino. Jis buvo pripratęs prie seno „Pearl- 
corder“ - mažo, patikimo, su tokia mikroskopine kasete, kad ją 
paslėpti gali bet kur. Buvo ir fotografuojama. Vienoje nuotraukoje 
Miami Herald taip, kad būtų aiškiai matyti data, kitoje domina- 
vo dulksvai raudonas suvirintojo apgamas ant dešinės šlaunies. 
Susirinkęs įrodymus Deksteris išėjo. 


Džonatanas Silveris nekantravo. Jis reikalavo pranešimų apie nu- 
veiktą darbą, bet Devero buvo siutinamai nekonkretus. Prezidento 


administracijos vadovas be paliovos bombardavo jį klausimais. 

Oficialieji teisėsaugos organai darbavosi kaip anksčiau. Milži- 
niškos sumos buvo skiriamos iš mokesčių mokėtojų kišenės, bet 
problema, atrodo, tik gilėjo. 

Suimdavo narkotikų prekeivius ir tai garsiai paviešindavo; kar- 
tais sučiupdavo krovinius, nurodydavo jų tonažą ir kainas - visada 
mažmenines, gatvės kainas, nes jos aukščiausios. 

Tačiau trečiajame pasaulyje konfiskuoti laivai stebuklingai pra- 
puldavo iš uostų ir išnykdavo jūrose; sulaikytas įgulas paleisdavo 
už užstatą ir jos dingdavo; konfiskuoti kokaino kroviniai išga- 
ruodavo iš saugyklų ir prekyba klestėjo. Nusivylusiems Kovos su 
narkotikais valdybos pareigūnams jau pradėjo atrodyti, kad visi 
visur papirkti. Tuo rėmėsi Silverio skundai. 

Žmogus, savo viloje Aleksandrijoje atsiliepęs į skambutį tuo 
metu, kai visa šalis rengėsi Velykų išvykoms, buvo šaltai manda- 
gus, bet nenuolaidžiavo. 

- Užduotis buvo pavesta man praėjusių metų spalį, - pareiškė 
jis. - Aš sakiau, kad pasirengti reikės devynių mėnesių. Ateis 
momentas, kai viskas ims keistis. Linksmų švenčių, - ir padėjo 
ragelį. 

Silveris niršo. Niekas šitaip su juo nesielgė. Išskyrus Kobrą. 


Kelas Deksteris vėl atskrido į Kolumbiją per Malambo aviaci- 
jos bazę. Šį kartą, Devero padedamas, jis pasiskolino Centrinės 
žvalgybos valdybos reaktyvinį lainerį „Grumman“. Ne dėl pato- 
gumų, bet kad spėtų greičiau pasprukti. Artimiausiame mieste 
išsinuomojęs automobilį, jis atvažiavo į Kartacheną. Šį kartą be 
pagalbininkų. Kartais sėkmę lemia netikėtumas ir greitis. Jei jis 
remtųsi fizine jėga ir ginklais, neišvengiamai pralaimėtų. 

Nors buvo matęs senjorą Kortes tarpduryje, kai ji bučiavo 
išvykstantį į darbą vyrą, ji niekada jo nematė. Prasidėjo Didžioji 
savaitė, ir Floreso rajonas triukšmingai rengėsi Velykų sekmadie- 
niui. Išskyrus septynioliktą namą. 


136 


"Deksteris keliskart apsuko rajoną, laukdamas, kol sutems. 
Nenorėjo statyti automobilio ant kelkraščio, bijodamas kokio 
smalsaus kaimyno. Bet svarbu matyti užsidegant šviesą, kol ne- 
užtrauktos užuolaidos. Aikštelėje priešais namą nestovėjo joks 
automobilis, taigi svečių gal nėra. Kai uždegė šviesą, jis dirstelėjo į 
vidų. Senjora Kortes ir berniukas; jokių svečių. Vieni du. Deksteris 
priėjo prie durų ir paskambino. Atidarė sūnus, juodbruvas tvirtas 
vaikinas; Deksteris jį atpažino iš laidotuvių vaizdajuostės. Veidas 
liūdnas. Be šypsenos. 

Deksteris išsitraukė policininko ženklelį, trumpai parodė ir 
vėl įsidėjo. 

— Teniente Delgado, Policia Municipal, leitenantas Delgadas, 
municipalinė policija, - pasakė paaugliui. Ženklas, kurį parodė, 
buvo Majamio policijos, bet paauglys to nežinojo. - Ar galėčiau 
pakalbėti su tavo mama? 

Jis išsprendė klausimą, ramiai apeidamas paauglį ir žengdamas 
į koridorių. 

Pedras nubėgo į namo gilumą šaukdamas: 

- Mama, estd un oficial de la policia. Mama, atėjo policininkas. 

Iš virtuvės pasirodė senjora Kortes, šluostydama rankas. Jos vei- 
das buvo papurtęs nuo verksmo. Deksteris mandagiai nusišypsojo 
ir mostelėjo kviesdamas į svetainę. Taip aiškiai parodė, kas valdo 
padėtį, kad ji neprieštaraudama pakluso. Kai ji atsisėdo, o sūnus 
globėjiškai prisiglaudė, Deksteris pasilenkė arčiau jos ir parodė 
pasą. Amerikietišką pasą. 

Bakstelėjo pirštu į erelį viršelyje. Amerikos erelį. 

— Senjora, aš nesu Kolumbijos policininkas. Kaip matote, esu 
amerikietis. Norėčiau paprašyti susikaupti, neprarasti savitvar- 
dos. Ir tave, sūnau. Jūsų vyras, Chuanas. Jis nežuvo, jis pas mus, 
Floridoje. 

Kelias sekundes moteris spoksojo į jį nesusivokdama. Paskui, 
šoko ištikta, rankomis prisidengė burną. 

— No se puede. Negali būti, - aiktelėjo. - Pati mačiau lavoną... 

- Ne, senjora, jūs matėte paklode uždengtą kito žmogaus kūną, 
neatpažįstamai apdegusį. Matėte ir Chuano laikrodį, jo pinigi- 
nę, jo medalioną, jo žiedą su antspaudėliu. Visa tai jis perdavė 
mums. Bet kūnas buvo ne jo. Bevardžio valkatos. Chuanas su 
mumis Floridoje. Jis pasiuntė mane paimti jūsų. Abiejų. Štai, 
žvilgtelėkite... 

Iš vidinės kišenės Deksteris ištraukė tris nuotraukas. Iš vienos 
žvelgė Chuanas Kortesas, gyvas ir sveikas. Antroje jis laikė ran- 
kose šviežią Miami Herald numerį, laikraščio data buvo aiškiai 
matoma. Trečioje demonstravo savo apgamą. Tai buvo lemiamas 
argumentas. Šito negalėjo žinoti niekas kitas. 

Ji vėl pravirko. 

— No comprendo, no comprendo, nesuprantu, nesuprantu, - 
kartojo. 

Paauglys atitoko pirmas, jis prajuko. 

- Papa estd en vida, tėtis gyvas, - džiūgavo jis. 

Deksteris išsitraukė magnetofoną ir įjungė. „Žuvusio“ suvirin- 
tojo balsas pripildė kambarėlį. 

- Miela Irina, brangioji mano, Pedrai, mano sūnau. Tai iš tik- 
rųjų aš... 

Jis baigė prašydamas Iriną ir Pedrą susikrauti po lagaminą 
jiems brangiausių daiktų, atsisveikinti su septynioliktu numeriu 
ir klausyti amerikiečio nurodymų. 

Ištisą valandą buvo puldinėjama šen ir ten, juokiamasi ir ver- 
kiama, kraunama, iškraunama, atrenkama, trečią kartą sukrau- 
nama. Sunku sutalpinti visą gyvenimą į vieną lagaminą. 

Kai abu susiruošė, Deksteris primygtinai paprašė palikti šviesas 
ir uždangstytus langus, kad kuo vėliau būtų pastebėtas jų dingi- 
mas. Senjora parašė padiktuotą laišką kaimynams ir paliko po 
vaza ant svetainės stalo. Ji pranešė, kad abu su Pedru nusprendė 
emigruoti ir pradėti gyvenimą iš naujo. 

„Grumman“ skrendant atgal į Floridą, Deksteris paaiškino, kad 
artimiausi kaimynai gaus jos laiškus iš Floridos. Ji praneš, kad 
susirado valytojos darbą ir abiem viskas gerai. Jei kas nors ims 
klausinėti, jie parodys tuos laiškus. Ant vokų bus atitinkamos paš- 
to Žymos, bet nebus siuntėjo adreso. Susekti bėglių neįmanoma, 
nes jie niekada ten nenuvyks. Lėktuvas nusileido Homstede. 

Šeimos susitikimas labai svarbiems asmenims skirtuose apar- 
tamentuose truko ilgai, tarp ašarų ir juoko. Buvo sukalbėtos pa- 
dėkos maldos. Paskui, tesėdamas duotą žodį, Chuanas Kortesas 
atsisėdo prie stalo su rašikliu ir popieriaus lapais. Nors nebūtų 
galėjęs girtis oficialiu išsilavinimu, tačiau turėjo fenomenalią at- 
mintį. Jis užsimerkė, mintimis nuklydo per metų eilę į praeitį ir 
prisiminęs parašė pavadinimą. Paskui antrą. Trečią. 

Baigęs darbą patikino Deksterį, kad išvardijo visus iki vieno 
laivus, kuriuose dirbo. Sąraše buvo septyniasdešimt aštuoni pa- 
vadinimai. Ir tas faktas, kad jis buvo samdomas įrengti juose ypač 
slaptas slėptuves, liudijo, kad visi tie laivai naudojami kokaino 
kontrabandai. 

SEPTINTAS SKYRIUS 


Kelui Deksteriui labai pasisekė, kad Džeremio Bišopo asmeninis 
gyvenimas klostėsi taip audringai, kaip kapinėse po bombar- 
davimo. Velykas jis praleido provincijos viešbutyje, dėdamasis 
linksmuoliu, tad kai Deksteris nedrąsiai užsiminė turįs skubaus 
darbo, kuriam atlikti reikėtų jo kompiuterinio genijaus ir duo- 
menų banko, Bišopui atrodė, lyg saulės spindulys būtų sušvitęs 
ūkanotą dieną. 

- Turiu laivų pavadinimus, - aiškino Deksteris, - iš viso septy- 
niasdešimt aštuonis. Man reikia sužinoti apie juos viską. Tonažą, 
krovinių rūšį, savininką - jei tai įmanoma, bet greičiausiai tai 
fiktyvios bendrovės. Prekybos agentą, dabartinį nuomotoją ir visų 
pirma - kur tie laivai dabar? Turbūt patogiausia būtų veikti apsi- 
metant kokios nors prekybos firmos, tikros ar pramanytos, agentu, 
kuriam reikia pervežti krovinius. Klausinėk prekybos agentų. Kai 
tik užtiksi kurio nors iš septyniasdešimt aštuonių pėdsakus, iškart 
junk atbulinį bėgį. Tau netinka tonažas, laivo buvimo vieta, laikas, 
kada gali būti eksploatuojamas. Sugalvok bet kokią priežastį. Tik 
pranešk man, kur tie laivai ir kaip jie atrodo. 

— Galiu pasiūlyti tau.kai ką geresnio, - džiugiai atsiliepė Bišo- 
pas. - Gal pasiseks parūpinti jų nuotraukas. 

— Aviacines. 

— Aviacines? Vaizdus iš viršaus? 

— Taip. 

— Tai ne tas rakursas, kuriuo paprastai fotografuoja laivus. 

— O tu pabandyk. Labiausiai domėkis tais, kurie reguliariai 
plaukioja tarp vakarinės bei pietinės Karibų jūros ir JAV ar Eu- 
ropos uostų. 

Per dvi dienas Bišopas, mėgaudamasis savo klaviatūrų ir ekra- 
nų karalyste, nustatė dvylikos iš Chuano Korteso išvardytų laivų 
buvimo vietas. Jis pranešė Deksteriui detales. Visi laivai buvo 
Karibų jūros baseine, plaukė iš jo arba į jį. 

Deksteris žinojo, kad kai kurie suvirintojo išvardyti laivai nie- 
kada nepateks į krovininių laivų registrus. Tai seni, surūdiję žvejų 
kateriai arba per mažo tonažo trampai, kad jais domėtųsi komer- 
cinis pasaulis. Šitų dviejų kategorijų paieškos bus itin sunkios, bet 
būtinos visai operacijai. 

Didieji laivai gali būti skundžiami muitinėms paskyrimo uostuo- 
se. Turbūt jie priima kokaino krovinį atviroje jūroje ir tokiu pat būdu 
atiduoda. Bet juos vis tiek galima sulaikyti, jeigu apmokyti šunys 
aptiks narkotikų pėdsakų prie slaptaviečių, o jų tikriausiai aptiks. 

Timą Menhairą ir jo analitikus Lisabonoje stūmė į neviltį 
smulkieji kontrabandininkai, kurie išnirdavo iš Kolumbijos 
pakrantės mangrovių džiunglių ir prisišvartuodavo Vakarų 
Afrikos upių medinėse prieplaukose. Paaiškėjo, kad dvidešimt 
penki laivai iš Korteso sąrašo įrašyti „Lloyds“ registre, kitų 
nebuvo jokiame žinyne. Vis dėlto dvidešimt penkių laivų pra- 
radimas būtų milžiniškas smūgis kartelio laivynui. Tačiau ne 
dabar. Kobra dar nepasirengęs smogti. Bet žvalgybos lėktuvai 
TR-1 jau pakilo. 


Gegužės pradžioje Hitrou oro uoste išlipo majoras Žoaunas Men- 
doza, buvęs Brazilijos karinių oro pajėgų pilotas. Kelas Deksteris 

pasitiko jį prie trečio terminalo muitinės durų. Atpažinti nebuvo 
sunku; jis įsiminė buvusio viršgarsinio naikintuvo piloto veidą. 

Mendozą jis surado prieš šešis mėnesius po ilgų ir klaidžių 
paieškų. Kartą Deksteris pietavo su buvusiu Karališkųjų karinių 
oro pajėgų štabo viršininku. Aviacijos maršalas ilgai mąstė apie 
esminį Deksterio klausimą. 

- Nepritariu, - pagaliau ištarė jis. - Kaip griausmas iš giedro 
dangaus, ar ne? Be perspėjimo? Manau, kad mūsų vaikinams 
galėtų kilti problema. Tyros sąžinės problema. Turbūt negalėsiu 
jums rekomenduoti nė vieno. 

Tokį pat atsakymą Deksteris išgirdo ir iš JAV karinių oro pajėgų 
generolo majoro, taip pat išėjusio į atsargą. Pirmajame Persijos 
įlankos kare jis skraidė „F-15 Eagles“. 

- Žinote ką, - tarė anglas atsisveikindamas, - yra vienintelė 
karo aviacija, kuri numušinės kokaino kontrabandininkus be 
sąžinės graužimo. Brazilai. 

Deksteris išklausinėjo San Paulo buvusių karinės aviacijos pi- 
lotų bendruomenę ir pagaliau aptiko Žoauną Mendozą. Jis buvo 
įpusėjęs penktą dešimtį ir skraidęs „Northrop Grumman F5E 
Tiger“, kol išėjo į atsargą, kad padėtų senstančiam tėvui tvarkyti 
verslą. Tačiau jo pastangos buvo bergždžios. Per 2009 metų eko- 
nominę krizę firma bankrutavo. 

Neturėdamas paklausios specialybės, Žoaunas Mendoza imda- 
vosi bet kokio kontorinio darbo ir gailėjosi nustojęs skraidyti. Ir 
vis dar gedėjo jaunesniojo brolio, kurį, galima sakyti, užaugino 
pats vienas, nes motina mirė, o tėvas dirbdavo po penkiolika va- 
landų per parą. Kol pilotas tarnavo naikintuvų bazėje šalies šiau- 
rėje, jaunėlis susidėjo su padugnėmis ir mirė nuo perdozavimo. 
Žoaunas šito nepamiršo ir neketino dovanoti. Be to, ir atlyginimą 
jam pasiūlė įspūdingą. 

Deksteris buvo išsinuomojęs automobilį ir nusivežė brazilą į 
lygumų grafystę prie Šiaurės jūros. Kalnų neribojamos lygumos 

Antrojo pasaulinio karo metais natūraliai tapo bombonešių ba- 
zėmis. Viena jų buvo Skemptone. Šaltojo karo laikotarpiu iš čia 
kildavo strateginiai bombonešiai, nešantys Jungtinės Karalystės 
atomines bombas. 

2011-aisiais čia veikė keliolika civilinių įmonių, vienoje grupė 
entuziastų pamažėle atstatinėjo du „Blackburn Buccaneer“. Jie jau 
galėjo riedėti žeme, bet dar nebandė skristi. Jų startus atidėjo. Už 
sumą, padėsiančią spręsti daugumą jų problemų, entuziastai ėmėsi 
perdirbinėti Pietų Afrikos buką, kuriuo prieš keturis mėnesius iš 
„Thunder City“ aerodromo atskrido Gajus Dausonas. 

Dauguma „Buccaneer“ entuziastų niekada neskraidė viršgar- 
siniais naikintuvais. Jie buvo įrangos specialistai ir montuotojai, 
elektrikai ir inžinieriai, kurie prižiūrėjo bukus, kol šie skraidė 
laivyno ar sausumos aviacijoje. Jie gyveno netoliese, o savo sa- 
vaitgalius ir vakarus skyrė sugrąžinti į erdves dviem išgelbėtiems 
veteranams. 

Deksteris ir Mendoza apsinakvojo vietiniame viešbutuke, buvu- 
siame pakelės traktieriuje su pajuodavusiomis žemų lubų sijomis 
ir krosnyje traškančiais rąstigaliais, su blyksinčiomis žalvarinėmis 
arklių statulėlėmis ir medžioklių graviūromis, kurios sužavėjo 
brazilą. Iš ryto jie nuvažiavo į Skemptoną susitikti su komanda. 
Jų buvo keturiolika, visus už Kobros pinigus pasamdė Deksteris. 
Didžiuodamiesi aprodė naujajam buko pilotui, ką nuveikę. 

Didžiausią permainą patyrė ginkluotė. Šaltojo karo dienomis 
bukas būdavo apginkluojamas pagal keliamas užduotis, dažnai 
pritaikomas smogti taikiniams jūroje. Kovinio lėktuvo liemenyje 
ir po sparnais tilpdavo šiurpinantis bombų ir raketų arsenalas, 
net taktinės atominės bombos. 

Modifikuotame lėktuve, kurį majoras Mendoza apžiūrinėjo tą 
pavasario dieną skersvėjų perpučiamame angare Linkolnšyre, visa 
naudinga apkrova tebuvo degalų bakai, leidžiantys stebėtinai ilgai 
išbūti ore. Su viena išimtimi. 

Nors bukas niekada nebuvo gaudomasis naikintuvas, žemės 
tarnyba gavo tikslius nurodymus. Lėktuvas turėjo būti apgink- 
luotas patrankėlėmis. 

Po kiekvienu sparnu, atskiriamojoje sekcijoje, kur anksčiau 
kabindavo raketas, dabar buvo gembėmis pritvirtintos sudvejintos 
30 milimetrų „Aden“ patrankėlės, pakankamai galingos ištaškyti 
kiekvienam taikiniui. 

Užpakalinė kabina dar nebuvo perdirbta. Netrukus joje įmon- 
tuos dar vieną atsarginį degalų baką ir ultramodernų ryšių centrą. 
Šito buko pilotas neturės už nugaros radisto, tačiau ausinėse girdės 
balsą iš už tūkstančių kilometrų, kuris jam tiksliai nurodinės, kur 
rasti taikinį. Bet iš pradžių į šią kabiną sės instruktorius. 

— Puiki mašina, - sumurmėjo Mendoza. 

— Džiaugiuosi, kad jums patiko, - ištarė balsas jam už nugaros. 

Atsigręžęs pamatė liekną moterį, maždaug keturiasdešimtmetę. 
Ji ištiesė ranką. 

- Aš Kolin. Būsiu jūsų skrydžių instruktorė po pertvarkymų. 

Komandorė Kolin Kek, tarnaudama kariniame jūrų laivyne, 
neskraidė buku. Tuo metu laivyne nebuvo piločių moterų. Iš 
pradžių jai neišvengiamai teko stoti į laivyną ir tik paskui per- 
eiti į jo aviaciją. Įgijusi sraigtasparnio piloto kvalifikaciją, vėliau 
įgyvendino savo svajonę - skraidyti reaktyviniu lėktuvu. Po dvi- 
dešimties metų išėjo į atsargą ir, apsigyvenusi netoli aerodromo, 
kartą užsuko pas entuziastus, atstatinėjančius bukus. Buvęs buko 
pilotas išmokė ją valdyti bombonešį, kol jo paties amžius leido 
skraidyti. 

- Nekantriai lauksiu, - lėtai ir stropiai tardamas angliškus 
žodžius ištarė Mendoza. 

Visa komanda sugrįžo į viešbutį pavakarieniauti Deksterio 
sąskaita. Kitą dieną jis paliko juos atsigauti ir pradėti treniruočių. 
Birželio paskutinę dieną majoras Mendoza ir šešių technikų ko- 
manda turės skristi su juo į Fogo salą ir ten įsirengti bazę. Deks- 

teris grįžo į Vašingtoną gauti kitos Džeremio Bišopo išaiškintos 
laivų grupės sąrašo. 


TR-1 retai minimas, o dar rečiau pastebimas. Šis nematomas lėk- 
tuvas yra liūdnai pagarsėjusio šnipinėjimo lėktuvo U-2 įpėdinis. 
To U-2, kuris su Geriu Pauersu buvo numuštas virš Sibiro 1960 
metais; kitas U-2 1962 metais atskleidė Kuboje statomas sovietų 
raketų bazes. 

1990-1991 metų Persijos įlankos kare TR-1 buvo pagrindinis 
Amerikos žvalgybos lėktuvas, galintis skristi aukščiau ir greičiau 
negu jo pirmtakas. Jame esančios kameros perduodavo vaizdus 
realiu laiku, todėl nereikėdavo grįžti į aerodromą su filmuota 
medžiaga. Deksteris paprašė laikinai perduoti jo žinion vieną 
tokį lėktuvą iš JAV karinių oro pajėgų Pensakolos aviacijos bazės. 
Gegužės pirmą savaitę jis atskrido ir pradėjo žvalgyti. 

Deksteris, nepailstančio Bišopo talkinamas, surado laivų 
projektuotoją ir architektą, kuris turėjo talentą atpažinti beveik 
kiekvieną laivą beveik kiekvienu rakursu. Jis su Bišopu dirbo 
viršutiniame sandėlio aukšte Anakostijoje, o po jais kilo kalnai 
supakuotų labdaros antklodžių trečiajam pasauliui. 

TR-1 apskriedavo Karibų baseiną, pasipildydavo degalų Ma- 
lambe, Kolumbijoje, arba JAV bazėse Puerto Rike. Lėktuvas šnipas 
siuntė gero ryškumo nuotraukas iš uostų ir reidų, kur buvo pilna 
krovininių laivų, taip pat fotografavo laivus jūroje. 

Laivų žinovas su galingu didinamuoju stiklu tyrinėjo nuotrau- 
kas iš oro, kurias jam dėliojo Bišopas, ir lygino su detalėmis, kurias 
šis buvo išsiaiškinęs, sekdamas suvirintojo pateiktu sąrašu. 

- Štai šitas, - galiausiai taria jis, rodydamas vieną iš kokių trijų 
dešimčių laivų Karibų uoste, - šitas turėtų būti „Selene“. 

Arba: 

— Tas, tikrai tas, be abejonės, tokio dydžio, beveik be antstatų. 

— Kas - tas? - klausdavo sutrikęs Bišopas. 


145 


- Vidutinis tonažas, tik vienas strėlinis kranas, sumontuotas 
pirmagalyje. Tai „Virgen de Valme“. Stovi Marakaibe. 

Abu jie buvo ekspertai, kiekvienas savo srities, todėl neįsteng- 
davo suvokti kolegos specialybės subtilumų. Tačiau pasikeisdami 
juodu atpažino pusę kartelio okeaninio laivyno. 


Niekas nesilanko Čagoso salyne. Tai draudžiama. Čagosas - tai 
grupelė koralų atolų, pasiklydusi Indijos vandenyno vidury už 
daugiau kaip pusantro tūkstančio kilometrų nuo Indijos pietinio 
smaigalio. 

Jei ne draudimas, salose, panašiai kaip Maldyvuose, pridygtų 
viešbučių ir turistai žavėtųsi skaidriomis lagūnomis, ištisus metus 
šildančia saule ir neliestais koralų rifais. Vietoje viešbučių Čagosas 
turi bombonešius. Konkrečiai - Amerikos B-52. 

Didžiausias salyno atolas yra Diego Garsija. Kaip ir kiti atolai, 
jis priklauso Didžiajai Britanijai, bet daugeliui dešimtmečių iš- 
nuomotas JAV. Saloje yra labai svarbi aviacijos bazė ir karo laivyno 
degalų atsargos. Diego Garsija taip įslaptinta, kad net aborigenai, 
ramūs žvejai, iškelti į kitas salas ir jiems uždrausta grįžti. 

Tai, kas 2011 metų žiemą ir pavasarį vyko Erelių saloje, buvo 
britų slaptųjų tarnybų operacija, bet iš dalies finansuojama iš 
„Kobros“ biudžeto. Pakrantėje pakaitomis inkarus nuleisdavo 
keturi Karališkojo pagalbinio laivyno laivai; į salą buvo iškrautos 
tonos įrangos ir statybinių medžiagų. Laivyno inžinieriai pastatė 
nedidelę gyvenvietę. 

Aišku, jai toli iki kurortinio viešbučio, bet apsigyventi tiko. 
Eilėmis išsirikiavo per dieną pastatomi surenkami gyvenamieji 
korpusai. Buvo iškastos duobės lauko tualetams. Atsirado valgykla 
su virtuvėmis, šaldytuvais ir vandens gėlinimo įranga; elektros 
energiją tiekė galingas generatorius. 

Kai gyvenvietė buvo baigta, ji galėjo priimti daugiau kaip du 
šimtus žmonių, su sąlyga, jog tarp jų bus pakankamai inžinierių, 

virėjų ir pagalbinių darbininkų, galinčių nuolatos prižiūrėti visą 
įrangą. Dosnūs Karališkojo laivyno specialistai paliko ir sporto 
prekių sandėliuką su nardymo kaukėmis, kvėpavimo vamzdeliais 
ir plaukmenimis. Būsimi izoliuoto miestelio gyventojai netgi galės 
nardyti tarp rifų. Jiems paliko ir biblioteką su pigiomis knygomis 
anglų ir ispanų kalbomis. 

Britams jūrininkams ir inžinieriams tai nebuvo alinanti užduo- 
tis. Horizonte stūksojo Diego Garsija, mažoji Amerika tropikuose, 
aprūpinta viskuo, ko gali tikėtis JAV karys toli nuo namų - oO tai 
jau šis tas. Britus jūrininkus ten draugiškai sutikdavo, jie mielai 
tuo naudojosi. Tropikų rojaus ramybę drumstė tik nuolatinis 
bombonešių griausmas jiems leidžiantis ir kylant vykdyti treni- 
ruočių užduočių. 

Erelių sala turėjo dar vieną ypatybę. Iki artimiausio žemyno 
daugiau kaip pusantro tūkstančio kilometrų tyvuliuoja jūra, ku- 
rioje knibžda ryklių. Praktiškai iš jos neįmanoma pabėgti. Tai ir 
buvo svarbiausia. 


Žaliojo Kyšulio salos taip pat palaimintos ištisus metus mėgautis 
saule. Gegužės vidury buvo oficialiai atidaryta nauja skraidymo 
mokykla Fogo saloje. Vėl įvyko iškilminga ceremonija. Jai vado- 
vavo gynybos ministras, specialiai atskridęs iš Santjago salos. Visų 
džiaugsmui buvo kalbama tik portugališkai. 

Po griežtų testų vyriausybė į kursantus atrinko dvidešimt ke- 
turis jaunuolius. Gal ne visi jie taps lakūnais, bet turėjo būti iš ko 
atsijoti. Iš Brazilijos atskridęs tuzinas dviviečių „Tucano“ sustojo 
lygia greta. Prieš lėktuvus išsirikiavo dvylika instruktorių, taip pat 
iš apmokamų Brazilijos karinių oro pajėgų. Nebuvo tik mokyklos 
viršininko, kažkokio majoro Mendozos. Kažkur užtruko aviacijos 
reikalais, bet atvyks vadovauti kitą mėnesį. 

Tai nelabai trukdė. Pirmas trisdešimt dienų kursantai praleis 
klasėse, taip pat susipažins su lėktuvais. Visa tai išklausęs ministras 

pritardamas oriai linktelėjo galva. Nebūtinai reikėjo jam aiškinti, 
kad majoras Mendoza atskris savo asmeniniu lėktuvu, kuriuo 
skraidys ir ilsėdamasis po įtemptų darbų. 

Jeigu gynybos ministras būtų žinojęs, koks tai lėktuvas, gal 
būtų susivokęs, kodėl cisterna su JP8 degalais mokomiesiems 
lėktuvams stovi atskirai nuo daug lakesnių JP5 degalų, kuriuos 
naudoja moderniausi jūrų aviacijos lėktuvai. Ministras neužsuko 
ir į dar vieną angarą, iškaltą uoloje ir uždarytą plieniniais vartais. 
Jam pasakė, kad tai sandėlis, ir jis daugiau nesidomėjo. 

Entuziastingi kursantai rinkosi vietas bendrabučiuose, o oficiali 
delegacija išskrido į sostinę. Kitą dieną prasidėjo mokslai. 


Nepasirodęs skraidymo mokyklos viršininkas skrido 6 000 metrų 
aukštyje virš pilkų Šiaurės jūros bangų į rytus nuo Anglijos kran- 
tų eiliniu mokomuoju skrydžiu su instruktore. Komandorė Kek 
sėdėjo užpakalinėje sėdynėje. Čia niekada nebuvo dubliuojančios 
įrangos, todėl instruktorius turėjo visiškai pasitikėti savo moki- 
niu. Bet ji galėjo stebėti, kaip tiksliai jis atranda įsivaizduojamus 
taikinius. Ir buvo patenkinta tuo, ką matė. 

Rytojus bus skirtas poilsiui, nes nakčiai numatytos labai 
svarbios pratybos. O po jų - startas su reaktyviniu kilimo 
greitintuvu ir šaudymas iš patrankėlių. Taikiniai bus ryškiai 
nudažytos statinės, plaukiojančios jūroje. Jas iš savo žvejybos 
valties sutartose vietose išmėtė vienas komandos narys. Kolin 
kad Mendoza gimęs lakūnu ir seno buko kabinoje jaučiasi kaip 
žuvis vandenyje. 

- Arjums teko startuoti su reaktyviniu kilimo greitintuvu? - po 
savaitės paklausė ji komandos namelyje. 

— Ne, Brazilija labai didelė šalis, - pajuokavo jis. - Mums visada 
užtenka vietos tiesti ilgiems kilimo ir tūpimo takams. 

- Jūsų „52 Buccaneer“ niekada nereikėjo reaktyvinio kilimo 
greitintuvo, nes mūsų lėktuvnešiai pakankamai ilgi, - aiškino 
ji. - Bet oras tropikuose kartais per daug įkaista. Variklių ga- 
lingumas sumažėja. O šitas lėktuvas skraidė Pietų Afrikoje. Jam 
reikia pagalbos. Neturime kitos išeities kaip įtaisyti reaktyvinį 
greitintuvą. Jums užims kvapą. 

Taip ir įvyko. Įsivaizduodami, kad ilgiausias Skemptono kilimo 
ir tūpimo takas per trumpas bukui įsibėgėti, mechanikai pritaisė 
nedideles raketas po uodegos vairais. Kolin Kek smulkiai išaiškino 
Mendozai kilimo seką. | 

Pastatyti lėktuvą ant paties tako krašto. Didinti variklių ga- 
lingumą neatleidžiant stabdžių. Tuo momentu, kai stabdžiai ne- 
begalės išlaikyti, atleisti juos ir maksimaliai veikiant varikliams 
įjungti reaktyvinį greitintuvą. Žoaunas Mendoza pasijuto, lyg 
jam į nugarą būtų įsirėžęs traukinys. Bukas suriaumojo ir per- 
šoko tako liniją. Apačioje sumirguliavo betonas, ir lėktuvas jau 
kilo aukštyn. 

Komandorė Kek nežinojo, kad majoras Mendoza vakarais 
studijuoja nuotraukas, Kelo Deksterio atsiųstas į viešbutį. Jose 
buvo nufotografuotas Fogo oro uosto kilimo ir tūpimo takas, 
apšvietimo sistema, tako pradžia nuo jūros pusės. Brazilui neliko 
abejonių. Tai bus, kaip mėgdavo sakyti jo draugai anglai, svies- 
tuota bandelė. 


Kelas Deksteris atidžiausiai išnagrinėjo tris radijo bangomis 
valdomus lėktuvus, gaminamus Jungtinėse Valstijose. Jie turėjo 
suvaidinti lemiamą vaidmenį kare, kuriam rengėsi Kobra. Galų 
gale jis atsisakė „Reaper“ ir „Predator“ ir pasirinko „neginkluotą“ 
„Global Hawk“. Jo paskirtis buvo stebėti ir tik stebėti. 
Naudodamasis Polo Devero iš prezidento gautais įgaliojimais, 
Deksteris ilgokai derėjosi su „Northrop Grumman“, gaminančia 

RO-4. Jis jau žinojo, kad versija, skirta stebėti dideliems vandeny - 
nų plotams, sukurta 2006 metais ir kad JAV karo laivynas užsakė 
labai didelę partiją. 

Deksteris norėjo pridėti dvi papildomas funkcijas ir gavo 
atsakymą, kad tai nesukels problemų. Atitinkama technologija 
jau sukurta. 

Pirmiausia norėjo įmontuoti atminties banką, kuriame būtų 
saugomos maždaug keturių dešimčių laivų nuotraukos. TR-1 
žvalgybos lėktuvai fotografavo juos tiesiai iš viršaus. Tos nuotrau- 
kos bus suskaldytos į pikselius, rodančius ne daugiau kaip penkis 
centimetrus realaus laivo denio. RO-4 palygins tai, ką mato po 
savimi, su tuo, kas saugoma jo duomenų banke. Jeigu tai sutaps, 
jis praneš operatoriams, esantiems toli. 

Antra, Deksteriui reikėjo komunikacijas slopinančios techno- 
logijos, kad „Hawk“ galėtų apgaubti po juo esantį laivą šešiolikos 
kilometrų skersmens „kupolu“, kuriame būtų blokuojami visi 
elektroniniai ryšiai. 

Nors neginkluotas raketomis, „RO-4 Hawk“ turėjo visą įrangą, 
kurios reikėjo Deksteriui. Jis galėjo skristi devyniolikos kilometrų 
aukštyje, kur jo nei pastebės, nei išgirs sekimo objektas. Šviečiant sau- 
lei, pliaupiant lietui, dangų uždengus debesims, bežvaigždę naktį jis 
gali išžvalgyti daugiau kaip 100 000 kvadratinių kilometrų plotą per 
parą. Taupiai naudodamas degalus, gali išbūti ore trisdešimt penkias 
valandas. Kitaip nei kiti du modeliai, „Global Hawk“ gali skrieti 630 
kilometrų kreiseriniu greičiu, toli pralenkdamas savo taikinius. 

Gegužės pabaigoje du tokie technikos stebuklai buvo perduoti 
„Kobros“ projektui. Vieną numatyta naudoti iš Malambo pajūrio 
bazės, į šiaurės rytus nuo Kartachenos. Antrasis „apsistojo“ Fer- 
nando de Noronjos saloje, prie Brazilijos šiaurės rytų pakrantės. 
Kiekvienas lėktuvas laikomas specialiame angare, kad nepamatytų 
pašalinė akis. Pagal Kobros instrukciją, atvykę į vietą, jie iš karto 
pradėjo tykoti. 

Nors kildavo iš savųjų aviacijos bazių, jų pateikiami duomenys 
buvo tiriami toli, Kričo aviacijos bazėje, esančioje Nevados dykumo- 
je. Ten prie pultų sėdėjo operatoriai, įsmeigę akis į ekranus. Kiekvie- 
nas turėjo šturvalą, panašų į tą, kurį turi pilotas lėktuvo kabinoje. 

Kiekvienas operatorius savo ekrane matė tą patį, ką „Hawk“ 
iš stratosferos. Kai kurie vyrai ir moterys, sėdintys tylioje kon- 
dicionuojamoje salėje, valdė „Predator“, medžiojančius aukas 
Afganistane ir pasienio su Pakistanu kalnuose. Kiti valdė „Reaper“ 
virš Persijos įlankos. 

Kiekvienas operatorius turėjo ausines su laringofonu, kad gautų 
instrukcijas ir galėtų pranešti apie pastebėtą taikinį. Visi dirbo 
maksimaliai susikaupę, todėl pamainos čia trumpos. Kričo bazės 
valdymo centras atspindėjo rytdienos karų vaizdą. 

Juodąjį humorą mėgstantis Kelas Deksteris kiekvienam „Hawk“ 
davė pravardę, kad galėtų juos atskirti. Veikiantis rytuose tapo 
„Mišele“ pirmosios ponios garbei; antrasis tapo „Sam“ - kaip 
Didžiosios Britanijos premjero žmona. 

Kiekvienas gavo ir atskirą užduotį. „Mišelė“ privalėjo žiūrėti 
žemyn, pastebėti ir sekti visus krovininius laivus, kuriuos įvardijo 
Chuanas Kortesas ir nufotografavo TR-1. „Sam“ - pastebėti ir 
sekti kiekvieną objektą, išskrendantį ar išplaukiantį nuo Brazilijos 
krantų tarp Natalio ir Beleno, ar pasukusį į rytus per Atlantą ir 
kertantį keturiasdešimtą ilgumos laipsnį Afrikos kryptimi. 

Abu pultai Kričo aviacijos bazėje, iš kurių buvo vadovaujama 
Kobros lėktuvams „Hawk“, palaikė tiesioginį ryšį su neišvaizdžiu 
sandėliu Vašingtono priemiestyje - dvidešimt keturias valandas 
per parą, septynias dienas per savaitę. 


Letisija Arenal žinojo, kad blogai elgiasi, laužydama griežtus tėčio 
nurodymus, bet negalėjo to nedaryti. Tėtis įsakė jai niekada ne- 
palikti Ispanijos, bet mergina pamilo, o meilė pasirodė stipresnė 
už jo įsakymus. 


Domingas de Vega pasipiršo, ir ji sutiko. Nešiojo jo žiedą ant 
piršto. Bet Domingas privalėjo grįžti į savo postą Niujorke, nes 
kitaip jį prarastų. Ir dar jo gimtadienis paskutinę gegužės savaitę. 
Domingas atsiuntė jai bilietą su atvira data „Iberios“ skrydžiui į 
Kenedžio oro uostą ir maldavo pas jį atvykti. 

Formalumai Amerikos ambasadoje vyko kaip sviestu patepti; ji 
galėjo pasinaudoti beviziu režimu ir gavo JAV tėvynės apsaugos 
departamento sutikimą. 

Letisija turėjo verslo klasės bilietą ir beveik be eilės užsiregist- 
ravo ketvirtame terminale. Vienintelis jos lagaminas su žymekliu 
į Niujorko Kenedžio oro uostą konvejeriu nuvažiavo į bagažo 
skyrių. Ji neatkreipė dėmesio į vyriškį, stovintį už jos su dideliu 
kelioniniu krepšiu, rankiniu bagažu. 

Iš kur jai žinoti, kad krepšys prikimštas laikraščių, o vyriškis 
pasišalins, kai tik ji dings už pasų kontrolės durų. Ji niekada 
nematė inspektoriaus Snaiperio Ortegos ir niekada jo nematys. 
O jis įsiminė kiekvieną jos lagamino ir drabužių detalę. Letisiją 
nufotografavo iš tolo, kai lipo iš taksi. Visa tai bus Niujorke anks- 
čiau, negu jinai išskris. 

Dėl visa ko Ortega stovėjo prie apžvalgos lango ir stebėjo, kaip 
tolumoje „Iberios“ reaktyvinis laineris kilimo take atsisuka prieš 
brizą, stabteli, paskui riaumodamas nulekia link vis dar snieguotų 
Gvadaramos kalnų viršūnių ir Atlanto. Tada paskambino į Niu- 
jorką ir trumpai šnektelėjo su Kelu Deksteriu. 

Lėktuvas nutūpė laiku. Trapu skubančius keleivius pasitiko 
vyriškis oro uosto tarnybos uniforma. Jis sumurmėjo porą žodžių 
į mobilųjį telefoną, bet niekas į tai nekreipė dėmesio. Žmonės visą 
laiką kalba telefonais. 

Per pasų kontrolę Letisija Arenal, kaip ir visi, turėjo prispausti 
abu nykščius prie mažos stiklinės plokštelės ir pažvelgti į kameros 
objektyvą, atpažįstantį akies rainelę. 

Kai ji praėjo, Imigracijos tarnybos pareigūnas apsisuko ir be žo- 
džių linktelėjo žmogui, stovinčiam koridoriuje, kuriuo keleiviai trau- 
kė į muitinės salę. Šis taip pat linktelėjo ir pasekė jauną moterį. 

Keleivių srautas tą dieną buvo itin gausus, tad bagažo išdavi- 
mas vėlavo dvidešimt minučių. Pagaliau konvejeris sugargaliavo, 
atgijo ir lagaminai pradėjo virsti ant judančios juostos. Josios 
nebuvo nei pirmas, nei paskutinis, kažkur apie vidurį. Pamatė jį 
išgriūvant iš tunelio nasrų ir atpažino ryškiai geltoną kortelę su 
savo pavarde ir adresu. 

Lagaminas buvo kietu korpusu ir su ratukais, tad Letisija pa- 
sikabino krepšį ant kairiojo peties ir rideno lagaminą „žaliojo 
koridoriaus“ link. Pusiaukelėje vienas iš muitininkų, stebėjęs 
praeinančius keleivius abejingu žvilgsniu, mostelėjo jai prieiti. 
Pasirinktinė patikra. Jokio pagrindo nerimauti. Domingas laukia 
jos atvykimo salėje už anų durų. Turės palaukti keliomis minu- 
tėmis ilgiau. 

Ji privežė lagaminą prie stalo, kurį parodė muitininkas, ir už- 
kėlė ant jo užraktais į save. 

— Gal, ponia, sutiktumėte atidaryti lagaminą? 

Nepriekaištingai mandagiai. Muitininkai visada nepriekaištin- 
gai mandagūs, jie niekada nesišypso ir nejuokauja. Letisija spuste- 
lėjo užraktus, ir jie atsidarė. Muitininkas apsuko lagaminą į save 
ir pakėlė viršų. Jis apžvelgė drabužius, sudėtus viršuje, pirštinėta 
ranka pakėlė viršutinį sluoksnį. Ir sustingo. Letisija pajuto, kad jis 
įdėmiai stebi ją per lagamino viršų. Pamanė, kad tuojau uždarys 
lagaminą ir linktelės leisdamas eiti. 

Jis uždarė lagaminą ir itin šaltai tarė: 

— Ponia, jei neprieštaraujate, prašyčiau eiti su manimi. 

Bet tai nebuvo kvietimas. Ji pastebėjo, kad augalotas vyriškis ir 
apkūni moteris, abu muitininkų uniformomis, stovi užpakalyje. 
Pasijuto nejaukiai, praeinantys keleiviai dairėsi į ją. 

Pirmasis muitininkas užspaudė užraktus, pakėlė lagaminą ir 
nuėjo pirmas. Likusieji, netardami nė žodžio, nusekė paskui jį. 
Pirmasis muitininkas žengė pro duris koridoriaus kampe. Tai 
buvo beveik tuščias kambarys, viduryje stovėjo stalas, pasienyje 
kelios paprastos kėdės. Nė vieno paveikslo. Priešinguose kampuo- 
se dvi vaizdo kameros. Lagaminą paguldė ant stalo. 

— Ponia, malonėkite dar kartą atidaryti lagaminą. 

Letisija Arenal pirmą kartą pajuto, kad kažkas negerai, bet 
nenujautė, kas tai galėtų būti. Atidariusi lagaminą, ji pamatė 
tvarkingai sulankstytus savo drabužius. 

— Ponia, malonėkite juos išimti. 

Jis gulėjo po lininiu švarkeliu, dviem medvilniniais sijonais ir ke- 
liomis sulankstytomis palaidinukėmis - nedidelis, maždaug cukraus 
kilogramo dydžio paketas. Pripildytas miltelių, panašių į talką. 

Letisija pajuto staigų krestelėjimą - alpinantį šleikštulį, smūgį 
į paširdžius, negirdimą balsą galvoje, klykiantį: „Ne, tai ne mano, 
aš to nepadariau, tai ne mano, kažkas man įkišo...“ 

Apkūni moteris apglėbė ją, bet ne užjausdama. Prieš įjungtas 
kameras. Niujorko teismus apėmusi kaltinamųjų teisių manija - 
juos ginantys advokatai tik ir ieško menkiausių procedūros pažei- 
dimų, kad galėtų užginčyti kaltinimus. Todėl teisėjai reikalauja, 
kad būtų atlikti visi įmanomi formalumai. 

Atidarius lagaminą ir aptikus paketą su - kaip buvo nurody- 
ta - tuo momentu nežinomais baltais milteliais, Letisija Arenal, 
oficialiai kalbant, „pateko į sistemą“. Visa tai vėliau atrodė kaip 
ištisinis nesibaigiantis košmaras. 

Ją išvedė į kitą, labiau baldais apstatytą terminalo komplekso 
kambarį. Čia stovėjo daugybė skaitmeninių magnetofonų. Atėjo 
kiti žmonės. Letisija nežinojo, kad tai Kovos su narkotikais valdy- 
bos bei Imigracijos ir natūralizacijos tarnybos atstovai. Kartu su 
JAV muitine, trys skirtingos žinybos, kiekviena vadovaudamasi 
savo jurisdikcija, sulaikė Letisiją Arenal. 

Nors ji sklandžiai kalbėjo angliškai, atėjo ispaniškai kalbantis 
vertėjas. Jai perskaitė jos teises, „Mirandos teises“, apie kurias ji 
nebuvo girdėjusi. 

Po kiekvieno sakinio jos klausdavo: „Ponia, ar jūs supratote?“ 
Visą laiką mandagus kreipinys „ponia“, nors jų išraiškos rodė, 
kad ją niekina. 

Kažkur kitur buvo išstudijuotas jos pasas. Dar kitur tokio 
pat dėmesio sulaukė jos lagaminas ir krepšys. Baltųjų miltelių 
paketas buvo nusiųstas ištirti, analizę atliko kitame pastate, che- 
mijos laboratorijoje. Nenuostabu, kad tai pasirodė esąs grynas 
kokainas. 

Faktas, kad kokainas grynas, buvo itin svarbus. Nedidelį kiekį 
„atmiešto“ kokaino dar būtų galima aiškinti „asmeniniais porei- 
kiais“. Bet ne kilogramą grynojo. Dalyvaujant dviem moterims 
Letisijai buvo liepta visiškai nusirengti, visus jos drabužius išnešė. 
Apsirengti davė kažkokį popierinį kombinezoną. Moteris gydytoja 
apžiūrėjo visas kūno ertmes, nepraleido net ausų. Dabar Letisija 
nevaldomai kūkčiojo. Bet „sistema“ veikė nesutrikdomai. Viskas 
buvo filmuojama ir protokoluojama. Kad joks velnio advokatas 
nepadėtų šitai kalei išsisukti. 

Pagaliau aukštesnis Kovos su narkotikais valdybos pareigūnas 
pranešė jai, kad ji turi teisę reikalauti advokato. Jos dar oficialiai 
netardė, todėl „Mirandos teisės“ nebuvo pažeistos. Letisija atsa- 
kė, kad Niujorke nepažįsta nė vieno advokato. Jai paaiškino, kad 
gynybos advokatą paskirs ne šis pareigūnas, bet teismas. 


* 1966 metais JAV Aukščiausiasis Teismas išsprendė istorinę bylą „Miranda prieš Arizoną, pa- 
reikšdamas, kad jeigu asmuo suimamas policijos, prieš apklausiant jis turi būti informuojamas 
apie Konstitucijos penktosios pataisos suteiktą teisę nedaryti save apkaltinančių pareiškimų. 
Po „Mirandos“ bylos kiekvienam asmeniui policijos areštinėje prieš pradedant tardyti turi būti 
paaiškinti keturi dalykai: 

l. Jūs turite teisę tylėti. 

2. Viskas, ką jūs pasakysite, gali būti panaudota prieš jus teisme. 

3. Jūs turite teisę turėti advokatą. 

4. Jeigu jūs negalite pasisamdyti advokato, jis bus jums paskirtas. 

Letisija nuolat kartojo, kad atvykimo salėje jos laukia sužadė- 
tinis. Tie žodžiai neliko neišgirsti, anaiptol. Juk tai galėjo būti jos 
bendrininkas. Minios didžiojoje salėje buvo įdėmiai stebimos. 
Jokio Domingo de Vegos neaptikta. Arba jis buvo išgalvotas, arba 
bendrininkas, dingęs nuo scenos. Rytmetį jie patikrins, ar Jungti- 
nėse Tautose dirba Puerto Riko diplomatas tokia pavarde. 

Nesinaudodama teise iškviesti advokatą, Letisija norėjo viską 
išaiškinti pati. Pasakė viską, ką žinojo, tai yra nieko. Jie netikėjo 
ja. Tada jai kilo mintis. 

- Aš kolumbietė. Noriu susitikti su kuo nors iš Kolumbijos 
ambasados. 

- Ponia, Niujorke yra Kolumbijos konsulatas. Dabar dešimta 
valanda vakaro. Pamėginsime ką nors išsikviesti rytą. 

Tą pasakė Federalinio tyrimų biuro darbuotojas, nors ji to 
nežinojo. Narkotikų kontrabanda į JAV laikoma federaliniu, o ne 
valstijos lygio nusikaltimu. Jos bylą perėmė FTB. 

Kenedžio oro uostas yra Niujorko Rytų apygardoje ir priklauso 
Bruklino rajono jurisdikcijai. Pagaliau prieš pat vidurnaktį Leti- 
sija Arenal buvo pervežta į to rajono federalinį pataisos kalėjimą 
laukti įžanginio tardymo rytmetį. 

Savaime aišku, ką tik pradėtas bylos aplankas vis pilnėjo. „Siste- 
mai“ reikėjo vis daugiau dokumentų. Tvankioje, prakaitu ir baime 
pradvisusioje vienutėje Letisija Arenal praverkė visą naktį. 

Rytmetį saugumiečiai susisiekė su kai kuo Kolumbijos konsu- 
late, kas sutiko ateiti. Nors suimtoji tikėjosi paguodos, jai teko 
nusivilti. Konsulato antroji sekretorė atvyko akmeniniu veidu. 
Įvyko būtent tai, ko diplomatai negali pakęsti. 

Sekretorė oficialiu juodu kostiumėliu abejingai išklausė pasa- 
kojimą ir nepatikėjo nė vienu žodžiu. Tačiau jai teko pažadėti, 
kad susisieks su Bogota ir paprašys Užsienio reikalų ministeriją 
surasti privatų advokatą Chuliją Lusą. Jis buvo vienintelis žmogus, 
kurio pagalbos Letisija Arenal galėjo tikėtis. 

Paskui įvyko pirmasis magistrato teismo posėdis, bet jame te- 
buvo priimtas sprendimas pratęsti areštą. Išgirdęs, kad sulaikytoji 
neturi atstovo, teisėjas įsakė tokį surasti. Surado jaunuolį, tik ką 
baigusį teisės mokslus; jam leido kelias minutes pasikalbėti su 
Letisija kameroje prieš grįžtant į teismo salę. 

Gynėjas padavė beviltišką prašymą paleisti už užstatą. Bevil- 
tišką, nes sulaikytoji svetimšalė, neturėjo nei lėšų, nei giminių, o 
inkriminuojamas nusikaltimas buvo labai sunkus ir prokuroras 
aiškiai pasakė, kad tyrimas vyks toliau, nes įtariama, kad sulaikytoji 
gali būti susijusi su didele kokaino kontrabandininkų grupe. 

Gynėjas pabandė priminti sužadėtinį, Jungtinių Tautų Orga- 
nizacijos diplomatą. Vienas iš saugumiečių perdavė prokurorui 
raštelį. Tas vėl atsistojo ir pareiškė, kad Puerto Riko atstovybėje 
JTO nėra ir niekada nebuvo Domingo de Vegos. 

— Palikite tai savo memuarams, misteri Dženkinsai, - įgėlė 
teisėjas. - Tardomoji lieka suimta. Kita byla. 

Kaukštelėjo plaktukas. Letisiją Arenal išvedė vėl apsipylu- 
sią ašaromis. Tariamasis sužadėtinis, žmogus, kurį ji pamilo, 
ciniškai išdavė. Prieš sugrąžinant į pataisos kalėjimą Letisija 
paskutinį kartą susitiko su savo advokatu ponu Dženkinsu. Jis 
ištiesė savo kortelę. 

- Senjorita, galite bet kada man skambinti. Tai jūsų teisė. Mo- 
kėti nereikės. Tiems, kurie neturi pinigų, gynėjas paskiriamas 
nemokamai. 

- Jūs manęs nesupratote, pone Dženkinsai. Netrukus iš Bogotos 
atvyks senjoras Lusas. Jis mane išgelbės. 

Visuomeniniu transportu grįždamas į savo skurdų kabinetą 
visuomeninių gynėjų kanceliarijos pastate, Dženkinsas pagalvojo, 
kad jo ginamoji kas minutę sugalvoja vis ką nors naujo. Chulijas 
Lusas turbūt neegzistuoja, taip pat kaip Domingas de Vega. 

Tačiau čia jis klydo. Tą patį rytą senjorui Lusui paskambino iš Ko- 
lumbijos užsienio reikalų ministerijos, ir jo vos neištiko infarktas. 

AŠTUNTAS SKYRIUS 


Chulijas Lusas, advokatas iš Bogotos, atskrido į Niujorką iš pa- 
žiūros visiškai ramus, bet širdyje mirtinai persigandęs. Kai prieš 
tris dienas Kenedžio oro uoste buvo suimta Letisija Arenal, jis 
turėjo du ilgai trunkančius ir siaubą keliančius pokalbius su pačiu 
Žiauriausiu ŽMogumi savo gyvenime. 

Nors su Robertu Kardenasu kartu dalyvaudavo kartelio susi- 
rinkimuose, bet ten visada pirmininkaudavo donas Diegas, kurio 
žodis buvo įstatymas ir kuris reikalavo iš dalyvių jam prilygstančio 
orumo. 

Vienkiemyje, toli nuo išvažinėtų kelių, Kardenasas nesivaldė. Jis 
niršo ir grasino. Kaip ir Lusas, jis neabejojo, kad dukters bagaže 
„pasidarbavo“ kažkas iš šalies, ir įtikino save, jog kokainą pakišo 
smulkus aferistas Barachaso oro uosto bagažo skyriuje. 

Jis smulkiai išpasakojo, kaip pasielgs su tuo bagažo niekšu, kai 
jį sugaus, kol Chuliją Lusą pradėjo pykinti. Pagaliau jie sutarė, 
kokią versiją pateiks Niujorko valdininkams. Nei vienas, nei kitas 
nebuvo girdėję apie kažkokį Domingą de Vegą ir negalėjo suprasti, 
ko ji ten skrido. 

Kalinių susirašinėjimas JAV pataisos kalėjimuose cenzūruoja- 
mas, bet Letisija nieko ir nerašė. Chulijas Lusas žinojo tik tiek, 
kiek jam pasakė Užsienio reikalų ministerija. 

Advokatas turės sakyti, kad jauna moteris - našlaitė, o jis jos 
globėjas. Skubiai surašė reikalingus dokumentus. Negalima nau- 
doti pinigų, kurie galėtų užvesti ant Kardenaso pėdsakų. Lusas 
mokės savo praktikos lėšomis, o Kardenasas vėliau jam atsilygins. 
Lusas su lėšomis ir įgaliojimais atvyks į Niujorką aplankyti savo 
globotinės kalėjimo kameroje ir pasamdyti geriausio baudžiamųjų 
bylų advokato, kokį įmanoma nupirkti. 

Tai Lusas ir padarė, kaip tik tokia eilės tvarka. Nors kameros 
kampe ir sėdėjo ispaniškai kalbanti moteris iš Kovos su nar- 
kotikais valdybos, išvydusi tėvynainį Letisija Arenal jam viską 
papasakojo - žmogui, su kuriuo susitikdavo tik vakarieniauti ir 
pusryčiauti „Villa Real“ viešbutyje. 

Lusą apėmė siaubas, bet ne dėl velniškai gražaus apsimetėlio 
„diplomato iš Puerto Riko“ ir ne dėl neįsivaizduojamai kvailo 
sprendimo nepaklusti tėvui ir skristi per Atlantą, bet dėl laukiančio 
vulkaniško tėvo įniršio po to, kai jis išgirs tai, ką turės išgirsti. 

Advokatas mintyse dėjo du prie dviejų ir gavo keturis. Apsime- 
tęs dailės žinovu „de Vega“ tikriausiai yra Madrido kontraban- 
dininkų gaujos narys. Savąjį žigolo talentą jis panaudoja vilio- 
damas naivias jaunas moteris tapti „mulais“ gabenant kokainą į 
JAV. Lusas neabejojo, kad kai tik jis grįš Kolumbiją, ištisa armija 
Ispanijos ir Kolumbijos banditų plūstelės į Madridą ir Niujorką 
ieškoti dingusio „de Vegos“. 

Tą kvailį sučiups, atgabens į Kolumbiją, perduos Kardena- 
sui, o toliau tegu Dievas jam padeda. Letisija pasakė Lusui, kad 
mylimojo nuotrauka yra jos piniginėje, o kita, didesnė, jos bute 
Monkloa. Lusas mintyse pasižymėjo reikalauti pirmosios nuo- 
traukos iš piniginės ir gauti didesnę iš buto Madride. Nuotraukos 
padės ieškoti nenaudėlio, sukėlusio katastrofą. Lusas sumąstė, kad 
jaunasis kontrabandininkas per daug nesislapstys, nes nenujaus, 
kas jo ieško. Žinos tik tiek, kad viena jo siųsto krovinio partija ' 
prarasta. 


159 


Kankinamas jis pasakys pavardę bagažo skyriaus darbuotojo, 
kuris įkišo kokaino paketą Madride. Visiškas prisipažinimas pri- 
vers Niujorką anuliuoti kaltinimą. Taip mąstė Lusas. 

Vėliau buvo paneigta, kad Kenedžio oro uoste konfiskuotoje pi- 
niginėje būta kokio nors jauno vyriškio nuotraukos, o nuotrauka 
Madride taip pat dingo. Tuo pasirūpino Snaiperis Ortega. Bet apie 
viską iš eilės. Lusas pasamdė Bosmeną Berou iš „Menson Berou', 
laikomą geriausiu baudžiamųjų bylų advokatu Manhatane. Suma, 
pasiūlyta ponui Berou už tai, kad atidėtų į šalį visus reikalus ir 
keltųsi per upę į Brukliną, buvo įspūdinga. 

Bet kai kitą dieną jie grįžo iš federalinio pataisos kalėjimo Man- 
hatane, niujorkiečio veidas buvo niūrus. Tiesa, širdyje jis nebuvo 
toks niūrus, nes nujautė daugelio mėnesių darbą už astronomišką 
atlyginimą. 

- Senjore Lusai, turiu būti brutaliai atviras. Padėtis bloga. Aš pats 
neabejoju, kad jūsų globotinę apgaule įpainiojo į katastrofišką situ- 
aciją kokaino kontrabandininkas, pasivadinęs Domingu de Vega, ir 
ji nenumanė ką daranti. Ją apgavo. Tai kasdieniška istorija. 

— Vadinasi, gerai, - įsiterpė kolumbietis. 

— Gerai tai, kad aš tuo tikiu. Bet jeigu jai atstovauju, kitaip ir 
negali būti. Bėda ta, kad nesu nei prisiekusysis, nei teisėjas, tuo 
labiau nesu nei Kovos su narkotikais valdyba, nei Federalinis 
tyrimų biuras ar apygardos prokuroras. Dar didesnė bėda ta, 
kad tas tipas de Vega ne tiktai dingo, bet nėra jokio įrodymo, 
kad išvis egzistavo. 

Advokatų firmos limuzinas važiavo tiltu per Rytų upę, ir Lusas 
niūriai spoksojo į pilkus vandenis. 

- Bet ne de Vega įkišo kokainą į lagaminą, - paprieštaravo jis. — 
Turėjo būti dar vienas žmogus ten, Madride, tas, kuris atidarė 
lagaminą ir įkišo paketą. 

- Šito mes nežinome, - atsiduso konsultantas iš Manhatano. - 
Jis ir pats galėjo dirbti bagažo skyriuje. Arba galėjo ten įeiti. Ap- 

simetęs „Iberios“ tarnautoju arba muitininku ir pasidaręs leidimą 
įeiti. Žodžiu, galėjo būti bet kas. Ar Madrido valdžia išties ener- 
gingai nukreips savo pastangas išvaduoti moteriai, kurią turbūt 
laiko narkotikų kontrabandininke, be to, ji ne Ispanijos pilietė? 

Jie pasuko į Rytų Upės alėją ir artėjo prie prabangios Bosmeno 
Berou rezidencijos Manhatano centre. 

— Aš turiu lėšų, - neatlyžo Chulijas Lusas. - Galiu samdyti 
privačius detektyvus abipus Atlanto. Kaip jūs mėgstate sakyti - 
riba tik dangus. 

Ponas Berou džiugiai nusišypsojo kolegai. Mintyse jau matė 
prie savo rūmų Hamptone kylant naują flygelį. Procesas, atrodo, 
tęsis daug mėnesių. 

- Senjore Lusai, mes turime galingą argumentą. Visiškai aišku, 
kad Madrido oro uosto saugumo tarnyba žiauriai apsižioplino. 

— Apsižioplino? 

- Susimovė. Šitais paranojiškais laikais visas oro linijų bagažas 
į JAV turi būti peršviestas išvykimo uoste. Ypač Europoje. Buvo 
pasirašyti dvišaliai susitarimai. Lagamino kontūrai turėjo būti 
parodyti Madride. Be to, jie turi policijos šunis. Kur buvo tie mo- 
kyti šunys? Viskas rodo, kad kokainas buvo pakištas po įprastinių 
patikrinimų... 

- Vadinasi, galime reikalauti atšaukti kaltinimus? 

— Arba nurodyti Madrido oro uosto administracijos darbo trū- 
kumus. Bijau, kad negali būti net kalbos apie kaltinimų panaikini- 
mą. O jeigu kalbame apie mūsų perspektyvas teisme, tai, neturint 
naujų triuškinančių įrodymų jūsų globotinės naudai, jos nedžiu- 
gina. Niujorko teismo prisiekusieji tiesiog nepatikės, kad Madrido 
oro uoste įmanomas toks aplaidumas. Prisiekusieji linkę tikėti 
akivaizdžiais įrodymais, o ne kaltinamosios protestais. Ji pilietė 
ne bet kokios šalies, o Kolumbijos; mėgino prasmukti „žaliuoju 
koridoriumi ; kilogramas gryno kokaino; ašarų tvanas. Deja, šitaip | 
atsitinka labai labai dažnai. Niujorkui šito jau per akis. 

Ponas Berou nenorėjo prasitarti, jog ir jo dalyvavimas procese 
nepadarys gero įspūdžio. Nelengvai besiverčiantys niujorkiečiai, 
kurie dažniausiai tampa prisiekusiųjų teismo nariais, įsivaizduoja, 
kad prekyba kokainu duoda maišus pinigų. Tikrai nekaltą „mulą“ 
paliktų nemokamo advokato paslaugoms. Bet nereikia pačiam 
pradėti šalintis nuo šito proceso. 

— O kas bus dabar? - paklausė Lusas. Jam vėl ėmė tąsyti vi- 
durius pagalvojus apie vulkanišką Roberto Kardenaso reakciją 
sužinojus padėtį. 

- Na, jūsų globotinė netrukus stos prieš Bruklino apygardos 
teismą. Teisėjas atmes prašymą paleisti už užstatą. Tai nekelia 
abejonių. Tardymo laikotarpiui ją perkels į federalinį kalėjimą 
valstijos šiaurinėje dalyje. Tie kalėjimai ne itin malonios vietos. 
Minėjote, kad jūsų globotinė ne gatvės gyvenimo užgrūdinta, 
bet auklėta vienuolyno mokykloje, tiesa? Vargas jai. Tuose kalė- 
jimuose pilna agresyvių lesbiečių. Man tikrai nemalonu tą sakyti. 
Nemanau, kad Kolumbijos kalėjimai kitokie. 

Lusas užsidengė rankomis veidą. 

— Dios mio, Dieve brangus, - sumurmėjo jis, - ir kiek tai tęsis? 

— Bijau, kad ne trumpiau kaip šešetą mėnesių. Prokuratūrai 
reikia laiko kaltinimo aktui parengti, o jie užversti bylomis. Aišku, 
laiko reikės ir mums - gynybai. Jūsų privatūs detektyvai spės ką. 
nors iškapstyti. 

Chulijas Lusas taip pat nenorėjo atskleisti visų kortų. Jis neabe- 
jojo, kad keletas privačių detektyvų bus piemenukai, palyginti su 
negailestingų pėdsekių armija, kurią Robertas Kardenasas paleis 
nuo grandinės ieškoti žmogaus, sugriovusio jo dukters gyveni- 
mą. Bet čia Lusas klydo. Kardenasas jokiu būdu to nedarys, nes 
donas Diegas sužinotų apie slaptą dukterį. O jis reikalavo, kad 
būtų informuojamas apie viską. Net Chulijas Lusas laikė Letisiją 
gangsterio meiluže, o perduodamus vokus - atlygiu. Jis vis nesiry- 
žo paklausti dar vieno dalyko. Limuzinas sustojo prie prabangaus 

administracinio pastato, kurio viršutiniame aukšte buvo įsikūrusi 
nedidelė, bet prestižinė „Menson Berou“ teisininkų firma. 

— Senjore Berou, jeigu ją pripažins kalta, koks bus nuosprendis? 

- Žinia, šiandien sunku pasakyti. Priklauso nuo lengvinančių 
aplinkybių, jei tokių atsirastų; nuo mano gynybos; nuo teisėjo, 
kuris tą dieną teis. Bet bijau, jog dabartinėmis aplinkybėmis 
teismas norės skelbti parodomąjį nuosprendį. Atgrasantį kitus. 
Gal kokius dvidešimt metų federaliniame pataisos kalėjime. Ačiū 
Dievui, jos gimdytojai nedalyvaus posėdyje. 

Chulijas Lusas suvaitojo. Berou jo pagailo. 

- Aišku, padėtis iš esmės pasikeistų, jeigu ji taptų informatore. 
Mes tai vadiname kaltės prisipažinimu norint išvengti didesnės 
bausmės. Kovos su narkotikais valdyba daro šitokius sandorius, 
kad gautų informacijos, leidžiančios sugauti daug didesnę žuvį. 
Jeigu ji... 

- Ji negali, - vaitojo Lusas. - Ji nieko nežino. Tikrai nekalta. 

— Na, ką gi... Labai gaila. 

Lusas sakė tiesą. Tik jis žinojo, kuo užsiiminėja jaunosios mo- 
ters tėvas, ir tikrai nebūtų drįsęs jai to pasakyti. 


Gegužė nepastebimai perėjo į birželį. „Global Hawk Mišelė“ tyliai 
sklęsdamas sukinėjosi virš Karibų jūros rytinės ir pietinės sričių, 
visai kaip tikras sakalas šilto oro srovėse, ir be paliovos dairėsi 
grobio. Tai buvo nebe pirmas skrydis. 

2006 metų pavasarį pagal bendrą karinių oro pajėgų ir Kovos su 
narkotikais valdybos programą iš Floridos buvo paleistas „Global 
Hawk“. Ta programa truko neilgai ir buvo demonstracinė. Per 
trumpą laikotarpį „Hawk“ iš aukštybių pastebėjo šimtus vandens ir 
oro taikinių. To pakako įtikinti laivyno vadovybei, kad Jūrų erdvės 
priežiūros tarnybos laukia puiki ateitis, ir ji užsakė didelę partiją. 

Tačiau šį užsakovą domino Rusijos laivynas, Irano kanonie- 
rės, Šiaurės Korėjos šnipinėjimo laivai. O Kovos su narkotikais 

valdybai rūpėjo kokaino kontrabandininkai. Bėda ta, kad 2006 
metais „Hawk“ rodydavo tą, ką mato, bet likdavo neaišku, ką jis 
mato - nekaltą laivą ar narkotikų kurjerius. Chuano Korteso, 
auksarankio suvirintojo, dėka teisėsaugos organai turėjo „Lloyds“ 
registre esančių laivų sąrašą su pavadinimais ir tonažu. Beveik 
keturias dešimtis. 

Nevados valstijoje esančioje Kričo aviacijos bazėje vyrai ir 
moterys stebėjo „Mišelės“ ekrane pasirodančius vaizdus. Kas dvi 
trys dienos miniatiūriniai lėktuvo kompiuteriai užregistruodavo 
sutapimą - Džeremio Bišopo parūpintos denio schemos atitinka 
toli apačioje plaukiančio laivo denį. 

Kai tik „Mišelė“ patvirtindavo sutapimą, Kričo operatoriai 
pranešdavo į nušiurusį sandėlį Anakostijoje: 

- „Kobros“ projektui. Mes matome „Mariposą“. Laivas išplaukia 
iš Panamos kanalo į Karibus. 

Bišopas patvirtindavo gautą informaciją ir pažymėdavo kon- 
kretaus „Mariposos“ reiso detales. Krovinys į Baltimorę. Galbūt 
laivas jau paėmė kokainą Gvatemaloje arba jūroje. O gal dar 
nepaėmė. Jis gali gabenti kokainą tiesiai į Baltimorę arba nakties 
gūdumoje perkrauti į greitaeigį katerį kur nors tamsybės gau- 
biamoje Česapiko įlankoje. O gal šituo reisu „Mariposa“ visai 
negabena narkotikų. 

— Ar perspėti Baltimorės muitininkus? - klausinėdavo Bišo- 
pas. - Arba pakrančių apsaugą Merilande? 

= Dar ne, - pasigirsdavo atsakymas. 

Polas Devero nebuvo pratęs aiškinti pavaldiniams savo spren- 
dimų. Nebuvo pratęs dalytis savo logišku mąstymu. Jei pėdsekiai 
žengs tiesiai į slaptavietę ar net apsimes, kad juos atvedė šunys, 
po dviejų ar trijų sėkmingų „atsitiktinumų“ kartelis negalės ne- 
atkreipti į tai dėmesio. 

Jis neketino atiminėti krovinių ar perdavinėti jų kitiems kaip 
dovanėlės, kai kokainas jau pasiekia krantą. Ketino palikti dorotis 

su narkotikus importuojančiomis Amerikos ir Europos gaujomis 
vietos teisėtvarkos organams. Jo taikinys buvo „Brolija“, kuri gaus 
tiesioginį smūgį tiktai tuo atveju, jei krovinys bus atimtas jūroje 
pirmiau, negu bus perduotas ir pakeis savininką. 

Kaip ir seniai praėjusiomis dienomis, kai kovojo su KGB ir jo 
galvažudžiais, Devero, kaip įpratęs, kuo stropiausiai tyrinėjo savo 
priešininkus. Kobra įsisąmonino didžiojo Sunzi išmintį, išdėstytą 
Karo mene. Jis klausė kartojamo patarimo: „Tirkite savo priešą.“ 

Devero žinojo, kas vadovauja „Brolijai“, ir tyrė doną Diegą 
Estebaną, žemvaldį, džentelmeną, mokytą kataliką, filantropą, ko- 
kaino lordą ir žmogžudį. Suprato, kad turi vienintelį pranašumą, 
kuris nėra amžinas: jis žino apie Doną, bet Donas nieko nežino 
apie tykojantį Kobrą. 

Kitoje Pietų Amerikos pusėje, virš Brazilijos pakrantės, stra- 
tosferoje patruliavo „Global Hawk Sam“. Viskas, ką jis matė, buvo 
siunčiama į ekraną Nevadoje, o iš ten taip pat perduodama į 
kompiuterius Anakostijoje. Čia krovinių laivai plaukė rečiau. 
Prekių srautas dideliais laivais iš Pietų Amerikos tiesiai į Vakarų 
Afriką buvo kur kas mažesnis. Šiuos laivus fotografuodavo, nors 
iš aštuoniolikos kilometrų aukščio pavadinimų paprastai nepa- 
vykdavo įžiūrėti; jų nuotraukas lygindavo su duomenimis, kuriuos 
turėjo Jūros operacijų, susijusių su narkotikais, analitinis centras 
Lisabonoje, Jungtinių Tautų komitetas kovai su narkotikais ir nu- 
sikalstamumu Vienoje ir britų Sunkių ir organizuotų nusikaltimų 
tyrimo agentūros skyrius Ganos sostinėje Akroje. 

Buvo nustatyti penki sutapimai ir įvardyti penki laivai iš Kor- 
kad ateis laikas ir jiems. 

„Sam“ pastebėjo ir užfiksavo dar kai ką. Nuo Brazilijos krantų 
tiesiai į rytus arba į šiaurės rytus, į Afriką, skraidė lėktuvai. Rei- 
sinių skrydžių buvo nedaug ir jie nekėlė problemų, bet kiekvieno 
lėktuvo profilis buvo siunčiamas į Kričą, o iš ten į Anakostiją. 

Džeremis Bišopas greitai nustatydavo jų kategorijas ir sudarė 
bendrą vaizdą. 

Daugelis tų lėktuvų teoriškai nebūtų galėję nuskristi iki Afri- 
kos. Jie nebuvo projektuoti tokiam atstumui. Vadinasi, turėjo būti 
perdaryti. „Global Hawk Sam“ gavo naujų instrukcijų. Fernando 
de Noronjos aviacijos bazėje pasipildė degalų, vėl pakilo ir grįžo 
perprogramuotas stebėti mažesnius lėktuvus. 

Apdorodamas informaciją atbuline tvarka - tartum nuo dvira- 
čio ratlankio per stipinus iki įvorės - „Sam“ nustatė, kad beveik visi 
šie lėktuvai pakyla iš didžiulės hasjendos žemyno gilumoje, netoli 
Fortalezos miesto. Brazilijos žemėlapiai iš kosmoso, nuotraukos, 
atsiųstos „Sam, ir subtiliai išgauti duomenys iš Beleno geodezijos 
tarnybos padėjo surasti tą rančą. Ji vadinosi Boavista. 


Amerikiečiai atvyko pirmi, nes jų laukė ilgiausias plaukiojimas. 
Dvylika vyrų birželio viduryje atskrido į Goa tarptautinį oro uos- 
tą, apsimetę turistais. Jei koks nors tyrėjas būtų giliau pasirausęs 
jų bagaže (ko neatsitiko), būtų aptikęs, kad, keistai susiklosčius 
aplinkybėms, visi dvylika yra prekybos laivyno jūreiviai. Iš tik- 
rųjų tai ta pati JAV karo laivyno komanda, kuri atplukdė grūdų 
transportavimo laivą, dabar tapusį „Chesapeake“. Makgregoro 
pasamdytas mikroautobusas pajūriu nuvežė juos į Kapurų laivų | 
statyklą. 

„Chesapeake“ laukė jų. Laivų statykloje nebuvo bendrabučio, 
todėl atvykėliai iš karto sulipo į laivą išsimiegoti po ilgo skrydžio. 
Kitą rytą jie pradėjo pažindintis su laivu. Intensyvi programa buvo 
sudaryta dviem dienoms. 

Naujasis laivo vadas buvo komandoras, o pirmasis padėjėjas - 
laipsniu žemesnis karininkas. Komandoje buvo du leitenantai, o 
likusieji aštuoni - nuo viršilos žemyn. Kiekvienam specialistui 
buvo paskirta atskira karalystė: tiltelis, mašinų skyrius, kambuzas, 
radijo kajutė, denis ir triumų dangčiai. 


166 


Nusileidę į penkis didelius triumus grūdams, jūreiviai apstul- 
bo. Tai buvo tikros specialiosios paskirties pajėgų kareivinės, be 
iliuminatorių ir kitų natūralaus apšvietimo šaltinių, todėl ne- 
pastebimos iš išorės. Jūreiviams paaiškino, kad jūroje jiems bus 
draudžiama išeiti iš savo būsto. „Ruoniai patys gaminsis maistą 
ir viskuo rūpinsis. 

Įgulai teks visą laiką būti normaliose kajutėse, erdvesnėse ir 
patogesnėse negu, pavyzdžiui, eskadriniame minininke. 

Laive buvo dvivietė kajutė svečiams, jos paskirtis nežinoma. Jei- 
gu „ruonių“ karininkai norės pasitarti su tilteliu, jie turės nusileisti 
po deniu, pereiti pro ketverias sandarias vandens nepraleidžian- 
čias duris tarp triumų, tada trapu pakilti į dienos šviesą. 

Jūreiviams nepaaiškino, nes jiems nereikėjo žinoti, bent kol kas, 
kodėl patalpa arčiausiai pirmagalio buvo savotiškas kalėjimas, 
laukiantis kalinių. Bet jiems kelis kartus rodė, kaip pakelti dviejų 
iš penkių triumų dangčius, kad iškiltų triumų turinys. Per būsi- 
mą ilgą reisą jie turės nuolat kartoti pratybas; iš dalies tam, kad 
greičiau eitų valandos, iš dalies tam, kad įgustų tą daryti žaibiškai, 
kad ir iš miego prikelti. 

Trečią dieną Makgregoras, kurio įdegis priminė pergamentą, 
išlydėjo laivą į jūrą. Jis stovėjo ant toliausiai į jūrą išsikišusio bang- 
laužio ir, žiūrėdamas, kaip „Chesapeake“ slenka pro šalį, pakėlė 
stiklinę gintarinio gėrimo. Makgregoras įprato gyventi kaitros, 
maliarijos, prakaito ir dvoko aplinkoje, bet tik su sąlyga, kad po 
ranka visada būtų butelis ar du stipraus gėrimo iš gimtųjų salų, 
Hebridų. Trumpiausias kelias į paskyrimo vietą būtų buvęs per 
Arabijos jūrą ir Sueco kanalą. Siekiant išvengti nepageidaujamo 
susitikimo su Somalio piratais, gresiančiais laivininkystei So- 
malio pusiasalio rajone, taip pat ir dėl to, kad turėjo laiko, buvo 
nuspręsta pasukti į pietvakarius, link Gerosios Vilties kyšulio, 
tada plaukti į šiaurės vakarus, į susitikimo vietą atviroje jūroje 
prie Puerto Riko. 

Po trijų dienų atvyko britai priimti „Balmoral“. Jų buvo ketu- 
riolika, visi iš Karališkojo karo laivyno. Makgregoro vadovaujami, 
jie taip pat įvykdė dviejų dienų susipažinimo programą. Kadangi 
JAV laivyne galioja sausasis įstatymas, amerikiečiai iš oro uosto 
neatsivežė neapmokestintų svaigalų. Admirolo Nelsono palikuo- 
nys neturėjo tokių apribojimų ir iš karto pelnė Makgregoro palan- 
kumą, atsigabenę keliolika butelių jo pamėgto viskio iš Ailos. 

Kai tik buvo pasirengta, „Balmoral“ taip pat išplaukė į jūrą. Jo 
kelias į susitikimo vietą buvo trumpesnis: aplink Gerosios Vilties 
kyšulį ir į šiaurės vakarus iki Dangun Žengimo salos, kur atviroje 
jūroje susitiks su Karališkojo pagalbinio laivyno laivu, gabenančiu 
specialiojo jūrų desanto karius ir operacijai reikalingą krovinį. 

Kai „Balmoral“ išnyko horizonte, Makgregoras sutvarkė likusią 
mantą. Užsieniečiai specialistai, perdirbę laivus ir atlikę vidaus 
apdailą, seniai išvažiavo, o gyvenamuosius autofurgonus susigrą- 
žino juos nuomojusi firma. Senasis škotas gyveno paskutiniame 
iš jų, laikydamasis viskio ir chinino dietos. Broliai Kapurai, laivų 
statyklos savininkai, gavo pervedimą iš banko sąskaitos, kurios 
kilmės nebuvo galima atsekti, ir nustojo domėjęsi dviem grūdų 
transportavimo laivais, perdirbtais į nardymo centrus. Statykla 
grįžo į įprastinį režimą: darbininkai vėl pjaustė laivus, pilnus 
nuodingų chemikalų ir asbesto dulkių. 


Kolin Kek gūžėsi ant „Buccaneer“ sparno, slėpdama veidą nuo 
šalčio. Atviros Linkolnšyro lygumos net birželį nelepina šiluma. 
Kolin atėjo atsisveikinti su brazilu, kurį spėjo pamėgti. 

Šalia jos, naikintuvo-bombonešio kabinoje, sėdėjo majoras 
Žoaunas Mendoza ir paskutinį kartą prieš startą tikrino lėktuvą. 
Užpakalinė sėdynė, kurioje per treniruotes sėdėdavo Kek, jau 
buvo išimta. Vietoje jos atsirado dar vienas papildomas degalų 
bakas, taip pat ryšio įrenginys, prijungtas prie piloto šalmo. Už 
jų tuščia eiga negarsiai dūzgė du „Spey“ varikliai. 

Laukti nebebuvo prasmės, tad ji pasilenkė į kabiną ir pakštelėjo 
Mendozai į skruostą. 

- Sėkmės danguje, Žoaunai! - riktelėjo. 

Jis matė, kaip juda Kek lūpos, ir suvokė, ką ji pasakė. Nusišyp- 
sojo jai ir pakėlė dešinę ranką su stačiu nykščiu. Staugiant vėjui, 
riaumojant varikliams už nugaros ir prabilus dispečeriui ausinėse, 
jis negalėjo jos girdėti. 

Komandorė Kek nučiuožė sparnu ir nušoko žemėn. Pleksi- 
glazinis kabinos viršus nuslinko į priekį ir užsidarė; pilotas liko 
savame pasaulėlyje su šturvalu, sklendėmis, instrumentais, taikik- 
liu, degalų lygio rodikliais ir taktine aviacijos navigacine sistema 
TACAN. 

Mendoza gavo leidimą startuoti, išvažiavo į kilimo taką, vėl 
sustojo, patikrino stabdžius, išjungė juos ir nudūmė. Po kelių se- 
kundžių žemės tarnyba, furgonu atvažiavusi prie tako jo išlydėti, 
matė, kaip turboreaktyviniai dvyniai „Spey“ kiekvienas 98 kilo- 
niutonų varomąja jėga išsviedė „Buccaneer“ į dangų, ir stebėjo, 
kaip jis pasuko į pietus. 

Perdirbus lėktuvą buvo nuspręsta, kad majoras Mendoza par- 
skris į Atlanto vidurį kitu maršrutu. Portugalijai priklausančiose 
Azorų salose, Lažese, yra JAV karo aviacijos bazė, ten dislokuota 
64-oji eskadrilė. Už nematomų stygų timptelėtas Pentagonas 
sutiko papildyti degalų atsargas „muziejiniam eksponatui“, neva 
grįžtančiam į Pietų Afriką. 1 395 jūrmylių skrydžio etapas ne 
problema. 

Vis dėlto Mendoza nusprendė nakvoti Lažeso karininkų klube, 
kad švintant išskristų į Fogą. Nenorėjo pirmą kartą tupdyti lėktu- 
vo naktį nežinomoje vietoje, kuri taps laikinais namais. Pakilo į 
dangų su pirmais saulės spinduliais antram skrydžio etapui, 1 439 
jūrmylėms iki Fogo, gerokai mažiau nei 2 000 jūrmylių limitas. 

Dangus virš Žaliojo Kyšulio buvo giedras. Leisdamasis iš krei- 
serinio vienuolikos kilometrų aukščio, Mendoza aiškiai matė visą 

salyną. Iš trijų kilometrų keleto greitaeigių katerių sukeltos gožos 
jūroje atrodė lyg baltos plunksnelės mėlyname vandens paviršiu- 
je. Salyno pietiniame pakraštyje, į vakarus nuo Santjago salos, 
pietvakarinio šlaito nusitęsusį oro uosto kilimo ir tūpimo taką. 

Leisdamasis dar žemiau, Mendoza padarė platų posūkį virš 
vandenyno, palikdamas ugnikalnį kairėje. Žinojo ryšio dažnį 
ir šaukinį, taip pat tai, jog kalbėtis reikės ne portugališkai, bet 
angliškai. Jis - „Piligrimas“, o Fogo skrydžių valdymo centras - 
„Progresas“. Paspaudęs ryšio mygtuką, Mendoza prabilo: 

'- Čia „Piligrimas“, čia „Piligrimas“, „Progrese“, ar girdite mane? 

Išgirdo atsiliepiant pažįstamą balsą. Vienas iš šešių skempto- 
niečių, aptarnausiančių jį žemėje. Anglo balsas, šiaurinių gra- 
fysčių akcentas. Fogo oro uosto skrydžių valdymo centre šalia 
vietinio dispečerio, kontroliuojančio komercinius skrydžius, 
sėdėjo jo draugas. 

— „Piligrime“, puikiai girdžiu. 

Ankštoje dispečerinėje entuziastas iš Skemptono, dar vienas 
išėjęs į pensiją specialistas, Kelo Deksterio pasamdytas už Kobros 
pinigus, žvilgtelėjo pro veidrodinio stiklo langą ir aiškiai pamatė 
„Buccaneer“, pasisukantį virš jūros. Jis davė nurodymus leistis: . 
pasakė tūpimo tako kryptį ir vėjo stiprumą bei kryptį. 

Trijų šimtų metrų aukštyje Mendoza išleido važiuoklę ir pa- 
keitė skydelių padėtį, mažino aukštį ir greitį. Puikaus matomu- 
mo sąlygomis nereikėjo naudotis technologija; jis leidosi, kaip 
buvo pratęs. Likus trims kilometrams išlygino lėktuvą. Putojantis 
pakrantės ruožas šmėkštelėjo po juo, važiuoklė dunkstelėjo ant 
betono prie pat slenksčio žymos ir spaudžiant stabdžius lėktuvas 
švelniai sustojo ant tako, perpus trumpesnio negu Skemptone. 
Jokių problemų - lėktuvas buvo lengvas, sudeginęs daug degalų 
ir be ginkluotės. 

Kai jis sustojo likus dviem šimtams metrų iki tako pabaigos, 
priešpriešiais atvažiavo pikapas ir žmogus nuo užpakalinės sėdy- 
nės pamojo sekti paskui jį. Lėktuvas nuriedėjo pro terminalą prie 
skraidymo mokyklos komplekso ir pagaliau išjungė variklius. 

Lėktuvą apspito penketas skemptoniečių. Džiugiais šūksniais 
pasitiko iš kabinos nusileidžiantį Mendozą. Nuomotu motoroleriu 
iš skrydžių valdymo centro atskubėjo šeštasis. Visi jie atskrido 
prieš dvi dienas britų „C-130 Hercules“. Transportinis lėktu- 
vas taip pat atgabeno reaktyvinius kilimo greitintuvus, viską, ko 
gali prireikti „Buccaneer“ naujam vaidmeniui, ir, svarbiausia, 
šaudmenų „Aden“ patrankėlėms. Tie šeši skemptoniečiai buvo 
mechanikas, šaltkalvis, ginklininkas („santechnikas“), aviacinės 
elektronikos specialistas, radijo technikas ir skrydžių dispečeris, 
kuris tik ką vadovavo Mendozos nusileidimui. Dabar jie užsitikri- 
no daug solidesnes pensijas, negu gaudavo prieš pusmetį. 

Daugumą būsimų operacijų teks vykdyti tamsoje, bus sudėtin- 
giau kilti ir leistis, bet jie turėjo dar dvi savaites laiko treniruotis. 
Pirmiausia būriu nulydėjo Mendozą į jam paruoštą kambarį, kur 
jau buvo nunešti daiktai. Paskui Mendoza nuėjo į valgyklą susipa- 
žinti su kolegomis brazilais instruktoriais ir portugališkai kalban- 
čiais kursantais. Naujasis mokyklos viršininkas ir jo „muziejinis 
eksponatas ' atvyko į paskirties vietą. Po keturias savaites trukusių 
teorijos pamokų ir supažindinimo su lėktuvu vaikinai nekantrau- 
dami laukė pirmųjų skrydžių su instruktoriumi ryt rytą. 

Palyginti su paprastučiais mažais „Tucano“ mokomaisiais lėk- 
tuvais, buvęs laivų naikintojas atrodė galiūnas. Bet jį netrukus 
nutempė į angarą plieninėmis durimis, toliau nuo pašalinių akių. 
Vakare pripildė degalų bakus, pritaikė reaktyvinius greitintuvus, 
užtaisė patrankėlę. Pirmas naktinis skrydis turės įvykti trečią 
naktį. Tą vakarą negausūs keleiviai, skubėję iš Santjago reisinio 
lėktuvo į keleivių terminalą, nieko nepastebėjo. 


171 


Kiek vėliau iš Vašingtono paskambino Kelas Deksteris ir trum- 
pai pakalbėjo su majoru Mendoza. Atsakydamas į savaime su- 
prantamą klausimą, jis paprašė kantrybės. Ilgai laukti nereikės. 


Chulijas Lusas stengėsi elgtis normaliai. Jis prisiekė Robertui Kar- 
denasui saugoti paslaptį, bet siaubą kėlė mintis, kad apgaudinėja 
doną Diegą - netgi savo tylėjimu. Mirtinai bijojo abiejų. 

Kas dvi savaites vėl skraidė į Madridą, lyg nieko nebūtų nutikę. 
Per pirmąjį vizitą po apsilankymo Niujorke ir dar vienos nykios 
valandos atsiskaitant Kardenasui jį vėl nepastebimai sekė. Nei jis 
pats, nei „Villa Real“ viešbučio aukščiausio lygio vadovybė nenu- 
jautė, kad įprastame jo numeryje du FTB agentai, vadovaujami 
Kelo Deksterio, įrengė pasiklausymo aparatūrą. Kiekvieną Luso 
garsą girdėdavo kitas viešbučio gyventojas, įkurdintas dviem 
aukštais aukščiau. 

Tas žmogus kantriai sėdėjo su „konservų dėžutėmis“ ant ausų, 
mintyse šlovindamas buvusį „tunelių žiurkę“, kuris apgyvendino 
jį patogiame numeryje, o ne liepė budėti įprastiniame ankštame 
mikroautobuse su prasta kava ir „be patogumų“. Kai objektas 
išvažiuodavo į banką, vakarieniaudavo ar pusryčiaudavo, jis ga- 
lėdavo pailsėti prie televizoriaus ar atsinešęs iš laikraščių lentynos 
vestibiulyje International Herald Tribune paskaityti šmaikščias 
istorijas. Bet šįryt, kai objektas rengėsi grįžti į oro uostą, jis įdėmiai 
klausėsi, kairėje rankoje laikydamas mobilųjį telefoną. 

Advokato asmeninis gydytojas tikriausiai perprato pusamžį 
pacientą varginančią problemą. Nuolatiniai skrydžiai per Atlantą 
sutrikdė virškinimo sistemą. Jam teko visur nešiotis buteliuką 
figų sirupo. Tai buvo nustatyta apieškant Luso numerį, kol jis 
lankėsi banke. 

Užsakęs „Earl Grey“ arbatinuką, Lusas, kaip visada, nuėjo į 
marmuru apdailintą vonios kambarį, o iš ten - į tualetą. Kantriai 
laukė, kol pavyks natūraliai išsituštinti, apsilankymas tualete 

trukdavo iki dešimties minučių. Tuo metu, užsidaręs duris, jis 
negalėjo girdėti, kas dedasi miegamajame. Kaip tik tada seklys 
ir paskambino. 

Aprašomą rytmetį į numerį tyliai įėjo du žmonės. Durų kodas 
būdavo keičiamas atvykstant naujam svečiui, bet spynų specia- 
listui, kurį vėl atsivedė Kelas Deksteris, tai nebuvo kliūtis. Ilgi 
kilimo plaukai visiškai sugėrė žingsnių garsą. Deksteris nuėjo per 
kambarį prie seifo, ant kurio gulėjo lagaminėlis. Jis tikėjosi, kad 
užrakto skaičių kombinacija nepakeista, ir neapsiriko. Lusas, kaip 
ir anksčiau, užrakindavo lagaminėlį Teisininkų asociacijos nario 
bilieto numerio pirmaisiais skaitmenimis. Per kelias sekundes 
Deksteris pakėlė antvožą, šį tą įdėjo ir uždarė lagaminėlį. Pasuko 
skaičius ta pačia tvarka, kokia rado. Ir išėjo. Už vonios kambario 
durų senjoras Chulijas Lusas vis dar sėdėjo ir stenėjo. 

Gal jis būtų atvykęs į Barachaso pirmos klasės keleivių išvy- 
kimo salę neatidaręs lagaminėlio, jei būtų laikęs bilietą vidinėje 
švarko kišenėje. Tačiau buvo įkišęs jį kartu su pinigine į skyrių 
lagaminėlio antvože. Kai budintis administratorius išspausdino 
sąskaitą, Lusas atidarė lagaminėlį išimti bilieto. 

Skambutis iš Kolumbijos užsienio reikalų ministerijos prieš 
dešimtį dienų sukėlė šoką, tačiau šį kartą tai buvo tikra katastrofa. 
Lusui pasidarė taip silpna, kad pagalvojo, ar tik jam neprasideda 
infarktas. Nekreipdamas dėmesio į išspausdintą sąskaitą, jis su- 
smuko į fotelį su lagaminėliu ant kelių, beprasmiškai spoksodamas 
į grindis. Pasiuntinys turėjo tris kartus priminti, kad prie įėjimo 
laukia limuzinas. Pagaliau Lusas svyruodamas nusileido laiptais ir 
sėdo į automobilį. Pradėjus važiuoti atsisuko pažvelgti atgal. Ar jį 
seka? Ar jį išlaipins, nusitemps į kamerą ir tardys kankindami? 

O iš tikrųjų Lusas dar niekada nebuvo taip saugomas. Jį ne- 
pastebimai sekė nuo pat atvykimo ir dabar taip pat nepastebimai 
lydėjo į oro uostą. Kai limuzinas pervažiavo priemiesčius, Lusas 
vėl atidarė lagaminėlį, slapta tikėdamasis, kad bus patyręs optinę 

iliuziją. Deja, tai buvo ne iliuzija. Jis gulėjo čia pat, pačiame viršu- 
je. Kreminis storo popieriaus vokas. Adresuotas tiesiog „Tėčiui“. 


Britų įgulos valdomas „Balmoral“ už aštuonių dešimčių kilometrų 
nuo Dangun Žengimo salos susitiko su Karališkojo pagalbinio 
laivyno laivu. Kaip ir daugelis senųjų pagalbinių laivų, jis gavo 
vieno iš Apskritojo stalo riterių vardą - „Sir Gawain“. Buvo be- 
baigiąs ilgametę atsargų papildytojo jūroje tarnybą. 

Toli nuo smalsių pašalinių akių laivai sustojo bortu prie borto, 
į „Balmoral“ buvo perkelti kroviniai ir perlipo specialiojo jūrų 
desanto vyrai. 

"Specialiojo jūrų desanto dalinys dislokuotas labai atkampiai 
Dorseto grafystės pajūryje. Jis daug mažesnis už JAV karo laivyno 
„ruonius“. Dalinyje retai kada jų daugiau kaip du šimtai: Nors 
devyniasdešimt procentų atrinkta iš karališkųjų jūrų pėstininkų, 
jie, kaip ir amerikiečiai „pusbroliai“, veikia sausumoje, jūroje ir 
ore. Kaunasi kalnuose, dykumose, džiunglėse, upėse ir atvirame 
vandenyne. Ir čia jų buvo tik šešiolika. 

Vadovavo majoras Benas Pikeringas, veteranas, ištarnavęs dau- 
giau kaip dvidešimt metų. Jis buvo vienas iš nedaugelio mačiusiųjų 
belaisvių talibų žudynes 1991 metų žiemą. Juos masiškai žudė 
Šiaurės Atlanto sąjungos kariai Kalaji Džangio forte, šiaurės Af- 
ganistane. Tada jis buvo jaunutis. Drauge su kitais gulėjo ant forto 
belaisvius malšindami Talibano sukilimą. 

Vieną iš dviejų ten buvusių CŽV operatyvininkų, Džonį (Mai- 
ką) Spaną, belaisviai talibai užmušė, o jo kolegą Deivį Taisoną 
pagrobė. Benas Pikeringas su dviem kitais puolė į tą pragarą, 
nukovė tris talibus, saugančius amerikietį, ir jį išvadavo. 

Vėliau majoras Pikeringas tarnavo Irake, Afganistane (dar kar- 
tą) ir Siera Leonėje. Jis įgijo ir didelę patirtį sulaikydamas nele- 
galius krovinius jūroje, bet jam neteko vadovauti kovinei grupei, 

tykojančiai specialiame laive-spąstuose. Šituo niekas neužsiimi- 
nėjo nuo Antrojo pasaulinio karo laikų. 

Kai Kelas Deksteris, apsimetęs Pentagono darbuotoju, speci- 
aliojo jūrų desanto bazėje išaiškino užduotį, majoras Pikeringas 
ilgai tarėsi su bazės viršininku ir ginklų specialistais, kokios gink- 
luotės jiems prireiks. 

Kontrabandininkams jūroje sulaikyti jis pasirinko dvi 8,5 metro 
ilgio pripučiamąsias valtis standžiu korpusu, be to, „arktinės“ 
modifikacijos. Kiekvienoje tilptų po aštuonis žmones, sėdinčius 
poromis vadui ir vairininkui už nugaros. Antra tokia valtimi į 
sulaikytą kokaino laivą plauktų du ekspertai iš „sendaikčių su- 
rinkimo komandos“ (Jos Karališkosios Didenybės muitinės) ir du 
šunys, išmokyti ieškoti narkotikų. Ji sektų įkandin atakuojančios 
valties šiek tiek lėčiau, kad neišgąsdintų šunų. 

Muitininkai sugeba atrasti slėptuves, prasiskverbti į triumų 
užkampius, kur slepiami nelegalūs kroviniai. Paieškos šunys, 
kokerspanieliai, išmokyti ne tiktai užuosti kokaino hidrochloridą 
per kelis įpakavimo sluoksnius, bet ir pajusti pasikeitusį oro kva- 
pą. Triume, kuris buvo neseniai atidarytas, kvapai ne tokie kaip 
tame, kurio neatidarinėjo mėnesiais. 

Majoras Pikeringas stovėjo šalia kapitono ant „Balmoral' tilte- 
lio atviro sparno ir stebėjo, kaip jo pripučiamąsias valtis atsargiai 
nuleidžia ant denio. Ten jas paima laivo strėlinis krovinis kranas 
ir deda į triumą. 

Iš keturių dalinio būrių majorui skyrė M būrį, dalyvaujantį 
antiteroristiniuose veiksmuose jūroje. Tie vyrai dabar išlipo 
ant denio įkandin pripučiamųjų valčių, paskui imtasi krauti 
jų „turtą“. 

Jo buvo daug: šturmo karabinai, modifikacijos snaiperiams, 
pistoletai, nardymo įranga, neperšlampama šilta apranga, abor- 
dažiniai kabliai, sudedamosios kopėčios ir tona šaudmenų. Ir du 
amerikiečiai, kurie palaikys ryšį su Vašingtonu. 

Pagalbinį personalą sudarė ginklininkai ir technikai pripučia- 
mosioms valtims prižiūrėti, taip pat du sraigtasparnio pilotai iš 
sausumos kariuomenės aviacijos korpuso su prižiūrinčiais in- 
žinieriais. Visų jų rūpestis buvo mažas sraigtasparnis, iškrautas 
paskiausiai. Amerikiečių „Little Bird“. 

Lakūnai britai būtų pasirinkę „Sea King“ ar bent „Lynx“, bet viską 
lėmė triumo apimtys. Didesnio sraigtasparnio su išskleistu varomuo- 
ju sraigtu negalėtų iškelti iš angaro po deniu. O „Boeing“ gamybos 
„Little Bird“ su vos aštuonių metrų spindulio varomuoju sraigtu 
galima iškelti per dvylikos metrų skersmens pagrindinį liuką. 

Nebuvo galimybės perkelti sumontuoto sraigtasparnio per ban- 
guojančio vandens tarpą, skiriantį du laivus. Nuėmus brezentinius 
apdangalus, po kuriais „Little Bird“ atkeliavo iki Dangun Žengimo 
salos, jis pakilo į orą nuo „Sir Gawain“ pirmagalio aikštelės, apsu- 
ko du ratus ir nutūpė ant uždaryto „Balmoral“ pirmagalio liuko. 
Kai abu rotoriai, pagrindinis ir uodegos, nustojo suktis, strėlinis 
krovinis kranas pakėlė miniatiūrinį sraigtasparnį ir atsargiai nu- 
leido į praplatintą triumą, kur jį pritvirtino. 

Viską perkėlus ir vėl pripildžius „Balmoral“ degalų cisternas, 
laivai išsiskyrė. „Sir Gawain“ grįš šiaurėn, į Europą, o mirtinai 
pavojingas laivas-spąstai išplauks patruliuoti įšiauriau Žaliojo 
Kyšulio, į Atlanto platybes tarp Brazilijos ir lanku išsidėsčiusių . 
problemiškų valstybių Vakarų Afrikos pajūryje. 

Kobra padalijo Atlantą į dvi dalis linija, einančia į šiaurę ir 
šiaurės rytus nuo Tobago, iš Antilų labiausiai nutolusio į rytus, iki 
Islandijos. Pagal kokaino srautus vandenis į vakarus nuo tos linijos 
pavadino JAV taikinių zona. Į rytus nuo linijos atsirado Europos 
taikinių zona. „Balmoral“ budės Atlante. „Chesapeake“, plaukian- 
tis susitikti su savuoju aprūpinimo laivu, budės Karibuose. 


Robertas Kardenasas ilgai ir įdėmiai žiūrėjo į laišką. Perskaitė jį 
gal jau dešimtį kartų. Kampe drebėjo Chulijas Lusas. 

— Tai nuo to niekšo, de Vegos? - nervingai paklausė jis. Jau 
pradėjo rimtai dvejoti, ar iš to kambario beišeis gyvas. 

- Čia jokio ryšio su de Vega. 

Laiškas bent jau išaiškino, kas atsitiko jo dukteriai. Nors ne- 
tiesiogiai. De Vegai nebus keršijama. Nes jokio de Vegos nėra. 
Ir nebuvo. Kaip nebuvo Barachaso oro uosto bagažo skyriaus 
darbuotojo, per klaidą įkišusio kokainą ne į tą lagaminą. Šito irgi 
nebuvo. Vienintelis tikras dalykas - dvidešimt metų Amerikos 
kalėjime jo Letisijai. Raštelis, įdėtas į tikslią kopiją vokų, kuriais 
jis pats siųsdavo laiškus, buvo trumpas: | 

„Manau, mums vertėtų pasikalbėti apie jūsų dukters likimą. 
Ateinantį sekmadienį, ketvirtą valandą po pietų, aš būsiu Karta- 
chenoje, „Santa Claros“ viešbutyje, numeryje, užsakytame Smito 
pavarde. Būsiu vienas ir neginkluotas. Lauksiu vieną valandą. 
Prašom atvykti.“ 

DEVINTAS SKYRIUS 


JAV karo laivyno „ruoniai“ sulipo į savąjį laivą-spąstus pusantro 
šimto kilometrų įšiauriau Puerto Riko. Pakrautas pagalbinis laivas 
atplaukė iš Ruzvelt Roudso, JAV bazės toje saloje. 

„Ruonių“ bent keturis kartus daugiau negu britų jūrų desan- 
tininkų. Specialiųjų operacijų jūroje dalinys - tai pustrečio tūks- 
tančio vyrų. Mažiau kaip tūkstantis emblema išskirtų operatyvi- 
ninkų, likusieji - pagalbinis personalas. 

Tie, kam suteikta karštai trokštama garbė gauti „ruonių“ triša- 
kio emblemą, suskirstyti į aštuonias komandas, kiekvienoje trys 
kuopos po keturiasdešimt vyrų. Dvidešimties vyrų būriui buvo 
įsakyta apsigyventi „Chesapeake . Jie atvyko iš antrosios „ruonių“ 
komandos, dislokuotos Jungtinių Valstijų rytiniame pajūryje, Litl 
Krike, Virdžinija Biče. 

Būriui vadovavo komandoras leitenantas Keisis Diksonas, vetera- 
nas kaip ir jo kolega britas Atlante. Vos tapęs leitenantu jis dalyvavo 
„Anakondos“ operacijoje. Tuo metu, kai specialiojo jūrų desanto 
karys Kalaji Džangyje matė belaisvių žudynes, leitenantas Diksonas 
Tora Boros kalnuose persekiojo „Al Kaidą,, ir atsitiko nelaimė. 

Diksonas vadovavo vienai iš grupių, jai buvo įsakyta išsilaipinti 
aukštikalnės lygumoje. Ūmai „Chinook“ pateko į uraganinę ugnį. 
Šaudė kulkosvaidis, paslėptas tarp uolų. Kulkų varstomas didžiulis 

sraigtasparnis blaškėsi į šalis, o pilotas iš paskutiniųjų stengėsi jį 
suvaldyti. Vienas įgulos narys paslydo ant išsiliejusio stabdžių 
skysčio ir išvirto per atvirą užpakalinį liuką į ledinę tamsą. Jis 
pakibo ant gelbėjimo juostos. 

Greta sėdėjęs „ruonis“ viršila Neilas Robertsas, norėdamas jį 
pasiekti, iškrito pats. Nebuvo prisirišęs. Keisis Diksonas mėgino 
nutverti už brezentinio diržo, bet pritrūko kelių colių. Matė jį 
krintant ant uolų keliais metrais žemiau. 

Pilotas suvaldė sraigtasparnį bent tiek, kad paskristų penketą 
kilometrų tolyn nuo kulkosvaidžio ugnies. Bet viršila Robertsas 
liko vienas kalnuose, apsuptas dviejų dešimčių „Al Kaidos“ gal- 
važudžių. „Ruoniai“ garsėja tuo, kad niekada nepalieka mūšio 
lauke draugo - gyvo ar mirusio. Sulipę į kitą „Chinook“ Dikso- 
nas ir jo vyrai grįžo atgal, dar sustiprinę savo jėgas „žaliosiomis 
beretėmis“ ir britais komandosais. Apie tai, kas dėjosi vėliau, 
pasakoja legendas. 

Neilas Robertsas įjungė savąjį radijo švyturėlį pranešti drau- 
gams, kad gyvas. Jis taip pat suprato, kad kulkosvaidžio lizdas 
pasirengęs atmušti bandymą gelbėti iš dangaus. Rankinėmis 
granatomis sunaikino kulkosvaidžio tarnybą, bet atskleidė savo 
poziciją. „Al Kaida“ jį apsupo. Robertsas labai brangiai pardavė 
savo gyvybę, guldė priešus iki paskutinės kulkos ir mirė su kovos 
peiliu rankoje. 

Gelbėtojai sugrįžo per vėlai, bet „Al Kaida“ tebebuvo čia. Aš- 
tuonias valandas tęsėsi mūšis vyras prieš vyrą, šimtai džihadistų 
plūdo padėti toms šešioms dešimtims, kurios surengė pasalą 
sraigtasparniui. Šeši amerikiečiai žuvo, du „ruoniai“ buvo sunkiai 
sužeisti. Rytui išaušus jie suskaičiavo tris šimtus „Al Kaidos“ ko- 
votojų lavonų. Visi žuvę amerikiečiai, tarp jų ir Neilas Robertsas, 
buvo grąžinti į tėvynę. 

Keisis Diksonas nunešė draugo kūną į sanitarinį sraigtasparnį; 
kadangi pats buvo sužeistas į šlaunį, jį taip pat parskraidino į 

Jungtines Valstijas. Po savaitės jis dalyvavo gedulingoje ceremo- 
nijoje karinės bazės koplyčioje Litl Krike. Vėliau, kai pažvelgdavo 
į dantytą randą ant dešinės šlaunies, prisimindavo laukinę naktį 
Tora Boros kalnuose. 

Ir štai dabar, devyneriems metams praslinkus, šiltą vakarą 
stovėdamas ant denio į rytus nuo Terkso ir Kaikoso salų, jis 
stebėjo, kaip vyrai ir jų ginkluotė persikrausto iš plaukiojančios 
bazės į savo naujuosius namus, buvusį grūdų pervežimo laivą, 
tapusį „Chesapeake“. Aukštai danguje patruliuojantis EP-3 iš 
Ruzvelt Rouds bazės pranešė, kad jūroje tuščia. Nepageidaujamų 
akių nėra. 

"Atakai iš jūros Diksonas pasiėmė vieną didelę vienuolikos 
metrų ilgio pripučiamąją valtį standžiu korpusu. Įsodinus visą 
jo būrį, štilio metu ji galėtų skrosti vandenį keturiasdešimties 
mazgų, t. y. 74 kilometrų per valandą, greičiu. Jis taip pat turėjo 
dvi mažesnes pripučiamąsias kovines valtis „Zodiac“. Nesiekian- 
čios nė penkių metrų ilgio, jos gali išvystyti beveik tokį pat greitį; 
kiekvienoje patogiai įsitaisytų keturi ginkluoti kariai. 

Į „Chesapeake“ taip pat perlipo du laivų tikrinimo ekspertai 
iš JAV pakrančių apsaugos tarnybos, du muitinės kinologai, du 
ryšininkai iš Vyriausiojo štabo, o plaukiojančios bazės užpakalinės 
sraigtasparnių aikštelės kabinoje savo eilės laukė du karo laivyno . 
pilotai. „Ruoniams“ retai tekdavo matyti „Little Bird“, savo už- 
duotims tokių žaisliukų jie nenaudodavo. 

Jeigu jiems tekdavo vykdyti užduotį sraigtasparniais (o šitai ne- 
retai atsitikdavo), tai būdavo neseniai pasirodę „Boeing“ bendro- 
vės „Knight Hawk“. Bet su išskleistais rotoriais per „Chesapeake“ 
triumo angą galėjo būti nuleistas tiktai miniatiūrinis paukštelis. 

Perkraunamoje ginkluotėje taip pat buvo įprastiniai vokiečių 
gamybos „Heckler“ ir „Koch MP 5A" automatai, „ruonių“ pamėgti 
artimos kovos ginklai; akvalangai, apranga nardyti, šautuvai ke- 
turiems snaiperiams ir kalnas šaudmenų. 

Temstant virš jų budintis EP-3 pranešė, kad jūroje aplink juos 
vis dar tuščia. „Little Bird“ pakilo, apsuko ratus lyg suerzinta bitė 
ir nusileido ant „Chesapeake“ denio. Kai abu rotoriai nustojo 
sukęsi, strėlinis kranas kilstelėjo mažąjį sraigtasparnį ir nuleido 
į triumą. Denio dangčiai pasislinko savo bėgiais, užsivėrė virš 
triumų ir sandariai uždengė juos nuo lietaus ir bangų purslų. 

Laivai išsiskyrė, ir plaukiojanti bazė ištirpo migloje. Ant jos 
tiltelio kažkoks pokštininkas pamirksėjo signaliniu prožektoriu- 
mi, naudodamasis šimto metų senumo kodu. Jūrų kapitonas ant 
„Chesapeake“ tiltelio perskaitė: „Padėk Dieve.“ 

Visą naktį „Chesapeake“ plaukė tarp salų į patruliavimo ra- 
jonus - Karibų baseiną ir Meksikos įlanką. Jeigu kas nors būtų 
pasidomėjęs ir paieškojęs internete, būtų sužinojęs, jog tai visiškai 
legalus grūdų laivas, gabenantis kviečius iš Šv. Lauryno įlankos 
alkstančioms burnoms Pietų Amerikoje. 

Po deniu „ruoniai“ valė ir pertikrino ginklus, inžinieriai rengė 
kovai pripučiamąsias valtis ir sraigtasparnį, virėjai skubiai ruošė 
vakarienę, tuo pačiu metu kraudami produktus į lentynas ir šal- 
dytuvus, o ryšininkai nustatinėjo aparatūrą, kad galėtų dvidešimt 
keturias valandas per parą klausytis uždaro ir koduoto kanalo iš 
apšiurusio sandėlio Anakostijoje. 

Žinia, kurios jiems įsakyta laukti, galėjo pasigirsti po dešimties 
savaičių, dešimties dienų ar dešimties minučių. Tą akimirką jie 
turėjo būti pasirengę kovai. 


„Santa Clara“ yra prabangus viešbutis Kartachenos istorinio 
centro širdyje. Tame pastate kelis šimtus metų buvo moterų vie- 
nuolynas. Kelui Deksteriui viską smulkiai išaiškino Didžiosios 
Britanijos sunkių ir organizuotų nusikaltimų tyrimo agentūros 
atstovas, įsitaisęs dėstyti Karo laivyno akademijoje. Išstudija- 
vęs viešbučio planą, Deksteris nurodė užsakyti jam konkretų 
liukso numerį. 


181 


Paskirtą sekmadienį, tuoj po vidurdienio, jis apsigyveno vieš- 
butyje pono Smito pavarde. Puikiai suvokdamas, kodėl penketas 
raumeningų galvažudžių nesislapstydami sėdi be kokteilių vidaus 
kiemelyje arba domisi skelbimais vestibiulyje, jis užkandžiavo 
atrijuje tarp medžių. Iš lapijos atskrido tukanas, atsitūpė ant kėdės 
priešpriešiais ir spoksojo. Į jį. 

- Žinai, mielasis, man regis, tu čia daug saugesnis negu aš, - 
sumurmėjo ponas Smitas. Pavalgęs pasirašė čekį pagal savo kam- 
bario numerį ir liftu pakilo į viršutinį aukštą. Norėjo, kad „anie“ 
pamatytų, jog jis čia ir vienas. 

. Devero sunerimęs (kas retai pasitaiko) pasiūlė „paramą“ - 
dabar jam priskirtas „žaliąsias beretes“ iš Fort Klarko. Deksteris 
atsisakė. 

- Jie šaunūs vyrukai, - paaiškino, - bet nėra nematomi. Jeigu 
Kardenasas ką nors pastebės, jis nesirodys. Pagalvos, kad ketina- 
me nudėti arba pagrobti jį patį. 

Išlipęs iš lifto penktame, paskutiniame, aukšte ir žingsniuoda- 
mas iš abiejų pusių įstiklintu koridoriumi, Deksteris nusprendė, 
jog deramai pasinaudojo Sunzi patarimu. Tegu priešininkas tavęs 
neįvertina. 

Priėjęs prie kambario durų, koridoriaus gale pastebėjo vyriškį. 
su šluota ir kibiru. Nelabai subtilu. Kartachenoje grindis plauna 
moterys. Įžengė į vidų, žinodamas, kas jo laukia. Erdvus kam- 
barys, kondicionieriaus atvėsintas, plytelėmis išklotos grindys, 
tamsaus ąžuolo baldai ir plačios durys į terasą. 

Laikrodis rodė pusę keturių. 

Jis išjungė kondicionierių, atitraukė užuolaidas, atvėrė stiklines 
duris ir išėjo į balkoną. Virš jo plytėjo skaidri Kolumbijos vasaros 
dangaus žydrynė. Užpakalyje, už kokio metro virš galvos, stogla- 
takis ir ochros spalvos stogo kraštas. Priešakyje, penkiais aukštais 
žemiau, saulėje spindėjo baseinas. Šokdamas galva žemyn gal 

pataikytų į seklų pakraštį, bet greičiausiai ištikštų į plokštes. Tai 
visiškai nesiderino su jo planais. 

Sugrįžęs į kambarį, Deksteris pastatė krėslą su aukštu atlošu 
taip, kad balkono durys būtų greta ir gerai matytųsi kambario 
durys. Perėjo per kambarį, atidarė tas duris (kaip ir visos viešbučio 
durys, jos buvo su spyruoklėmis ir automatiškai užsitrenkdavo), 
paliko praviras per pusę centimetro ir vėl atsisėdo. Laukė įsmei- 
gęs akis į duris. Lygiai ketvirtą jos atsivėrė. Ant slenksčio stovėjo 
Robertas Kardenasas, gangsterių gangsteris ir daugelio mirčių 
kaltininkas. Tamsus siluetas žydro dangaus fone. 

- Senjore Kardenasai, prašom į vidų. Sėskitės. 

Niujorke įkalintos jaunos moters tėvas žengė žingsnį į prie- 
kį. Durys užsitrenkė, spragtelėjo bronzinis skląstis. Dabar iš 
lauko jas būtų galima atidaryti atitinkančia plastikine kortele 
arba taranu. 

Kardenasas priminė Deksteriui sunkųjį tanką su kojomis vie- 
toje vikšrų. Kresnas, solidus, atrodė nepajudinamas iš vietos, 
jeigu pats to nenorės. Turbūt jau peržengęs penktą dešimtį, bet 
raumeningas, iš veido panašus į actekų kraujo dievą. 

Kardenasui buvo pranešta, kad žmogus, Madride susekęs jo 
pasiuntinį ir įdavęs jam asmeninį laišką, atvyks vienas ir be gink- 
lo. Žinoma, gangsteris tuo nepatikėjo. Jo parankiniai nuo aušros 
krėtė viešbutį ir apylinkes. Pats už diržo turėjo devynių milimetrų 
„Glock“, o dešinėje kelnių klešnėje prie šlaunies prigludo aštrus 
kaip skustuvas peilis. Kardenasas apsidairė, ieškodamas spąstų, 
būrio tykojančių amerikiečių. 

Deksteris paliko atviras vonios kambario duris, bet Kardenasas 
vis tiek dirstelėjo į vidų. Ten nieko nebuvo. Dėbtelėjo į Deksterį 
tarsi ispaniškas bulius arenoje, kuris mato, kad jo priešininkas 
mažas ir silpnas, ir negali suvokti, kodėl tas be apsaugos. Deksteris 
mostelėjo į antrą krėslą ir prabilo ispaniškai. 

— Abu žinome, kad jėga kartais padeda pasiekti norimų rezul- 
tatų. Šitas atvejis ne toks. Pasikalbėkime. Prašom sėstis. 

Nenuleisdamas akių nuo amerikiečio, Kardenasas atsisėdo 
ant minkštos kėdės. Ginklas nugaros įlinkyje privertė jį šiek tiek 
palinkti į priekį. Deksteris to nepražiopsojo. 

— Tu laikai mano dukterį, - jis nebuvo pratęs gražbyliauti. 

- Jūsų dukterį laiko Niujorko teisėjai. 

— Tau būtų geriau, jeigu jai nieko neatsitiktų. 

Chulijas Lusas, vos neapsišlapindamas iš baimės, papasakojo 
jam, ką Bosmenas Berou sakė apie provincijos kalėjimus mo- 
terims. 

- Senjore, jai nieko blogo neatsitiks. Savaime aišku, ji sukrėsta, 
bet neskriaudžiama. Ji palikta Brukline, ten sąlygos geros. Sekama, 
kad nepakeltų rankos prieš save... 

Jis pakėlė ranką, kai Kardenasas riaumodamas norėjo pašokti 
nuo kėdės. 

- Bet juk tai tik atsargumo priemonė. Jai skirta atskira palata 
ligoninės flygelyje. Jai netenka maišytis su kitomis kalinėmis - taip 
sakant, su atmatomis. 

Žmogus, iškilęs iš lūšnynų padugnių iki vieno svarbiausių postų 
„Brolijoje“, kontroliuojančioje pasaulinę kokaino pramonę, ilgai 

- Tu kvailys, gringai. Čia mano miestas. Galiu daryti su tavimi, 
ką panorėsiu. Be vargo. Praleisi porą valandų su manimi ir mal- 
dausi, kad leisčiau kartą paskambinti. Mano duktė už tave. 

- Visai teisingai. Jūs galite tai padaryti, ir aš maldausiu. Visa 
bėda, kad žmonės kitame laido gale nesutiks. Jie gavo savus įsa- 
kymus. Jau jūs tai žinote, kas yra aklas paklusnumas. Aš tiktai 
pėstininkas. Mainų nebus. Viskas baigsis tuo, kad Letisija pateks 
į kalėjimą šiaurėje. 

Kardenasas nė nemirktelėdamas stebeilijo kupinomis neapy- 
kantos juodomis akimis, bet esmę suprato. 

Mintis, kad liesas žilas amerikietis ne pėstininkas, o pagrindinis 
žaidėjas, jam atrodė neįtikėtina. Jis pats už jokius pinigus nebūtų 
ėjęs į priešo teritoriją vienas ir be ginklo - kodėl jankis turėtų 
būti toks kvailas? Apie pagrobimą negali būti nė kalbos. Jo paties 
nepagrobs, o grobti amerikiečio nėra prasmės. 

Kardenasas prisiminė Berou žodžius, kuriuos persakė Lusas. 
Dvidešimt metų, parodomasis nuosprendis. Jokių lengvinančių 
aplinkybių. Viskas aišku ir akivaizdu, ir jokio Domingo de Vegos, 
kuris prisipažintų, kad tai buvo jo sumanymas. 

Kol Kardenasas galvojo, Kelas Deksteris pakėlė dešinę ranką 
pasikasyti krūtinės. Akimirką jo pirštai atsidūrė už švarko atla- 
po. Kardenasas palinko į priekį, pasirengęs išsitraukti paslėptą 
„Glock“. „Ponas Smitas“ atsiprašydamas šyptelėjo. 

— Moskitai, - paaiškino jis. - Niekaip nuo manęs neatstoja. 

Kardenaso tai nedomino. Jis lengviau atsikvėpė, kai amerikie- 
čio dešinė ranka išlindo iš užančio. Būtų mažiau atsipalaidavęs, 
jei būtų žinojęs, kad anas pirštų galiukais palietė jautrų plonyčio 
siųstuvėlio, prisegto prie vidinės kišenės, mygtuką „Vykdyti“. 

— Tai ko tau reikia, gringai? 

— Tai štai, - tarė Deksteris, nekreipdamas dėmesio į šiurkštų 
toną. - Jeigu nebus įsikišta, žmonės, kuriems atstovauju, negalės 
sustabdyti teismo mašinos Niujorke. Jos negalima papirkti ar pa- 
keisti, netrukus pasibaigs ir malonus elgesys su Letisija Brukline. 

- Ji nekalta. Tu tą žinai, ir aš žinau. Ar nori pinigų? Aš pada- 
rysiu tave turtingą visam gyvenimui. Ištrauk ją iš ten. Noriu ją 
susigrąžinti. 

- Suprantu. Bet, kaip sakiau, aš tik pėstininkas. Nors gal ir yra 
vienas būdas. 

- Sakyk. 

- Jeigu Kovos su narkotikais ir organizuotu nusikalstamumu 
agentūra Madride surastų korumpuotą bagažo skyriaus darbuo- 
toją, kuris liudininkams dalyvaujant prisipažintų, kad jau po 

įprastinės bagažo kontrolės čiupo pirmą pasitaikiusį lagaminą ir 
įkišo kokainą, kurį turėjo gauti jo bendrininkas Niujorke, tada 
jūsų teisininkas galėtų pareikalauti skubaus teismo posėdžio. Niu- 
jorko teisėjas neturėtų kito pasirinkimo, tik nutraukti bylą. Tęsti 
bylą reikštų, kad nepasikliaujame savo draugais ispanais kitapus 
Atlanto. Aš nuoširdžiai tikiu, jog tai vienintelė išeitis. 

Pasigirdo duslus gaudesys, tarsi žydrame danguje rinktųsi aud- 
ros debesys. 

- Tą... bagažo skyriaus darbuotoją. Ar galima jį surasti ir pri- 
versti prisipažinti? 

— Galima. Tai priklauso nuo jūsų, senjore Kardenasai. 

- Gaudesys vis garsėjo. Jame išsiskyrė ritmingi dunkst dunkst. 
Kardenasas pakartojo: 

— Tai ko gi tu nori, gringai? | 

- Manau, mes abu tą žinome. Jūs norite mainų? Gerai. Štai ką 
turėsite atiduoti už Letisiją. 

Jis atsikėlė, numetė ant kilimo vizitinę kortelę, išėjo pro balkono 
duris ir pasuko į kairę. Nuo viešbučio stogo nusileido gyvatiškai 
išsivyniojančios plieninės kopėtėlės, blaškomos rotorių vėjo. 

Puolęs prie aptvaro Deksteris pagalvojo: „Velniai rautų, aš jau 
per senas tokiems triukams“, - ir pašokęs įsikibo kopėtėlių skersi- 
nio. Rotoriams kaukiant pajuto, kad Kardenasas išbėgo į balkoną 
įkandin jo. Laukė kulkos į nugarą, bet jos nebuvo. Jei Kardenasas 
ir šovė, Deksteris to nebūtų išgirdęs. Jautė, kaip skersiniai įsirėžia į 
delnus; žmogus viršuje staigiai atsilošė, ir „Blackhawk“ lyg raketa 
šovė aukštyn. 

Po kelių sekundžių jie nusileido ant smėlėto kranto kitapus 
„Santa Claros“ sienų, dviem ar trims šunų vedžiotojams žiopsant; 
Deksteris šmurkštelėjo į pilotų kabiną ir „Blackhawk“ vėl pakilo. 
Po dvidešimties minučių jis jau buvo bazėje. 


Donas Diegas Estebanas didžiavosi vadovaujantis „Herman- 
dad“, pasauliniam kokaino karteliui, kaip vienai sėkmingiausių 

korporacijų planetoje. Jis netgi mėgavosi apsimetinėdamas, kad 
svarbiausius sprendimus priima direktorių taryba, o ne jis vie- 
nas, nors tai buvo akivaizdi netiesa. Kad ir sukeldamas didelių 
rūpesčių kolegoms, kuriems tekdavo dvi dienas išsisukinėti nuo 
juos sekančių pulkininko Dos Santoso agentų, jis reikalaudavo 
susirinkti kiekvieną metų ketvirtį. 

Buvo pratęs per asmeninius kurjerius pranešti, kurioje iš pen- 
kiolikos jam priklausančių hasjendų įvyks konklava; pageidauda- 
vo, kad kolegos atvyktų be „uodegų“. Pablo Eskobaro laikai, kai 
pusė policijos sėdėjo kartelio kišenėje, seniai praėjo. Pulkininkas 
Dos Santosas buvo nepaperkamas aršus pėdsekys; Donas dėl to jį 
ir gerbė, ir jo neapkentė. 

Vasaros susirinkimus jis visada sušaukdavo birželio pabaigoje. 
Šįsyk pakvietė šešis kolegas, be egzekutoriaus Pako Valdeso, Žvė- 
ries. Jį kviesdavo tik tada, kai kildavo vidinės drausmės klausimų. 
Šį kartą poreikio nebuvo. 

Donas pritariamai linkteldamas išklausė ataskaitą, kad valstie- 
čiai už tą patį atlygį pateikė daugiau produkcijos. Gamybos vado- 
vas Emilijas Sančesas užtikrino jį, kad galėtų dar padidinti pastos 
gamybą ir pirkimą, jeigu to prireiktų kitiems kartelio skyriams. 

Rodrigas Peresas galėjo užtikrinti Doną, kad po kelių sukre- 
čiančių egzekucijų tų, kurie manė apgausią kartelį, produkto 
vagysčių iki eksporto firmoje beveik nebeliko. Privati armija, 
surinkta daugiausia iš džiunglėse veikusios teroristų grupuotės 
FARC, darbavosi efektingai. 

Donas Diegas, vaidindamas vaišingą šeimininką, pats įpylė 
vyno jam į taurę. 

Chulijas Lusas, teisininkas ir bankininkas, visaip stengdamasis 
išvengti Roberto Kardenaso žvilgsnio, pranešė, jog dešimt bankų 
įvairiose pasaulio šalyse, padėdavę jam išplauti milijardus eurų ir 
dolerių, norėtų ir toliau bendradarbiauti; nė vienas iš jų nebuvo 
tikrintas ar bent įtariamas. 

Chosė Marija Largas pasakė dar geresnių žinių iš rinkodaros 
fronto. Apetitai dviejose svarbiausiose zonose - Jungtinėse Vals- 
tijose ir Europoje - išaugo iki nebūto lygio. Keturios dešimtys 
stambių ir smulkesnių grupuočių, kartelio klientų, pateikė dar 
didesnius užsakymus. Dvi didelės grupės Ispanijoje ir Britanijoje 
buvo išrautos su šaknimis, jų nariai nuteisti. Jų vietas nedelsdami 
užėmė godūs naujokai. Ateinančiais metais tikimasi rekordinės 
paklausos. Visi palinko į priekį, kai Largas ėmė berti faktus. Jam 
reikės mažiausiai trijų šimtų tonų gryno kokaino kiekvienam 
žemynui, saugiai pristatyto į pardavimo vietas. 

Dėmesio centre atsidūrė du žmonės, privalantys užtikrinti tą 
pristatymą. Gal buvo klaida viešai pažeminti Robertą Kardena- 
są, nes viską lėmė jo tarptautinis paperkamų valdininkų tinklas 
abiejų žemynų oro ir jūrų uostuose ir muitinės terminaluose. Bet 
Donas jo tiesiog nemėgo. Pagrindinį vaidmenį jis skyrė Alfredui 
Suaresui, nuo kurio priklausė Kolumbijos produkto pristatymas 
šiauriniams vartotojams. Šis pasipūtė tarsi povas, atvirai pataikau- 
damas Donui. 

- Po to, ką visi išgirdome, aš neabejoju, kad sugebėsime pri- 
statyti šešis šimtus tonų. Jeigu mūsų kolega Emilijas galės paga- 
minti aštuonis šimtus tonų, turėsime dvidešimt penkių procentų 
atsargą padengti nuostoliams dėl sulaikymo jūroje, konfiskavimo, 
vagysčių ar katastrofų. Šitokios procentinės dalies aš niekada nesu 
praradęs. Mes turime daugiau kaip šimtą okeaninių laivų, kuriems 
talkina daugiau kaip tūkstantis mažų. Kai kurie mums dirbantys 
didelio tonažo laivai priima krovinius jūroje ir perduoda dar ne- 
priplaukę kranto. Kiti pristato krovinį iš uosto į uostą, iš abiejų 
pusių talkinant valdininkams, kuriems moka čia esantis mūsų 
draugas Robertas. Kai kurie laivai gabena jūrinius konteinerius, 
šiuo metu naudojamus visame pasaulyje bet kokioms prekėms, 
tarp jų ir mūsų produktui. Kiti turi slėptuves, kurias įrengė išmo- 

ningas suvirintojas iš Kartachenos, miręs prieš kelis mėnesius. 
Negaliu prisiminti jo pavardės. 

— Kortesas, - sumurmėjo Kardenasas, pats kilęs iš to miesto. - 
Jo pavardė Kortesas. 

— Teisingai. Nors dabar tai nesvarbu. Pagaliau yra mažesni 
laivai, krovininiai laivai be nustatyto maršruto, žvejybos laivai, 
privačios jachtos. Talkindami vieni kitiems jie perveža ir iškrauna 
į krantą beveik šimtą tonų per metus. Pagaliau samdome dau- 
giau kaip penkiasdešimt pilotų, kurie nuskrenda, kur reikia, ir 
tupia arba išmeta krovinį. Kai kurie skraido į Meksiką, perduoda 
krovinius mūsų draugams meksikiečiams, o šie gabena juos per 
sieną į šiaurę. Kiti skrenda tiesiog į kurią nors iš milijonų įlankų 
ir upių deltų JAV pietinėje pakrantėje. Trečioji kategorija skraido 
per Atlantą į Vakarų Afriką. 

- Ar yra kas nors naujo, palyginti su praėjusiais metais? — 
paklausė donas Diegas. - Mus nuliūdino mūsų povandeninio 
laivyno likimas. Šitiek išlaidų, o viskas prarasta. 

Suaresas nurijo seiles. Jis prisiminė, kas nutiko jo pirmtakui, 
kuris per daug pasitikėjo povandeniniais laivais ir vienkartinių 
„mulų“ armija. Kolumbijos karo laivai susekė ir sunaikino po- 
vandeninius laivus; naujieji rentgeno aparatai abiejų svarbiausių 
žemynų oro uostuose daugiau negu du kartus sumažino skrandyje 
gabenamo kokaino kontrabandą. 

— Donai Diegai, šitokios taktikos jau atgyveno. Kaip žinote, 
vienas trumpam pasineriantis povandeninis laivas per karo lai- 
vyno operaciją buvo priverstas iškilti ir sulaikytas Ramiajame 
vandenyne prie Gvatemalos krantų. Praradome dvylika tonų. 
Aš taip pat sumažinau „mulų“ su kilogramo kroviniu skaičių. 
Daugiausia dėmesio šiandien skiriu laivams - po šimtą reisų į abu 
žemynus, vidutiniškai po tris tonas krovinio. Didžiai gerbiamas 
Donai, užtikrinu jus, kad galėsiu saugiai pristatyti po tris šim- 
tus tonų į kiekvieną žemyną, atmetus galimus prarasti dešimtį 

procentų dėl sulaikymo ir konfiskavimo ir penkis procentus dėl 
praradimo jūroje. O tai ne dvidešimt penki procentai, kuriuos 
nurašo Emilijas, jei numato aštuonis šimtus tonų produkto ir 
šešis šimtus tonų saugaus pristatymo. 

- Ar jūs tai garantuojate? - paklausė Donas. 

- Taip, donai Diegai, aš galėsiu tai įvykdyti. 

— Tada remsimės jūsų žodžiu, - sumurmėjo Donas. 

Kambaryje padvelkė lediniu šalčiu. Savo bravūra Alfredas Su- 
aresas užsinėrė kilpą. Donas nepakentė nevykėlių. Jis atsistojo 
šypsodamasis: 

- Mieli bičiuliai, kviečiu prie pietų stalo. 


Nedidelis putlus vokas neatrodė svarbus. Registruotą laišką paš- 
tas pristatė į vienkartinio pasinaudojimo konspiracinį butą. Jo 
adresas buvo kortelėje, kurią Kelas Deksteris numetė ant grindų 
viešbučio kambaryje. Viduje buvo atmintukas. Deksteris nusinešė 
jį pas DžŽeremį Bišopą. 

- Kas čia parašyta? - paklausė kompiuterių genijus. 

- Jeigu žinočiau, nebūčiau atėjęs. 

Bišopas suraukė antakius: 

- Ar norite pasakyti, kad nesugebėjote jo įkišti į savo nešioja- 
mąjį kompiuterį? 

Deksteris šiek tiek sutriko. Jis žinojo daug būdų, kaip galėtų 
pasiųsti Bišopą į reanimaciją, bet jo kibernetinės technologijos 
žinios buvo menkesnės nei pradinės. Jam bežiūrint Bišopas atliko 
elementarią operaciją, kurią moka kiekvienas mokinys. 

— Pavardės, - tarė jis. - Stulpeliai pavardžių, daugiausia už- 
sieniečių. Ir miestai — oro ir jūrų uostai, muitinės. Ir užimamos 
pareigos, atrodo, tai visokių lygių valdininkai. Ir bankų sąskaitos. 
Sąskaitų numeriai ir indėliai. Kas šitie žmonės? 

- Atspausdink man tą sąrašą. Taip, juodu ant balto. Ant popie- 
riaus. Pagerbk senuką. 

Deksteris pakėlė ypač slapto telefono ragelį ir paskambino. Į 
Aleksandrijos senamiestį. Atsiliepė Kobra. 
- Turiu „žiurkių“ sąrašą, - pranešė Deksteris. 


Tą patį vakarą Polui Devero paskambino Džonatanas Silveris. 
Prezidento administracijos vadovas buvo ne itin gerai nusiteikęs, 
beje, kitokia nuotaika jis ir negarsėjo. 

- Jums duoti devyni mėnesiai baigėsi, - piktai išrėžė jis. - Kada 
galime tikėtis veiksmų? 

— Labai malonu, kad paskambinote, - atsiliepė pašnekovas 
Aleksandrijoje, jis kalbėjo kaip išauklėtas žmogus, bostonietiškai 
tęsdamas žodžius. - Ir pačiu laiku. Viskas prasideda ateinantį 
pirmadienį. 

— Ir ką gi mes pamatysime? 

— Iš pradžių visai nieko. 

— O vėliau? 

- Brangus kolega, nenorėčiau sumenkinti jums malonaus siur- 
prizo, - ir Devero padėjo ragelį. 

Baltųjų rūmų vakariniame flygelyje prezidento administra- 
cijos vadovas apstulbęs spoksojo į ragelį, iš kurio sklido trumpi 
signalai. 

- Jis nutraukė pokalbį, - ištarė stebėdamasis. - Jau kelintą 
kartą. 

TREČIA DALIS 


Ataka 


DEŠIMTAS SKYRIUS 


Taip susiklostė, kad pirmas laimikis teko anglams; jie atsidūrė 
tinkamoje vietoje tinkamu metu. 

Vos tiktai Kobra perdavė įsakymą: „Pradėti medžioklės se- 
zoną“, - toli apačioje vandenyno platybėse „Global Hawk Sam“ 
aptiko paslaptingą laivą, kuris buvo įvardytas kaip „Pažeidėjas 1“. 
Nusileidęs iki šešių su puse kilometro, vis dar nematomas ir ne- 
girdimas, „Sam“ susiaurino plataus spektro televizijos skenerį ir 
vaizdas tapo ryškesnis. 

„Pažeidėjas 1“ aiškiai buvo per mažas, kad jį palaikytum kelei- 

viniu laineriu ar „Lloyd's“ registre įrašytu krovininiu laivu. Gal jis 
nedidelis prekinis ar kabotažinis, bet per daug nutolęs nuo krantų. 
Gal privati jachta, o gal žvejys. Kad ir kas jis būtų, „Pažeidėjas 1“ 
kirto penkiasdešimt penktą dienovidinį ir plaukė Afrikos link. 
Be to, keistai elgėsi. 

Visą naktį jis plaukė kreiseriniu greičiu, o paskui dingo. Tai 
galėjo reikšti tik tai, kad saulei tekant laivas išjungė variklius, įgula 
užtempė mėlyną brezentą; per visą dieną jis suposi ant bangų, be- 
veik neįžiūrimas iš viršaus. Toks manevras galėjo turėti tik vieną 
tikslą. Saulei nusileidus įgula suvyniojo brezentą ir „Pažeidėjas 1“ 
vėl kreiseriniu greičiu plaukė į rytus. Jo nelaimei, „Sam“ galėjo 
matyti tamsoje. 

Už penkių šimtų kilometrų nuo Dakaro esantis „Balmoral“ 
pasuko į pietus ir visu greičiu nuplaukė atkirsti kelio. Vienas iš 
dviejų amerikiečių ryšininkų stovėjo greta kapitono ant tiltelio ir 
pranešinėjo kompaso parodymus. 

„Sam“, skrisdamas aukštai virš pažeidėjo, smulkiai apibūdi- 
no jo maršrutą Nevadai, o Kričo bazė perdavinėjo Vašingtonui. 
Auštant pažeidėjas vėl išjungė variklius ir užsidengė brezentu. 
„Sam“ nuskrido į Fernando de Noronjos salą pasipildyti degalų 
ir sugrįžo prieš auštant. „Balmoral“ spaudė visą naktį. „Pažeidė- 
jas 1“ buvo užspeistas trečiai dienai brėkštant, gerokai įpiečiau 
Žaliojo Kyšulio salų ir dar likus aštuoniems šimtams kilometrų 
iki Bisau Gvinėjos. 

Įgula jau rengėsi uždengti laivą brezentu priešpaskutinei dienai 
jūroje. Kai škiperis pamatė pavojų, jau buvo vėlu skleisti brezentą 
ar, atvirkščiai, vynioti jį apsimetant, kad tai normalu. 

Pakibęs aukštai danguje, „Sam“ įjungė trukdžių sistemą ir ap- 
gaubė laivą „kupolu“, mirties zona, kurioje elektroninė technika 
negalėjo nei perduoti, nei priimti jokių signalų. Škiperis iš pradžių 
nė nebandė siųsti pranešimo, nes negalėjo patikėti savo akimis. 
Gal dešimties metrų aukštyje virš ramaus vandenyno tiesiai į jį 
lėkė miniatiūrinis sraigtasparnis. 

Škiperį apstulbino skrydžio nuotolis. Toks mažylis negalėjo 
nutolti nuo kranto, o jokio laivo nebuvo matyti. Jis nežinojo, kad 
„Balmoral“. Kai susivokė, jog laivą ketinama užgrobti, jau buvo 
per vėlu. 

Škiperis įsiminė instrukciją ypatingiems atvejams: „Pirmiau- 
sia jus pradės persekioti nekeliantis abejonių pilkas karo laivo 
siluetas, jis bus greitesnis. Pasivys jus ir įsakys sustoti. Kai karo 
laivas bus dar toli, prisidengdami savojo laivo korpusu išmeskite 
kokaino ryšulius per bortą. Krovinys bus jums grąžintas. Pirm 

negu patikrinimo grupė išlips ant denio, kompiuteriu perduokite 
mums į Bogotą iš anksto parengtą pranešimą.“ 

Nors škiperis nematė jokio karo laivo, jis elgėsi taip, kaip nuro- 
dyta. Paspaudė klavišą „Siųsti“, bet pranešimas nebuvo išsiųstas. 
Bandė pasinaudoti palydoviniu telefonu, tačiau ir tas nerodė 
gyvybės ženklų. Palikęs vieną jūreivį be paliovos kartoti radijo 
šaukinio, jis pasilypėjo ant tiltelio ir žiūrėjo į atskrendantį „Little 
Bird. Už dvidešimties kilometrų, vis dar nematomos, artėjo dvi 
pripučiamosios valtys, kiekviena su dešimčia karių. 

Mažasis sraigtasparnis apskrido laivą, tada pakibo priešais til- 
telį trisdešimties metrų aukštyje. Škiperis matė, kaip iš jo liemens 
žemyn išlindo antena su standžia vėliavėle. Jis atpažino spalvas. 
Be to, ant sraigtasparnio liemens buvo užrašas „Royal Navy“ - 
Karališkasis karo laivynas. 

- Los Ingleses, anglai, - sumurmėjo jis. Vis dar suko galvą, kur 
galėtų būti karo laivas, bet Kobra griežtai įsakė: niekas neturi 
matyti dviejų laivų-spąstų. 
noje matė pilotą su juodu antveidžiu, o šalia jo pusiau išlindusį 
prisirišusį snaiperį. Škiperis neatpažino G3 automato su optiniu 
taikikliu, bet suvokė, kad ginklas nutaikytas jam į galvą. Ins- 
trukcijos buvo aiškios: „Niekada nemėgink priešintis jokiam 
karo laivui.“ Tad jis pakėlė rankas - tarptautinis judesys. Nors 
kompiuteryje nebuvo pranešimo apie žinios išsiuntimą, škiperis 
vylėsi, kad jo perspėjimas pasiekė adresatą. Jis klydo. 

Iš patogios padėties „Little Bird“ pilotas galėjo perskaityti pa- 
vadinimą ant pažeidėjo pirmagalio. „Belleza del Mar“ - „Jūros 
gražuolė“, optimistiškiausias pavadinimas visame vandenyne. Iš 
tikrųjų tai buvo žvejybos kateris, surūdijęs, apsilupęs, dvidešimt 
septynių metrų ilgio ir pradvokęs žuvimi. Čia ir glūdėjo esmė. Po 
pūvančia žuvimi buvo paslėpta tona supakuoto kokaino. 

Škiperis mėgino perimti iniciatyvą ir įjungė variklius. Sraig- 
tasparnis apsisuko ir leidosi, kol pakibo trijų metrų aukštyje 
virš vandens už dešimties metrų nuo „Belleza del Mar“. Iš tokio 
atstumo snaiperis galėjo pasirinkti, kurią ausį peršauti. 

— Parė los motores, išjunkite variklius! - nugriaudėjo balsas per 
„Little Bird“ stiprintuvą. 

Škiperis tą ir padarė. Per sraigtasparnio ūžesį jis neišgirdo žo- 
džių, bet pamatė dviejų atakuojančių valčių purslų ruožus. 

Tai irgi buvo nesuvokiama. Iki artimiausio kranto daug ki- 
lometrų. Velniai rautų, tai kurgi karo laivas? Bet nebuvo sunku 
suprasti, ko nori vyrai, kurie riaumojančiomis valtimis iš abiejų 
pusių atlėkė prie žvejybos katerio, užkabino abordažinius kablius, 
pritvirtino juos ir mikliai atsidūrė laive. 

Jie buvo jauni, juodais drabužiais, kaukėti ir apsiginklavę iki 
dantų. Škiperio pusėje buvo septyni įgulos nariai. Instrukcija 
„Nesipriešink!“ buvo prasminga. Kova būtų trukusi vos kelias 
sekundes. Du užpuolikai žengė prie škiperio, likusieji buvo nusi- 
taikę į įgulą, o ši stovėjo iškėlusi rankas. Vienas iš dviejų prisiar- 
tinusiųjų atrodė esąs vadas, bet jis kalbėjo tik angliškai. Antrasis 
vertė. Juodų kaukių jie nenusiėmė. 

'- Škiperi, mes manome, kad gabenate nelegalių medžiagų. 
Narkotikų, tiksliau kokaino. Ketiname apžiūrėti jūsų laivą. 

— Nesąmonė. Laivo triume tik žuvys. Ir jūs neturite teisės da- 
ryti kratos .mano laive. Pažeidžiate tarptautinę jūrų teisę. Tai 
piratavimas. 

Škiperiui buvo nurodyta šitaip sakyti. Deja, nurodymai ape- 
liuoti į tarptautinę jūros teisę buvo prasčiau apgalvoti negu nu- 
rodymai, kaip išlikti gyvam. Jis nebuvo girdėjęs apie įstatymą dėl 
tarptautinio bendradarbiavimo vykdant baudžiamąją teisę, o jei 
ir būtų girdėjęs, ne ką būtų supratęs. 

O majoras Pikeringas veikė griežtai laikydamasis savo teisių. 
1990 metais priimtame įstatyme dėl tarptautinio bendradarbia- 

vimo vykdant baudžiamąją teisę yra keli skirsniai apie laivų, 
įtariamų gabenant narkotikus, sulaikymą atviroje jūroje. Juose 
išdėstomos ir įtariamųjų teisės. „Belleza del Mar“ škiperis nė 
nenumanė, kad jį patį ir jo laivą tyliai perkvalifikavo į teroristinę 
grėsmę Didžiajai Britanijai. Jo nelaimei, tai reiškė, kad tarptauti- 
nė teisė, kaip ir pilietinės teisės, atsidūrė ten, kur būtų atsidūręs 
krovinys, jei būtų užtekę laiko, - už borto. 

Specialiojo jūrų desanto būrio kariai treniravosi dvi savaites ir 
padarė savo darbą per keletą minučių. Septynis įgulos narius ir 
patį škiperį įgudusiai iškratė, ieškodami ginklų ir ryšio priemonių. 
Mobiliuosius telefonus konfiskavo, kad vėliau ištirtų. Radijo stotį 
sudaužė. Aštuoniems kolumbiečiams surakino rankas per riešus 
priešakyje, ant galvos užmovė gobtuvus. Kai jau nei matė, nei būtų 
galėję priešintis, juos suvarė į laivagalį ir privertė sėstis. 

Majoras Pikeringas linktelėjo, ir vienas iš jo vyrų išsitraukė 
raketinę. Signalinė raketa išlėkė į pusantro šimto metrų aukštį ir 
sprogo ugnies kamuoliu. Aukštai danguje „Global Hawk“ termi- 
niai detektoriai sugavo signalą, ir operatorius Nevadoje išjungė 
trukdžius. Majoras pranešė „Balmoral“, kad kelias laisvas; laivas- 
spąstai iškilo iš už horizonto ir prisišvartavo prie katerio. 

Vienas komandosas buvo apsirengęs nardyti. Jis iššoko per 
bortą tirti laivo korpuso po vandeniu. Įprasta gabenti nelegalų 
krovinį dėžėje, privirintoje prie laivo dugno. Kartais ryšulius, 
pakabintus ant nailoninio lyno, nuleidžia į kokių trijų dešimčių 
metrų gylį, kad pralauktų kratą. 

Akvalangininkas galėjo ir nesivilkti viso naro kostiumo, nes 
vanduo buvo šiltas kaip vonioje, o saulė, jau aukštai pakilusi 
rytuose, įšvietė gilų vandens sluoksnį tarsi prožektorius. Akva- 
langininkas praleido dvidešimt minučių tarp dumblių ir polipų, 


»-wv-- 


Pikeringas iš anksto žinojo, kur slepiamas kokainas. 


199 


Kai tiktai atšaukė trukdžius, jis pranešė „Balmoral“ sulaikyto 
katerio pavadinimą. „Belleza“ buvo Korteso sąraše tarp mažų 
laivų, neįrašytų į jokį tarptautinį registrą, tiesiog aprūdijęs žvejų 
kateris iš skurdaus kaimo. Skurdaus ar ne, bet jis septintą kartą 
plaukė į Vakarų Afriką, gabendamas krovinį, dešimt tūkstančių 
kartų vertingesnį už jį patį. Pikeringui pranešė, kur ieškoti. 

Majoras Pikeringas pusbalsiu instruktavo kartu atvykusius 
muitininkus. Vienas iš jų paglostė savo kokerspanielį. Atida- 
rius triumo dangčius pasirodė tonos žuvų, jau nešviežių, bet dar 
tinkluose. Katerio kranas iškėlė žuvis iš triumo ir išvertė į jūrą. 
Aplinkiniai krabai turėjo būti dėkingi. 

Kai pasirodė triumo grindys, muitininkai pradėjo ieškoti slėp- 
tuvės, kurią aprašė Kortesas. Ji buvo puikiai užmaskuota, o žuvų 
smarvė būtų sutrikdžiusi šunį. Katerio įgula su užmaukšlintais 
gobtuvais negalėjo nei žinoti, ką veikia užpuolikai, nei matyti 
artėjančio „Balmoral“. 

Prireikė laužtuvėlio ir dvidešimties minučių darbo plokštei at- 
plėšti. Palikta ramybėje įgula būtų neskubėdama tai padariusi už 
tuzino kilometrų nuo Bižagoso salų mangrovių džiunglių, rengda- 
masi perduoti krovinį valtims, laukiančioms upelių žiotyse. Mainais 
būtų gavusi degalų statines, jas persipylusi ir išplaukusi namo. 

Kai atsivėrė slėptuvė po triumu, dvokas tapo nebeištveriamas. 
Muitininkai užsimovė dujokaukes ir respiratorius. Kiti atsitraukė. 

Vienas muitininkas, kolegos laikomas už kojų, nusileido į vidų, 
pasišviesdamas žibintuvėliu. Išsiraitė atgal ir pakėlė nykštį. Perga- 
lė! Jis vėl nusileido žemyn su kobiniu ir virve. Vieną po kito vyrai 
iškėlė ant denio dvidešimt ryšulių, sveriančių po pusšimtį kilogra- 
mų. „Balmoral“ stovėjo greta, pakibęs virš jų aukštu bortu. 

Operacija tęsėsi dar valandą. „Bellezos“ įgulą, vis dar su gob- 
tuvais, virvinėmis kopėčiomis užlaipino į „Balmoral“ ir nuvedė 
žemyn. Antrankius įr gobtuvus jiems nuėmė pirmagalyje, suim- 
tiesiems skirtoje patalpoje žemiau vaterlinijos. 

Po dviejų savaičių per panašią procedūrą juos perkėlė į Kara- 
liškojo pagalbinio laivyno laivą ir atgabeno į Britanijos forpostą 
Gibraltarą, ten vėl užmovė gobtuvus, naktį sulaipino į amerikiečių 
„Starlifter“ ir nuskraidino į Indijos vandenyną. 

Ten nuėmę gobtuvus atvėrė tropikų rojų ir instruktavo: „Mė- 
gaukitės gyvenimu, nebandykite su kuo nors susisiekti ir nemė- 
ginkite pabėgti.“ Mėgavimasis gyvenimu buvo skonio reikalas, 
visa kita - neįmanoma. 

Toną kokaino taip pat perkrovė į „Balmoral“. Ją saugos, kol 
jūroje perduos Amerikos muitininkams. Atsisveikinti su „Belleza 
del Mar“ pavedė komandos sprogdintojui. Jis nusileido į triumą, 
ten darbavosi penkiolika minučių, paskui įšoko į antrąją valtį. 

Dauguma jo kolegų jau buvo laive. „Little Bird“ vėl buvo nu- 
leistas į triumą. Savo vietoje atsidūrė ir pirma pripučiamoji valtis. 
„Balmoral“ lėtai pajudėjo į priekį, tingios bangelės vilnijo abipus 
jo priekio. Antroji valtis sekė iš paskos. Kai nuo apleistos senienos 
juos skyrė beveik du šimtai metrų jūros, sprogdintojas paspaudė 
detonatoriaus mygtuką. 

Triume padėti nukreipto veikimo pentrito užtaisai tik negarsiai 
dunkstelėjo, bet korpuse pramušė garažo durų dydžio skylę. Per 
trisdešimt sekundžių kateris išnyko nuo vandens paviršiaus ir ilgu 
vienatvės keliu nugrimzdo į dugną. 

Antrąją valtį taip pat pakėlė ant denio. Įvykio Atlanto vidury 
niekas nematė. „Belleza del Mar“, jos škiperis, įgula ir krovinys 
tiesiog ištirpo. 


Praslinko savaitė, kol kartelio vadovybė įsitikino, kad „Belleza del 
Mar“ dingo, bet ir tada vienintelė reakcija tebuvo sutrikimas. 
Laivai, įgulos ir kroviniai prapuldavo ir anksčiau. Trumpam 
pasineriantys povandeniniai laivai, plaukiantys į Ramiojo van- 
denyno Meksikos pakrantę, kartais tapdavo mirtinais spąstais 
įgulai. Visais kitais atvejais būdavo pėdsakų arba priežasčių. Keli 

nedideli laivai paskendo per audras vandenyne. Ramusis - šitaip 
vandenyną pavadino Vaskas Nunjesas de Balboa, pirmas jį išvy- 
dęs europietis, nes tą dieną atrodė toks ramus, - kartais ima šėlti. 
Maloniuose turistinių brošiūrų Karibuose gali siausti beprotiškai 
naršūs uraganai. Tačiau tai atsitinka retai. 

Kroviniai, prarasti jūroje, beveik visada būdavo įgulos išmesti 
per bortą, kai laivo užgrobimas atrodydavo neišvengiamas. 

Dar nuostolių pridarydavo teisėtvarkos organai ar karo laivai. 
Laivą konfiskuodavo, įgulą suimdavo, tardydavo, teisdavo ir įka- 
lindavo, bet jūreivius galima pakeisti, o jų šeimos gaudavo dosnią 
kompensaciją. Visi žinojo žaidimo taisykles. 

Nugalėtojai rengdavo spaudos konferencijas ir džiūgaujantiems 
žurnalistams demonstruodavo kokaino ryšulius. Tačiau produk- 
tas dingdavo be pėdsakų tiktai tuo atveju, kai jį pavogdavo. 

Besikeičiančius kartelius, kurie valdė kokaino pramonę, visada 
persekiojo psichikos sutrikimas - nirši paranoja. Įtarumas kyla 
tarsi savaime ir yra nesutramdomas. Nerašytame narkotikų pre- 
keivių kodekse yra du nusikaltimai, už kuriuos negali būti pasigai- 
lėjimo: pavogti produktą ir informuoti valdžią. Vagis ir skundikus 
būtinai suras ir jiems atkeršys. Išimčių čia negali būti. 

Praslinko savaitė, kol netektis tapo akivaizdi. Pirmiausia Igna- 
sijas Romeras, operacijų vadovas Bisau Gvinėjoje, pasiskundė, 
kad pažadėtoji krovinio partija tiesiog neatvyko. Jis pralaukė visą 
sutartą naktį sutartoje vietoje, bet „Belleza del Mar , kurią jis gerai 
žinojo, taip ir nepasiekė kranto. 

Du kartus prašė tą patvirtinti, ir jis tą padarė. Tada susirūpinta, 
kad galėjo įvykti nesusipratimas. Gal „Belleza“ nuplaukė ne ten? 
Bet jeigu taip, kodėl škiperis nepasinaudojo ryšiu? Nesėkmės atve- 
jujam tereikėjo pasiųsti nereikšmingą dviejų žodžių pranešimą. 

Alfredui Suaresui, atsakingam už pristatymą, teko patikrinti 
meteorologijos suvestines. Visame Atlante vyravo tyla. Gaisras 
laive? Bet škiperis turėjo radijo ryšį. Net jeigu būtų tekę lipti į 

gelbėjimo valtį, galėjo naudotis nešiojamuoju kompiuteriu ir pa- 
lydoviniu telefonu. Galų gale teko pranešti apie nelaimę Donui. 

Donas Diegas apmąstė incidentą, ištyrė visus Suareso pateiktus 
faktus. Viskas rodė, kad čia būta vagystės, o įtariamiesiems va- 
dovavo pats škiperis. Arba jis pavogė visą krovinį, kad parduotų 
persimetėliui importuotojui, arba buvo užpultas atviroje jūroje, 
atokiau nuo mangrovių, ir nužudytas kartu su įgula. Galimi abu 
variantai, bet viskas iš eilės. 

Jei kaltas škiperis, jis turbūt papasakojo savo šeimai apie keti- 
nimus arba pranešė po išdavystės. Jo šeima, žmona ir trys vaikai, 
gyveno tame pačiame pelkių kaime prie upės žiočių, į rytus nuo 
Barankiljos. Ten jis laikė ir savo surūdijusį laivą. Donas Diegas 
pasiuntė Žvėrį pasikalbėti su žmona. 

Su vaikais nekilo problemų. Juos užkasė. Savaime supranta- 
ma, gyvus. Motinos akivaizdoje. Ji vis tiek atsisakė prisipažinti. 
Moteris merdėjo kelias valandas, bet vis tiek tvirtino savo, kad 
vyras jai nieko nesakė ir nieko blogo nepadarė. Galų gale Pakas 
Valdesas neturėjo kitos išeities, tik ja patikėti. Nebegalėjo tęsti 
apklausos. Moteris mirė. 

Donas Diegas apgailestavo. Taip nemalonu. Ir, kaip paaiškėjo, be- 
prasmiška. Bet šito išvengti neįmanoma. Ir iškilo nauja, dar didesnė 
problema. Jeigu ne škiperis, tai kas? Bet Kolumbijoje buvo vienas 
žmogus, dar labiau susikrimtęs negu donas Diegas Estebanas. 

Egzekutorius dirbo savo darbą nusivežęs šeimą į džiunglių 
gilumą. Bet džiunglės niekada nebūna visiškai tuščios. Valstietis, 
kurio gyslomis tekėjo indėnų kraujas, išgirdo klyksmus ir atsar- 
išvyko, valstietis parėjo į kaimą ir papasakojo, ką matė. 

Kaimiečiai atvažiavo jaučių traukiamu vežimu ir pargabeno 
keturis lavonus į kaimą prie upės žiočių. Juos palaidojo krikščio- 
niškai. Laidotuvių apeigas atliko jėzuitas tėvas Eusebijas. Jis pasi- 
baisėjo tuo, ką pamatė pirm, negu užkalė žalių lentų karstus. 

Grįžęs į misijos kambarėlį, jis ištraukė patamsėjusio ąžuolinio 
stalo stalčių ir ilgai žiūrėjo į daiktą, kurį prieš kelis mėnesius davė 
provincijolas. Normaliomis sąlygomis-nebūtų nė pagalvojęs juo 
naudotis, bet dabar smaugė įniršis. Galbūt išauš diena, kai jis 
sužinos ką nors, kam negalios išpažinties paslaptis, galbūt tada 
jis ir pasinaudos tuo amerikiečių žaisliuku. 


Antrąjį smūgį smogė „ruoniai“. Tai ir vėl reiškė tinkamu laiku atsi- 
durti tinkamoje vietoje. „Global Hawk Mišelė“ patruliavo dideliame 
pietinių Karibų plote; jie išsilenkia lanku nuo Kolumbijos iki Juka- 
tano pusiasalio. „Chesapeake“ plaukė iš Jamaikos į Nikaragvą. 

“Dvi „torpedos“ išnėrė iš Urabos įlankos Kolumbijos pakrantėje 
ir pasuko ne į pietvakarius, į Koloną ir Panamos kanalą, bet į 
šiaurės vakarus. Kelias turėjo būti tolimas, už jų plaukimo nuo- 
tolio ribos, tad abi buvo apkrautos papildomų degalų kanistrais 
ir gabeno po toną kokaino. 

„Mišelė“ pastebėjo jas už trijų dešimčių kilometrų nuo kranto. 
Nors plaukė kreiseriniu keturiasdešimties mazgų greičiu, ne- 
išspausdamos įmanomų šešiasdešimties, bet šito pakako, kad 
„Mišelės“ radarai iš šešiolikos kilometrų aukščio nustatytų, jog 
tai ne kas kitas, o greitieji motorlaiviai. Apskaičiavęs kursą ir 
greitį „Mišelė perspėjo „Chesapeake , kad „torpedos“ atplaukia 
jo pusėn. Laivas-spąstai pakeitė kursą jų pasitikti. 

Antrą plaukimo dieną dviejų „torpedų“ įgulos patyrė tokį pat 
šoką kaip „Belleza del Mar“ škiperis. Sraigtasparnis iš niekur 
atsirado priešais jas virš tuščios žydros jūros. Kiek aprėpia akis, 
nebuvo matyti jokio karo laivo. Tai neįmanoma. 

„Torpedų“ įgulos. nepaklausė griausmingo reikalavimo išjungti 
variklius ir dreifuoti. Abu ilgi ploni aliuminio vamzdžiai su keturiais 
pakabinamais varikliais „Yamaha“ (po 200 arklio jėgų kiekvienas) 
buvo tikri, kad galės pralenkti „Little Bird“. Jų greitis padidėjo iki 
šešiasdešimties mazgų, nosys pakilo, vandenyje liko tik varikliai, 

kilvateryje putojo didžiuliai balti srautai. Kadangi britai suėmė 
„Pažeidėją 1', šitie du tapo „Pažeidėju 2“ ir „Pažeidėju 3“. 

Kolumbiečiai apsiriko, manydami būsią greitesni už sraigtas- 
parnį. Kai jie pralėkė po „Little Bird“, šis staigiai įsuko rotorius 
žvėrišku greičiu ir juos pralenkė. Šimtu dvidešimčia mazgų, du 
kartus greičiau negu jie. 

Šalia piloto sėdėjo viršila Sorensonas, geriausias būrio šaulys. 
Su tvirta atrama snaiperio šautuvui M-14 iš šimto metrų atstumo 
kažin ar galėtų prašauti. 

Vėl įjungęs garso sustiprinimo sistemą, pilotas prabilo is- 
paniškai: 

- Išjunkite variklius ir dreifuokite, jei nepaklusite, šausime. 

„Torpedos“ lenktyniaudamos lėkė į šiaurę, nenujausdamos, kad 
joms priešpriešiais skuba trys pripučiamosios valtys su šešiolika 
„ruonių . Komandoras leitenantas Keisis Diksonas nuleido į van- 
denį savo didžiąją valtį ir abi mažesnes „Zodiac“. Nors jos laiko- 
mos greitomis, kontrabandininkų aliumininių strėlių nepavytų. 
Priversti jas sumažinti greitį privalėjo „Little Bird“. 

Viršila Sorensonas išaugo Viskonsino fermoje, taip toli nuo jū- 
ros, kad, atrodytų, toliau ir nebūna. Galbūt todėl jis atėjo tarnauti 
į laivyną - kad pamatytų jūrą. Iš savojo užkampio jis atkeliavo 
turėdamas talentą - nuo mažens ugdytus įgūdžius naudotis me- 
džiokliniu šautuvu. 

Kolumbiečiai žinojo, kaip elgtis. Dar niekada jų nepersekiojo 
sraigtasparniai, bet juos instruktavo, ką tokiu atveju reikėtų daryti. 
Pirmiausia apsaugoti variklius. Be šitų riaumojančių pabaisų už 
nugaros jie liktų bejėgiai. 

Kai pamatė M-14 su optiniu taikikliu, nukreiptą į variklius, du 
įgulos nariai puolė uždengti jų savo kūnais. Teisėsaugos organų 
darbuotojai nė už ką nešaus į gyvą žmogų. 

Tai klaidingas požiūris. Tokios taisyklės galiojo kadaise. Savo 
fermoje viršila Sorensonas nušaudavo triušį už dviejų šimtų 

žingsnių. Šitas taikinys buvo ir didesnis, ir arčiau, o elgesio tai- 
syklės kovinėje aplinkoje aiškios. Pirmoji kulka pervėrė drąsuolį 
kontrabandininką, pramušė variklio gaubtą ir suskaldė „Yama- 
hos“ cilindrų bloką. 

Kitas kontrabandininkas, išgąstingai suklikęs, atšoko pačiu lai- 
ku. Antra prieššarvinė kulka sudaužė kitą variklį. „Torpeda“ plaukė 
toliau su dviem varikliais. Bet lėčiau. Be to, ji buvo perkrauta. 

Vienas iš trijų likusių kontrabandininkų išsitraukė kalašnikovą 
AK-47, tad „Little Bird“ pilotas padarė staigų posūkį į kairę. Iš 
trisdešimties metrų aukščio jis matė juodus taškus - pripučiamą- 
sias valtis, siaurinančias lanką, artėjančias kaktomuša. Suartėjimas 
vyko šimto mazgų greičiu. 

Nenukentėjusios „torpedos“ vairininkas jas irgi pamatė. Ne- 
beliko laiko sukti galvą, iš kur tos valtys atsirado. Jos artėjo, o jis 
bandė gelbėti savo krovinį ir savo laisvę. Ryžosi prasimušti per jų 
rikiuotę, didindamas greitį iki šimto mazgų. 

Nedaug trūko, ir būtų pavykę. Apšaudytoji „torpeda“ išjungė 
abu likusius variklius ir pasidavė. Sprunkančioji lėkė pirmyn 
šešiasdešimties mazgų greičiu. „Ruonių“ rikiuotė suskilo, padarė 
šiurpinantį posūkį ir ėmė vytis. Jeigu ne sraigtasparnis, kontra- 
bandininkams, ko gero, būtų pavykę pasprukti. 

„Little Bird“ pralėkė ties lygiu kaip stalas jūros paviršiumi virš 
„torpedos“, pasisuko devyniasdešimties laipsnių kampu ir išmetė 
vilninis parašiutas špagato gale ištempė jį virš vandens ir nukrito 
plūduriuoti į vandenyną. „Torpeda“ aplenkė jį ir būtų pasprukusi. 
Bet dvidešimt metrų plūduriuojančio špagato praslydo po jos dug- 
nu ir apsivyniojo apie visus keturis sraigtus. Keturios „Yamahos“ 
sukosėjo, užspringo ir nutilo. 

Po to priešintis buvo beprasmiška. Atsidūrę prieš baudžiamojo 
būrio automatus, kontrabandininkai klusniai perlipo į didįjį pon- 
toną, leidosi surakinami ir užgobiami. Tai buvo paskutinė dienos 

šviesa, kurią jie matė iki išlipdami Erelių saloje Čagoso salyne, 
kur tapo Jos Didenybės svečiais. 

Po valandos priplaukė „Chesapeake“. Jis priėmė septynis belais- 
vius. Aštuntojo drąsuolio kūną palaimino ir pririšo prie jo gabalą 
inkaro grandinės, kad padėtų pasiekti dugną. Taip pat buvo per- 
keltos dvi tonos degalų dvitakčiams varikliams (jie bus panaudoti), 
įvairūs ginklai, mobilieji telefonai (bus analizuojami ankstesni 
skambučiai) ir dvi tonos supakuoto kolumbietiško „grynojo“. 

Paskui dviejų „torpedų“ šonuose pramušė skyles, ir sunkios 
„Yamahos“ nutraukė motorlaivius gilyn. Buvo gaila prarasti šešis 
gerus ir galingus variklius, bet „ruoniams“ nežinomi ir nematyti 
Kobros nurodymai buvo kategoriški: nepalikti jokių pėdsakų. Imti 
tik žmones ir kokainą, ir tai trumpalaikiam saugojimui. Visa kita 
turi išnykti be pėdsakų. 

„Little Bird“ nutūpė ant pirmagalio aikštelės, išjungė rotorius, 
paskui buvo nuleistas į triumą, nematomas svetimoms akims. Tris 
pripučiamąsias valtis pakėlė ant denio, tada nuleido į jų triumą 
nuplauti ir patikrinti. Žmonės nulipo žemyn nusiprausti duše ir 
persirengti. „Chesapeake“ nuplaukė. Jūra vėl liko tuščia. 

Toli priešakyje krovininis laivas „Stella Maris IV“ laukė ir laukė. 
Galų gale jam teko tęsti kelionę į Roterdamą be papildomo krovi- 
nio. Kapitono pirmasis padėjėjas pasiuntė gluminantį pranešimą 
savo „draugei Kartachenoje. Maždaug taip: negalės susitikti, nes 
jam negrąžino sutaisyto automobilio. 

Nacionalinė saugumo agentūra didžiausioje karinėje bazėje Fort 
Mide, Merilando valstijoje, perėmė net šitą nekaltą pranešimą. Ten 
jį iššifravo ir perdavė Kobrai. Jis patenkintas šyptelėjo. Pranešimas 
atskleidė, kur link plaukė „torpedos“. Į „Stella Maris IV“. Ji buvo 
sąraše. Iki kito karto. 


Savaitei praslinkus nuo tada, kai Kobra paskelbė medžioklės 
sezono pradžią, majoras Mendoza gavo pirmą užduotį. „Global 

Hawk Sam“ užfiksavo nedidelį dvimotorį transporto lėktuvą, 
kuris pakilo iš Boavistos rančos, išskrido virš vandenyno Forta- 
lezos rajone ir pasuko 045 laipsnių kursu į pakrantę kažkur tarp 
Liberijos ir Gambijos. 

Kompiuteris identifikavo jį kaip „Transall“, bendros prancūzų 
ir vokiečių gamybos lėktuvą, kurį buvo nusipirkusi Pietų Afrika, 
o baigusį aktyvią tarnybą karinėje transporto aviacijoje pardavė 
viešojoje rinkoje Pietų Amerikoje. 

Tai buvo nedidelis, bet patikimas darbinis arklys. Tačiau skridi- 
mo nuotolio „Transall“ nepakaktų perskristi Atlantui net siauriau- 
sioje vietoje. Vadinasi, jį „gaivino“ papildomais vidiniais degalų 
bakais. Tris valandas jis skrido į šiaurės rytus beveik aklinoje 
tropikų nakties tamsybėje pustrečio kilometro aukštyje virš išti- 
sinio debesų sluoksnio. 

Majoras Mendoza nukreipė savojo „Buccaneer“ nosį tiesiai 
kilimo taku ir paskutinį kartą viską patikrino. Negalėjo gauti 
dispečerio nurodymų portugališkai, nes skrydžių valdymo centras 
nebeveikė. Bet ausinėse girdėjo šiltą amerikietės moters intona- 
ciją. Du amerikiečiai ryšininkai, esantys su juo Fogo saloje, gavo 
jos pranešimą prieš valandą ir įspėjo brazilą rengtis skrydžiui. 
Dabar ją perjungė tiesiogiai į jo ausines. Jis nežinojo, kad tai JAV 
karinių oro pajėgų kapitonė, sėdinti prie ekrano Kriče, Nevados 
valstijoje. Nežinojo, kad ji seka blyksintį tašką, kuriuo tapo kro- 
vininis „Transall', ir kad netrukus pats taps blyksinčiu tašku jos 
ekrane, 0 ji suves du taškus į vieną. 
tamsoje, ir pamatė, kad žibintuvėlis signalizuoja jam: „Startas“. 
Toks tebuvo jo „skrydžių valdymo centras", tačiau jis buvo veiks- 
mingas. Mendoza pakėlė dešinį nykštį, kad suprato. 

Du „Spey“ varikliai užkaukė stipriau, ir stabdžių tramdomas 
„Buccaneer“ sudrebėjo, norėdamas išsivaduoti. Mendoza paspau- 
dė reaktyvinio kilimo greitintuvo jungiklį ir atleido stabdžius. 

„Buccaneer“ metėsi pirmyn, iššoko iš ugnikalnio šešėlio, ir prie- 
šakyje jis išvydo jūrą, raibuliuojančią mėnulio spinduliuose. 

Reaktyvinis greitintuvas smogė jam į nugarą. Greitis staigiai 
padidėjo, ratai atsiplėšė nuo žemės, ir jis pradėjo kilti. 

— Pakilkite iki keturių tūkstančių penkių šimtų metrų, kursas 
vienas devyni nulis, - tarė šiltas, viliojantis balsas. 

Mendoza sutikrino kompasą, nukreipė lėktuvą tiksliai 190 
laipsnių ir pakilo į nurodytą aukštį. 

Po valandos jis jau buvo už keturių šimtų penkiasdešimties 
kilometrų į pietus nuo Žaliojo Kyšulio salų ir lūkuriuodamas 
sukiojosi. Pamatė taikinį šiek tiek žemiau. Virš debesų lygumos 
iškilo kuprotas mėnuo, užliedamas viską blyškia balkšva šviesa. 
Žemiau ir dešiniau savęs Mendoza pamatė greit slenkantį šešėlį. 
Jis skrido į šiaurės rytus; Mendoza kaip tiktai darė platų posūkį. 
Baigęs posūkį atsidūrė už taikinio. 

- Jūsų taikinys aštuoni kilometrai pirma jūsų. Tūkstančiu aš- 
tuoniais šimtais metrų Žemiau. 

— Supratau. Aš jį matau, - atsiliepė jis. - Ryšys. 

— Ryšys patvirtintas. Leidžiama atakuoti. 

Mendoza nusileido tiek, kad „Transall“ siluetas išryškėjo mė- 
nulio šviesoje. Jam rodė albumą panašių lėktuvų, kuriais turbūt 
skraidė kokaino pilotai; be abejonės, tai buvo „Transall“. Šitas 
lėktuvas negalėjo būti atsitiktinis. 

Pakėlęs saugiklį padėjo nykštį ant „Aden“ patrankėlių mygtuko 
„Ugnis“ ir pažvelgė į taikiklį, patobulintą Skemptone. Žinojo, kad 
sudvejintos patrankėlės prišaudytos taip, kad sutelktų ugnį už 
keturių šimtų metrų. 

Akimirką dvejojo. Aname lėktuve buvo žmonės. Bet tada prisi- 
minė kitą žmogų, paauglį, gulintį ant marmurinio stalo San Paulo 
lavoninėje. Savo broliuką. Ir iššovė. 

Į patrankos dėtuvę pakaitomis buvo sukišti skeveldriniai, pade- 
gamieji ir trasuojamieji sviediniai. Trasuojamieji sviediniai turėjo 
rodyti jo ugnies trasą. Kiti du sunaikins tą, į ką pataikys. 

Jis matė, kaip dvi raudonos liepsnos linijos išsiveržė iš po jo 
„Buccaneer“ sparnų ir susiliejo už keturių šimtų metrų. Abi patai- 
kė į „Transall“ korpusą truputį kairiau užpakalinio krovinių liuko. 
Gal pusę sekundės lėktuvas tartum virpėjo ore. Paskui sprogo. 

Jis net nematė, kaip lėktuvas subyrėjo ir krito. Matyt, įgula dar 
tik pradėjo naudoti degalus iš viduje esančių atsargų, todėl bakai 
liemenyje tebebuvo pilni. Kai į juos pataikė iki baltumo įkaitę 
padegamieji sviediniai, lėktuvas tarsi išsilydė. Liepsnojančių nuo- 
laužų lietus smigo per debesų sluoksnį ir išnyko. Nebeliko vieno 
lėktuvo, keturių žmonių, dviejų tonų kokaino. 

Majorui Mendozai nebuvo tekę žudyti žmonių. Kelias sekun- 
des jis spoksojo į tuštumą danguje, kur tik ką buvo „Transall“. 
Pastarosiomis dienomis vis mėgindavo įsivaizduoti, kaip po to 
jausis. Dabar žinojo. Jautėsi tik išsekęs. Nei džiaugsmo, nei sąžinės 
graužimo. Ne sykį kartojo sau: prisimink Manolą ant marmurinio 
stalo, šešiolikmetį, taip ir nespėjusį patirti gyvenimo. Kai prabilo, 
jo balsas buvo visiškai ramus. 

- Taikinys sunaikintas, - ištarė. 

- Žinau, - atsiliepė balsas iš Nevados. Operatorė matė, kaip 
du blyksniai ekrane susiliejo į vieną. - Aukštis tas pats. Kursas į 
bazę trys penki penki. 

Po septyniasdešimties minučių Mendoza išvydo Fogo tūpimo 
tako žiburius, uždegtus jam. Jie užgeso važiuojant į angarą uoloje. 
„Pažeidėjas 4“ nebeegzistavo. 

"Už penkių šimtų kilometrų Afrikoje grupė žmonių laukė džiung- 
lėse prie tūpimo tako. Bergždžiai. Išaušus jie sulipo į savo vi- 
sureigius ir išvažiavo. Vienas pasiuntė elektroniniu paštu žinutę 
į Bogotą. 


Alfredas Suaresas, atsakingas už visą produkto pristatymą iš Ko- 
lumbijos klientams; ne juokais išsigando dėl savo gyvybės. Beveik 


penkios tonos dingo be pėdsakų. Jis buvo užtikrinęs Doną, kad 

pristatys po tris šimtus tonų į abu svarbiausius žemynus ir turės 
du šimtus tonų galimiems transportavimo nuostoliams padengti. 
Bet ne tai buvo svarbiausia. 

„Hermandad“, kaip jam asmeniškai ir bauginamai ramiai pa- 
aiškino Donas, iškilo dvi problemos. Viena ta, kad keturi skirtingi 
kroviniai, gabenti trimis skirtingais būdais, arba pagrobti, arba 
sunaikinti. Kur kas labiau glumino (o Donas to nepakentė), kad ne- 
buvo už ko užsikabinti, kad apsvarstytum, kur čia šuo pakastas. 

„Belleza del Mar“ škiperis privalėjo pranešti, kad kilo kažkokių 
problemų. Jis nepranešė. Dvi „torpedos“ turėjo pasinaudoti paly- 
doviniais telefonais, jeigu kas nors ne taip. Jų įgulos nepasinau- 
dojo. „Transall“ išskrido su degalų atsarga, techniškai tvarkingas 
ir dingo, neperdavęs nelaimės signalo. 

- Kažkokia mistika, ar ne, brangusis Alfredai? - kai Donas 
prabildavo meiliai, tai būdavo baisiausia. 

— Taip, donai Diegai. 

- Ir kaip tai bandytum paaiškinti? 

— Neišmanau. Visos transportavimo priemonės turėjo pakan- 
kamai ryšio priemonių. Kompiuterius, palydovinius telefonus, 
radijo stotis. Ir trumpus šifruotus pranešimus, skirtus perduoti, 
jei kas nors negerai. Jie išbandė savo įrangą, atmintinai išmoko 
pranešimų tekstus. 

- Ir vis dėlto jie tyli, - susimąstęs tarė donas Diegas. 

Išklausęs egzekutoriaus pranešimą, jis nusprendė, jog visai neį- 
tikėtina, kad „Belleza del Mar“ škiperis kaltas dėl savo dingimo. 

Buvo žinoma, kad myli savo šeimą, pats turėjo suprasti, kokios 
būtų pasekmės, jeigu išduotų kartelį; be to, jis jau šešis kartus 
sėkmingai plaukė į Vakarų Afriką. 

Tiktai dviem iš trijų mįslių tiko bendras vardiklis. Ir žvejų 
laivas, ir „Transall“ vyko į Bisau Gvinėją. Nors dvi „torpedos“ iš 
Urabos įlankos dingo paslaptingai, prikišamai matyti, jog kažkas 
negero dedasi Bisau Gvinėjoje. 

- Alfredai, ar ketinate netrukus siųsti naują krovinį į Vakarų 
Afriką? 

- Taip, donai Diegai. Ateinančią savaitę. Penkias tonas jūra į 
Liberiją. 

— Nukreipkite jas į Bisau Gvinėją. Ar turite patikimą jauną 
pagalbininką? 

- Alvarą, Alvarą Fuentesą. Jo tėvas buvo labai svarbus žmogus 
senajame Kalio kartelyje. Jis tiesiog gimęs šitam darbui. Visiškai 
patikimas. 

— Tada tegul jis lydi krovinį. Ir tegul pranešinėja kas trys va- 
landos, dieną ir naktį, per visą kelionės laiką. Iš anksto parengtus 
pranešimus ir kompiuteriu, ir palydoviniu telefonu. Jam tereikės 
paspausti klavišą. Ir noriu, kad pas mus be pertraukų jo klausytųsi. 
Pamainomis. Ar aiškiai pasakiau? 

— Kuo aiškiausiai, donai Diegai. Bus įvykdyta. 


Tėvas Eusebijas nebuvo matęs nieko panašaus. Jo parapija buvo 
didelė, aprėpianti daug kaimų, bet juose gyveno skurdžiai, sun- 
kiai dirbantys ir niekaip neprasigyvenantys. Ne jiems tviskančios 
šviesos ir prabangios prieplaukos Barankiljoje ir Kartachenoje. 
Tad laivas, nuleidęs inkarą iš mangrovių ištekančios upės Žiotyse, 
čia visiškai netiko. 

Visas kaimas susirinko ant sukrypusios medinės prieplaukos 
paspoksoti. Pusšimčio metrų ilgio laivas baltais kaip sniegas bor- 
tais blizgėte blizgėjo. Prabangios kajutės trijuose deniuose, viskas 
iščiustyta. Niekas nežinojo, kam laivas priklauso, nė vienas įgulos 
narys neišlipo į krantą. Ką jie čia veiktų? Pasivaikščiotų vienintele 
negrįsta gatve, kur pulkais stypinėja vištos, ir aplankytų vienintelę 
bodegą, kur galima pigiai pasigerti? 

Gerasis tėvas jėzuitas nežinojo, kad laivas, nuleidęs inkarą ato- 
kiau nuo vandenyno, už dviejų upės vingių, buvo itin prašmatni 
okeaninė jachta. Joje buvo dešimties žmonių įgula ir šešios pra- 

bangios kajutės savininkui ir jo svečiams. Jachta buvo pastatyta 
prieš trejus metus Olandijos statykloje pagal savininko užsakymą; 
jeigu ją būtų ketinę parduoti (nors niekas nė neketino), Edmis- 
tono kataloge būtų buvusi įvertinta ne mažiau kaip dvidešimčia 
milijonų dolerių. 

Turbūt keista, kad žmonės dažniausiai gimsta ir miršta naktį. 
Trečią valandą ryto tėvą Eusebiją pažadino baladojimas į duris. 
Už jų stovėjo maža mergaitė iš šeimos, kurią jis pažinojo, atbėgusi 
pasakyti, kad senelis kosti kraujais ir mama bijo, kad jis nebesu- 
lauks ryto. 

Tėvas Eusebijas pažinojo ir tą žmogų. Jam buvo šešiasdešimt, 
bet atrodė kaip devyniasdešimtmetis, mat jau penkias dešimtis 
metų rūkė siaubingą tabaką. Pastaraisiais metais jis kosėjo glei- 
vėmis ir krauju. Dvasininkas apsivilko sutaną, pasiėmė stulą ir 
rožinį ir išskubėjo įkandin mergaitės. 

Šeima gyveno prie pat vandens, viename paskutinių kaimo 
namų. Senelis išties merdėjo. Tėvas Eusebijas suteikė jam Pasku- 
tinį patepimą, sėdėjo šalia, kol jis nugrimzdo į miegą, iš kurio 
greičiausiai neatsibus. Prieš užgesdamas senis paprašė cigaretės. 
Kunigas gūžtelėjo pečiais, ir duktė ją padavė. Tėvas Eusebijas 
nieko daugiau nebegalėjo padaryti. Po kelių dienų palaidos savo 
parapijietį. Tą akimirką norėjo tik grįžti namo ir dar numigti. 

Išėjęs laukan žvilgtelėjo į jūrą. Tarp prieplaukos ir nuleidusios 
inkarą jachtos pukšėjo didelė atvira valtis. Joje buvo trys vyrai, o 
ant suolų gulėjo keliolika ryšulių. Prabangios jachtos laivagalyje 
degė šviesos; keli įgulos nariai laukė to krovinio. Tą matydamas 
tėvas Eusebijas nusispjovė į smėlį. Vėl prisiminė šeimą, kurią 
laidojo prieš dešimtį dienų. 

Grįžęs namo ketino dar pamiegoti. Bet stabtelėjo, atidarė stal- 
čių ir išėmė tą daikčiuką. Nežinojo, kaip rašyti tekstą, niekad 
nelaikė rankose šitokio telefono. Bet išsaugojo kortelę, kurioje 
buvo užsirašęs mygtukų spaudymo seką, jei sumanytų naudotis 

ta mašinėle. Paspaudė juos vieną po kito. Daikčiukas prabilo. 
Moters balsas tarė: 

— Oiga? 

Jis kreipėsi į telefoną: 

— Se habla espaūiol? Ar kalbate ispaniškai? - paklausė. 

— Claro, Padre, taip, tėve, - atsakė moteris. - Ouė guiere? Ko 
norėjote? 

Jis nežinojo, kaip sudėstyti mintį. 

— Mano kaime nuleido inkarą labai didelis laivas. Man atrodo, 
kad jis kraunasi daug baltųjų miltelių. 

"- Tėve, ar jis turi pavadinimą? 

— Taip, mačiau jį ant laivagalio, užrašytą aukso raidėmis. Va- 
dinasi „Orion Lady“. 

Ūmai jis susinervino ir metė telefoną, kad niekas jo nesusektų. 
Kompiuterinė duomenų bazė per penkias sekundes nustatė tą 
telefoną, jo naudotoją ir tikslią vietą. Per kitas dešimt sekundžių 
buvo surinkta informacija apie „Orion Lady“. 

Jachta priklausė Nelsonui Bjankui iš Nikaragvos, multimilijo- 
nieriui pleibojui, polo žaidėjui ir puotų organizatoriui. Jachtos 
nebuvo tarp laivų, kuriuose darbavosi suvirintojas Chuanas Kor- 
tesas. Bet denio planą pavyko gauti iš jos statytojų, jį persiuntė į 
„Global Hawk Mišelės“ atmintį. Jachtą surado priešaušriu, kai ji 
išplaukė iš upės žiočių ir pasuko į atvirą jūrą. 

Tolesnės informacijos paieškos, konsultacijos su turtuolių pra- 
mogas nušviečiančiais leidiniais, padėjo išsiaiškinti, jog senjoras 
Bjankas plaukia į Fort Loderdeilį dalyvauti polo turnyre. 

„Orion Lady“ plaukė šiaurės-šiaurės vakarų kursu, kad Ju- 
katano sąsiauriu aplenktų Kubą, o laivas-spąstai „Chesapeake“ 
leidosi jos pasitikti. 

VIENUOLIKTAS SKYRIUS 


„Žiurkių sąraše“ buvo šimtas septyniolika pavardžių. Valdininkų 
iš aštuoniolikos šalių. Dvi iš jų - Jungtinės Amerikos Valstijos ir 
Kanada, šešiolika kitų - Europoje. Prieš paleidžiant panelę Letisiją 
Arenal iš kalėjimo Niujorke, Kobra pareikalavo patikrinti nors 
vieną asmenį iš sąrašo, pasirinktą atsitiktinai. Jis pasiūlė poną 
Eberhartą Milchą, Hamburgo muitinės vyresnįjį inspektorių. 
Kelas Deksteris išskrido į Hanzos uostą pranešti blogų naujienų 
vietiniams teisėsaugos vadovams. 

Susitikimas Hamburgo muitinės direkcijoje Rėdingsmarkte, 
įvykęs amerikiečiams paprašius, buvo keistokas. 

Kartu su Deksteriu susitikime dalyvavo aukštas JAV kovos su 
narkotikais valdybos atstovas Vokietijoje, jau pažįstamas vokiečių 
delegacijai. Jis savo ruožtu buvo suglumintas žmogaus iš Vašingtono 
statuso. Nebuvo apie jį girdėjęs. Bet instrukcijos iš Armijos ir Lai- 
vyno kelio, Kovos su narkotikais valdybos centrinės būstinės, buvo 
glaustos ir reikšmingos. Labai svarbus asmuo; visokeriopai padėti. 

Du dalyviai atskrido iš Berlyno - vienas iš Federalinės muiti- 
nės valdybos, kitas iš Federalinės kriminalinės policijos Kovos 
su organizuotu nusikalstamumu skyriaus. Penktas ir šeštas buvo 
vietiniai, hamburgiečiai, iš muitinės ir policijos. Pirmas iš jų buvo 
ir priimančioji pusė; susitikimas vyko jo kabinete. Bet aukštesnio 

rango buvo Joachimas Cygleris iš muitinės Nusikaltimų skyriaus. 
Jis sėdėjo priešais Deksterį. 

Pirmas prabilęs Deksteris kalbėjo trumpai. Nereikėjo ilgai aiš- 
kinti; visi jie buvo profesionalai; keturi vokiečiai nujautė, kad du 
amerikiečiai nesiprašytų priimami, jeigu nebūtų atsitikę kas nors 
negero. Gerai nors tai, kad nereikėjo vertėjų. 

Deksteris pasakė tik tai, ką visi puikiai suprato: į JAV kovos su 
narkotikais valdybos atstovų Kolumbijoje rankas pateko konkreti 
informacija. Žodis „kurmis“ nebuvo ištartas. Puodeliuose garavo 
kava, bet niekas negėrė. 

Deksteris per stalą ištiesė Cygleriui kelis popieriaus lapus; šis 
įdėmiai perskaitė ir perdavė juos kolegoms. Hamburgo policijos 
vadovas tyliai švilptelėjo. 

— Aš jį pažįstu, - sumurmėjo. 

- Ir? - paklausė Cygleris. Jis buvo sukrėstas. Vokietija didžia- 
vosi milžinišku ultramoderniu Hamburgu. Tai, ką atvežė ameri- 
kiečiai, buvo siaubinga. 

Hamburgietis gūžtelėjo pečiais. 

— Smulkmenas galime išsiaiškinti Personalo skyriuje. Kiek pa- 
menu, visa jo karjera muitinėje. Keleri metai iki pensijos. Jokių 
priekaištų. 

Cygleris pabarbeno pirštais priešais jį išskleistus lapus. 

— O jeigu jus neteisingai informavo? Dar daugiau - jeigu są- 
moningai perdavė neteisingą informaciją? | 

Užuot atsakęs, Deksteris pastūmė per stalą dar kelis lapus. Pribai- 
giantis smūgis. Joachimas Cygleris įdėmiai skaitė. Banko sąskaitų 
išrašai. Mažas privatus bankas Didžiojo Kaimano saloje. Didesnį 
slaptumą sunku įsivaizduoti. Jei ir šitie dokumentai tikri... Kiekvie- 
nas gali falsifikuoti banko duomenis, jei jų neįmanoma patikrinti. 

Deksteris vėl prabilo: 

- Ponai, visi žinome taisyklę: „Žinoti tiek, kiek reikia.“ Mes ne 
naujokai savo specifinėje srityje. Be abejo, supratote, kad turime 

informacijos šaltinį. Bet kokia kaina privalome jį apsaugoti. Dar 
daugiau, jūs patys neketinate strimgalviais suiminėti, remdamiesi 
neargumentuotais kaltinimais, kurių nepripažintų nė vienas Vo- 
kietijos teismas. Ar galėčiau pasiūlyti mažą gudrybę? 

Deksteris pasiūlė slaptą operaciją. Milchas būtų slapta seka- 
mas iki tol, kol asmeniškai įsikiš, siekdamas atleisti nuo visų 
formalumų atplukdytą konteinerį ar krovinį. Tada įvyks patikri- 
nimas, tariamai atsitiktinis, kurio pareikalaus žemesnio rango 
muitininkas. 

Jeigu Kobros informacija tiksli, Milchas įsikiš, reikalaudamas 
pakeisti jaunesniojo kolegos sprendimą. Į jų ginčą, taip pat atsi- 
tiktinai, įsiterps praeinantis Federalinės muitinės valdybos parei- 
gūnas. Jo žodis nulems, krovinys bus atidarytas. Jeigu ten nieko 
nebus, amerikiečiai bus suklydę. Visų bus nuoširdžiai atsiprašyta. 
Niekas nenukentės. Bet Milcho namų ir mobiliojo telefonų dar 
bus klausomasi kelias savaites. 

Pasirengimas užtruko savaitę, dar vieną savaitę teko laukti 
progos paspęsti spąstus. Įtariamas jūrinis konteineris buvo vienas 
iš šimtų, atplukdytų milžinišku konteinerių gabenimo laivu iš 
Venesuelos. Tik vienas žmogus pastebėjo du mažus koncentrinius 
apskritimus ir Maltos kryžių vidiniame. Vyresnysis inspektorius 
Milchas asmeniškai leido pakrauti tą konteinerį į laukiantį vilkiką, 
ir šis iškart pasuko prie išvažiavimo iš muitinės zonos. 

Vairuotojas albanas privažiavo paskutinį užkardą, šis ėmė kilti, 
bėt ūmai vėl nusileido. Jaunas raudonskruostis muitininkas mostu 
nurodė vilkikui važiuoti į pakelės aikštelę. 

- Atrankinis patikrinimas, - pasakė jis. - Papiere, bitte. Prašom 
pateikti dokumentus. 

Albanas suglumo. Turėjo muitinės dokumentus, pasirašytus ir 
antspauduotus. Prieš paklusdamas jis skubiai paskambino mobi- 
liuoju telefonu. Kitų negirdimas aukštoje savo kabinoje, jis ištarė 
kelis žodžius albaniškai. 


AB 


Normaliomis sąlygomis Hamburgo muitinė vilkikus ir jų kro- 
vinius tikrina dviem lygiais. Pirmas, supaprastintas, - tai peršvie- 
timas rentgenu. Tikrinant antruoju lygiu, krovinys atidaromas. 
Jaunasis muitininkas iš tikrųjų buvo policininkas, todėl ir atrodė 
kaip naujokas. Jis mostelėjo vairuotojui važiuoti į zoną, skirtą 
nuodugniam tikrinimui. Jam sutrukdė žymiai vyresnis muitinin- 
kas, atskubėjęs iš kontrolės pastato. 

Jaunas, žalias, nepatyręs inspektorius paprastai nesiginčija su 
veteranu vyresniuoju inspektoriumi. O šis užsispyręs laikėsi savo 
sprendimo. Vyresnysis pareigūnas neketino pakęsti prieštaravi- 
mų. Juk jis pats patikrino šitą vilkiką kaip atrankinį ir pasirašė 
leidimą. Nėra reikalo tikrinti dar kartą. Bus veltui gaištamas 
laikas. Vyresnysis inspektorius nematė iš už nugaros tyliai pri- 
važiavusio lengvojo automobilio. Iš jo išlipo du neuniformuoti 
Federalinės muitinės valdybos pareigūnai ir parodė savo tarny- 
binius ženklelius. 

- Was ist los da? Kas atsitiko? - visai kasdieniškai paklausė 
vienas iš jų. 

Vokiečių biurokratijoje daug reiškia rangas. Valdybos pareigū- 
nas buvo tokio pat rango kaip Milchas, bet Nusikaltimų skyriaus 
pareigūnas pripažįstamas viršesniu. Konteineris buvo atidarytas. 
Pasirodė apmokyti šunys. Viską iškrovė. Nekreipdami dėme- 
sio į krovinį, šunys pradėjo uostyti ir inkšti konteinerio gale. 
Konteinerį išmatavo. Viduje jis buvo trumpesnis negu iš išorės. 
Vilkiką nuvairavo prie specialios dirbtuvės. Jį lydėjo muitininkai. 
Trys pareigūnai - du oficialiai prisistatę ir jaunasis persirengėlis, 
pirmą kartą dalyvaujantis tikroje operacijoje, - vis dar vaidino 
nustebusius. 

Suvirintojas išpjovė dirbtinę sieną. Už jos sukrautus ryšulius 
pasvėrė. Dvi tonos gryno Kolumbijos kokaino. Albanas jau buvo 
surakintas. Pagal scenarijų visiems keturiems, kartu su Milchu, 
per laimingą atsitiktinumą pavyko sulaikyti didelę partiją nar- 

kotikų, nepaisant Milcho anksčiau padarytos, bet visai supran- 
tamos klaidos. Juk importuotojas buvo solidi firma Diuseldorfe, 
įsivežanti dideles kavos partijas. Ta proga visi išgėrė kavos, tada 
Milchas atsiprašė, nuėjo į vyrų tualetą ir paskambino. 

Jis padarė klaidą, nes pokalbis buvo įrašomas. Kiekvienas žodis 
buvo girdimas mikroautobuse, stovinčiame už puskilometrio. Su- 
skambėjo vieno iš tų, kurie gurkšnojo kavą, telefonas. Kai Milchas 
grįžo iš tualeto, jį suėmė. 

Kai Milchą pasodino tardymo kambaryje, jis pradėjo griežtai 
protestuoti. Apie banko sąskaitas Didžiojo Kaimano saloje niekas 
neužsiminė. Taip buvo susitarta su Deksteriu apsaugant informa- 
torių Kolumbijoje. Tačiau tai suteikė Milchui klasikinės gynybos 
galimybę. Galimybę teisintis, jog „visi padarome klaidų“. Būtų 
sunku įrodyti, kad jis šitaip „klydo“ ne vienus metus. Arba kad jis 
išeis į pensiją labai turtingas. Įrašyto pokalbio žodžiai buvo šif- 
ruoti: nekaltas pranešimas, kad vėlai grįš namo. Numeris, kuriuo 
skambino, buvo ne jo žmonos, tačiau tas telefonas iškart atsijungė. 
Bet juk visiems pasitaiko suklysti renkant numerį. 

Vyresnysis inspektorius Cygleris, kuris ne tik padarė karjerą 
muitinėje, bet turėjo ir aukštąjį juridinį išsilavinimą, suprato, 
kokia pažeidžiama jo pozicija. Bet norėjo sutrukdyti toms dviem 
tonoms kokaino patekti į Vokietiją, ir tai pavyko. 

Albanas, kietas it titnagas, nieko nepasakė, tik atkakliai kartojo 
esantis paprastas vairuotojas. Diuseldorfo policija užgriuvo ka- 
vos sandėlį; jų šunys ten vos neišprotėjo nuo kokaino kvapo (jie 
buvo išmokyti skirti jį nuo kavos aromato, dažnai naudojamo 
kaip maskuotė). 

Tada Cygleris, aukštos klasės policininkas, griebėsi gudrybės. 
Milchas greičiausiai nemoka albanų kalbos. Kažin ar kas ją moka, 
išskyrus pačius albanus. Milchą pasodino už vienos krypties veid- 
rodžio, bet garsai iš gretimo kambario sklido garsiai ir aiškiai. 
Milchas galėjo stebėti albano vairuotojo tardymą. 

Vertėjas persakydavo albanui vokiečio tardytojo klausimus ir 
išversdavo albano atsakymus. Klausimai buvo nuspėjami. Milchas 
juos suprato, jie užduodami jo gimtąja kalba, bet atsakymus su- 
žinodavo tik iš vertėjo. Nors albanas prisiekinėjo esąs nekaltas, iš 
garsiakalbių sklido išsamus prisipažinimas, neva jeigu vairuotojui 
kiltų kokių problemų Hamburgo uoste, jis turįs nedelsdamas 
kreiptis į tokį vyresnįjį inspektorių Eberhartą Milchą, šis viską 
sutvarkysiąs ir leisiąs jam išvažiuoti be patikrinimo. 

Ir tada Milchas palūžo. Išsamus jo prisipažinimas tęsėsi beveik 
dvi dienas, prireikė stenografistų komandos jam užrašyti. 


„Orion Lady“ skrodė Karibų baseino platumas į pietus nuo Ja- 
maikos ir į rytus nuo Nikaragvos, kai jos kapitonas nepriekaiš- 
tingai išlyginta balta tropikų uniforma, stovintis ant tiltelio šalia 
vairininko, išvydo kažką tokio, kad sumirksėjo, netikėdamas 
savo akimis. 

Skubiai patikrino jūros paviršių stebinčio radaro ekrane. Per 
daugelį kilometrų, nuo horizonto iki horizonto, nebuvo jokio 
laivo. Bet sraigtasparnis buvo tikras, jis skrido tiesiai į jachtą, 
visai arti žydro vandens. Kapitonas gerai žinojo, ką gabena, nes 
prieš trisdešimt valandų pats padėjo krauti krovinį, ir kažkur giliai 
pajuto skausmingai smilktelint baimę. Sraigtasparnis buvo minia- 
tiūrinis, nedaug didesnis už žvalgybinį, bet kai pralėkė už jachtos 
kairiojo borto ir, padaręs posūkį, ėmė skristi šalia, užrašas „US 
Navy“ ant liemens buvo aiškiai įskaitomas. Kapitonas paskambino 
į pagrindinį saloną įspėti savo darbdavio. 

Nelsonas Bjankas užlipo ant tiltelio. Pleibojus buvo basas, gė- 
lėtais havajiečių marškiniais ir apsmukusiais šortais. Juodos gar- 
banos, kaip visada, nušviesintos ir supurkštos laku, tarp dantų 
įprastinis „Cohiba“ cigaras. Nebūdinga jam - ir tiktai dėl krovinio 
iš Kolumbijos, - kad laive nebuvo penkių ar šešių aukštesnio lygio 
laisvo elgesio panelių. 

Kapitonas ir jachtos savininkas stebėjo, kaip sraigtasparnis 
skrenda lygiagrečiai prie pat vandens; kaip atvirame keleivio durų 
ovale pasirodo „ruonis“ juodu kombinezonu, prisisegęs saugos 
diržu ir atsisukęs į juos. Jis laikė snaiperio šautuvą M-14 nusitaikęs 
į tiltelį. Sugriaudėjo mažojo sraigtasparnio piloto balsas: 

— „Orion Lady“, „Orion Lady“, mes - Jungtinių Valstijų karo lai- 
vynas. Prašome išjungti variklius. Mes išsilaipinsime į jūsų laivą. 

Bjankas negalėjo įsivaizduoti, kaip jie ketina tą padaryti. Denyje 
buvo aikštelė sraigtasparniui, bet joje stovėjo brezentu uždengtas 
jo paties „Sikorsky“. Kapitonas kumštelėjo jį ir mostelėjo į priekį. 
Tolumoje išniro trys juodi taškai, vienas didesnis ir du mažesni, 
pakėlę nosis jie lėkė artyn. 

— Visu greičiu, - riktelėjo Bjankas, - visu greičiu pirmyn. 

Kvaila reakcija - iš karto suvokė kapitonas. 

- Bose, nuo jų nepaspruksime. Jei mėginsime, iškart išsiduo- 
sime. 

Bjankas pažvelgė į ore pakibusį „Little Bird“, į šautuvą, nutai- 
kytą jam į galvą iš penkiasdešimties metrų atstumo. Neliko kitos 
išeities, tik pasiduoti. Jis linktelėjo. 

— Išjunkite variklius, - tarė, pasitraukdamas į šalį. 

Vėjo gūsis sušiaušė jam plaukus ir tuojau pat nuščiuvo. Pla- 
čiai šypsodamasis jis pamojavo, demonstruodamas ketinimą 
bendradarbiauti. „Ruoniai“ pakilo ant denio greičiau kaip per 
penkias minutes. 

Komandoras leitenantas Keisis Diksonas buvo pabrėžtinai 
mandagus. Jam pranešė, kad taikinys plaukia „su kroviniu“, ir 
to pakako. Atsisakęs šampano, pasiūlyto jam ir jo vyrams, įsakė 
suvaryti savininką ir įgulą į laivagalį ir saugoti prisitaikius. „Che- 
sapeake“ vis dar slėpėsi už horizonto. Naras apsivilko aprangą ir 
nusileido per bortą. Grįžęs po pusvalandžio raportavo, kad laivo 
korpuse nėra nei slaptų liukų, nei prielipų, nėra ir nukarusių 
nailoninių trosų. 

Du muitininkai pradėjo paiešką laive. Jiems pasakė, kad per 
trumpą ir baimingą telefono pokalbį išsigandęs parapijos kunigas 
paminėjo tik „didelį kiekį. Bet kiek tai yra? 

Kokaino kvapą užuodė spanielis, narkotikų būta tonos. „Orion 
Lady“ nebuvo iš tų laivų, kuriuose Chuanas Kortesas įrengė prak- 
tiškai neaptinkamas slėptuves. Bjankas pasitikėjo savo įžūlumu ir 
puikybe. Jis manė, kad niekas nedrįs įtarinėti prašmatnios jachtos, 
gerai žinomos brangiausiose ir garsiausiose auksinio jaunimo 
girdyklose nuo Monte Karlo iki Fort Loderdeilio, taip pat nedrįs 
įtarinėti ir jo paties. Jeigu ne senukas jėzuitas, džiunglių kape 
palaidojęs keturis sudarkytus kūnus, ko gero, būtų išsisukęs. 
Kaip ir per britų specialiojo jūrų desanto operaciją, neprilygs- 
tamai jautri spanielio uoslė ir čia pajuto ypatingą oro faktūrą. 
Jį traukte traukė viena grindų plokštė mašinų skyriuje. Oras 
buvo per daug šviežias; vadinasi, plokštė neseniai kilnota. Po 
ja buvo triumas. 

Taip pat kaip ir britai Atlante, amerikiečiai užsidėjo dujokaukes 
ir nusileido į triumą. Net ir prabangioje jachtoje triumai dvokia. 
Vieną po kito iš slaptavietės traukė ryšulius, o tie „ruoniai“, kurie 
nesaugojo sulaikytųjų, krovė juos ant denio tarp pagrindinio sa- 
lono ir sraigtasparnio aikštelės. Bjankas garsiai protestavo: jis net 
neįsivaizdavęs, kad jie ten esą... kad jam pakišę... kad tai kažkoks 
nesusipratimas... jis pažįstąs Floridos gubernatorių. Šūkavimas 
virto murmėjimu, kai jam užmovė juodą gobtuvą. Komando- 
ras leitenantas Diksonas iššovė signalinę raketą, ir aukštai ratus 
sukantis „Global Hawk Mišelė“ išjungė trukdžių sistemą. Beje, 
„Orion Lady“ nė nebandė užmegzti ryšio. Kai ryšys atsikūrė, 
Diksonas iškvietė „Chesapeake“. 

Po dviejų valandų Nelsonas Bjankas, jachtos kapitonas ir įgula 
jau buvo laivo pirmagalio kalėjime kartu su septyniais išliku- 
siais „torpedininkais“. Plevėsai milijonieriui dar niekada neteko 
susidurti su tokia draugija, ir jam čia labai nepatiko. Bet tiems 

žmonėms buvo lemta ilgam tapti jo bendrakeleiviais ir stalo kai- 
mynais; jo tropikų pomėgis žadėjo būti patenkintas su kaupu, bet 
tiktai Indijos vandenyno viduryje. Deja, meniu nebuvo panelių. 
Jachtos pagailo net sprogdintojui. 
— Pone, nejau iš tiesų turime ją susprogdinti? Tokią gražuolę? 
— Toks įsakymas, - atsakė vadas. - Be išimčių. 
„Orion Lady“ sprogo ir nuskendo. „Hooyah“, - ištarė vienas, bet 
įprastinis pergalės šūkis nuskambėjo liūdnai. Kai jūra vėl ištuštėjo, 
„Chesapeake“ nuplaukė. Po valandos prasilenkė su kitu krovinių 
laivu; jo škiperis, pažvelgęs pro žiūronus, pamatė grūdų gabenimo 
laivą, plaukiantį savo kursu, ir nekreipė į jį dėmesio. 


Visoje Vokietijoje teisėsaugos organai darbavosi išsijuosę. Išsamiai 
prisipažinęs Eberhartas Milchas, dabar kuo giliausiai paslėptas 
saugant jo gyvybę, išvardijo tuziną stambių importuotojų, kurių 
krovinius netikrindamas išleisdavo iš Hamburgo uosto konteine- 
rių terminalo. Visas tas firmas nuodugniai patikrino ir uždarė. 

Federalinė ir žemių policija tikrino sandėlius, picerijas (Ka- 
labrijos ndranghetos pamėgtą priedangą), maisto parduotuvių 
tinklus ir suvenyrų krautuvėles, prekiaujančias egzotiškomis Pietų 
Amerikos skulptūromis. Policininkai atidarinėjo tropikų vaisių 
skardines ir kiekvienoje rasdavo baltų miltelių paketėlį; taip pat 
daužė majų stabus iš Gvatemalos. Vieno žmogaus išpažintis su- 
žlugdė dono Diego operacijas Vokietijoje. 

Tačiau Kobra žinojo: jeigu kokaino partija perduota importuo- 
tojui, visus nuostolius patirs Europos gangsteriai. Tik iki krovinio 
perdavimo tai būtų smūgis karteliui. Pavyzdžiui, jūrinis kontei- 
neris su dviguba siena, kuris taip ir neišvažiavo iš Hamburgo 
uosto, ir „Orion Lady“ krovinys, skirtas kubiečių gaujai pietinėje 
Floridoje, nors jis dar laikomas plaukiančiu jūra. Kartelis dar ' 
nepastebėjo, jog jachta neatplaukė į Fort Loderdeilį. 

O „žiurkių sąrašas“ pasitvirtino. Kobra parinko Hamburgo 
„Žiurkę“ atsitiktinai, vieną iš šimto septyniolikos pavardžių. Są- 
rašas buvo per ilgas, galimybė, kad viskas falsiikuota, menka. 

- Arjau paleisime merginą? - paklausė Deksteris. 

Devero abejingai linktelėjo. Jo gebėjimą užjausti galima laikyti 
nuliniu. Letisijos Arenal korta jau buvo išlošta. 

Deksteris žinojo, nuo ko pradėti. Jam subtiliai tarpininkaujant, 
Ispanijos kovos su narkotikais ir organizuotu nusikalstamumu 
agentūros inspektorius Madride Snaiperis Ortega buvo paaukš- 
tintas ir tapo vyresniuoju inspektoriumi. Artimiausiu metu jam 
buvo pažadėtas Chulijas Lusas ir Gusmanų bankas. 

Kai Kelas Deksteris paskambino iš kitapus Atlanto, jo klausyda- 
masis Ortega jau planavo operaciją. Jaunas slaptasis agentas apsimetė 
bagažo skyriuje dirbančiu kontrabandininku. Jį viešai ir triukšmingai 
suėmė bare, ir tą išgarsino žiniasklaida. Reporteriai apklausė barme- 
ną ir du nuolatinius lankytojus, visų jų parodymai sutapo. 

Remdamasis teisėsaugos organų darbuotojo, kuris norėjo likti 
nežinomas, informacija, dienraštis El Pais parengė didelę publika- 
ciją, kaip buvo išaiškinta gauja, gabendavusi kokainą nieko neįta- 
riančių keleivių bagaže iš Barachaso oro uosto Madride į Kenedžio 
oro uostą Niujorke. Beveik visiems nusikaltėliams pavyko pabėgti, 
bet vieną, dirbantį bagažo skyriuje, pasisekė sulaikyti; jis vardijo 
reisus, prieš kuriuos atidarydavo jau patikrintą bagažą ir įkišdavo 
kokaino. Jis netgi įsiminė kai kurių lagaminų išvaizdą. 

„Ponas Bosmenas Berou nebuvo azartiškos prigimties. Jo ne- 
domino nei kazino, nei lošimas kauliukais ar kortomis, nei ark- 
lių lenktynės, nei kiti panašūs būdai išmesti pinigus į balą. Bet 
pripažino, jog priverstas lažintis būtų statęs didoką sumą už tai, 
kad senjorita Letisija Arenal užsibus kalėjime daugelį metų. Ir 
būtų pralošęs. 

Informacija iš Madrido pasiekė Kovos su narkotikais valdybą 
Vašingtone; neįvardytas pareigūnas nurodė, kad dokumento dėl 

pono Berou klientės kopija būtų nusiųsta į Bruklino prokuratūrą. 
Ten atsidūrusiam dokumentui teko duoti eigą. Nepaisant papli- 
tusios nuomonės, teisininkai anaiptol nėra nusiteikę tik bausti. 
Apygardos prokuroras pranešė Bosmenui Berou naujienas iš 
Madrido. Jis iš karto pradėjo veikti, reikalaudamas atšaukti kal- 
tinimus. Net jeigu jo ginamosios nekaltumas nebuvo galutinai 
įrodytas, iškilo didžiulių abejonių. 

Įvyko uždaras posėdis pirmininkaujant teisėjui, su kuriuo Bos- 
menas Berou kartu studijavo Teisės fakultete, ir prašymas buvo 
patenkintas. Letisijos Arenal likimą prokuratūra perdavė Imig- 
racijos ir muitinės tarnybai. Ši nusprendė, kad nors kolumbietė 
nebebus kaltinama, ji neturi teisės pasilikti Jungtinėse Amerikos 
Valstijose. Jos paklausė, į kokią šalį norėtų būti deportuota; Leti- 
sija pasirinko Ispaniją. Du teismo pareigūnai nuvežė ją į Kenedžio 
oro uostą. 


Polas Devero žinojo, kad laikas - ne sąjungininkas. Didysis pra- 
našumas iki šiol buvo tai, kad jis pats lyg ir neegzistavo. Įdėmiai 
studijavo po kruopelytę surinktą informaciją apie tą doną Diegą 
Estebaną, jo asmenį ir charakterį. Buvo laikomas kartelio valdovu, 
bet šito niekas niekada neįrodė. 

Tai, kad šitas kietaširdis hidalgas, poimperinės epochos Ispani- 
jos aristokratų palikuonis, taip ilgai išliko neliečiamas, priklausė 
nuo daugelio veiksnių. 

Svarbiausias buvo tas, jog visi aliai vieno atsisakydavo prieš 
jį liudyti. O kiekvienas, atsidūręs dono Diego kelyje, dingdavo 
be pėdsakų. Bet net ir šito nebūtų pakakę, jeigu ne milžiniškas 
jo politinis svoris. Jis darė įtaką aukštiesiems sluoksniams, ir 
nemenką. 

Jis buvo nepailstantis gerų iniciatyvų donoras, tą be paliovos 
trimitavo žiniasklaida. Rėmė mokyklas, ligonines, skyrė stipen- 
dijas, pašalpas - visų pirma lūšnynų kvartalų gyventojams. 

Jis šelpė, bet jau be triukšmo, politines partijas, visas be išimties, 
net ir tą, kuriai vadovavo prezidentas Alvaras Uribė, prisiekęs 
sunaikinti kokaino pramonę. Donas kaskart pasirūpindavo, kad 
apie jo dotacijas sužinotų tie, nuo kurių daug kas priklauso. Jis 
netgi mokėdavo už nužudytų policininkų ir muitininkų vaikų au- 
ginimą, nors žuvusiųjų kolegos įtardavo jį priėmus nuosprendį. 

Bet labiausiai jis pataikavo Katalikų bažnyčiai. Kai kuriam 
nors vienuolynui ar parapijai prasidėdavo sunkūs laikai, jis iškart 
suteikdavo pagalbą ir padėdavo atsigauti. Aukodavo demonstra- 
tyviai, be to, reguliariai melsdavosi kartu su valstiečiais ir dvaro 
darbininkais parapijos bažnyčioje. Savaime aišku, tai buvo oficiali 
užmiesčio rezidencija, o ne tos latifundijos, kurias valdė svetimo- 
mis pavardėmis ir kuriose susitikdavo su kitais „Brolijos“ nariais. 
Nematomas sindikatas kasmet pagamindavo ir parduodavo iki 
aštuonių šimtų tonų kokaino. 

„Taip, - žŽavėdamasis mąstė Devero, - tikras maestro.“ Jis tikė- 
josi, kad Donas gal nėra skaitęs Sunzi Karo meno. 

Kobra nujautė, kad dingstančių krovinių, suimamų agentų ir 
likviduojamų pardavimo tinklų litanija nebus ilgiau laikoma su- 
tapimų grandine. Per daug atsitiktinumų, kad protingas žmogus 
patikėtų, o kuo aukštesnis įtarumo lygis, tuo žemesnė jo riba. 
Pirmo pranašumo, to, kad niekas nenujaučia jo egzistavimo, greit 
nebeliks, ir Donas supras, kad tenka susiremti su nauju ir daug 
pavojingesniu priešu, kovojančiu ne pagal taisykles. 

Tada reikės naudotis antru pranašumu: nematomumu. Sunzi 
pareiškė, kad niekas negali nugalėti nematomo priešo. Senasis 
kinų išminčius gyveno prieš tūkstančius metų iki Kobros pasaulio 
ultraaukštųjų technologijų. Dabar atsirado naujų ginklų, kurie 
leis Kobrai dar ilgai likti nematomam po to, kai Donas suvoks 
įgijęs naują priešą. 

Svarbiausiu veiksniu, patvirtinančiu jo egzistavimą, taps „Žiur- 
kių sąrašo“ atskleidimas. Vienu smūgiu sutriuškinti šimtą sep- 

tyniolika korumpuotų valdininkų dviejuose žemynuose sukeltų 
suirutę. Sušerti „žiurkių faršą“ teisėsaugos organų mėsmalei reikės 
iš lėto, kol kur nors Kolumbijoje kris peso vertė. Šiaip ar taip, 
anksčiau ar vėliau informacija nutekės. 

Tačiau tą rugpjūčio savaitę Kobra pasiuntė Kelą Deksterį pra- 
nešti nemalonių žinių trijų valstybių vyriausybinių organizacijų 
vadovams, tikintis visuotinio konfidencialumo. 

Per įtemptą kelionių ir pasitarimų savaitę Kelas Deksteris pra- 
nešė amerikiečiams apie nesąžiningą žmogų San Fransisko uoste; 
italai sužinojo, kad korumpuotas vyresnysis muitininkas Ostijoje; 
o ispanams reikės pasekti Santandero uosto kapitoną. 

Kiekvienu atveju Deksteris primygtinai prašė, kad demaskuotas 
asmuo būtų suimamas neva atsitiktinai sulaikius kokaino partiją. 
Visi prižadėjo. 

Kobros nedomino Amerikos ir Europos gaujos, kurios pre- 
kiavo narkotikais gatvėse. Šitos padugnės jam nerūpėjo. Tačiau 
kiekvieną kartą, kai nuo scenos pasitraukdavo kuris nors smulkus 
kartelio parankinis, būdavo konfiskuojama gerokai daugiau ko- 
kaino. O iki perduodant narkotiką prieš uosto vartus nuostolius 
patirdavo kartelis. Užsakymus reikia vykdyti, pateikti užsakovui 
naują partiją. O tai taps nebeįmanoma. 


Savaime suprantama, Alvaras Fuentesas neketino plaukti per 
Atlantą į Afriką pradvokusiu žvejų traleriu, tokiu kaip „Belleza del 
Mar“. Kaip Alfredo Suareso pirmasis pavaduotojas, jis pasirinko 
šešių tūkstančių tonų krovininį laivą „Arco Soledad“. 

Laivas buvo pakankamai didelis, kad jame būtų škiperio kajutė, 
ne itin erdvi, bet atskira, joje ir įsikūrė Fuentesas. Nusivylusiam 
škiperiui teko kraustytis pas pirmąjį padėjėją, bet jis žinojo savo 
vietą ir neprieštaravo. 

Donui paliepus, laivo kursas buvo pakeistas iš Monrovijos Liberi- 
joje į Bisau Gvinėją, kur, atrodo, slypėjo problemos šaknys. Bet savo 

triumuose jis vis tiek gabeno penkias tonas gryno kokaino. „Arco 
Soledad“ buvo vienas iš tų krovininių laivų, kuriuose Chuanas Kor- 
tesas kūrė savo stebuklus. Žemiau vaterlinijos prie korpuso buvo 
pritvirtinti du stabilizatoriai. Jie turėjo dvigubą paskirtį: sumažino 
supimą smarkiai banguojant ir buvo tuščiaviduriai, kiekviename 
tilpo po pustrečios tonos kruopščiai supakuoto kokaino. 

Povandeninės slėptuvės kėlė rimtą problemą: jas buvo galima 
prikrauti ir ištuštinti tiktai tada, kai laivo korpusas iškildavo 
virš vandens. Tai reiškė arba sudėtingą naudojimąsi sausu doku 
susilaukiant nepageidautinų liudininkų, arba atoslūgio laukimą 
netoli kranto prarandant brangias valandas. 

Bet Kortesas pritaisė faktiškai neįžiūrimus bėgelius, kuriais 
akvalangininkas galėdavo lengvai patraukti dideles plokštes nuo 
kiekvieno stabilizatoriaus. Tada neperšlampančius sumegztus 
ryšulius traukdavo iš stabilizatorių; visa virtinė plūduriuodavo 
vandens paviršiuje, kol juos paims pasitinkantis laivas. 

Pagaliau „Arco Soledad“ triumuose gabeno visiškai teisėtą ka- 
vos krovinį su oficialiais dokumentais, kad jis apmokėtas ir skirtas 
prekybos firmai Bisau. Tuo geros žinios ir baigėsi. 

O bloga žinia buvo ta, kad „Arco Soledad“ seniai buvo išaiškin- 
tas pagal Chuano Korteso aprašymą ir nufotografuotas iš viršaus. 
Kai jis kirto trisdešimt penktą dienovidinį, „Global Hawk Sam“ 
gavo jo vaizdą, sulygino su tuo, ką turėjo duomenų bazėje, patvir- 
tino sutapimą ir pranešė Kričo aviacijos bazei Nevadoje. 

Nevada pranešė Vašingtonui, ir nušiuręs sandėlis Anakostijoje 
perdavė „Balmoral“ įsakymą jį sulaikyti. Dar nenusileidę į vandenį 
majoro Pikeringo akvalangininkai jau žinojo, ko ieškos, kur tai 
yra ir kaip elgtis su paslėptais bėgeliais. 

Pirmas tris dienas jūroje Alvaras Fuentesas tiksliai vykdė gautus 
nurodymus. Kas trys valandos, dieną ir naktį, jis elektroniniu paš- 
tu pareigingai siuntė žinutes „išsiilgusiai žmonai Barankiljoje. Jos 
buvo tokios banalios ir dažnos jūroje, kad paprastai Nacionalinė 


228 


saugumo agentūra Fort Mide jomis nesidomėdavo. Bet iš anksto 
įspėti dešifravimo specialistai gaudė jas kibernetinėje erdvėje ir 
persiųsdavo į Anakostiją. 

Kai „Sam“, sukdamas ratus dvylikos kilometrų aukštyje, galėjo 
matyti, kad „Arco Soledad“ ir „Balmoral“ skiria keturiasdešimt 
mylių, jis įjungė trukdžių sistemą ir Fuentesas atsidūrė tylos zo- 
noje. Išvydęs sraigtasparnį, pakylantį virš horizonto ir pasukantį 
tiesiai į jį, Fuentesas parašė skubų pranešimą, nebepaisydamas 
valandų. Tačiau šis taip ir liko aparate. 

„Arco Soledad“ įgulai nebuvo prasmės priešintis juodai apsi- 
rengusiems komandosams, kai jie lipo per bortą. Škiperis, puikiai 
vaidindamas pasipiktinusį, mojavo laivo dokumentais, krovinių 
deklaracija ir kavos užsakymo iš Bisau kopija. Juodai apsirengę 
vyrai nekreipė į jį dėmesio. 

Škiperiui, tebesipiktinančiam „piratavimu“, įgulai ir Alvarui Fu- 
entesui surakino riešus, užmaukšlino gobtuvus ir suvarė į laivagalį. 
Kai tik jie prarado galimybę ką nors matyti, trukdžių sistemą išjun- 
gė ir majoras Pikeringas iškvietė „Balmoral“. Kol „Balmoral“ visu 
greičiu plaukė sulaikyto laivo link, du narai ėmėsi darbo. Jie triūsė 
beveik valandą. Spanielių nereikėjo, jie liko savajame laive. 

Kai „Balmoral“ priplaukė prie „Arco Soledad, tarp jų plūdu- 
riavo dvi virtinės sumegztų ryšulių. Jos buvo tokios sunkios, kad 
norint užkelti ant denio teko pasinaudoti „Arco Soledad“ strėliniu 
kranu. Iš čia jas priėmė globoti „Balmoral“. 

Fuentesas, škiperis ir penki įgulos nariai pritilo. Net būdami 
su gobtuvais jie girdėjo krano girgždesį ir duslų bumpsėjimą, kai 
sunkūs šlapi daiktai buvo keliami ant denio. Jie žinojo, kas tai. 
Skundai dėl piratavimo liovėsi. 

Kolumbiečiai buvo perkelti į „Balmoral“ paskui krovinį. Jie 
suvokė, kad atsidūrė daug didesniame laive, bet negalėjo jo nei 
įvardyti, nei apibūdinti. Nuo denio juos iš karto nuvedė į kalėjimą 
pirmagalyje, kur prieš tai buvo laikoma „Belleza del Mar“ įgula. 

Jūrų desantininkai perlipo paskutiniai, nuo akvalangininkų 
upeliais sruvo vanduo. Normaliomis aplinkybėmis akvalangi- 
ninkai, pasitinkantys „Arco Soledad“, privalėtų uždaryti stabili- 
zatorius plokštėmis, bet šitie, žinodami laivo likimą, paliko juos 
atvirus vandeniui. 

Paskutinis pasmerktą laivą paliko sprogdintojas. Kai laivus 
skyrė bemaž kilometras, jis paspaudė detonatorių. 

- Mėgaukitės kavos aromatu, - pasišaipė jis, kai „Arco Soledad“ 
sudrebėjo, pradėjo grimzti ir nuskendo. Iš tikrųjų ore pasklido 
silpnas skrudintų kavos pupelių kvapas - kokią sekundės dalį 
sudegantis pentritas įkaito iki 5 000 laipsnių Celsijaus. Paskui 
nebeliko nieko. 

Viena pripučiamoji valtis, dar pasilikusi vandenyje, sugrįžo 
prie sprogimo vietos ir surinko keliolika plūduriuojančių atplaišų, 
kurias būtų galėjusi pastebėti budri akis. Jas sukrovė į tinklą, pri- 
rišo gelžgalį ir pasiuntė į dugną. Vandenynas, rugpjūčio pabaigoje 
žydras ir ramus, vėl tapo toks kaip visada - tuščias. 

Toli nuo čia, kitame Atlanto pakraštyje, Alfredas Suaresas ne- 
galėjo patikėti naujiena. Kaip tą pranešti donui Diegui ir likti 
gyvam? Energingas jaunasis jo padėjėjas nutraukė ryšį prieš dvy- 
lika valandų. Tai buvo įsakymo nevykdymas - išprotėjimas arba 
katastrofa. 

Jis taip pat gavo pranešimą iš savo klientų kubiečių, kurie 
kontroliavo didžiąją dalį kokaino prekybos Floridos pietuose, 
kad „Orion Lady“ neatplaukė į Fort Loderdeilį. Jachtos nesulaukė 
ir uosto kapitonas, rezervavęs jai geriausią vietą prie krantinės. 
Atsargiai klausinėjant sužinota, kad ir jis mėgino užmegzti ryšį 
su jachta, bet nesėkmingai. „Orion Lady“ vėlavo jau tris paras ir 
neatsiliepė. 

Pasitaikė ir sėkmingai pristatytų kokaino siuntų, bet dėl katas- 
trofų jūroje bei ore.ir tragedijos Hamburgo muitinėje jų sumažėjo 
ir dabar jos sudarė tik penkiasdešimt procentų siųstų krovinių. O 

juk Suaresas buvo žadėjęs Donui sėkmingai pristatyti mažiausiai 
septyniasdešimt penkis procentus. Pirmą kartą jis suabejojo savąja 
didelių, bet rečiau siunčiamų krovinių politika, priešinga velionio 
„pyškinimui šratiniu šautuvu“. Suaresas nebuvo religingas, bet 
dabar meldėsi, kad tik nebūtų dar blogiau - įrodymas, kad malda 
ne visada pasiekia tikslą. Blogiausia dar laukė ateityje. 

Tolimame istoriniame Aleksandrijos mieste ant Potomako 
krantų žmogus, kupinas ryžto sukurti tą „blogiausia“, analizavo 
pirmuosius savo kampanijos rezultatus. 

Jis smogė iš trijų pusių. Iš pradžių duomenys apie visus preki- 
nius laivus, kuriuose darbavosi Chuanas Kortesas, buvo perduoti 
valstybiniams organams: karo laivynams, muitinėms, pakrančių 
apsaugai, kad šie stabdytų milžinus jūroje ir neva atsitiktinai ap- 
tiktų slėptuves. Rezultatas - kokaino ir laivo konfiskavimas. 

Šitokios taktikos teko imtis, nes dauguma „Lloyd's“ registre esan- 
čių laivų per daug dideli. Jų dingimas be pėdsakų neišvengiamai 
sukeltų paniką laivininkystės pasaulyje, tad vyriausybėms būtų da- 
romas stiprus spaudimas. Draudikai ir savininkai turėtų atsikratyti 
korumpuotų įgulų ir mokėti baudas, o patys pasiskelbti buvę niekuo 
dėti. Bet viso laivo praradimas - tai jau per didelis nuostolis. 

Oficialus kontrabandos sulaikymas jūroje sutrikdė ir prigijusią 
taktiką, kai okeaninis milžinas paima kokainą atviroje jūroje iš 
žvejų ir perduoda kitam žvejų laivui prieš įplaukdamas į paskyri- 
mo uostą. Šitai negalėjo tęstis amžinai, netgi negalėjo ilgai trukti. 
Nors Chuanas Kortesas vis dar laikomas apdegusiu lavonu Kar- 
tachenos kapinėse, netrukus taps akivaizdu, jog kažkas pernelyg 
gerai informuotas apie visas jo sukurtas nepastebimas slėptuves. 
Išauš diena, kai nebetiks apsimgetinėti, kad jas kiekvieną kartą 
randa atsitiktinai. 

Šiaip ar taip, net neketinta slėpti oficialios valdžios atstovų 
triumfo. Tą tuojau pat išgarsindavo žiniasklaida, ir informacija 
pasiekdavo kartelį. 

Antroji Kobros smūgių kryptis buvo nereguliarių ir iš pažiūros 
nesusijusių įvykių grandinė dviejų žemynų oro ir jūrų uostuose. 
Lemtingai susiklosčius aplinkybėms, būdavo aptinkamos koka- 
ino siuntos ir suimami korumpuoti valdininkai, veikiantys kaip 
„praleidėjai“. Šito irgi negalima vaizduoti kaip nesibaigiančių 
sutapimų. 

Visą gyvenimą dirbęs kontržvalgyboje, Polas Devero nusiimtų 
skrybėlę (jam tai retenybė) prieš Kelą Deksterį, sugebėjusį gauti 
„Žiurkių sąrašą . Jis neklausė, kas tas „kurmis“ kartelio vadovybė- 
je, nors neabejojo, kad su tuo susijusi liūdna jaunos kolumbietės, 
įkalintos Niujorke, istorija. 

Tačiau Devero vylėsi, kad „kurmis“ išsikasė labai gilų urvą, 
nes kokaino „praleidėjų nepavyks ilgai laikyti nesuimtų. Kai 
demaskavimas JAV ir Europos uostuose dažnės, taps aišku, kad 
kažkas išdavė pavardes ir darbo vietas. 

Gera žinia žmogui, kuris šį tą išmanė apie tardymo metodus 
ir privertė prisipažinti Oldričą Eimsą, buvo ta, kad valdininkai, 
nors godūs ir savanaudžiai, nebuvo „kieti vyrukai, vykdantys 
kriminalinio pasaulio įstatymus. Vokietis taip uoliai išpažino 
savo nuodėmes, kad informacija trykšte tryško tarsi kalnų upelis 
pavasarį. Taip elgsis ir dauguma kitų. Tokie ašaringi prisipažini- 
mai sukels grandininę suėmimų ir nusikaltusių firmų uždarymo 
reakciją. Besiritantis sniego kamuolys didės be pašalinės pagalbos. 
Tai buvo jo plano dalis. 

Bet tūzo korta buvo trečioji smūgio kryptis. Jai pasirengti Kob- 
ra paskyrė labai daug laiko ir jėgų ir labai didelę dalį biudžeto 
pasirengimo laikotarpiu. 

Jis pats vadino tai „sugluminimo faktoriumi“ ir naudojosi juo 
šnipų pasaulyje, kurį Džeimsas Džizus Angltonas, jo pirmtakas 
Centrinėje žvalgybos valdyboje, kadaise pavadino „veidrodine 
apgaule“. Tai buvo niekuo nepaaiškinamas krovinių dingimas - 
vieno po kito. 

Kol kas jis ketino lyg tarp kitko atskleisti dar keturių „žiurkių“ 
pavardes ir jų „nuopelnus“. Rugsėjo vidury Kelas Deksteris aplan- 
kė Atėnus, Lisaboną, Paryžių ir Amsterdamą. Kiekvienu atveju 
jo demaskavimas šokiruodavo ir išgąsdindavo. Kiekvienu atveju 
jam prižadėdavo, kad suėmimas įvyks per kruopščiai parengtą 
„atsitiktinį krovinio su kokainu patikrinimą. Deksteris nupasa- 
kodavo operaciją Hamburge kaip sektiną pavyzdį. 

Jis atvėrė europiečiams akis: graikai turėjo korumpuotą mui- 
tininką Pirėjuje, Atėnų uoste; portugalai nežinojo apie kyšininką 
mažame, bet judriame Faro uoste Algarvėje; prancūzai išpenėjo 
stambų „graužiką“ Marselyje; olandų bėda laukia didžiausiame 
krovinių uoste Europoje, Roterdame. 


Fransiskas Ponsas ketino išeiti į pensiją ir velniškai tuo džiaugėsi. 
Susitaikė su apkūnia namisėda žmona Viktorija, net rado pirkėją 
savajam „Beech King Air“. Jis paaiškino padėtį žmogui, kuris 
užsakinėjo skrydžius per Atlantą, kažkokiam senjorui Suaresui. 
Šis suprato jo motyvus, amžių ir sveikatos būklę, juodu sutarė, 
kad šį rugsėjį Ponsas paskutinį kartą skris dėl kartelio. Niekas 
nesikeis, užtikrino Ponsas senjorą Suaresą; uolus jaunuolis, jo 
antrasis pilotas, trokšta tapti pirmuoju ir gauti lėktuvo vado atly- 
ginimą. O naujo ir geresnio lėktuvo jau pats laikas dairytis. Taigi 
jis įsibėgėjo Boavistos kilimo taku ir šovė į dangų. „Global Hawk 
Sam“ plačiakampis lokatorius užfiksavo judantį tašką ir įvedė į 
duomenų bazę. 

Likusią darbo dalį atliko kompiuterio atmintis. Atpažino, kad 
judantis taškas yra „King Air“, kad pakilo iš Boavistos rančos, kad 
„Beech King Air“ negali perskristi Atlanto be papildomų degalų 
atsargų liemenyje ir kad jis pasuko į šiaurės rytus link trisdešimt 
penkto dienovidinio. Tolumoje buvo tik Afrika“ Kažkas iš Neva- 
dos perspėjo majorą Žoauną Mendozą ir jo antžeminę komandą 
rengtis skrydžiui. 

Artėjantis „Beech“ skrido jau dvi valandas. Degalai pagrindi- 
niuose bakuose sparnuose jau buvo besibaigią, lėktuvą valdė ant- 
rasis pilotas. Toli apačioje ir šiek tiek priekyje „Buccaneer“ pajuto 
galingą reaktyvinio greitintuvo smūgį, šoko nuo tako ir riaumoda- 
mas nulėkė virš tamsoje skendinčios jūros. Naktis be mėnulio. 

Po šešiasdešimties minučių brazilas jau buvo užėmęs atakos 
poziciją ir darė lėtus posūkius. Kažkur į pietvakarius nuo jo, ne- 
įžiūrimas tamsoje, „King Air“ atkakliai skverbėsi pirmyn, dabar 
jau varomas degalų iš atsarginių bakų; už pilotų kabinos triūsė 
du pumpuotojai. 

"Net jei nėra mėnulio, virš Afrikos pakankamai ryškiai šviečia 
žvaigždės, o debesų masyvas tartum balta paklodė atspindi šviesą, 
klodamas šešėlius ant blyškaus paviršiaus. „Buccaneer“ užėmė 
atakos poziciją už aštuonių kilometrų iki „King Air“ ir 350 metrų 
aukščiau. Mendoza apžvelgė atsivėrusią lygumą. Nebuvo visiškai 
plokščia; šen bei ten kilo kamuolinių debesų kalvelės. Mendoza 
sulėtino skrydį, bijodamas per greitai prisivyti taikinį. 

Pagaliau pamatė jį. Tik šešėlį tarp dviejų debesų kalvų, iškrei- 
piančių lygumos liniją. Jis dingo, paskui vėl pasirodė. 

— Matau jį, - pranešė. - Ar tai ne klaida? 

— Ne klaida, - ištarė balsas ausinėse. - Kitų objektų danguje nėra. 

- Supratau. Ryšys. 

— Ryšys patvirtintas. Leidžiama atakuoti. 

Jis padidino greitį, mažindamas atstumą. Pakėlė saugiklį. Tai- 
kinys įplaukė į patrankėlių taikiklį, artėjo. Keturi šimtai metrų. 

Dvi patrankėlių sviedinių serijos susiliejo „Beech“ uodegoje. 
Uodega subyrėjo, bet sviediniai skrodė liemenį per papildomų 
degalų bakus ir pilotų kabiną. Abu pumpuotojai žuvo per de- 
šimtąją dalį sekundės, suplėšyti į gabalus; tas pats likimas būtų 
ištikęs pilotus, bet sprogstantys degalai buvo dar greitesni. Kaip 
ir „Transall“, „Beech“ sprogo, subyrėjo ir ugniniu lietumi pasipylė 
per debesų sluoksnį. 

 - Taikinys sunaikintas, - pranešė Mendoza. Dar viena tona 
kokaino nepateks į Europą. 
— Skriskite namo, - tarė saldus balsas. - Jūsų kursas... 


Alfredas Suaresas neturėjo išeities. Teko išsakyti donui Diegui 
litaniją blogų žinių, nes buvo iškviestas. Kartelio šeimininkas 
nebūtų taip ilgai išgyvenęs bene pavojingiausioje šio pasaulio 
aplinkoje be šeštojo pojūčio, pavojaus pojūčio. 

Žingsnis po žingsnio jis privertė pristatymo vadovą viską išklo- 
ti. Du laivai ir du lėktuvai prarasti nepasiekę Bisau Gvinėjos; dvi 
„torpedos“ su aštuonių žmonių įgula Karibų jūroje neatplaukė į 
susitikimo vietą; pleibojus dingo su tona „grynojo“, skirto pati- 
kimiems klientams kubiečiams pietų Floridoje. O dar katastrofa 
Hamburge. 

Suaresas laukė, kad donas Diegas pratrūks įniršiu. Atsitiko 
priešingai. Dar vaikystėje Doną mokė, kad galima nervintis dėl 
smulkmenų, bet atsitikus didelei nelaimei būtinas orus ramumas. 
Donas Diegas paprašė Suaresą pasilikti prie stalo. Pats užsidegė 
mėgstamą ploną manilinį cigarą ir išėjo pasivaikščioti po sodą. 

Jo krūtinėje kunkuliavo įniršis. Bus daug kraujo, pažadėjo sau. 
Bus aimanų. Bus mirčių. Bet pirmiausia reikia analizuoti. 

Roberto Kardenaso niekuo neapkaltinsi. Vieno jo apmokamo 
agento demaskavimas Hamburge gal tiesiog nesėkmė. Atsitikti- 
numas. Bet ne visa kita. Ne penki laivai jūroje ir du lėktuvai ore. 
Ir teisėsaugininkai čia niekuo dėti - jie rengtų spaudos konfe- 
rencijas, girtųsi ir demonstruotų konfiskuotus ryšulius. Jis prie 
to pripratęs. Tegu džiaugiasi trupiniais. Visa kokaino pramonė 
verta trijų šimtų milijardų dolerių kasmet. Viršija daugelio šalių, 
neskaitant G30 turtingiausių, nacionalinius biudžetus. 

Pelnai būdavo tokie milžiniški, kad jokie suėmimai negalėjo 
sutramdyti savanorių armijos, besiveržiančios užimti Žuvusiųjų 
ir įkalintųjų vietos. Palyginti su tokiais pelnais, Geitsas ir Bafetas 

atrodė kaip gatvės prekeiviai. Metinės pajamos iš kokaino prilyg- 
davo visam jų turtui. 

Bet krovinių dingimas - pavojingas dalykas. Pabaisą, perkan- 
čią kokainą, reikia maitinti. Kartelis žiaurus ir kerštingas, bet tą 
patį galima pasakyti apie meksikiečius, italus, kubiečius, turkus, 
albanus, ispanus ir kitas organizuotas gaujas, žudančias už ne- 
apgalvotą žodį. 

Bet jeigu čia ne atsitiktiniai sutapimai (o tai visai tikėtina), 
vadinasi, kažkas grobia jo produktą, žudo įgulas ir be pėdsakų 
pradangina ištisas siuntas? 

Donas nusprendė čia esant išdavystę arba vagystę, o tai kita 
išdavystės forma. Į išdavystę galima vienintelė reakcija - išaiškinti 
kaltuosius ir labai žiauriai juos nubausti. Kad ir kas jie būtų, turi 
gauti deramą pamoką. Tai ne asmeniškumai, bet šitaip elgtis su 
Donu negalima. 

Jis sugrįžo pas baikščiai drebantį svečią. 

- Atsiųskite pas mane egzekutorių, - tarė jis. 

DVYLIKTAS SKYRIUS 


Pakas Valdesas, egzekutorius, su dviem parankiniais išskrido į 
Bisau Gvinėją. Donas neketino toliau kęsti praradimų jūrose. 
Taip pat neketino pasitarnauti Amerikos kovos su narkotikais 
valdybai, siųsdamas savo žmones skraidyti reguliariais komer- 
ciniais reisais. 

Trečiojo tūkstantmečio pirmo dešimtmečio pabaigoje visų 
tarpžemyninių avialinijų keleivių stebėjimas ir kontrolė tapo tokie 
visa apimantys, kad Valdesą dėl jo neįprastos išvaizdos neišven- 
giamai būtų pastebėję ir ėmę sekti. Todėl jie skrido asmeniniu 
Dono „Grumman G-4“. 

Donas Diegas buvo visiškai teisus... tam tikru atžvilgiu. Šiaip 
ar taip, prabangus dvimotoris reaktyvinis lėktuvas neišvengiamai 
turėjo skristi iš Bogotos į Bisau Gvinėją faktiškai tiesia linija ir 
atsidūrė „Global Hawk Sam“ stebėjimo zonoje. Taigi „Grumman“ 
buvo pastebėtas, atpažintas ir įtrauktas į duomenų bazę. Išgirdęs 
naujieną, Kobra patenkintas šyptelėjo. 

Bisau oro uoste egzekutorių sutiko kartelio operacijų Bisau 
Gvinėjoje vadovas Ignasijas Romeras. Nors organizacijoje užė- 
mė aukštesnę padėtį, Romeras buvo labai pagarbus. Pirmiausia, 
Valdesas buvo dono Diego asmeninis pasiuntinys, antra, jo repu- 
tacija kėlė siaubą kokaino prekeiviams, ir trečia, Romeras buvo 

priverstas pranešti, kad neatvyko keturios stambios siuntos, dvi 
jūra ir dvi oru. 

Gabenant kokainą visada buvo tam tikra rizika prarasti krovinį. 
Daugelyje zonų, ypač tiesioginiuose maršrutuose į Šiaurės Ame- 
riką ir Europą, nuostoliai kartais viršydavo penkiolika procentų. 
Donas pakentė tai, kol paaiškinimai buvo logiški ir įtikinantys. 
Bet per visą Romero buvimo Gvinėjoje laiką Vakarų Afrikos 
maršrute nuostolių beveik nebuvo. Dėl tos priežasties per pasta- 
ruosius penkerius metus kokaino, patenkančio į Europą vingiu 
per Afriką, dalis išaugo nuo dvidešimties iki septyniasdešimties 
procentų bendro kiekio. 

Romeras didžiavosi savaisiais „saugaus pristatymo“ skaičiais. 
Bižagoso saloje jis turėjo kanojų flotilę ir keletą greitaeigių 
pseudožvejybos laivų, visi su GPS navigacine sistema, leidžian- 
čia juvelyriškai tiksliai atplaukti į sutartą vietą jūroje paimti 
kokaino krovinio. 

Be to, Romeras samdydavo kariuomenę. Visus sunkius iškro- 
vimo darbus atlikdavo generolo Gomešo kareiviai; generolas 
gaudavo solidų kyšį kokainu ir pats pristatinėjo jį į Europą, glau- 
džiai bendradarbiaudamas su nigeriečiais. Plaudamas pinigus 
per Libijos bankų atstovus Vakarų Afrikoje, generolas jau tapo 
turtingu Žmogumi pagal pasaulinius standartus, o vietos sąlygo- 
mis buvo Afrikos Krezas. 

Ir štai tokie dalykai. Keturi kroviniai ne tiktai prapuolė, bet 
neįsivaizduojamu būdu ištirpo ore. Romeras buvo pasirengęs 
visokeriopai talkinti Dono pasiuntiniams; jis atkuto, kai pra- 
mintasis Žvėrimi buvo gerai nusiteikęs ir jam draugiškas. Vertėjo 
neužsimiršti. 

Kaip visada, kai oro uoste būdavo pateikiamas Kolumbijos 
pasas, formalumų neprireikė. Trijų žmonių įgulai buvo įsakyta 
gyventi lėktuve, naudotis labai svarbių asmenų salės patogumais 
ir niekada nepalikti lėktuvo visiems trims. Paskui Romeras pra- 

bangiu visureigiu nuvežė svečius per karo suniokotą miestą į savo 
vilą ant jūros kranto už šešiolikos kilometrų. 

Valdesas atsivežė du padėjėjus. Vienas buvo žemo ūgio, bet 
labai plačių pečių ir raumeningas; kitas išstypėlis, liesas, raupuotu 
veidu. Kiekvienas nešėsi lagaminėlį, kurio niekas netikrino. Vi- 
siems specialistams reikalingi savi instrumentai. 

Egzekutorius buvo neįkyrus svečias. Pareikalavo iš Romero 
automobilio ir paklausė, kur už miesto galima gerai papietauti. 
Romeras rekomendavo „Mar Azul“ ant Mansoa kranto už Kvinja- 
melio, garsėjantį šviežiais omarais. Pasisiūlė pats nuvežti svečius, 
bet Valdesas atmetė pasiūlymą, paėmė žemėlapį ir, pasodinęs prie 
vairo raumeningąjį, išvažiavo. Jų nebuvo beveik visą dieną, 

Romeras suglumo. Matyt, svečių nėmaž nesudomino jo visiškai 
saugūs metodai priimti krovinius ir siųsti maršrutais į Šiaurės 
Afriką ir Europą. 

Kitą dieną Valdesas pareiškė, kad pietūs prie upės buvo puikūs 
ir šiandien vertėtų pakartoti iškylą visiems keturiems. Jis sėdo į 
visureigį šalia raumeningojo - šis pakeitė Romero vairuotoją. 
Romeras ir išstypėlis įsitaisė ant užpakalinės sėdynės. 

Atvykėliai, atrodo, spėjo išstudijuoti maršrutą. Beveik nežiūrė- 
dami į žemėlapį, jie neklysdami pervažiavo per Kvinjamelį, neofi- 
cialią papelių genties sostinę. Papeliai prarado buvusią įtaką po to, 
kai prezidentą Veirą, vieną iš jų, prieš metus kareiviai mačetėmis 
sukapojo į gabalus. Tada diktatoriumi tapo generolas Gomešas iš 
balantų genties. Už miesto kelrodžiu pažymėtas kelias į restoraną 
išsuko iš magistralės, dešimt kilometrų jis buvo tiktai provėžos 
smėlynuose. Pusiaukelėje Valdesas mostelėjo savo kaimynui, ir 
raumeningasis pasuko dar prastesniu šuntakiu į apleistą anakar- 
džio riešutų fermą. Romeras pradėjo maldauti pasigailėjimo. 

— Ramiau, senjore, - tyliai ištarė egzekutorius. 

Kai Romeras nesiliovė tvirtinti esąs nekaltas, išstypėlis išsitrau- 
kė ploną kaulinį peilį ir pridėjo po smakru. Romeras pravirko. 

Lūšna nedaug skyrėsi nuo lindynės, bet viduje stovėjo daiktas, 
primenantis kėdę. Romeras buvo per daug sukrėstas ir nepastebė- 
jo, jog kažkas pritvirtino kėdės kojas prie grindų, kad nejudėtų. 

Zonos vadovo tardytojai darbavosi gana abejingai ir profesiona- 
liai. Valdesas nieko nedarė, tik dairėsi į juos supančius riešutme- 
džius, peraugusius ir nenuskintus. Parankiniai nutempė Romerą 
iš visureigio į lūšną, apnuogino iki juosmens ir pririšo prie kėdės. 
Tai, kas buvo toliau, tęsėsi valandą. 

Pradėjo Žvėris, nes kankindamas jausdavo malonumą, bet 
tik iki tol, kol auka prarasdavo sąmonę. Tada leisdavo dirbti 
parankiniams. Šie atgaivindavo auką amoniaku, tada Valdesas 
užduodavo vienintelį klausimą. Tik tą vieną. Ką Romeras padarė 
su pavogtais kroviniais? 

Po valandos viskas artėjo prie pabaigos. Prie kėdės pririštas 
žmogus nebeklykė. Iš sutinusių lūpų sklido tik negarsi aimana 
n0-0-0-0-0, kai po pertraukėlės kankintojai vėl imdavosi darbo. 
Raumeningasis mušė, išstypėlis pjaustė. Kiekvienas darė tą, ką 
geriausiai mokėjo. 

Prieš pabaigą Romeras tapo nebeatpažįstamas. Nebebuvo ausų, 
akių ir nosies. Visi krumpliai buvo sutraiškyti, nagai nuplėšti. 
Kėdė stovėjo kraujo klane. 

Valdesas pastebėjo kažką sau prie kojų, pasilenkė ir sviedė * 
pro atviras duris į akis veriančią saulės šviesą, Po akimirkos prie 
kruvino mėsos gabalėlio prisiartino niežuotas šuo. Jam iš nasrų 
dribo putos. Šuo buvo pasiutęs. 

Egzekutorius išsitraukė pistoletą, nusitaikė ir šovė. Kulka per- 
vėrė abi šlaunis. Į lapę panašus gyvulys veriamai cyptelėjo ir 
susmuko, jo priekinės letenos bejėgiškai rausė žemę, užpakalinės 
tapo nevaldomos. Kišdamas pistoletą į dėklą, Valdesas atsisuko 
į parankinius. 

- Pribaikite, - tyliai ištarė. - Jis nevogė. 

Tai, kas buvo likę iš Romero, mirė nuo peilio dūrio į širdį. 

Trijulė iš Bogotos net neketino slėpti to, ką padarė. Tą darbą 
įsakys padaryti Romero pavaduotojui Karlosui Sonorai, kuris 
užims jo vietą. Kruvinos masės valymas bus pamoka, kuri garan- 
tuos ištikimybę. 

Visi trys nusivilko krauju aptaškytus plastikinius lietpalčius ir 
juos suvyniojo. Patys buvo permirkę prakaitu. Palikdami fermą 
atsargiai apėjo putomis aptekusį dvesiančio šuns snukį. Jis bejė- 
giškai kaukšėjo dantimis, nes gal už metro gulėjo gardus kąsnelis, 
išviliojęs iš lindynės. Žmogaus nosis. 

Sonoros lydimas Pakas Valdesas padarė mandagumo vizitą 
Džalui Gomešui; generolas juos priėmė savo kabinete kariuome- 
nės štabe. Aiškindamas, jog Kolumbijoje taip įprasta, Valdesas 
perdavė garbingajam afrikiečiui kolegai dono Diego Estebano 
asmeninę dovaną. Tai buvo subtilaus darbo puošni vaza gėlėms, 
ištapyta liaudies menininko. 

- Ji skirta gėlėms, - tarė Valdesas, - kai pažvelgsite į jas, prisi- 
minsite abipusiai naudingus ir draugiškus mūsų santykius. 

Sonora vertė jo Žodžius į portugalų kalbą. Išstypėlis atnešė 
vandens iš vonios kambario. Raumeningasis laikė rankoje puokštę 
gėlių. Vaizdas buvo labai gražus. Generolas švytėjo. Niekam ne- 
krito į akis, kad vazoje taip mažai vandens, o gėlių stiebai trumpai 
nupjauti. Valdesas užsirašė ant stalo stovinčio telefono numerį, 
vieno iš nedaugelio telefonų mieste, kurie tikrai veikė. 

Kita diena buvo sekmadienis. Svečiai iš Bogotos rengėsi išvykti. 
Sonora vežė juos į oro uostą. Kai kariuomenės štabas liko už pus- 
antro kilometro, Valdesas liepė sustoti. Savo mobiliuoju telefonu, 
prijungtu prie MTN, vienintelės aptarnaujančios stoties, - ja 
naudojosi tik vietos elitas, baltieji ir kinai, - jis paskambino į 
telefoną, stovintį ant generolo Gomešo stalo. 

Praslinko kelios minutės, kol generolas iš gretimo kambario 
atėjo į kabinetą. Kai jis atsiliepė, stovėjo per metrą nuo vazos. 
Valdesas paspaudė rankoje laikomą detonatorių. 

Sprogimas sugriovė didžiąją dalį pastato ir pavertė generolo 
kabinetą plytgalių krūva. Diktatoriaus kūno rado tik keletą gabalų, 
juos išsiuntė į balantų teritoriją palaidėti tarp protėvių dvasių. 

— Tau teks susirasti naują verslo partnerį, - pasakė Valdesas 
Sonorai pakeliui į oro uostą. - Sąžiningą. Donas nemėgsta vagių. 
Įsidėmėk. 

„Grumman“ buvo parengtas skristi, degalų atsargos papildytos. 
Kai skrido įšiauriau Brazilijai priklausančios Fernando de Noron- 
jos salos, „Sam“ pastebėjo jį ir apie tai pranešė. Perversmas Vakarų 
Afrikoje pateko į BBC pasaulio įvykių laidą, tačiau siužetui trūko 
filmuotos medžiagos, tad jis neilgai tepabuvo eteryje. 


Prieš kelias dienas kitas siužetas taip pat nesukėlė sensacijos, bet 
jį ilmavo CNN Niujorke. Jaunos kolumbietės studentės deporta- 
vimas iš Kenedžio oro uosto atgal į Madridą po to, kai Brukline 
jai atšaukti kaltinimai dėl kokaino kontrabandos, nebūtų vertas 
net paminėti, bet kažkas kažkur pasinaudojo ryšiais ir pasiuntė 
filmavimo grupę. 

Vakaro žinių laidoje buvo parodytas filmuotas dviejų minučių 
siužetas. Devintą valandą jį jau pašalino redaktorių sprendimu. 
Per tas minutes buvo rodoma, kaip Tėvynės apsaugos departa- 
mento automobilis privažiuoja prie Tarptautinių skrydžių zonos 
ir du pareigūnai per vestibiulį nulydi labai gražią, bet prislėgtą 
jauną moterį, tada nestabdomi dingsta už kontrolės barjero. 

Diktorius už kadro tiesiog pasakojo, kad panelė Arenal tapo 
nusikaltėlio, Madrido oro uosto bagažo skyriaus darbuotojo 
auka: jai skrendant į Jungtines Valstijas, jis pasinaudojo jos 
lagaminu, siekdamas pervežti kilogramą kokaino, narkotikas 
buvo sulaikytas per atrankinį patikrinimą. Kontrabandininkas 
suimtas Ispanijoje, jis prisipažino, todėl studentė kolumbietė 
išlaisvinta ir gali grįžti į Madridą tęsti vaizduojamojo meno 
studijų. 

Siužetas nesulaukė atgarsio, bet Kolumbijoje jį kai kas pastebė- 
jo ir įsirašė. Vėliau Robertas Kardenasas dažnai peržiūrėdavo tą 
įrašą. Galėjo vėl išvysti daug metų nematytą dukterį ir prisiminti 
jos motiną Končitą, reto gražumo moterį. 

Kitaip nei daugelis kokaino prekybos lyderių, Kardenasas ne- 
tapo nei pasipūtėliu, nei prabangos mėgėju. Kilęs iš lūšnų, ko- 
vodamas prasimušė aukštyn per senuosius kartelius. Jis vienas 
pirmųjų pastebėjo patekančią dono Diego žvaigždę ir suvokė cent- 
ralizacijos ir koncentracijos naudą. Štai kodėl Donas, įsitikinęs jo 
lojalumu, iš pat pradžių priėmė į formuojamą „Hermandad“. 

Kardenasas turėjo žvėrių instinktus; žinojo savo mišką, pajus- 
davo pavojų, nepamiršdavo skriaudų. Turėjo tik vieną silpnybę, ir 
tą silpnybę atskleidė advokatas, kurio pernelyg reguliarūs vizitai 
į Madridą sudomino vieną kompiuterių fanatiką Vašingtone. 
Kai Končita, po jų išsiskyrimo viena auginusi Letisiją, mirė nuo 
vėžio, Kardenasas ištraukė dukterį iš gyvačių lizdo, iš to pasaulio, 
kuriame pats buvo pasmerktas gyventi, nes kitokio nežinojo. 

Hamburge demaskavus Eberhartą Milchą, Kardenasui reikėjo 
sprukti į saugią vietą. Jis tą suprato; instinktas neleido užsimiršti. 
Bet neįstengė ryžtis. Neapkentė tos vietos, vadinamos „užsieniu; 
sugebėjo tik vadovauti paperkamų užsieniečių valdininkų pulkui 
per jauniklius, kurie nardė po pasaulį kaip žuvys po koralų rifus. 
Pačiam tame „užsienyje“ nebuvo vietos. 

Kaip džiunglių žvėris jis klajojo iš vienos slėptuvės į kitą - net 
savajame miške. Turėjo penkias dešimtis užuoglaudų daugiausia 
apie Kartacheną; pirkdavo mobiliuosius telefonus su iš anksto 
apmokėtomis sąskaitomis, vos vienąsyk pasinaudojęs išmesdavo 
juos į upę. Kardenasas buvo toks nesugaunamas, kad kartelio 
pasiuntiniai kartais sugaišdavo dieną ar daugiau jo ieškoda- 
mi. Energingajam Dos Santosui, Federalinės policijos Kovos 
su narkotikais tarnybos Žvalgybos skyriaus viršininkui, taip ir 
nepavyko jo rasti. 

Slėptuves Kardenasas įsirengdavo darbininkų namuose, neiš- 
vaizdžiuose, apstatytuose skurdžiai, netgi spartietiškai. Tik vieno 
malonumo negalėjo atsisakyti - televizijos. Turėjo geriausią ir 
naujausią televizorių plazminiu ekranu, jautriausią palydovinę 
„lėkštę“ ir visur vežiodavosi juos su savimi. 

Kardenasas mėgo sėdėti priešais televizorių su šešių alaus bute- 
lių paku, perjunginėti kanalus arba žiūrėti vaizdajuostes. Jam pati- 
ko animaciniai filmai, kurie prajuokindavo, o jis nebuvo linksmos 
prigimties. Mėgo ir „policines“ dramas per „Hallmark“ kanalą, nes 
buvo galima pasišaipyti iš nevykėlių nusikaltėlių, kuriuos visada 
pagaudavo, ir bejėgių detektyvų, kurie per amžius nesulaikytų 
Roberto Kardenaso. 

Vieną įsirašytą siužetą jis kartojo ir kartojo. Graži, bet išsekusi 
jauna moteris Kenedžio oro uoste. Kartais Kardenasas sustab- 
dydavo kadrą ir pusvalandį įdėmiai žiūrėdavo į jį. Po to, ką jis 
padarė, kad atsirastų šitas kadras, Kardenasas nujautė, jog kas 
nors suklys. 


Kas galėjo pagalvoti, kad suklysta bus ne kur kitur, o Roterdame. 
Tame senoviniame olandų mieste, kurio greičiausiai neatpažintų 
koks nors pirklys, gyvenęs prieš šimtą metų, ar net britas ka- 
reivis, žygiavęs per jį tarp gėlių ir bučinių 1945 metų pradžioje. 
Tik mažyčiame senamiestyje dar liko elegantiškų aštuoniolikto 
šimtmečio vilų, o gigantiškas Europortas tapo moderniu, atskiru 
miestu iš plieno, stiklo, betono, chromo, vandens ir laivų. 

Milžiniškas naftos kiekis, būtinas Europai funkcionuoti, išpum- 
puojamas dirbtinėse salose, naudojant siurblius ir vamzdynus, toli 
nuo miesto, o antroji Roterdamo specializacija yra konteinerių 
uostas. Nors ne toks didelis kaip Hamburgas, bet toks pat mo- 
dernus ir mechanizuotas. 

Olandijos muitinė, bendradarbiaudama su policija ir kar- 
todama laiko nugludintą frazę: „Veikdami pagal gautą infor- 

maciją , - demaskavo ir sulaikė muitinės vyresnįjį inspektorių 
Peterį Hogstrateną. 

Peteris Hogstratenas buvo gudrus, suktas ir ketino atremti visus 
kaltinimus. Jis žinojo, ką padarė ir į kokį banką dėjo kaip atlygį 
gautus pinigus ar, tiksliau sakant, į kokį banką kartelis pervedinėjo 
pinigus jo vardu. Hogstratenas ketino išeiti į pensiją ir naudotis 
kiekvienu centu. Nejautė nė mažiausio noro duoti parodymus ar 
ką nors prisipažinti. Ketino iki paskutiniosios remtis savosiomis 
„pilietinėmis teisėmis“ ir „Žmogaus teisėmis“. Nerimą jam kėlė tik 
klausimas, iš kur valdžia tiek daug žino. Kažkas kažkur jį išdavė, 
tuo Hogstratenas neabejojo. 

Didžiuodamiesi ultraliberaliais įstatymais, olandai priglobė 
savo šalyje didžiulį nusikalstamą pasaulį. Gal dėl tos sunkiai 
apribojamos laisvės pirmuoju smuiku jame griežė užsieniečiai iš 
kitų Europos šalių ir neeuropiečiai. 

Hogstratenas daugiausia bendradarbiavo su gauja, kurią sudarė 
turkai. Jis žinojo kokaino prekybos taisykles. Produktas priklauso 
karteliui, kol išvažiuoja pro konteinerių uosto vartus į Europos 
Sąjungos greitkelius. Ten jis jau pereina į turkų mafijos rankas; 
šie sumokėjo penkiasdešimt procentų avanso, o antra tiek mokės 
gavę prekę. Olandijos muitinės sulaikyta kontrabanda kirto smūgį 
abiem pusėms. 

Turkai turės pakartoti užsakymą, bet atsisakys iš naujo mokėti 
avansą. Tačiau turkai turi klientų, kurie taip pat užsakė narkotikus 
ir reikalauja juos pristatyti. Hogstrateno gebėjimai praleisti jūrinius 
konteinerius bei kitus krovinius buvo neįkainojami, todėl dosniai 
apmokami. Jis buvo tik viena grandis kokaino kelyje nuo Kolum- 
bijos džiunglių iki vakarėlio Olandijoje. Tokių grandžių, įvairaus 
lygio, galėjo būti dvi dešimtys ar net daugiau, ir kiekvienam reikėjo 
atriekti jo kąsnį. Visgi Hogstratenas buvo svarbiausias. 

Nesėkmė ištiko dėl vyriausiojo inspektoriaus Van Der Mer- 
vės asmeninės problemos. Visą gyvenimą jis išdirbo Olandijos 

karališkojoje muitinėje. Po trejų pirmųjų metų perėjo į Krimi- 
nalinių tyrimų skyrių ir per savo ilgą tarnybą sulaikė kalnus 
kontrabandos. Bet amžius daro savo. Van Der Mervė kentėjo 
dėl padidėjusios prostatos ir gėrė per daug kavos, kuri dirgino 
ir taip jau silpną šlapimo pūslę. Tai tapo jaunesnių kolegų pašai- 
pėlių tema, bet skausmų kamuojamam inspektoriui tai anaiptol 
neatrodė juokinga. Per šeštą Peterio Hogstrateno apklausą jam 
žūtbūt prireikė nueiti į tualetą. 

Dėl to neturėjo kilti problemų. Jis tarstelėjo greta sėdinčiam 
kolegai, kad jiems visiems reikėtų pertraukos. Kolega paskelbė: 
„Apklausa nutraukta dėl...“ ir išjungė magnetofoną. Hogstrate- 
nas pareiškė, kad nori cigaretės; tai reiškė, kad jį reikia palydėti 
į rūkomąjį. 

Politinis teisingumas rūkymą draudžia, bet pilietinės teisės 
leidžia. Van Der Mervė svajojo, kad tapęs pensininku persikels 
į namus kaime netoli Groningeno, ten, kur pamėgtas daržas ir 
sodas, kur, velniai rautų, iki gyvenimo pabaigos galės daryti, ką 
širdis geidžia. Visi trys atsistojo. 

Pasisukdamas Van Der Mervė skvernu užkabino aplanką, gu- 
lintį priešais jį ant stalo. Odinis aplankas pasisuko devyniasde- 
šimties laipsnių kampu ir iš jo iškrito lapas. Jame buvo surašyti 
skaičių stulpeliai. Po sekundės lapas vėl atsidūrė aplanke, bet 
Hogstratenas jį pamatė. Pažino tuos skaičius. Tai buvo išrašai iš 
jo banko sąskaitų Terkso ir Kaikoso salose. 

Korumpuoto valdininko veidas liko ramus, bet jo galvoje blyks- 
telėjo švieselė. Kažkoks galvijas prilindo prie slaptos banko in- 
formacijos. Be paties Hogstrateno, tiktai du šaltiniai galėjo žinoti 
tuos skaičius ir koks tas bankas, kurio pavadinimo pusė akimirką 
pasirodė. Pirmas šaltinis buvo pats bankas, antras - kartelis, kuris 
pervesdavo į sąskaitas pinigus. Hogstratenas nebuvo linkęs tikėti, 
kad tai padarė bankas, nebent JAV kovos su narkotikais valdyba 
būtų pralaužusi sąskaitas saugančių kompiuterių sistemą. 


246 


Šitaip visada gali atsitikti. Šiais laikais nebeliko nieko tikrai 
neįveikiamo, NASA ir Pentagono apsauginės sistemos irgi pralau- 
žiamos. Šiaip ar taip, reikėjo perspėti kartelį dėl rimto pavojaus. 
Jis neišmanė, kaip susisiekti su Kolumbijos karteliu, apie kurio 
egzistavimą perskaitė didelį straipsnį De Telegraf. Bet turkai tu- 
rėtų Žinoti. 

Po dviejų dienų teismo posėdyje Olandijos muitinė patyrė ant- 
rą nesėkmę. Teisėjas buvo užkietėjęs pilietinių teisių fanatikas, 
uždarame ratelyje pritariantis kokaino legalizavimui, nes pats jį 
vartojo. Jis sutiko paleisti įtariamąjį už užstatą. Hogstratenas išėjo 
į laisvę ir paskambino, kam reikia. 


Madride vyresnysis inspektorius Snaiperis Ortega, gavęs Kelo 
Deksterio palaiminimą, pagaliau smogė. Pinigus plaunantis advo- 
katas Chulijas Lusas jam nebebuvo reikalingas. Bogotos oro uosto 
bilietų rezervavimo patikrinimas parodė, kad Lusas atskris į Mad- 
ridą su eiline užduotimi. 

Ortega laukė, kol jis išeis iš banko, o tuo metu per tarnybinį 
įėjimą banko tarnautojai išnešė porą sunkių lagaminų. 

Ūmai iš kažkur atsirado ginkluoti Civilinės gvardijos kariai, 
vadovaujami Kovos su narkotikais ir organizuotu nusikalstamu- 
mu agentūros pareigūnų civiliniais drabužiais. 

Vykdant agentūros pareigūno, įsitaisiusio ant namo stogo už 
puskilometrio, nurodymus, kartu su banko darbuotojais buvo 
suimti du vyrai, kaip vėliau paaiškėjo - Galisijos gaujų samdo- 
mi smogikai, o lagaminai - sulaikyti. Lagaminuose buvo dviejų 
savaičių „atsiskaitymai“ tarp Ispanijos kriminalinio pasaulio ir 
Kolumbijos kartelio. 

Visas laimikis buvo daugiau kaip dešimt milijonų eurų, su- 
pakuotų penkiašimtinėmis. Euro zonoje šis banknotas itin retai. 
matomas, nes jo vertė tokia didelė, kad juo beveik neįmanoma 
atsiskaityti gatvėje. Iš tikrųjų jis gali būti naudojamas tik didelėms 

sumoms išmokėti grynaisiais; ir tėra vienas verslas, kur tokie 
mokėjimai vyksta reguliariai. 

Chulijas Lusas buvo suimtas išeinantis iš banko, toks pat liki- 
mas viduje ištiko brolius Gusmanus ir vyriausiąjį buhalterį. Patei- 
kę kratos orderį, pareigūnai paėmė visus dokumentus. Kad būtų 
galima įrodyti tarpžemyninį pinigų plovimą, geriausių buhalterių 
komandai teks triūsti mėnesių mėnesius, bet du lagaminai grynų- 
jų pakankamai svarus pagrindas pateikti kaltinimui. Įstatymiškai 
sunku įrodyti, kad jie perduodami žinomiems nusikaltėliams. 
Būtų kur kas lengviau, jei kas nors prisipažintų. 

„Galisijos banditus vedė į kameras koridoriumi palei atviras 
duris. Viduje Snaiperis Ortega, spindėdamas džiaugsmu, vaišino 
kava ir sausainiais sutrikusį Chuliją Lusą. 

Vienas iš uniformuotų gvardiečių piktdžiugiškai išsišiepė ve- 
damam kaliniui: 

— Tas tipas tau parūpins vietą visam gyvenimui Toledo ka- 
lėjime. 

Kambaryje sėdintis Kolumbijos advokatas atsigręžė į duris ir 
akimirką susitiko akimis su niršiu gangsteriu. Jis nespėjo praverti 
burnos protestuoti. Aną nutempė koridoriumi. Po dviejų dienų, 
po tardymo vežamas iš Madrido centro į kalėjimą priemiestyje, 
gangsteris pabėgo. Tai buvo rimtas pagrindinių saugumo taisyklių 
pažeidimas, ir Ortega visaip atsiprašinėjo savo viršininkų. Sulai- 
kytojo antrankiai buvę blogai užsegti ir automobilyje jis sugebėjęs 
išlaisvinti vieną ranką. Automobilis neįvažiavęs į kalėjimo kiemą, 
bet sustojęs už vartų. Abu suimtuosius vedę gatve, ūmai vienas 
ištrūkęs ir pasileidęs bėgti. Persekiojimas buvęs apgailėtinai pa- 
vėluotas ir jis pasislėpė. 

Po dviejų dienų Snaiperis Ortega atėjo į Chulijo Luso kamerą 
pranešti, kad jam nepasisekė pratęsti suėmimo orderio. Senjoras 
Lusas laisvas. Dar daugiau, jį palydės į oro uostą, į rytinį „Iberios“ 
reisą į Bogotą. 

Chulijas Lusas visą naktį nesumerkė akių, mąstydamas, kaip 
pasielgti. Neturėjo nei žmonos, nei vaikų ir pirmą kartą tuo pa- 
sidžiaugė. Tėvai mirę. Niekas nesiejo su Bogota, o jis paniškai 
bijojo dono Diego. 

Kalėjimo „telegrafas“ dūzgė naujiena, kad pabėgo Galisijos ban- 
ditas ir valdžia nesugeba jo rasti. Greičiausiai Madride gyvenantys 
jo gentainiai iš šiaurės vakarų, susiję su kriminaliniu pasauliu, 
davė jam prieglobstį ir slapta pargabens namo. 

Chulijui Lusui ausyse skambėjo užgaulus gvardiečio balsas 
iš koridoriaus. Rytmetį jis atsisakė palikti kalėjimą. Jo gynėjas 
pašiurpo. Lusas pakartojo atsisakymą. 

— Senjore, neturite iš ko rinktis, - tarė vyresnysis inspektorius 
Ortega. - Mes turbūt negalėsime pateikti jums kaltinimo. Jūsų advo- 
katas mums per daug kietas riešutas. Jūs privalote grįžti į Bogotą. 

— O jeigu aš prisipažinsiu? 

Kameroje tapo tylu. Gynybos advokatas mostelėjo rankomis 
ir supykęs išėjo. Jis padarė ką galėjo. Jis laimėjo. Bet net ir jis ne- 
galėjo apginti kvailio. Snaiperis Ortega nusivedė Lusą į tardymo 
kambarį. | 

— O dabar, - tarė jis, - pasišnekėkime. Iš esmės. Apie daugelį 
dalykų. Jeigu jūs iš tikrųjų norite gauti prieglobstį mūsų šalyje. 

Ir Lusas prabilo. Kuo toliau, tuo daugiau. Jis tiek daug žinojo, ir 
ne vien apie Gusmanų banką, bet ir apie kitus. Kaip ir Eberhartas 
Milchas Hamburge, jis nevaliojo prikąsti liežuvio. 


Trečią smūgį Žoaunas Mendoza smogė buvusiam prancūzų trans- 
porto lėktuvui „Noratlas“. Ir mėnulio šviesoje jo turbūt neįma- 
noma supainioti su jokiu kitu dėl sudvejintų užpakalinių vairų 
ir atgal atsidarančių krovinių liuko durų. Lėktuvas net neskrido 
į Bisau Gvinėją. 

Jūroje prie Senegalo sostinės Dakaro, į šiaurę nuo Gvinėjos, 
gausybė Žuvų ir žvejų mėgėjų. Už septynių dešimčių kilometrų 

nuo Dakaro atvirame Atlante lūkuriavo baltutėlaitis greitaeigis 
sportinės žūklės laivas. Tai buvo puiki maskuotė, nes aukštai 
kabančios irklinės valtys ir laivagalyje išrikiuotos meškerės tarsi 
savaime išsklaido įtarimus. 

„Blue Marlin“ švelniai suposi ant nakties bangų, lyg laukdamas 
žuvų, kurios kibs saulei tekant. GPS sistema užtikrino, kad jis tik- 
rai ten, kur ir sutarta būti, kvadrato su šimto metrų kraštinėmis 
tikslumu. Įgula laukė su galingu prožektoriumi, kad pasigirdus 
lėktuvo ūžimui pamirkčiotų į dangų sutartą šviesos kodą. Bet 
ūžimo nepasigirdo. 

Varikliai nustojo ūžę už aštuonių šimtų kilometrų į pietvaka- 
rius nuo susitikimo vietos. Dabar jie gulėjo jūros dugne kartu su 
„Noratlas“ likučiais. Švintant „Blue Marlin“ įgula, kurios visiškai 
nedomino žūklė, sugrįžo į Dakarą ir elektroniniu paštu pasiuntė 
koduotą pranešimą, jog susitikimas neįvyko ir triume po mašinų 
skyriumi nėra tonos kokaino. 


Kai rugsėjis perėjo į spalį, donas Diegas Estebanas sukvietė ne- 
eilinį pasitarimą. Jo tema buvo ne tiek padėties analizė, kiek 
katastrofos priežasčių aiškinimasis. 

Į pasitarimą neatvyko du vadovybės nariai. Žinia apie Chulijo 
Luso suėmimą Madride jau pasiekė kartelį, bet pasitarimo dalyviai. 
nežinojo, kad jis tapo perbėgėliu. 

Su Robertu Kardenasu nepavyko susisiekti. Doną jau siutino 
kartacheniečio įprotis dingti džiunglėse ir neatsakinėti į skambu- 
čius mobiliuoju telefonu. Tačiau svarbiausia susitikimo tema buvo 
skaičiai, ir kaltinamųjų suole atsidūrė Alfredas Suaresas. 

Padėtis buvo prasta ir vis blogėjo. Iš anksto apmokėti užsaky- 
mai įpareigojo kasmet pristatyti mažiausiai po tris šimtus tonų 
gryno kokaino į Jungtines Amerikos Valstijas ir Europą. Šituo 
metų laiku jau turėjo būti saugiai pristatyta po du šimtus tonų. 
Pristatyta mažiau kaip šimtas. 

Katastrofos sekė viena po kitos trijuose frontuose. JAV ir Eu- 
ropos uostuose vis dažniau imta pasirinktinai tikrinti jūrinius 
konteinerius ir per dažnai pasirinkimas būdavo tikslingas. Donas 
jau seniai tragiškai akivaizdžiai matė, kad smūgiuojama jam. 
Juodas įtarimų debesis kaupėsi virš „dispečerio“ Suareso galvos. 
Jis vienintelis tiksliai žinojo, kurie jūriniai konteineriai gabena 
papildomą kokaino krovinį. 

Suaresas neigė kaltinimus, pabrėždamas, kad iš daugiau kaip 
šimto uostų dviejuose žemynuose, kuriuose iškraunami jūriniai 
konteineriai, tik keturiuose muitininkai sėkmingai aptiko kokai- 
ną. Suaresas negalėjo žinoti, kad savo eilės laukia dar septyni, nes 
Kobra paviešino naujas korumpuotų valdininkų pavardes. 

Antrasis frontas buvo susijęs su laivais jūroje. Siaubingai pa- 
dažnėjo didelių krovininių laivų stabdymas ir tikrinimas van- 
denynų viduryje. Būtent didelių laivų. Kartais kokainą slapta 
pakraudavo išvykimo uoste ir slėpdavo laive, kol jis prisišvartuos 
paskyrimo uoste. 

Suaresas smarkiai išplėtė praktiką išleisti laivą iš uosto „švarų : 
kelias tonas kokaino toks laivas paimdavo iš žvejų tralerio arba 
„torpedos“ jūroje. Kokainą iškraudavo tokiu pat būdu, kai tolimojo 
plaukiojimo laivui dar būdavo likę šimtai kilometrų iki paskyrimo 
uosto. Laivas įplaukdavo „švarus“, kaip „Virgen de Valme“ į Siatlą. 

Šitas būdas nepatogus tuo, kad nėra galimybės nuslėpti nuo 
visos įgulos nei pakrovimo, nei iškrovimo. Kartais sustabdydavo 
patikrinti laivus, tikrai negabenančius kokaino, ir muitininkų 
desantas pasišalindavo atsiprašinėdamas ir nieko nepešęs. Bet 
atskleistų slėptuvių, kurių jokiu būdu negalima aptikti, skaičius 
buvo stebėtinai didelis. 

Vakarų pusrutulyje tuo užsiėmė trijų šalių karo laivynai: Kana- 
dos, JAV ir Meksikos. Kartu su muitininkais ir pakrančių apsaugos 
patruliais jie išplaukdavo toli į jūrą. Rytuose suaktyvėjo keturių 
Europos šalių karo laivynai. 


251 


Pasak oficialios Vakarų propagandos, už tuos laimėjimus reikė- 
tų dėkoti naujoms technologijoms, sukurtoms patobulinus įren- 
ginį, leidžiantį atrasti lavonus, palaidotus po betono sluoksniu, 
ir plačiai naudojamą pasaulyje tiriant žmogžudystes. Ištobulintas 
įrenginys, kaip oficialiai aiškinama, gali skverbtis per plieną kaip 
rentgeno spinduliai per minkštus audinius ir rodyti ryšulius ir pa- 
kus slėptuvėse, kurias įrengė velionis Chuanas Kortesas. Skamba 
įtikinamai... bet tai nesąmonė. 

Konfiskuotas laivas neduoda pajamų. Net toji maža dalis kro- 
vininių laivų, kurie ryždavosi rizikuoti ir gabenti kontrabandą, 
dabar nusigręžė nuo kartelio: jų nebeviliojo net atsiskaitymas 
grynaisiais. 

Didžiausią nerimą donui Diegui kėlė trečiasis frontas. Net 
nesėkmės turėdavo priežastis, net katastrofos būdavo kuo nors 
paaiškinamos. Dabar jį graužė nesibaigiantis dingimų be pėd- 
sakų sąrašas. 

Donas Diegas nežinojo apie du Jūrų erdvės priežiūros tarny- 
bai priklausančius „Global Hawk“, kurie sukiojosi virš Karibų ir 
Atlanto. Jis nežinojo, kad laivas atpažįstamas pagal denio planą, 
kurį „Mišelė“ ir „Sam“ per sekundes praneša Kričo aviacijos bazei 
Nevadoje; nežinojo, kad „velionis“ Chuanas Kortesas parašė savo 
darbų ataskaitą ir dabar ji atsidūrė apleistame sandėlyje Vašingto- 
ne. Jis nežinojo ir „Hawk“ galimybių blokuoti visus radijo, elek- 
troninio pašto bei mobiliojo telefono ryšius aštuonių šimtų metrų 
spinduliu. Taip pat jis nežinojo, jog du laivai-spąstai apsimetinėja 
grūdus gabenančiais laivais Karibuose ir Atlante. 

Užvis svarbiausia - jis nežinojo, kad pasikeitė žaidimo taisyk- 
lės, kad jo laivus be gailesčio skandina, įgulas suima, o krovinius 
konfiskuoja be viešų formalumų ir procesų. Jis žinojo tik tiek, 
kad laivas po laivo ir lėktuvas po lėktuvo dingsta be žinios. Net 
neįtarė, kad jį ir jo kartelį nauji įstatymai paskelbė tarptautiniais 
teroristais. 

"Pasekmių nereikėjo ilgai laukti. Vis sunkiau darėsi rasti didelių 
krovininių laivų, norinčių rizikuoti; „torpedų“ vairininkai turėjo 
būti labai patyrę jūrininkai, o ne eiliniai uosto stipruoliai, bet jų 
pasitaikydavo vis rečiau. Privatūs pilotai imdavo išsisukinėti, kad 
jų lėktuvai sugedę ir negali skristi. 

Donas Diegas buvo logiškai mąstantis ir paranojiškai įtarus. 
Šitie du bruožai padėjo jam išlikti gyvam ir turtėti. Dabar jis 
buvo visiškai įsitikinęs, jog dėl visko kaltas išdavikas, įsismelkęs į 
pačią jo kartelio, jo „Brolijos“, jo „Hermandad“ širdį. Bemiegėmis 
naktimis Donas atsikvėpdavo įsivaizduodamas, kaip atsiteis su 
išgama, kai jį suras. 

Jam iš kairės kažkas nedrąsiai kostelėjo. Tai buvo Chosė Marija 
Largas, rinkodaros vadovas. 

— Donai Diegai, man labai sunku tai sakyti, bet privalau. Mūsų 
klientai abiejuose žemynuose pradeda nerimauti, labiausiai mek- 
sikiečiai ir Italijoje ndrangheta, kontroliuojanti didelę dalį Euro- 
pos rinkos. Jūs patvirtinote dvi sutartis: su „La Familia“ Meksikoje 
ir su kalabriečiais, kurie paima liūto dalį Europoje. Dabar jie 
skundžiasi, kad trūksta produkto, nevykdomi užsakymai, o kainos 
auga dėl prekės trūkumo. 

Donui Diegui teko tvardytis, kad jam netrenktų. Niūriai link- 
telėjo. 

— Chose Marija, mielas kolega, manau, kad jums reikėtų pa- 
keliauti. Aplankyti dešimtį svarbiausių mūsų klientų. Paaiškin- 
kite jiems, jog mums kilo viena nedidelė problema, kuri jau 
sprendžiama. 

Ir lipšniai kreipėsi į Suaresą: 

- Ir turi būti išspręsta, ar neprieštarausite, Alfredai? 

Ore pakvipo grėsme, grėsme visiems pasitarimo dalyviams. 
Reikia padidinti gamybą, kad kompensuotų nuostolius. Kokainui 
pervežti per Atlantą reikės įsigyti arba išsinuomoti žvejų laivų | 
ir mažų krovininių laivų, kuriais iki šiol nesinaudota. Naujiems 

pilotams teks siūlyti tokias sumas už skrydžių į Afriką ir Meksiką 
riziką, kad jie neatsilaikytų. 

Donas sau pažadėjo ieškoti išdaviko; kol jį ras. Tada juo bus 
užsiimta ir mirtis nebus maloni. 


Spalio pradžioje „Mišelė“ pastebėjo tašką, kuris išniro iš Kolum- 
bijos džiunglių ir per jūrą patraukė į šiaurę. Išdidintame vaizde 
pasirodęs dvimotoris „Cessna 441“ lėktuvas atkreipė dėmesį, nes 
pakilo iš mažyčio lauko aerodromo negyvenamoje tankmėje. Iš 
ten neskraidė tarptautinių reisų lėktuvai; tai nebuvo ir privatus 
laineris, prisėdęs verslininkų. 325 laipsnių kursu jis skrido į 
Meksiką. 

„Mišelė“ pradėjo sekti keistą lėktuvą palei Nikaragvos ir Hon- 
dūro krantus. Jis privalėjo kur nors nutūpti ir pasipildyti degalų 
(jeigu neturi papildomų bakų). „Cessna“ netūpė; praskrido virš 
Belizo ir Jukatano. Tada Kričo aviacijos bazė pasiūlė Meksikos 
karinėms oro pajėgoms jį nutupdyti, kolegos mielai sutiko. Kad 
ir kas buvo tas kvailys, jis skrido dieną, neįtardamas, kad jį seka 
ir kad sekėjai Žino, jog jau turėjo būti sunaudojęs degalus. 

„Cessną“ pasitiko du Meksikos reaktyviniai naikintuvai ir mė- 
gino užmegzti radijo ryšį. Jis neatsakė. Naikintuvai pamojavo 
sparnais, taip įsakydami pilotui keisti kursą ir nutūpti Meksiko- 
je. Priešakyje pasirodė didelė debesų zona. „Cessna“ ūmai nėrė 
žemyn į debesis ir mėgino sprukti. Turbūt pilotas buvo ką tik 
pradėjęs dirbti Donui ir neturėjo patirties. Naikintuvų pilotai 
turėjo lokatorius, bet jų kantrybė nebuvo beribė. 

Liepsnojanti „Cessna nukrito į jūrą netoli Kampečės. Lėktu- 
vas mėgino pristatyti krovinį į lauko aerodromą gyvulininkystės 
rančoje netoli Nuevo Laredo prie Teksaso sienos. Neišsigelbėjo 
niekas. Nemaža pusę tonos sveriančių ryšulių iš seklumos iškėlė 
vietinių žvejų laivai. Tik kai kurie buvo atiduoti valdžiai. 

Spalio mėnesį abiem laivams-spąstams prireikė pasipildyti 
atsargas. „Chesapeake“ susitiko su savuoju pagalbiniu laivu atvi- 
rame vandenyne į pietus nuo Jamaikos. Apsirūpino degalais ir 
maistu, taip pat priėmė „ruonių pamainą. Tai buvo būrys iš 
Trečiosios grupės, dislokuotos Koronade, Kalifornijos valstijoje. 
Į pagalbinį laivą turėjo perlipti ir visi belaisviai. 

Kaliniai, su gobtuvais ant galvos išvesti iš savosios belangės, iš 
balsų suvokė, kad pateko į amerikiečių rankas, bet nesusigaudė, 
kokioje jie vietoje ir kokiame laive. Netrukus juos su gobtuvais 
iškels į krantą, paskui autobusas uždangstytais langais nuveš į 
Eglino karo aviacijos bazę, ten susodins į C-5 transporto lėktuvą ir 
jų lauks ilgas skrydis į Čagoso salą. Tik ten jie išvys dienos šviesą 
ir galės laukti karo pabaigos. 

„Balmoral“ taip pat pasipildė degalų atsargas atviroje jūroje. 
Jūrų pėstininkų desantas pasiliko laive, nes du jų kolegų būriai 
buvo skubiai pasiųsti į Afganistaną. Belaisvius iš „Balmoral“ at- 
gabeno į Gibraltarą, kur tas pats amerikiečių C-5 pakeliui nutūpė 
jų paimti. Britų laimikis - aštuoniolika tonų kokaino - taip pat 
buvo perduotas amerikiečiams Gibraltare. 

Konfiskuotas kokainas, dvidešimt trys tonos iš „Chesapeake“ 
ir aštuoniolika tonų iš „Balmoral“, buvo perkrautas į kitą laivą. 
Nedidelį, pavaldų Kobrai. 

Kokainą, atimtą JAV ir Europos uostuose, naikino įvairių šalių 
policija. Siuntas, jūroje perimtas karo laivų ir pakrančių apsaugos, 
sunaikindavo krante. Virš jūros numuštų lėktuvų krovinys ding- 
davo be pėdsakų. Tačiau tai, kas patekdavo į Kobros rankas, Polui 
Devero įsakius, buvo gabenama į išsinuomotą salelę Bahamose 
ir ten saugoma. 

Tarp palmių rikiavosi ryšulių sienelės, uždengtos maskavi- 
mo tinklu. Nedidelis JAV jūrų pėstininkų dalinys apsigyveno 
furgonuose, sustatytuose pavėsyje prie pat prieplaukos. Vienin- 
telis lankytojas buvo nedidelis laivas, aprūpinantis maistu. Nuo 

operacijos jūrose pradžios jis susitikdavo su laivais-spąstais ir 
padėdavo atsikratyti ryšulių su narkotikais. 


Spalio vidury Doną pasiekė Hogstrateno pranešimas. Jis nepatikė- 
jo, kad bankai galėjo atskleisti valdžiai didžiausias savo paslaptis. 
Galėjo tai padaryti vienas, bet ne abu. Taigi beliko vienas žmogus, 
kuris žinojo sąskaitų numerius, kuris pervesdavo kyšius, užtikri- 
nančius netrukdomą kokaino krovinių srautą per JAV ir Europos 
muitines. Donas Diegas atpažino savo išdaviką. 

Kenedžio oro uostą, kai jo duris išlaužė. Automatas „Mini Uzi' 
visada gulėjo šalia, ir jis mokėjo juo naudotis. 

Jis nudėjo šešis egzekutoriaus parankinius ir peršovė ranką 
Žvėriui. Bet jėgų persvara anksčiau ar vėliau nulemia baigtį. Pakas 
Valdesas, žinodamas, su kuo turės susidurti, atsivežė tuziną. 

Kasdieniame gyvenime Robertas Kardenasas buvo primityvus, 
šiurkštus, negeras žmogus. Miręs jis tapo dar vienu lavonu. Su- 
pjaustytu į penkias dalis, kai baigė darbą grandininis pjūklas. 

Bet jis turėjo vienintelę dukterį. Ir labai ją mylėjo. 

TRYLIKTAS SKYRIUS 


Visą spalį Kobra negailestingai talžė dono Diego kokaino im- 
periją, pagaliau pasirodė pirmieji įtrūkiai. Kartelio santykiai su 
gausiais ir labai žiauriais klientais abiejuose žemynuose sparčiai 
blogėjo ir artėjo prie kritinės ribos. 

Donas Diegas seniai suvokė: net jeigu jį išdavė Robertas Kar- 
denasas, vis tiek žmogus, kuris valdė „žiurkių sąrašą, negalėjo 
būti vienintelis jo priešas. Kardenasas negalėjo žinoti apie Chuano 
Korteso meistriškai padarytas slėptuves. Jis nebūtų galėjęs atpa- 
žinti konkrečių laivų, žinoti, kur link jie plaukia ir iš kokių uostų. 
Taip pat negalėjo žinoti apie naktinius skrydžius į Vakarų Afriką ir 
kokie lėktuvai naudojami. Bet kažkoks žmogus visa tai žinojo. 

Persekiojimo manijos apimtas donas Diegas pradėjo įtariai žiū- 
rėti į tą, kuris visa tai žinojo - Alfredą Suaresą. Suaresas girdėjo, ko 
susilaukė Kardenasas, ir ne juokais būgštavo dėl savo gyvybės. 

Tačiau svarbiausia problema buvo produkcija. Konfiskavimas, 
sunaikintos siuntos, nuostoliai jūroje ir dingimai be pėdsakų — 
jau tiktai pusė gabenamo kokaino pasiekdavo paskyrimo vietas. 
Donas įsakė Emilijui Sančesui padidinti kokaino pastos gamybą 
džiunglėse iki tokio lygio, kokio anksčiau niekada nereikėjo. Di- 
dėjančios išlaidos vis skaudžiau atsiliepė net stulbinančiai kartelio 
gerovei. Ir tada Kobra sužinojo apie Kardenasą. 

Sudarkytą lavoną aptiko valstiečiai. Trūko galvos, jos taip ir nera- 
do, bet pulkininkui Dos Santosui grandininio pjūklo panaudojimas 
rodė kartelio braižą. Jis paprašė Kartachenos lavoninės padaryti 
DNR tyrimą. Taip buvo patvirtinta senojo gangsterio mirtis. 

Dos Santosas apie tai papasakojo Kovos su narkotikais valdy- 
bos atstovui Bogotoje, o amerikietis pranešė savo viršininkams 
Armijos ir Laivyno kelyje Arlingtone. Kobra aptiko žinią per- 
žvelgdamas Kovos su narkotikais valdybos vadovybės gaunamą 
informaciją. 

Iki šiol, stengiantis apsaugoti informatoriaus gyvybę, buvo 
demaskuota tik dvylika korumpuotų valdininkų, kiekvieną kartą 
inscenizuojant atsitiktinumą. Kardenasui žuvus nebeliko poreikio 
jo apsaugoti. 

Kelas Deksteris, lydimas Kovos su narkotikais valdybos vy- 
riausiojo narkotikų medžiotojo Bobo Berigeno, išmaišė Europą 
ir apšvietė dėkingus muitinių vadovus dvylikoje šalių. Valdybos 
direktorius tą patį darė Šiaurės Amerikoje: Meksikoje, Jungtinėse 
Valstijose ir Kanadoje. Visais atvejais muitinėms buvo siūloma 
pasinaudoti Hamburgo gudrybe. Užuot nedelsiant darius patik- 
rinimą, jiems patarė lukterėti naujos informacijos ir sulaikyti 
ir korumpuotą valdininką, ir atvykusį krovinį, kurio jis ketino 
„nepastebėti“. 

Kai kurie paklausė patarimo, kai kurie užsidegė noru veikti. Bet 
kol paskutinis „žiurkių sąrašo“ veikėjas atsidūrė už grotų, buvo 
aptikta ir konfiskuota daugiau kaip keturiasdešimt tonų įvežamo 
kokaino. Ir operacija nenutrūko. 

Su korumpuotais valdininkais Kardenasas atsiskaitydavo per 
šešis bankus lengvatinio apmokestinimo zonose. Nebeatlaikydami 
įrodymų spaudimo, tie bankai nenoromis pradėjo grąžinti „juodai 
dienai pas juos sukauptas sumas. Buvo atgauta daugiau kaip pusė 
milijardo dolerių, didžioji dalis tų pinigų papildė su narkotikais 
kovojančių žinybų kasas. 

Ir tai dar ne viskas. Dauguma tardomų valdininkų nebuvo kieti 
riešutėliai. Suprasdami, kad karjera galutinai žlugo ir likusį gyve- 
nimą gali tekti praleisti už grotų, jie stengėsi pagerinti savo padėtį 
bendradarbiaudami su tardytojais. Nors mafiozams visose šalyse 
buvo įsakyta juos nugalabyti, grėsmė dažniausiai turėjo atvirkštinį 
poveikį. Suimtieji bijojo greitai išeiti į laisvę. Visiškai slapti kalėji- 
mai ir kiaurą parą budintys sargybiniai tapo vienintele galimybe 
likti gyviems, bendradarbiavimas tapo vienintele išeitimi. 

Suimtieji valdininkai - visi jie buvo vyrai - prisiminė priedan- 
gos firmas, siuntusias vilkikus patikrinimo išvengusiems jūriniams 
konteineriams išgabenti. Muitininkai ir policininkai darė kratas 
sandėliuose, pralenkdami banditus, kurie nesuskubo pervežti ir 
paslėpti savo prekių. Buvo konfiskuota dar daug tonų. 

Tai beveik nepalietė kartelio, nes prekės jau buvo pakeitusios 
savininkus, bet nacionalinės nusikaltėlių grupuotės prarado mil- 
žiniškas sumas, jos buvo priverstos daryti naujus užsakymus, 
raminti nepatenkintus klientus ir perpardavinėtojus. Jiems aiš- 
kino, kad taip brangiai kainavęs informacijos nutekėjimas įvyko 
Kolumbijoje, bet jie tuo anaiptol nesidžiaugė. 

Kobra nuo pat pradžių numatė, kad anksčiau ar vėliau jo slap- 
tumas bus atskleistas. Ir buvo teisus. Tai atsitiko spalio pabaigo- 
je. Kolumbijos armijos kareivis, tarnaujantis Malambo bazėje, 
atostogaudamas bare pasigyrė, kad saugo amerikiečiams užleistą 
teritoriją. Susižavėjusi mergina ir itin susidomėjęs žmogus prie 
gretimo staliuko klausėsi pasakojimo, kaip iš tos uždaros zonos 
jankiai skraidina keistą aparatą. Aukštos sienos neleidžia stebėti, 
kaip jis papildomas degalų ir ruošiamas skrydžiui, bet galima 
sekti, kaip jis pakyla ir nuskrenda. Nors tas lėktuvas kildavo ir 
tūpdavo naktį, mėnesienoje kareiviui pavyko jį pamatyti. 

Pasak jo, lėktuvas atrodė kaip modelis iš žaislų parduotuvės, 
variklis su propeleriu užpakalinėje dalyje. Dar keisčiau tai, kad 
jis skraidė be piloto, bet valgykloje sklido gandai, kad aparate 

įrengtos nepaprastos vaizdo kameros, kurios mato per daugelį 
mylių tiek naktį, tiek per debesis ir rūkus. 

Kapralo tauškalai, perpasakoti karteliui, galėjo reikšti tik viena: 
amerikiečiai iš Malambo siuntinėja bepilotį lėktuvą šnipinėti visų 
laivų, išplaukiančių nuo Kolumbijos Karibų pakrantės. 

Po savaitės Malambo bazė buvo užpulta. Smogiamajai grupei 
vadovauti Donas pasirinko ne egzekutorių, kuris vis dar gydėsi 
plaštaką. Jis pasinaudojo savo privačia armija, sudaryta iš buvusių 
FARC teroristų. Jiems tebevadovavo džiunglių karo veteranas 
Rodrigas Peresas. 

Ataka prasidėjo naktį. Smogiamoji grupė įsiveržė pro centri- 
nius vartus ir pasileido tiesiai į Jungtinių Valstijų užimtą teritoriją 
bazės centre. Penki kareiviai kolumbiečiai žuvo prie vartų, bet 
šūviai perspėjo amerikiečius jūrų pėstininkus, saugančius vidinę 
citadelę. Pačiu laiku. 

Savižudiška vilnimi užpuolikai persivertė per aukštą sieną, bet 
buvo sušaudyti, kai bandė prisiartinti prie sustiprinto angaro, 
kuriame laikomas bepilotis lėktuvas. Dviem FARC smogikams, 
kurie įsiveržė į angarą, prieš mirtį teko nusivilti. „Mišelė“ buvo 
už šimtų kilometrų, jis tingiai suko ratus virš dviejų tylos zonoje 
atsidūrusių „torpedų“, kurias sulaikė „ruoniai“ iš „Chesapeake“. 

Išskyrus kelias kulkų duobutes betone, nei angaras, nei dirbtu- 
vės nenukentėjo. Nežuvo nė vienas amerikietis, tik šeši kareiviai 
kolumbiečiai. Ryte suskaičiuota daugiau kaip septyniasdešimt 
užpuolikų lavonų. Jūroje be pėdsakų dingo dar dvi „torpedos“, 
jų įgulos persikėlė į plaukiojantį kalėjimą, įrengtą laivo priekyje 
žemiau vaterlinijos. Konfiskuotos dar keturios tonos kokaino. 

Tačiau po dvidešimt keturių valandų Kobrai pranešė, kad karte- 
lis jau žino apie „Mišelę“. Bet donas Diegas neįtarė, kad egzistuoja 
antras bepilotis lėktuvas, kylantis iš nuošalios Brazilijos salos. 

Naudodamasis „Sam“ informacija, majoras Mendoza padangėje 
sunaikino dar keturis kokaino gabentojus. Nepadėjo tai, kad kar- 

telis perkėlė tarpinę degalų papildymo bazę iš Boavistos rančos 
į kitą hasjendą, dar giliau džiunglėse. Ketvertą Boavistos antže- 
minės tarnybos vyrų ilgai kankino egzekutorius su parankiniais. 
Juos įtarė išdavus informaciją apie lėktuvų skrydžius. 

Mėnesiui baigiantis brazilas bankininkas, atostogaujantis Fer- 
nando de Noronjoje, telefonu papasakojo broliui Rio de Žaneire 
apie keistą žaislinį amerikiečių lėktuvėlį, kylantį iš aerodromo 
pakraščio. Po dviejų dienų pasirodė entuziastingas straipsnis 
rytiniame dienraštyje O Globo, šitaip buvo atskleista ir antro 
bepiločio lėktuvo paslaptis. 

Sala vandenyne buvo nepasiekiama net Dono FARC smogi- 
kams, o Malambo bazės apsaugą sustiprino, ir du radijo bangomis 
valdomi bepiločiai lėktuvai skraidė toliau. Kaimyninėje Vene- 
sueloje ultrakairysis prezidentas Hugas Čavesas, kuris bemora- 
lizuodamas aukštomis frazėmis leido savo šaliai ir jos šiaurinei 
pakrantei tapti vienu stambiausių kokaino siuntimo punktų, nir- 
šo, bet nieko negalėjo padaryti. 

Įtikėję, kad reisus į Bisau Gvinėją kažkas užkeikė, pilotai, pa- 
sirengę transatlantiniams skrydžiams, reikalavo nukreipti juos 
kitomis kryptimis. Keturi lėktuvai, numušti lapkritį, skrido į 
Gvinėją (kurios sostinė Konakris), Liberiją ir Siera Leonę; jie 
turėjo išmesti krovinius iš nedidelio aukščio virš lūkuriuojančių 
žvejų laivų. To neįvyko, nes niekas neatskrido. 

Kai tarpinio aerodromo degalams papildyti perkėlimas iš Boa- 
vistos į kitą vietą ir skrydžių krypčių pakeitimas nepadėjo, sava- 
norių pilotų srautas išseko; nepadėjo ir tai, kad buvo siūlomos di- 
delės sumos. Kolumbijoje ir Venesueloje lakūnai transatlantinius 
skrydžius praminė los vuelos de la muerte - skrydžiais į mirtį. 

Europos detektyvai iš Eberharto Milcho sužinojo kodinį ženklą, 
kuriuo buvo žymimi tam tikri plieniniai jūriniai konteineriai: du 
koncentriniai apskritimai, vidiniame - Maltos kryžius. Ženklo 
pėdsakais detektyvai grįžo atgal į kelio pradžią - į Surinamo 

sostinę uostą Paramaribą, o iš ten į šalies gilumą, iki pat bananų 
plantacijos. Su Amerikos finansine ir technine pagalba Surinamo 
valdžia nutraukė pogrindinę veiklą. 

Panikuojantis Alfredas Suaresas, desperatiškai stengdamasis 
įsiteikti donui Diegui, pareiškė, kad Ramiajame vandenyne nė 
vienas krovinių laivas nebuvo sulaikytas. Kadangi Kolumbijos 
krantus skalauja abu vandenynai, jis nukreipė didžiąją dalį kro- 
vinių srauto iš Karibų jūros į vakarų pakrantę. 

„Mišelė“ pastebėjo tą pokytį, kai krovinių laivas be nustatyto 
maršruto, įrašytas jos duomenų banke (taip pat ir sparčiai trumpė- 
jančiame Korteso sąraše) plaukė į šiaurę palei Panamos vakarinę 
pakrantę. Buvo vėlu jį stabdyti, bet „Mišelė“ palydėjo jį grįžtantį 
į Tumaką, Kolumbijos uostą Ramiajame. 

Lapkričio mėnesį donas Diegas Estebanas sutiko priimti vie- 
no didžiausių, todėl ir patikimiausių kartelio klientų Europoje 
pasiuntinius. Jis retai susitikdavo su kuo nors, tiksliau, beveik 
niekada nesusitikdavo su niekuo, išskyrus siaurą tautiečių ratą, 
bet rinkodaros vadovas Chosė Marija Largas, atsakingas už ryšius 
su klientais visame pasaulyje, jį įkalbėjo. 

Buvo imtasi ypatingų priemonių užtikrinti, kad tuodu euro- 
piečiai, kad ir kokie jie svarbūs, nesusivoktų, kuriame dvare juos 
priima donas Diegas. Kalbos problemų nekilo: abu svečiai buvo. 
ispanai ir abu iš Galisijos. 

Štormų talžoma provincija Ispanijos šiaurės vakaruose nuo 
amžių buvo kontrabandos žvaigždė senoje Europos karalystėje. 
Iš kartos į kartą eina tradicija auginti bebaimius jūrininkus, pa- 
sirengusius išplaukti į bet kurį vandenyną, kad ir kaip jis šėltų. 
Jie sako, kad jūros vanduo teka gyslomis tų, kurie gyvena šimte 
žvejų kaimelių laukiniame pajūryje nuo Ferolio iki Vigo, prie 
nesuskaitomų upelių ir įlankų. 

Kita tradicija yra įžūli drąsa ir niekinanti pažiūra į nepageidau- 
jamą muitininkų ir mokesčių inspektorių dėmesį. Kontrabandi- 

ninkus dažnai puošia romantiška aureole, bet kontrabandininkų 
kėvos su valdininkais ir susidorojimai su skundikais nė iš tolo 
nedvelkia romantika. Europoje plintant narkotikų vartojimui, 
Galisija tapo vienu svarbiausių centrų. 

Daug metų Galisijos kokaino versle dominavo dvi grupuo- 
tės - „Charlins“ ir „Los Caneos“. Buvę sąjungininkai dešimtame 
dešimtmetyje rimtai susipyko ir kilo nuožmus kruvinas karas, bet 
pastaruoju metu jie išsprendė nesutarimus ir vėl sudarė sąjungą. 
Abiejų grupuočių atstovai skrido į Kolumbiją pas doną Diegą 
reikšti nepasitenkinimo. Donas sutiko juos priimti vardan senų ir 
stiprių ryšių tarp Lotynų Amerikos ir Galisijos, daugelio galisiečių 
jūreivių, kadaise apsigyvenusių Naujajame Pasaulyje, paveldo ir 
nuolatinių kokaino užsakymų. 

Lankytojai anaiptol nesijautė laimingi. Vyresnysis inspektorius 
Snaiperis Ortega sučiupo du jų sėbrus su lagaminais, kuriuose 
buvo dešimt milijonų išplautų eurų 500 eurų banknotais. Šitos 
katastrofos kaltininkas, galisiečių nuomone, buvo advokatas Chu- 
lijas Lusas, šiurkščiai pažeidęs saugumo principus. Dabar jam 
gresia dvidešimt metų Ispanijos kalėjime ir, turimomis žiniomis, 
jis čiulba kaip kanarėlė, gelbėdamas savo kailį. 

Donas Diegas klausėsi ledine išraiška. Labiau už viską pasaulyje 
jis nekentė sėdėti ir klausytis tų prasčiokų iš Ispanijos pamokymų. 
Dar blogiau, kad jie teisūs. Dėl visko kaltas Lusas. Jei tas kvailys 
turėtų giminių, jie skaudžiai sumokėtų už nepasiekiamą išdaviką. 
Bet galisiečiai tuo neapsiribojo. 

Svarbiausi jų klientai buvo Anglijos gaujos, importuojančios 
kokainą į Jungtinę Karalystę. Keturiasdešimt procentų britų koka- 
ino atkeliaudavo per Galisiją tiktai jūros keliu iš Vakarų Afrikos. 
Tos siuntos iš Vakarų Afrikos, kurias gabendavo sausuma į pajūrį 
tarp Maroko ir Libijos, kad perplukdytų į Pietų Europą, buvo 
skirtos kitoms gaujoms. Galisiečiai buvo visiškai priklausomi nuo 
pervežimo jūra, o dabar šis nutrūko. 

Ore tvyrojo neištartas klausimas: ką ketinate daryti? Donas 
Diegas maloniai pasiūlė svečiams išgerti vyno verandoje, o pats 
išėjo pasitarti. | 

Jis paklausė Chosės Marijos Largo: „Ką mums reiškia galisie- 
čiai?“ - „Labai daug“, - atsakė Largas. Iš trijų šimtų tonų kokaino, 
kasmet turinčio pasiekti Europą, ispanai, tai yra galisiečiai, pa- 
imdavo dvidešimt procentų, arba šešiasdešimt tonų. Stambesnis 
klientas buvo tik italų 'ndrangheta, stambesnis net už Neapolio 
kamorą ir Sicilijos Cosa Nostrą. 

— Donai Diegai, jie mums reikalingi. Suaresas turi griebtis 
ypatingų priemonių, kad įvykdytų jų užsakymus. 

Iki sujungiant daug minikartelių į milžinišką „Broliją', galisie- 
čiai dažniausiai pirkdavo iš „Norte del Valle“ kartelio, valdomo 
Montojos, šiuo metu poilsiaujančio Amerikos kalėjime. „Norte 
del Valle“ kartelis paskutinis priešinosi sujungimui ir vis dėlto 
išsaugojo savo gamybą. Jeigu galingieji galisiečiai vėl kreiptųsi į 
buvusį tiekėją, jų pavyzdžiu galėtų pasekti kiti, o tai grėstų dono 
Diego imperijos saulėlydžiu. Donas Diegas grįžo į terasą. 

- Senjorai, - tarė jis. - Aš, donas Diegas Estebanas, duodu žodį: 
jūsų užsakymai bus įvykdyti. 

Lengviau pasakyti negu padaryti. Suaresas atsisakė metodo, 
kai tūkstančiai žmonių „mulų“ nurydavo po kilogramą kokaino 
arba įsidėdavo kelis kilogramus į lagaminą, vildamiesi prasmukti 
pro oro uosto kontrolę, ir tuo metu tai atrodė logiška. Naujieji 
nepastebimi rentgeno aparatai, galintys įžvelgti per drabužius ir 
kūno riebalus, pabaigė skrandžio kankinimo erą. O be paliovos 
tobulinamas bagažo tikrinimas po islamo fundamentalistų iš- 
puolių (Suaresas kasdien plūdo juos paskutiniais žodžiais) savo 
ruožtu maksimaliai padidino lagaminuose aptiktos kontrabandos 
procentą. Vienintelė protinga alternatyva atrodė principas „daug 
ir retai . Tačiau liepą prasidėjo sulaikymų ir dingimų griūtis, kiek- 
vieną kartą prarandant nuo vienos iki dvylikos tonų. 

"Donas Diegas neteko savojo pinigų plovėjo, o „žiurkių sąrašo“ 
kontrolierius jį išdavė ir daugiau kaip šimtas valdininkų, slaptai 
dirbusių jam, atsidūrė už grotų. Didelių krovininių laivų, gabe- 
nančių kokainą, atviroje jūroje sulaikyta jau daugiau kaip pusšim- 
tis; aštuonios poros „torpedų“ ir penkiolika nedidelių laivų dingo 
be pėdsakų, o oro tiltas į Vakarų Afriką tapo istorija. 

Donas Diegas suvokė, kad jį alina didžiai grėsmingas priešas. 
Du bepiločiai lėktuvai, kurie nuolatos patruliuoja danguje ir at- 
pažįsta antvandeninius laivus ir, galimas daiktas, jo lėktuvus, iš 
dalies paaiškina netektis. 

Bet kurgi amerikiečių ir britų karo laivai, kurie turėtų suiminė- 
ti? Kur dingsta užgrobti jo laivai? Kur jų įgulos? Kodėl jų neverčia 
pozuoti prieš kameras? Kodėl muitininkai nesigiria konfiskuotais 
kokaino ryšuliais, kaip visada darydavo? 

Kad ir kas „jie“ būtų, negali slapta įkalinti jo įgulų. Tai žmo- 
gaus teisių pažeidimas. Negali skandinti jo laivų. Tai jūrų teisės 
pažeidimas. Įstatymo dėl tarptautinio bendradarbiavimo vykdant 
baudžiamąją teisę pažeidimas. Negali numušinėti jo lėktuvų. 
Net didžiausios jo priešininkės - amerikiečių Kovos su narkoti- 
kais valdyba ir britų Sunkių ir organizuotų nusikaltimų tyrimo 
agentūra - priverstos laikytis savo šalies įstatymų. Ir pagaliau - 
kodėl nė vienas kontrabandininkas nepasiuntė užprogramuoto 
nelaimės signalo? 

Donas įtarė, kad už viso šito slypi vienas protas, ir buvo teisus. 
Kai jis išlydėjo savo svečius galisiečius prie visureigio važiuoti į 
lauko aerodromą, Kobra sėdėjo savo aristokratiškoje viloje Alek- 
sandrijoje ant Potomako kranto ir per tobuliausią garso atkūrimo 
aparatūrą klausėsi Mocarto koncerto. 


Lapkričio pabaigoje į akis nekrintantis grūdų transportavimo 
laivas „Chesapeake“ Panamos kanalu išplaukė į Ramųjį vande- 


nyną. Jeigu kas būtų paklausęs arba (kas dar mažiau tikėtina) 

būtų turėjęs įgaliojimus patikrinti laivo dokumentus, jam būtų 
įrodyta, jog laivas plaukia į pietus, į Čilę, su kviečių kroviniu 
iš Kanados. 

Išplaukęs į Ramųjį, jis iš tikrųjų pasuko į pietus, bet tiktai vyk- 
dydamas įsakymą dreifuoti už aštuoniasdešimties kilometrų nuo 
Kolumbijos krantų ir laukti keleivio. 

Tas keleivis atskrido į pietus Centrinės žvalgybos valdybos 
lėktuvu ir nusileido Malambe, Kolumbijos karinėje bazėje Karibų 
pakrantėje. Muitinės formalumų nebuvo, reikalui esant keleivis 
būtų pateikęs diplomatinį pasą, draudžiantį tikrinti jo bagažą. 

Bagažas tilpo į vieną sunkią kuprinę, su kuria jis mandagiai 
atsisakė skirtis net tada, kai augaloti JAV jūrų pėstininkai pasisiūlė 
ją panėšėti. Jis neilgai užtruko bazėje. „Blackhawk“ buvo įsakyta 
pasirengti skrydžiui. 

Kelas Deksteris pažino pilotą, o šis pasveikino jį šypsena. 

— Pone, ar šį kartą jūs atskrendate, ar išskrendate? - paklausė. 
Tas pats pilotas pakėlė Deksterį nuo balkono „Santa Claros“ vieš- 
butyje po rizikingo susitikimo su Kardenasu. 

Kai „Blackhawk“ atsiplėšė nuo betoninės aikštelės, pakilo ir nu- 
skrido per Darieno įlanką, pilotas pasitikslino skrydžio planą. 

Iš pusantro tūkstančio metrų aukščio pilotas ir greta sėdintis 
keleivis matė apačioje praslenkančias džiungles, o už jų subliz- 
gėjo Ramiojo vandenyno paviršius. Pirmą kartą Deksteris išvydo 
džiungles, kai tapęs naujoku jūrų pėstininku buvo skraidinamas į 
Geležinį trikampį Vietname. Greitai atsikratė iliuzijų apie drėgnas 
atogrąžų girias ir niekada jų nebepatyrė. 

Iš aukštai jos visada atrodė vešlios ir purios, net jaukios ir patrauk- 
lios, o iš tikrųjų buvo mirtinai klampios. Darieno įlanka liko už jų, 
sraigtasparnis perskrido sąsmauką įpiečiau Panamos sienos. 

Virš jūros pilotas užmezgė ryšį, pasitikrino kursą ir padarė 
poros laipsnių pataisą. Po kelių minučių horizonte pasirodė taš- 
kas - tai buvo „Chesapeake“, laukiantis sutartoje vietoje. Be kelių 

žvejų laivų prie kranto, jūra buvo tuščia, o žvejai negalėjo matyti 
„Blackhawk“, tupiančio ant laivo denio. 

figūras, pasirengusias jį sutikti. Deksteriui už nugaros sėdintis 
bortmechanikas atidarė liuką, ir į kabiną įsiveržė šiltas vėjas, 
sukeltas virš galvos besisukančių sraigtų. Kadangi ant „Che- 
sapeake“ denio kilo krovininio krano strėlė, o „Blackhawk“ 
sraigtų spindulys platus, buvo nuspręsta, kad Deksteris nusileis 
su saugos diržais. 

Plonu plieniniu lynu pirmiausia buvo nuleista jo kuprinė. Slink- 
dama žemyn ji suposi į šalis, kol stiprios rankos ją sučiupo ir 
atkabino. Lynas pakilo į viršų. Bortmechanikas linktelėjo Deks- 
teriui, šis atsistojo ir žengė prie liuko. Prie saugos diržų prisegė 
du dvigubus gnybtus, ir jis žengė į tuštumą. 

Pilotas laikė sraigtasparnį visiškai nejudantį penkiolikos metrų 
aukštyje virš denio; jūra buvo kaip veidrodis; besitiesiančios ran- 
kos sugriebė Deksterį ir nuleido paskutines dešimtis centimetrų. 
Kai batai palietė denį, gnybtus atkabino ir lynas užlėkė aukštyn. 
Deksteris apsisuko, pakėlė abu nykščius, dėkodamas žiūrintie- 
siems iš viršaus, ir „Blackhawk“ apsisuko grįžti į bazę. 

Jį pasitiko keturiese: JAV karo laivyno komandoras, apsimetan- 
tis prekybos laivyno škiperiu; vienas iš dviejų radistų, be paliovos 
palaikančių ryšį su „Kobros“ projektu; leitenantas komandoras 
Bulas Čedvikas, vadovaujantis trečiai „ruonių“ komandai; ir kres- 
nas jaunas „ruonis“, kuris paėmė kuprinę. Tiktai dabar Deksteris 
išsiskyrė su savo našta. 

Kai jie nulipo nuo denio, „Chesapeake“ padidino variklių galią 
ir nuplaukė tolyn į jūrą. 

Lūkuriuoti teko dvidešimt keturias valandas. Ryšininkai radijo 
stotyje keitėsi, kol kitos dienos popietę Kričo bazėje Nevadoje 
operatorius ekrane pagaliau išvydo „Mišelės“ pranešimą. Kai 
„Kobros“ komanda Vašingtone prieš dvi savaites pastebėjo, kad 

kartelis perkėlė transporto srautą iš Karibų jūros į Ramųjį van- 
denyną, pasikeitė ir „Mišelės“ patruliavimo maršrutas. Dabar jis, 
pakilęs į devyniolikos kilometrų aukštį, neskubiai sriūbčiojo ben- 
ziną, žvalgė pakrantę nuo Tumako pačiuose Kolumbijos pietuose 
iki Kosta Rikos ir per pusketvirto šimto kilometrų vandenyno 
platybių. Ir kažką pastebėjo. 

Kričo aviacijos bazė perdavė vaizdą į Anakostiją, ten Džere- 
mis Bišopas (kuris, matyt, niekada nemiegojo, nesitraukė nuo 
savo kompiuterio ir mito mirtinais nuodais iš greitojo maisto 
restoranų) pervarė jį per duomenų bazę. Laivas, iš devyniolikos 
kilometrų aukščio neįžiūrimas taškelis, užpildė ekraną. Tai buvo 
vienas iš paskutinių laivų, kuriuose Chuanas Kortesas savo dujiniu 
pjovikliu darė stebuklus. Prieš kelis mėnesius jis buvo pastebėtas 
ir nufotografuotas prie molo Venesuelos uoste, o pasirodymas 
Ramiajame vandenyne patvirtino pasikeitus taktiką. 

Laivas buvo per mažas, kad patektų į „Lloyd's“ registrą; su- 
rūdijusi gelda, 6 000 tonų talpos; jis dažniau plaukiodavo Kari- 
bų jūros pakrantėmis ir gabendavo krovinius į panašių senienų 
aptarnaujamus salų labirintus. Vadinosi „Maria Linda“ ir ką tik 
išplaukė iš Buenaventūros. „Mišelę“ perprogramavo jį stebėti, o 
„Chesapeake“ užėmė laukimo poziciją. 

„Ruoniai“ jau buvo įvykdę keletą sėkmingų operacijų ir įgiję 
įgūdžių. „Chesapeake“ paplaukė keturiasdešimt kilometrų toliau į 
jūrą negu artėjantis „Maria Linda“. Trečiai parai išaušus ant denio 
iškėlė „Little Bird“. | 

Kai tiktai sraigtasparnis atsikabino nuo krano strėlės, sraigtai 
ėmė suktis ir jis pakilo. Komandoro Čedviko didžioji ir dvi ma- 
žesnės pripučiamosios valtys jau suposi vandenyje; įkandin „Little 
Bird" jos nurūko link laivo už horizonto. Didžiosios valties gale šalia 
dviejų muitininkų, kinologo ir jo spanielio sėdėjo Kelas Deksteris, 
apglėbęs kuprinę. Jūra.buvo lygi kaip veidrodis, ir maža mirtinai 
pavojinga flotilė skrodė vandenį keturiasdešimties mazgų greičiu. 

"Aišku, sraigtasparnis pasiekė tikslą pirmas. Apsisukęs virš 
„Maria Lindos“, kad škiperiui pademonstruotų ant liemens be- 
sipuikuojantį užrašą „US Navy“, jis pakibo virš tiltelio. Snaiperis 
nutaikė šautuvą škiperiui į galvą, o iš garsiakalbio pasigirdo įsa- 
kymas išjungti variklį ir dreifuoti. Škiperis pakluso. 

Škiperis žinojo, kaip elgtis. Burbtelėjo trumpą komandą padėjė- 
jui, stovinčiam ant trapo į kajutes. Šis mėgino pasiųsti perspėjimą 
budinčiam kartelio operatoriui. Nepavyko. Pabandė perduoti tą 
patį tekstą mobiliuoju telefonu, griebėsi kompiuterio, net prieštva- 
ninio radijo siųstuvo. Aukštai danguje, nematomas ir negirdimas, 
„Mišelė“ suko ratus ir siuntė trukdžius. Tada škiperis pamatė 
atskriejančias valtis. 

Išsilaipinimas nekėlė problemų. „Ruoniai“ - juodai apsiren- 
gę, su kaukėmis, su automatais prie klubo - tiesiog persirito 
per bortus, ir įgula pakėlė rankas. Savaime suprantama, škiperis 
protestavo; savaime suprantama, komandoras Čedvikas elgėsi 
pabrėžtinai mandagiai. 

Įgula spėjo pamatyti, kaip į laivą įlipa muitinės grupė su spa- 
nieliu, paskui jiems užmaukšlino juodus gobtuvus ir suvarė į 
laivagalį. Škiperis puikiai žinojo, kokį krovinį gabena, ir meldėsi, 
kad tikrintojai neaptiktų slėptuvės. Priešingu atveju jam grėstų 
ilgi metai jankių kalėjime. Laivas dreifavo tarptautiniuose vande- 
nyse, įstatymai buvo amerikiečių pusėje, artimiausias krantas - 
Panama, kuri pataikaus Vašingtonui ir išsiųs juos visus per tą 
siaubingą sieną. Visi tie, kurie tarnavo karteliui, paniškai bijojo 
ekstradicijos į JAV. Tai reikštų ilgus kalėjimo metus ir jokių šansų 
netrukus sugrįžti už kyšį. 

Škiperis negalėjo matyti, kaip „ruoniai“ užkėlė ant denio kup- 
rinę pagyvenusiam vyriškiui, kurio sąnariams jau trūko lankstu- 
mo. Užmovus gobtuvus įgula prarado ne tiktai regėjimą, bet ir 
klausą, mat gobtuvai buvo su minkštu pamušalu, nepraleidžiančiu 
išorinių garsų. 

Iš Chuano Korteso prisipažinimų Deksteris tiksliai žinojo, ko 
ieško ir kur tai yra. Kol kiti tikrintojai ketino išnaršyti „Maria 
Lindą“ nuo viršaus iki apačios ir per visą laivo ilgį, jis ramiai 
patraukė į škiperio kajutę. 

Gultas buvo pritvirtintas prie sienos keturiais tvirtais variniais 
varžtais. Jų galvutės specialiai išpurvintos, kad atrodytų, jog varž- 
tai neatsukti daug metų. Deksteris nuvalė purvą ir juos atsuko. 
Gultą jau buvo galima atitraukti nuo korpuso. Likus valandai kelio 
iki perdavimo vietos įgula tą būtų padariusi pati. 

Metalinė korpuso apkala atrodė nepaliesta. Deksteris užčiuopė 
nepastebimą atidarymo skląstį ir jį pasuko. Negarsiai trakštelėjo, 
ir metalinė plokštė atsileido nuo špantų. Bet jūros vanduo į vidų 
neplūstelėjo. Laivo korpusas čia buvo dvigubas. Atsargiai nukėlęs 
metalinę plokštę į šalį, Deksteris pamatė ryšulius. 

Žinojo, kad ertmė tęsiasi tolokai į kairę ir į dešinę, taip pat į 
viršų ir į apačią. Ryšuliai savo forma buvo panašūs į sienos blo- 
kelius, ne daugiau kaip dvidešimties centimetrų storio, nes toks 
buvo slėptuvės gylis. Sukrauti vienas ant kito jie tapo ištisine siena. 
Kiekviename po dvidešimt briketų, užlydytų storu polietilenu; 
ryšuliai džiuto maišuose, kryžmai perjuostuose virvute, kad būtų 
patogiau nešti. Deksteris suskaičiavo dvi tonas gryno Kolumbijos. 
kokaino, verto maždaug pusantro šimto milijonų dolerių po to, 
kai jį praskies ir parduos Amerikos miestų rinkos kainomis. 

Jis atsargiai atrišo vieną blokelį. Kaip ir tikėjosi, ant kiekvienos 
„plytos“ buvo emblema, įpakavimo numeris, partijos kodas. 

Baigęs tirti, jis padėjo briketus į vietą, apvyniojo džiutu ir vėl 
perrišo virvute. Metalinę plokštę pastatė į vietą lygiai taip pat, 
kaip buvo numatęs Chuanas Kortesas. Paskutinis rūpestis buvo 
grąžinti gultą į pradinę padėtį ir prisukti varžtus. Net purvo ir 
variklių alyvos dėmes ant vario. Paskui jis sujaukė kajutę, lyg būtų 
bergždžiai kažko ieškojęs, ir išlipo ant denio. 

Kai kolumbiečiams jūrininkams užmovė gobtuvus, „ruoniai“ 
nusiėmė kaukes. Komandoras Čedvikas klausiamai žvilgtelėjo į 
Deksterį. Šis linktelėjo, vėl užsidėjo kaukę ir perlipo per bortą į 
didžiąją valtį. Tą patį padarė „ruoniai“. Įgulai nuėmė gobtuvus ir 
antrankius. 

Komandoras Čedvikas nekalbėjo ispaniškai, jo žodžius vertė 
„ruonis“ Fontana. Karininkas mandagiai atsiprašė „Maria Lindos“ 
škiperio. 

- Capitano, matyt, mus klaidingai informavo. Leiskite atsipra- 
šyti Jungtinių Valstijų karo laivyno vardu. Jūs galite plaukti toliau. 
Sėkmingos kelionės. 

Išgirdęs buen' viaje“, kolumbietis kontrabandininkas negalėjo 
patikėti savo laiminga žvaigžde. Jam net nekilo minties pasipik- 
tinti dėl to, kaip su juo pasielgta. Juk jankiai galėjo pradėti krėsti 
iš naujo ir antru bandymu aptikti slėptuvę. Trykšdamas džiaugs- 
mu škiperis stebėjo, kaip šešiolika kaukėtų vyrų ir šuo sulipo į 
pripučiamąsias valtis ir išsinešdino. 

Išlaukęs, kol nekviesti svečiai dingo už horizonto, „Maria Lin- 
da“ vėl pasuko kursu į šiaurę, o škiperis perdavė šturvalą savo 
padėjėjui ir nusileido žemyn. Varžtai atrodė nepaliesti, bet dėl 
viso pikto atsuko juos ir atitraukė gultą. 

Geležies plokštė buvo savo vietoje, bet škiperis vis tiek atidarė 
slėptuvę ir nužvelgė sukrautus ryšulius. Taip pat nepaliesti. Min- 
tyse padėkojo nežinomam meistrui, kuris padarė tokią nuostabią 
slėptuvę. Tai galbūt išgelbėjo jam gyvybę ir jau tikrai padovanojo 
laisvę. Trečią naktį „Maria Linda“ priplaukė krantą. 

Meksikoje yra trys didžiuliai kokaino karteliai ir keli mažesni. 
Gigantai - tai „La Familia“ ir „Golfo kartelis, daugiausia veikian- 
tys Meksikos įlankos rytuose, ir „Sinaloa“, įsitvirtinęs Ramiojo 


* Sėkmingos kelionės. (Isp.) 

pakrantėje. „Maria Linda“ susitiko su pradvokusiu senu krabų 
gaudytojų traleriu jūroje prie Masatlano, pačioje „Sinaloa“ tėvo- 
nijos širdyje. 

Škiperis ir jo įgula gavo milžinišką (jų akimis) atlygį ir papildo- 
mai premiją už sėkmingą reisą. Tai buvo vienas iš naujų masalų, 
kuriuos pateikė donas Diegas, kad pritrauktų savanorių. Škiperis 
nepanoro užsiminti apie įvykį prie Panamos krantų. Kam triukš- 
mauti dėl to, kas gerai baigėsi? Įgula jam pritarė. 


Po savaitės kažkas labai panašaus atsitiko Atlante. Centrinės žval- 
gybos valdybos lėktuvas tyliai nutūpė Druskos salos oro uoste. Tai 
labiausiai į šiaurės rytus nutolusi Žaliojo Kyšulio sala. Vienintelis 
lėktuvo keleivis turėjo diplomatinį pasą, todėl juo nesidomėjo nei 
pasų kontrolė, nei muitinė. Niekas nenaršė sunkios jo kuprinės. 
Išėjęs iš oro uosto, jis nesėdo į reisinį autobusą, važiuojantį į vie- 
nintelį turistinį centrą Santa Mariją salos pietuose, bet sustabdė 
taksi ir paklausė, kur galėtų išsinuomoti automobilį. 
Vairuotojas, matyt, nežinojo, todėl jis nuvažiavo trejetą kilo- 
metrų iki Espargoso ir klausinėjo ten. Galų gale atsidūrė prie Pal- 
meiros keltų perkėlos, ir vietinis garažo savininkas jam išnuomojo 
mažytį „Renault“. Deksteris dosniai jam sumokėjo ir išvažiavo. 
Sala neatsitiktinai gavo savąjį pavadinimą. Ji lėkšta ir beveidė, 
jeigu neminėsime kilometrų kilometrus nusitęsusių druskos eže- 
rų, kurie kadaise buvo jos trumpo suklestėjimo šaltinis. Dabarti- 
niu metu saloje du plentai ir vieškelis. Vienas kerta salą iš rytų į 
vakarus nuo Pedra de Lumės per oro uostą iki Palmeiros. Antras 
nukreiptas į pietus, į Santa Mariją. Deksteris pasirinko vieškelį. 
Vieškelis vingiuoja į šiaurę per nykią plynę iki švyturio Fiuros 
kyšulyje. Išlipęs iš automobilio, Deksteris priklijavo ant priekinio 
stiklo raštelį smalsiems praeiviams, kad ketina grįžti, pakėlė kup- 
rinę ir nusileido į pakrantę prie švyturio. Jau temo, pradėjo suktis 
automatinis šviestuvas. Jis paskambino mobiliuoju telefonu. 

„Jau visai sutemo, kai „Little Bird“ atskrido virš juodos kaip 
rašalas jūros. Deksteris pamojavo žibintuvėliu sutartinį signalą, 
ir mažylis švelniai nusileido ant smėlio šalia jo. Durelių vietoje 
švietė atviras ovalas. Deksteris įsiropštė į vidų, pasistatė kuprinę 
tarp kojų ir prisisegė diržais. Greta sėdinti šalmuota figūra ištiesė 
jam antrą šalmą su ausinėmis. 

Užsidėjus šalmą ausyse suskambo labai britiškas balsas: 

- Kaip pavyko kelionė, pone? 

„Kodėl jie visuomet laiko mane aukštu karininku?“ - pagalvojo 
Deksteris. Sprendžiant iš skiriamųjų ženklų, pilotas buvo jaunes- 
nysis leitenantas. Pats Deksteris kadaise išsitarnavo iki seržanto. 
Turbūt viską lėmė žili plaukai. Šiaip ar taip, jis mėgo energija 
trykštančius jaunuolius. 

— Be problemų, - riktelėjo atsakydamas. 

— Tvarka. Iki bazės skrisime dvidešimt minučių. Vaikinai už- 
plikys jums geros arbatos. 

„Puiku, - pagalvojo jis, - labai norėčiau gurkštelėti skanios 
arbatos.“ 

Šį kartą sraigtasparnis nutūpė ant denio ir keleiviui nereikėjo 
leistis virvinėmis kopėčiomis. Strėlinis kranas atsargiai pakėlė 
„Little Bird“, nepalyginamai mažesnį už „Blackhawk, ir nuleido 
į triumą, virš jo užsidarė liuko dangtis. Pilotas išėjo pro plienines 
duris į specialiosios paskirties būrio valgyklą. Deksterį palydėjo 
į priešingą pusę, į laivagalio kajutę susitikti su laivo „škiperiu“ 
majoru Pikeringu, specialiojo jūrų desanto būrio vadu. Su jais 
vakarieniavo ir du Deksterio tėvynainiai, amerikiečiai ryšininkai, 
palaikantys „Balmoral kontaktus su Vašingtonu, Nevada ir bepi- 
ločiu lėktuvėliu „Sam, esančiu kažkur virš jų galvų tamsoje. 

Jiems teko lūkuriuoti trejetą parų įpiečiau Žaliojo Kyšulio salų, 
kol „Sam“ aptiko taikinį. Tai buvo dar vienas žvejų laivas, panašus 
į „Belleza del Mar“, jis vadinosi „Bonita“. Nesigarsindamas jis 
plaukė į susitikimo vietą mangrovių pelkynuose Gvinėjoje (kurios 

sostinė Konakris), dar vienoje nelaimingoje, brutaliai valdomoje 
šalyje. Kaip ir „Belleza“, jis dvokė, pūvančios žuvies smarvė slo- 
pino galimą kokaino kvapą. 

„Bonita“ jau septynis kartus plaukė iš Pietų Amerikos į Vaka- 
rų Afriką. Nors jį du kartus susekė Timas Menhairas ir jo Jūros 
operacijų, susijusių narkotikais, analitinis centras Lisabonoje, abu 
kartus netoliese nepasitaikė NATO karo laivo. Šį kartą toks laivas 
buvo, nors į karo laivą ir nepanašus. Ir net analitiniam centrui 
nebuvo prasitarta apie „grūdus gabenantį“ „Balmoral“. 

Chuanas Kortesas taip pat buvo pasidarbavęs „Bonitoje“, viena- 
me iš pirmųjų savo laivų; slėptuvę įrengė pačiame laivagalyje už 
mašinų skyriaus, visad prasmirdusio mašinų alyva ir žuvimi. 

Viskas vyko beveik taip pat kaip Ramiajame vandenyne. Kai 
komandosai paliko „Bonitą“, suglumęs ir laimingas škiperis iš- 
klausė nepaprastai mandagaus atsiprašymo Jos Didenybės karo 
laivyno vardu už patirtus nepatogumus ir gaišinimą. Vos tiktai 
dvi „arktinės“ pripučiamosios valtys ir „Little Bird“ dingo už 
horizonto, škiperis atsuko sraigtus, prilaikančius dirbtinę sieną 
už mašinų skyriaus, atidarė slėptuvę korpuse ir patikrino jos 
turinį. Visiška tvarka. Absoliučiai jokių triukų. Gringai su visa 
savo technika ir viską suuodžiančiais šunimis išsinešdino neradę 
slapto krovinio. | 

„Bonita atplaukė į sutartą vietą, atidavė krovinį, o kiti žvejų 
laivai gabeno jį Afrikos pakrantėmis, pro Gibraltaro sąsiaurį, pro 
Portugaliją ir pristatė galisiečiams. Kaip buvo žadėjęs Donas. Tris 
tonas. Tik šiek tiek kitokio. 

„Little Bird“ nuskraidino Kelą Deksterį į tuščią krantą prie 
Fiuros švyturio. Jis apsidžiaugė radęs nepaliestą senuką „Renault“. 
Nuvažiavo atgal į oro uostą, paliko papildomą atlyginimą ir žinutę 
garažo savininkui Palmeiroje ir nuėjo į restoraną išgerti kavos. 
Centrinės žvalgybos valdybos reaktyvinis lėktuvas, perspėtas 
„Balmoral“ ryšininkų, atskrido po valandos. 

„ Per vakarienę „Balmoral“ „škiperis“ susimąstė. 

— Ar tikrai manote, - paklausė majoro Pikeringo, - kad toje 
žvejų geldoje visiškai nieko nebuvo? 

— Taip sakė amerikietis. Jis praleido tame mašinų skyriuje po 
uždarytu liuku ištisą valandą. Išlindo išsitepęs mazutu ir klaikiai 
dvokdamas. Sakėsi patikrinęs visas vietas, kur galėjo būti slėp- 
tuvių, ir nieko neradęs. Informacija buvusi klaidinanti. Labai 
atsiprašinėjo. 

— Tai kodėl staiga mus paliko? 

— Neįsivaizduoju. 

— Ar jūs juo patikėjote? 

— Nė per plauką, - tarė majoras. 

— Tai kas čia per velniava? Maniau, kad suimsime įgulą, nulei- 
sime tą šiukšliadėžę į dugną ir konfiskuosime kokainą. O ką jis 
sugalvojo? 

- Neįsivaizduoju. Teks vėl prisiminti Tenisoną. „Kariai neturi 
samprotauti. 

Dešimties kilometrų aukštyje virš jų aklinoje tamsoje „Sam“ 
vėl apsuko ratą ir nuskrido į Brazilijos salą pasipildyti degalų. O 
dvimotoris reaktyvinis lėktuvas, paskolintas vis labiau irztančios 
Centrinės žvalgybos valdybos, skrido namo, į šiaurės vakarus. 
Vienintelis keleivis, kuriam pasiūlė šampano, mieliau pasirinko 
alų iš butelio. Dabar jis žinojo, kodėl Kobra reikalauja, kad kon- 
fiskuotas kokainas nebūtų deginamas. Jam reikėjo pakuočių. 


“+ 


* Čia minimas Alfredo Tennysono (1805-1892) eilėraštis „Lengvosios brigados ataka“, skirtas 
beprasmiškai šešių šimtų kavaleristų atakai Krymo kare. Iš kartos į kartą Anglijoje kartojamos 
antrojo posmo eilutės. Laisvai išverstos, jos skambėtų maždaug taip: „Kariai neturi prieštarauti, 
/ Kariai neturi samprotauti, / Tiktai įsakymui paklust ir mirti.“ 

KETURIOLIKTAS SKYRIUS 


Operaciją vykdyti buvo pavesta Didžiosios Britanijos sunkių ir 
organizuotų nusikaltimų tyrimo agentūrai ir Londono policijai. 
Abi žinybos jau kurį laiką tam rengėsi. Jų taikiniu tapo narkotikų 
kontrabandininkų grupė, vadinamoji Esekso gauja. 

Skotland Jardo specialiųjų projektų grupė jau senokai žinojo, 
kad Esekso gauja, kuriai vadovauja niūriai pagarsėjęs gangsteris 
Benis Danielsas, sutelkė savo rankose marihuanos, heroino ir ko- 
kaino importą ir pardavimą. Su konkurentais žiauriai susidoroda- 
vo. Gaują šitaip imta vadinti todėl, kad Danielsas iš nusikalstamai 
gaunamo pelno pasistatė didžiulį ir prašmatnų rūmą Esekse, į 
rytus nuo Londono, į šiaurę nuo Temzės žiočių, netoli padoraus 
mugių miestelio Epingo. 

Jaunystėje Ist Endo chuliganas garsėjo Žiaurumu ir nusikalti- 
mais. Bet kai jam ėmė sektis, teisminis persekiojimas tapo nebejį- 
manomas. Jis tapo per daug svarbus, kad pats terliotųsi su produk- 
tu, ir niekas nesutiko prieš jį liudyti. Bailiai netrukus pakeisdavo 
parodymus, o drąsuoliai dingdavo, juos negyvus rasdavo pelkėse 
palei upę arba iš viso nerasdavo. 

Nenuostabu, kad Benis Danielsas buvo tame dešimtuke, kurį 
Londono policija labiausiai norėjo pasiųsti už grotų. Progą, ku- 
rios laukė Skotland .Jardas, suteikė velionio Roberto Kardenaso 
„Žiurkių sąrašas. 

„ Jungtinė Karalystė buvo savotiškai laiminga, kadangi tame są- 
raše buvo tik vienas jos valdininkas: muitininkas rytų pakrantės 
Loustofto uoste. Todėl jau iš pat pradžių buvo įtraukti muitinės 
ir akcizų tarnybos vadovaujantieji darbuotojai. 

Be triukšmo, laikantis griežčiausio slaptumo, buvo sudaryta 
tarpžinybinė brigada, aprūpinta naujausia sekimo ir telefono 
pokalbių pasiklausymo įranga. Saugumo tarnyba MI5, viena iš 
Sunkių ir organizuotų nusikaltimų tyrimo agentūros partnerių, 
paskyrė seklių komandą, vadinamą „Pėdsekiais“ ir laikomą bene 
geriausia šalyje. 

Kadangi didmeninis narkotikų importas buvo prilygintas tero- 
rizmui, talkinti buvo pasirengęs Skotland Jardo padalinys CO19 - 
šauliai. Brigadai vadovavo aukštas Skotland Jardo pareigūnas Pite- 
ris Reinoldsas, bet arčiausiai kyšininko buvo jo kolegos muitinėje. 
Tie keli, kurie sužinojo apie jo nusikaltimus, slėpė savo nuoširdų 
pasibjaurėjimą, bet jų padėtis geriausiai leido stebėti kiekvieną jo 
žingsnį. Muitininko pavardė buvo Krauteris. 

Vienam iš Loustofto vadovų pačiu laiku paaštrėjo skrandžio 
opos skausmai, ir jis atsigulė į ligoninę. Jo vietą užėmė elektroni- 
nio sekimo specialistas. Pareigūnas Reinoldsas nenorėjo apsiriboti 
vienu susitepusiu valdininku ir vieninteliu sulaikytu sunkvežimiu; 
jis norėjo pasinaudoti Krauteriu, kad sužlugdytų visą narkotikų 
tinklą. Todėl apsišarvavo kantrybe, net jeigu reikėtų praleisti 
keletą krovinių. 

| Kadangi Loustofto uostas yra Safolko grafystėje, Esekso šiau- 
rės kaimynėje, Reinoldsas nusprendė, kad nagus čia bus prikišęs 
Benis Danielsas, ir jis neapsiriko. Per Loustoftą, be kitų krovinių, 
atvykdavo didieji krovininiai automobiliai, atplukdyti per Šiaurės 
jūrą. Krauteris akivaizdžiai stengdavosi praleisti kai kuriuos iš jų 
per muitinę nepatikrintus. Gruodį Krauteris padarė klaidą. 

Iš Nyderlandų uosto Vlisingeno atvyko didelis krovininis au- 
tomobilis su olandiško sūrio siunta, skirta žinomam prekybos 

tinklui. Jaunesnysis muitinės inspektorius ketino patikrinti kro- 
vinį, bet atskubėjo Krauteris ir įsakė praleisti. 

Jaunuolis nesureikšmino situacijos, bet naujasis viršininkas 
tai pastebėjo. Olandų sunkvežimiui išvažiuojant pro vartus, jam 
pavyko prie buferio pritvirtinti miniatiūrinį GPS pelengatorių. 
Trys nepažymėti automobiliai pradėjo jį sekti, pasikeisdami, kad 
neatkreiptų dėmesio, bet vairuotojas atrodė ramus kaip tikras 
olandas. 

Sekliai lydėjo sunkųjį automobilį per visą Safolką, kol pagaliau 
jis pasuko į paplentės aikštelę. Iš juodo mersedeso jo pasitikti iš- 
virto krūva žmonių. Seklių automobilis pravažiavo nesustodamas, 
bet jie įsiminė mersedeso numerį. Po keliolikos sekundžių jis buvo 
išaiškintas. Automobilis priklausė priedangos firmai, o prieš kelias 
savaites jį matė įvažiuojantį į Benio Danielso valdas. 

Vairuotoją olandą labai draugiškai palydėjo į greta esančią 
užeigą. Du gaujos nariai praleido su juo tas dvi valandas, kai 
sunkvežimis buvo nuvairuotas toliau nuo žmonių akių. Grąžin- 
dami sunkvežimį olandui įteikė storą pluoštą banknotų. Paskui jis 
nuvažiavo į prekybos centrus. Visa procedūra tiksliai pakartojo 
nelegalių imigrantų įvežimo scenarijų. Tyrėjai sunerimo, kad galų 
gale sučiups tik grupę nusigandusių ir nusivylusių irakiečių. 

Kol olandas gurkšnojo kavą pakelės užeigoje, kiti du iš juodo 
mersedeso išvirtusios gaujos nariai nuvairavo sunkvežimį į nuo- 
šalią vietą iškrauti jo tikrojo lobio - ne irakiečių, ieškančių naujo 
gyvenimo, o tonos pirmarūšio kokaino. Sunkvežimis buvo seka- 
mas per visą Safolką ir toliau į pietus, per Eseksą. Naujasis vairuo- 
tojas ir jo porininkas buvo budrūs; sekliams prireikė nepaprasto 
vairuotojų meistriškumo, kad automobiliai keistųsi nesukeldami 
įtarimų. Kai sunkvežimis pervažiavo Esekso administracinę ribą, 
policija sekliams į pagalbą atsiuntė dar du automobilius. 

Pagaliau sunkvežimis pasiekė kelionės tikslą - seną ir, matyt, 
nenaudojamą aviacijos angarą tarp sūrių pelkynų abipus Blakvo- 

terio upės žiočių. Vietovė buvo tokia lėkšta ir tuščia, kad „Pėdse- 
kiai“ nesiryžo sekti paskui sunkvežimį, bet Esekso kelių policijos 
sraigtasparnis stebėjo, kaip užsidaro angaro durys. Sunkvežimis 
išbuvo viduje keturiasdešimt minučių, paskui buvo parvairuotas 
užeigoje laukiančiam olandui. 

Išvažiavęs iš angaro, sunkvežimis tapo nebeįdomus, bet nend- 
rynuose pasiliko keturi sekliai su galingais žiūronais. Iš angaro 
netrukus paskambinta mobiliuoju telefonu. Pokalbį įrašė ir Sun- 
kių ir organizuotų nusikaltimų tyrimo agentūra, ir Vyriausybinis 
ryšių centras Čeltname. Į skambutį atsiliepė Benio Danielso rezi- 
dencijoje, esančioje už dvidešimties mylių. Skambintojas pranešė, 
kad „prekės“ bus išvežtos rytoj rytą; pareigūnui Reinoldsui beliko 
tą pačią naktį surengti reidą. 

Pagal išankstinį susitarimą su Vašingtonu buvo nuspręsta pla- 
čiai nušviesti operaciją žiniasklaidoje. Buvo pakviesta televizijos 
programos „Crimewatch“ filmavimo grupė. 


Donui Diegui Estebanui taip pat kilo viešųjų ryšių problema, ir 
gana paini. Bet jo visuomenė apsiribojo dviem dešimtimis svar- 
biausių klientų: dešimtimi Jungtinėse Valstijose ir dešimtimi Eu- 
ropoje. Donas Diegas įsakė Chosei Marijai Largui vykti į Šiaurės 
Ameriką ir užtikrinti dešimtį didžiausių kartelio produkto pirkė- 
jų, kad problemos, žlugdžiusios operacijas nuo vasaros, sėkmingai 
sprendžiamos ir pristatymas bus atnaujintas. Bet klientai niršo. 

Kadangi jie sudarė „didįjį dešimtuką“, tai priklausė tiems pri- 
vilegijuotiesiems, iš kurių buvo reikalaujama iš anksto mokėti 
tik pusę sumos. Likusius penkiasdešimt procentų jie mokėdavo 
sėkmingai gavę krovinį. 

Kiekvienas suėmimas, praradimas ar dingimas be priežasties 
kelyje iš Kolumbijos į perdavimo vietą buvo nuostolis karte- 
liui. Bet svarbiausia ne tai. Po katastrofos su „žiurkių sąrašu“ 
Jungtinių Valstijų muitinė ir valstijų bei miestų policija surengė 

daug sėkmingų reidų į sandėlius šalies gilumoje. Nuostoliai 
buvo sukrečiantys. 

Bet ir tai dar ne viskas. Kiekvienas stambus importuotojas 
turėjo platų smulkesnių klientų tinklą, kurio poreikius reikėjo 
tenkinti. Šitame versle ištikimybės nėra. Jei įprastinis tiekėjas 
negali patenkinti poreikio, o tą paslaugą pasiūlo kitas, smulkus 
prekybininkas ilgai nesvarsto. 

O kai sėkmingai pristatomų siuntų dalis sumažėjo iki penkias- 
dešimties procentų, padidėjo deficitas šalies mastu. Kainos kilo, 
paklusdamos rinkos dėsniams. Importuotojai mėgino kuo ilgiau 
verstis su turimomis atsargomis ir išlaikyti klientus, atmiešdami 
gryną kokainą ne šešis ar septynis, o dešimtį kartų. Kai kuriems 
vartotojams teko uostyti tik septynių procentų mišinį. Papildai vis 
prastėjo ir prastėjo, chemijos laboratorijos beprotiškais kiekiais 
platino visokius pakaitalus, pavyzdžiui, ketaminą, mėgindamos 
įkalbėti vartotoją, kad jis gauna aukštos kokybės kvaišalus, o ne 
didelę dozę arklinio trankvilizatoriaus, kuris tik atsitiktinai taip 
pat atrodo ir kvepia. 

Deficitas sukūrė dar vieną pavojingą problemą. Paranojiškas 
įtarumas, kurio niekada neatsikrato profesionalūs nusikaltėliai, 
darėsi visuotinis. Didžiųjų gaujų nariai įtarinėjo vieni kitus gau- 
nant daugiau „produkto“. Vien nerimas, kad slaptą gaujos sandėlį 
gali užgrobti konkurentai, galėjo tapti kibirkštimi, įžiebiančia 
nuožmų nusikalstamo pasaulio karą. 

Largas gavo užduotį apraminti ryklius pažadais, kad netru- 
kus pristatymas vyks kaip vykęs. Savo misiją jis turėjo pradėti 
Meksikoje. 

Nors Jungtines Valstijas be paliovos atakuoja lengvieji lėktuvai, 
greitaeigiai kateriai, privačios jachtos, oro linijų keleiviai ir „mu- 
lai pilnais skrandžiais, - visi jie bando įvežti kokainą, - didžiau- 
sias galvos skausmas yra skylėta puspenkto tūkstančio kilometrų 
siena su Meksika. Ji prasideda nuo Ramiojo vandenyno įpiečiau 

San Diego ir tęsiasi iki Meksikos įlankos. Pasienis yra Kalifornijos, 
Arizonos, Naujosios Meksikos ir Teksaso valstijos. 

Meksikos šiaurė į pietus nuo sienos su JAV daugelį metų buvo 
tapusi mūšio lauku, besivaržančios gaujos kovojo dėl viršenybės ar 
bent jau vietos po saule. Tūkstančiai kankintų ir nužudytų žmonių 
kūnų tįsojo gatvėse ar dykvietėse; kartelių ir gaujų vadai samdydavo 
degradavusius ar psichiškai nestabilius egzekutorius, kad pašalintų 
konkurentus; per susišaudymus žūdavo tūkstančiai praeivių. 

Largas turėjo nuraminti „Sinaloa“, „Golfo“ ir „La Familios“ 
kartelių bosus, įtūžusius dėl užsakymų nevykdymo. Pirmiausia 
reikėjo susitikti su „Sinaloa“, dominuojančia Ramiojo pakrantėje. 
Largui nepasisekė. Tiesiog nesėkmė: nors „Maria Linda“ atplaukė 
sutartu laiku, tą pačią dieną, kai jis atskrido į šiaurę, kitas laivas 
su kokaino kroviniu dingo be pėdsakų. 

Raminti Europą buvo patikėta Largo pavaduotojui, sumaniam 
koledžo absolventui Chorchei Kalsadui, kuris, be gimtosios is- 
panų, sklandžiai kalbėjo angliškai ir galėjo bendrauti itališkai. 
Kalsadas atskrido į Madridą tą pačią naktį, kai Sunkių ir orga- 
nizuotų nusikaltimų tyrimo agentūra šturmavo apleistą angarą 
Esekso pelkynuose. 


Operacija buvo sėkminga, bet būtų buvusi dar sėkmingesnė, jei 
būtų pavykę susemti visą Esekso gaują ar net patį Benį Daniel- 
są. Gangsteris buvo gudrus ir per kilometrą nesiartindavo prie 
narkotikų, kuriuos importuodavo į pietų Angliją. Jis naudojosi 
parankiniais. 

Pasiklausytame telefono pokalbyje buvo pranešta, jog krovinį iš 
angaro paims „rytą“. Šturmo grupė tyliai užėmė poziciją prieš pat 
vidurnaktį, be šviesų, juoda juodame fone, ir laukė. Buvo uždraus- 
ta kalbėtis, pasišviesti prožektoriais, net gerti kavą iš gertuvių, nes 
metalai gali susidaužti. Prieš ketvirtą valandą ryto prie tamsoje 
dunksančio pastato vieškeliu priartėjo automobilio šviesos. 

„Pėdsekiai“ išgirdo atstumiamų durų dardesį ir viduje pa- 
matė blausią šviesą. Kadangi antro automobilio nebuvo matyti, 
jie žengė artyn. Pirmieji angarą apsupo CO19 šauliai. Įkandin 
jų ėjo policininkai su megafonais, garsiai šaukdami komandas, 
šunys, besiveržiantys nuo pavadėlių, snaiperiai, pasirengę šauti, 
jeigu nusikaltėliai mėgintų priešintis ginklu. Prožektoriai užliejo 
objektą akinančia balta šviesa. 

Puolimas buvo visiškai netikėtas, turint galvoje, kad melduo- 
se slėpėsi daugiau kaip penkios dešimtys žmonių su ginklais ir 
technikos priemonėmis. Pavyko konfiskuoti nemažai narkotikų, 
bet nusikaltėlių medžioklė nenudžiugino. 

Jų buvo trejetas. Du atvažiavo sunkvežimiu. Buvo akivaizdu, 
kad tai eiliniai banditėliai; jie priklausė prie centrinėse grafystėse 
veikiančios gaujos, kuriai buvo skirta krovinio dalis. Likusią būtų 
skirstęs Benis Danielsas. 

Naktinis sargas buvo vienintelis į spąstus pakliuvęs Esekso 
gaujos narys. Kažkoks Džastinas Kokeris, trečią dešimtį bebai- 
giąs moterims patinkantis tamsiaplaukis su turtinga kriminalinė 
praeitimi. Tačiau jis nebuvo iš stambiųjų žaidėjų. 

Krovinys, kurio paimti atvažiavo sunkvežimis, buvo sukrautas 
ant betoninių grindų, kur kažkada buvo skrydžiams ruošiamas se- 
niai išnykusio aviacijos klubo lengvasis lėktuvas. Kokaino buvo arti. 
tonos, vis dar džiuto maišuose, kryžmai perrištuose virvutėmis. 

Buvo įleisti žurnalistai, televizijos operatorius su kamera ir 
spaudos fotografas. Jie fotografavo ir filmavo krūvą ryšulių ir 
muitininką - kaukėtą, saugant jo anonimiškumą. Muitininkas 
perkirpo špagatą, perplėšė džiutą ir pademonstravo į polietileną 
suvyniotus kokaino briketus. Ant vieno briketo net buvo popie- 
rinė kortelė su numeriu. Fotografavo viską, net tris suimtuosius. 
Ant galvų jiems užmetė antklodes, buvo matyti tik antrankiais 
surakinti riešai. Bet šito buvo daugiau negu pakankamai siužetui 
geriausiu eterio laiku ir keliems pirmiesiems puslapiams. Virš 

Esekso pelkynų lėtai skleidėsi rausva viduržiemio aušra. Policijos 
ir muitinės vadovams aušo ilga sunki diena. 


Dar vienas lėktuvas dingo į rytus nuo trisdešimt aštunto dienovi- 
dinio. Vykdydamas instrukciją jaunas pilotas, nepaklausęs vete- 
ranų patarimų neskristi per Atlantą, radiju perdavinėjo trumpus 
beprasmiškus pranešimus kaip „gyvybės ženklą“. Tą darė kas 
penkiolika minučių nuo to momento, kai paliko Brazilijos kran- 
tus. Ūmai signalai nutrūko. Jis skrido į lauko aerodromą Liberijos 
gilumoje, bet jo taip ir nepasiekė. 

Daugmaž paskaičiavęs, kur lėktuvas turėjo nukristi į vandeny- 
ną, kartelis vidurdienį pasiuntė kitą lėktuvą tuo pačiu maršrutu, 
bet žemai, visai arti vandens, ieškoti pėdsakų. Jis nieko nerado. 

Kai lėktuvas atsitrenkia į jūros paviršių, visas ar subyrėjęs į 
kelias dalis, įvairūs daiktai plaukioja, kol prisigėrę vandens nu- 
grimzta į gelmę. Tai gali būti sėdynių pagalvėlės, drabužiai, knygos 
minkštais viršeliais, užuolaidėlės - visa, kas lengviau už vandenį. 
Bet kai lėktuvas trijų kilometrų aukštyje sprogus degalams pa- 
virsta vienu dideliu ugnies kamuoliu, visa, kas gali degti, virsta 
pelenais. Į jūrą nukrinta tik metalas, o metalas skęsta. Lėktuvas 
žvalgas nustojo ieškojęs ir pasuko atgal. Tai buvo paskutinis mė- 
ginimas skristi per Atlantą. 


Chosė Marija Largas skrido iš Meksikos į JAV užsakytu privačiu 
lėktuvu; tai tarsi stryktelėjimas iš Monterėjaus į Korpus Kristi 
Teksase. Jis turėjo ispanišką pasą, visiškai tikrą, per gerus ryšius 
gautą iš Gusmanų banko, dabar jau nebeegzistuojančio. Largas 
pasitikėjo tuo pasu, bet bankas jį įklampino. 

Pasas anksčiau priklausė tikram ispanui, ganėtinai panašiam 
į Largą. Paso nuotraukos palyginimas su pateikėju galėjo įtikinti 
imigracijos pareigūną Teksaso oro uoste. Bet ankstesnis paso ' 
savininkas kartą lankėsi Jungtinėse Valstijose ir stropiai spoksojo 

į akies rainelės atpažinimo kamerą. Largas darė tą patį. Žmogaus 
akies rainelė tartum DNR pavyzdys. Ji nemeluoja. 

Imigracijos tarnybos pareigūno veide nesuvirpėjo nė vienas rau- 
muo. Pažvelgęs į ekraną, jis išvydo tą, ką turėjo pamatyti, ir paprašė 
ispaną verslininką pereiti į atskirą patalpą. Formalumai užtruko 
pusvalandį. Paskui Largo nuoširdžiai atsiprašė ir paleido. Jį apėmęs 
išgąstis virto džiaugsmu. Perėjo sieną nedemaskuotas. Jis klydo. 

Šiuolaikinės informacinės technologijos veikia taip greitai, kad 
apsimetėlio detalės buvo perduotos Imigracijos ir muitinės tarnybai, 
Federaliniam tyrimų biurui, Centrinei žvalgybos valdybai ir, turint 
galvoje, iš kur jis atvyko, Kovos su narkotikais valdybai. Largą nepas- 
tebimai nufotografavo, ir nuotrauka pasirodė kompiuterio ekrane 
Armijos ir Laivyno kelyje Arlingtone, Virdžinijos valstijoje. 

Visada paslaugus pulkininkas Dos Santosas Bogotoje pateikė 
visų kartelio vadeivų, kuriuos tikrai žinojo, nuotraukas, ir Chosė 
Marija Largas buvo vienas iš jų. Nors vyriškis Arlingtono archyve 
buvo jaunesnis ir lieknesnis negu svečias pietų Teksase, asmenų 
atpažinimo programa identifikavo jį per pusę sekundės. 

Pietų Teksasas, be abejonės, lemiamo mūšio laukas Jungtinių 
Valstijų kovoje su narkotikais, todėl čia knibžda Kovos su nar- 
kotikais valdybos agentų. Kai Largas išėjo iš oro uosto pastato, 
sėdo į išsinuomotą automobilį ir išvažiavo iš stovėjimo aikštelės, 
iš paskos pajudėjo ir neišvaizdus automobilis su dviem agentais. 
Largas jų taip ir nepastebėjo, bet šita palyda sekė paskui jį į visus 
susitikimus su kartelio klientais. | 

Jis buvo instruktuotas susitikti ir įtikinti tris didžiausias bal- 
tųjų baikerių gaujas, importuojančias kokainą į JAV: „Pragaro 
angelus“, „Atstumtuosius“ ir „Banditus“. Žinojo, kad visos trys 
gaujos psichopatiškai nekenčia viena kitos, bet niekas nesukvailios 
skriausti Kolumbijos kartelio emisaro, jei nori gauti nors gramą 
Dono kokaino. 

Largas taip pat turėjo susitikti su dviem stipriausiomis juoda- 
odžių gaujomis - „Kraugeriais“ ir „Luošiais“. Dar penkias gaujas 

jo sąraše sudarė lotynų amerikiečiai: „Lotynų Amerikos karaliai“, 
kubiečiai, tėvynainiai kolumbiečiai, puertorikiečiai ir žiauriausi 
iš visų salvadoriečiai, pasivadinę MS-13 ir veikiantys daugiausia 
Kalifornijoje. 

Dono Diego patikėtinis įtemptai triūsė dvi savaites derėdama- 
sis, ginčydamasis ir žadėdamas ir pagaliau ištrūko iš San Diego į 
prieglobstį gimtojoje Kolumbijoje. Ten taip pat laukė negailestingi 
žmonės, bet jis ramino save, kad jie jo pusėje. Kartelio klientų 
Jungtinėse Valstijose bendra nuomonė buvo aiški: verslas žlunga 
ir dėl to kalti kolumbiečiai. 

Asmeninė nuomonė, kurią jis išdėstė donui Diegui, buvo tokia: 
jeigu ryklių nepasotins sėkmingai atvykstančios siuntos, kils gaujų 
tarpusavio karas ir tai, kas dabar vyksta šiaurės Meksikoje, tada 
atrodys kaip šokiai kaimo pirkioje. Largas džiaugėsi, kad jis ne 
Alfredas Suaresas. 

Donas Diegas mąstė šiek tiek kitaip. Galbūt reikės atsikratyti 
Suareso, bet tai neišspręs problemos. Svarbiausia, kad kažkas 
milžiniškais kiekiais vagia jo produktą. Tai nedovanotina. Arba 
jis suras vagis ir juos sunaikins, arba bus sunaikintas pats. 


Kaltinimų pateikimas Džastinui Kokeriui Čelmsfordo magistratų 
teisme truko neilgai. Jis buvo apkaltintas bandymu įvežti A klasės 
narkotiką, o tai baudžiama pagal tokį ir tokį straipsnius. 
Prokuroras perskaitė kaltinimą ir paprašė pratęsti suėmimą, 
nes, „kaip gerbiamam teismui žinoma“, policija tęsia tyrimą ir 
t. t., ir t. t. Visi žinojo, jog tai formalumas, bet gynybos advokatas 
pakilo prašyti, kad kaltinamasis būtų paleistas už užstatą. Moteris, 
einanti taikos teisėjo pareigas, neturėjo specialaus juridinio išsi- 
lavinimo. Ji klausėsi advokato, vartydama 1976 metų įstatymą dėl 
paleidimo už užstatą. Prieš sutikdama tapti taikos teisėja, ji ilgai 
dirbo didelės mergaičių mokyklos direktore ir girdėjo turbūt visus 
atsikalbinėjimus, kokius tik įstengia sugalvoti žmonių padermė. 

Kokeris, kaip ir jo darbdavys, buvo kilęs iš Londono Ist Endo. 
Dar paauglystėje tapo smulkiu nusikaltėliu, greit buvo pripažintas 
„teikiančiu vilčių vaikinu“ ir atkreipė Benio Danielso dėmesį. 
Gaujos vadeiva pasiėmė jį pasiuntinuku. Jis nebuvo tinkamas kaip 
„raumenų jėga“ - Danielso aplinkoje tiems reikalams sukinėjosi 
keliolika žaliūkų, - bet buvo gatvės užgrūdintas ir gerai vykdė 
pavedimus. Dėl to jį ir paliko nakčiai saugoti tonos kokaino. 

Gynybos atstovas baigė savo beviltišką litaniją dėl užstato, ir 
teisėja padrąsinamai šyptelėjo. 

— Pratęsti suėmimą septynioms paroms, - tarė ji. 

Kokerį nuvedė laiptais žemyn į kamerą. Iš ten į baltą furgoną 
be langų; automobilį lydėjo keturi specialaus eskorto padalinio 
motociklininkai tam atvejui, jeigu Esekso gauja sumanytų jį 
vaduoti. 

Turbūt Danielsas ir jo sėbrai buvo įsitikinę, kad Kokeris laikys lie- 
žuvį už dantų, nes dingo kaip į vandenį. Visi jie pasipustė padus. 

Anksčiau britų nusikalstamų grupuočių vadeivos buvo pamėgę 
sprukti į pietų Ispaniją, pirktis vilas Kosta del Solyje. Kai Ispanija 
ir Jungtinė Karalystė pasirašė greitos ekstradicijos sutartį, Kos- 
ta del Solis nebebuvo saugus uostas. Benis Danielsas nusipirko 
vilą Šiaurės Kipre, nepripažintoje valstybėlėje, neturinčioje jokių 
sutarčių su Didžiąja Britanija. Greičiausiai jis pasislėpė ten po 
angaro reido lukterėti, kol viskas aprims. 

Tačiau Skotland Jardas nenorėjo paleisti Kokerio'iš akių; Esek- 
so policija neprieštaravo ir-iš Čelmsfordo nuvežė jį į Belmaršo 
kalėjimą Londone. 

Tona kokaino apleistame angare pelkynuose labai tiko didžiajai 
spaudai, o vietinei Žiniasklaidai buvo tiesiog dovana iš dangaus. 
Essex Chronicle per visą pirmą puslapį išspausdino laimikio nuo- 
trauką. Šalia kokaino briketų rietuvės stovėjo Džastinas Kokeris; jo 
veidas specialiai padarytas neryškus, kad pagal įstatymą išsaugotų 
žmogaus anonimiškumą, kol jam nepaskelbtas apkaltinamasis 

nuosprendis. Bet nuotraukoje buvo gerai matomi praplėšti maišai, 
taip pat balti briketai ir popieriaus lapelis su siuntos numeriu. 


Chorchės Kalsado vizitas į Europą buvo toks pat nemalonus 
kaip ir Chosės Marijos Largo patirtis Šiaurės Amerikoje. Visur jį 
pasitikdavo piktais priekaištais ir reikalavimais atkurti reguliarų 
tiekimą. Atsargos tirpo, kainos šuoliavo; Europos gaujoms taip 
pat teko miešti kokainą dešimteriopai, ir tai jau buvo žemiausia 
įmanoma riba. 

Kalsadui nereikėjo lankyti Galisijos gaujų, kurių pasiuntinius 
užtikrino pats Donas, bet ir kiti klientai bei importuotojai karte- 
liui buvo gyvybiškai svarbūs. Nors plotuose nuo Airijos iki Rusijos 
sienos kokaino pristatymu ir prekyba verčiasi daugiau kaip šimtas 
gaujų, beveik visos jos įsigyja prekę iš tuzino didžiųjų, kurios pa- 
laiko tiesioginius ryšius su Kolumbija ir perparduoda produktą 
po to, kai šis sėkmingai pasiekia Europos žemyną. 

Kalsadas susitiko su rusais, serbais ir lietuviais iš Rytų Europos; 
su išeiviais iš Nigerijos ir Jamaikos; su turkais, kurie, nors atvykę 
iš pietryčių, dominuoja Vokietijoje; su albanais, kuriais jis pasi- 
baisėjo, ir pagaliau su trimis seniausiomis Europos nusikaltėlių 
grupuotėmis - Sicilijos mafija, Neapolio kamora ir didžiausia ir 
labiausiai bauginančia 'ndrangheta. 

Jeigu žemėlapyje žiūrėsime į Italiją kaip į raitelio batą, tai Ka- 
labrija yra jo nosis - įpiečiau Neapolio, priešais Siciliją, atskirtą 
Mesinos sąsiaurio. Šitoje atšiaurioje saulės išdegintoje žemėje 
kadaise buvo įkūrę kolonijas graikai ir finikiečiai; vietinė kalba, 
kurią vargiai tesupranta kiti italai, kilusi iš graikų. 'Ndrangheta 
reiškia „orioji draugija“. Skirtingai nuo visiems žinomos Sicilijos 
mafijos ir pastaruoju metu išgarsėjusios Neapolio kamoros, kalab- 
riečiai didžiuojasi, kad iki šiol liko beveik nematomi. 

O jų mafija gausiausia ir turinti daugiausia ryšių užsieny- 
je. Italijos teisėsaugos organai jau įsitikino, kad į 'ndranghetą 

įsiskverbti sunkiausia. Tiktai joje šventai laikomasi omertos, 
tylėjimo priesaikos. 

Kitaip nei Sicilijos mafijoje, ndranghetoje nėra visų donų dono, 
jos struktūra nekuria piramidės. Nėra hierarchijos, priklausymas 
prie organizacijos remiasi giminystės ir kraujo ryšiais. Svetimam 
įsismelkti visiškai neįmanoma, o saviškių persimetimas negirdėtas 
dalykas. Labai retai pavyksta nuteisti kokį jos narį. Ndrangheta 
tapo košmaru Romos kovos su mafija komisijai. 

Atokiai nuo provincijos sostinės Kalabrijos Redžo ir pajūrio 
greitkelio driekiasi išsisklaidžiusių kaimų ir miestelių kraštas, 
įsiskverbiantis į Aspromontės kalnyną. Dar ne taip seniai kalnų 
urvuose buvo laikomi įkaitai, laukiantys išpirkos arba mir- 
ties. Čia yra neoficiali sostinė Plati. Kiekvienas nepažįstamas 
žmogus, kiekvienas nečionykštis automobilis iš karto atkreipia 
dėmesį ir sutinkamas itin nedraugiškai. Kalabrija ne magnetas 
turistams. 

Tačiau Kalsadui ir nereikėjo vykti čionai susitikti su vyriausiai- 
siais, nes „orioji draugija“ pajungė sau didžiausio Italijos mies- 
to, jos pramonės milžino ir finansų centro Milano nusikaltėlių 
pasaulį. Tikroji ndrangheta persikėlė į šiaurę ir Milane sukūrė 
stambiausią kokaino platinimo centrą ne tiktai šalyje, bet, ko 
gero, ir visame žemyne. 

Nė vienam ndranghetos tūzui net nekiltų minties kviestiš 
pasiuntinį, kad ir koks svarbus jis būtų, į savo namus. Tam yra 
restoranai ir barai. Trys pietiniai Milano priemiesčiai pavaldūs ka- 
labriečiams; susitikimas su žmogumi iš Kolumbijos vyko „Lions“ 
bare Bučinasko priemiestyje. 

Susitikti su Kalsadu, išklausyti jo atsiprašymų ir užtikrinimų, 
tininkas, kurio popieriuose pajamų sumos atrodė niūriai. 

Kaip tik dėl ypatingų „oriosios draugijos“ savybių, jos užda- 
rumo ir negailestingumo, žiaurių metodų įvedant savo tvarką 
donas Diegas Estebanas suteikė jai teisę būti pagrindine partnere 

Europoje. 'Ndrangheta tapo vienintele ir stambiausia kokaino 
importuotoja ir platintoja visame žemyne. 

Didelę dalį kokaino 'ndrangheta gaudavo ne tik per jai visiškai 
pavaldų Džojos uostą, - narkotikus atgabendavo ir sausumos 
transportu iš Vakarų Afrikos į Šiaurės Afrikos pakraštį priešais 
Europos pietus, o iš ten atplukdydavo ispanai jūreiviai iš Galisi- 
jos. Kalsadui tiesiai šviesiai pasakė, kad abu pristatymo kanalai 
sutriko. Kalabriečiai tikisi, kad kolumbiečiai nedelsdami imsis 
priemonių. 

Chorchė Kalsadas susitiko su vieninteliais donais Europoje, ku- 
rie drįso kalbėtis su Kolumbijos „Hermandad“ Donu kaip su sau 
lygiu. Jis grįžo į viešbutį, kaip ir jo šefas Largas nekantraudamas 
grįžti į gimtąją Bogotą. 


Pulkininkas Dos Santosas nedažnai kviesdavo žurnalistus, net ir 
vyriausiuosius redaktorius, pietauti. Dažniausiai būdavo atvirkš- 
čiai. Redaktoriai turi riebias sąskaitas reprezentacijai. Bet sąskaita 
už pietus paprastai pateikiama tam, kuriam reikia paslaugos. Šį 
kartą paslaugos reikėjo Kovos su narkotikais tarnybos Žvalgybos 
skyriaus viršininkui. Jis stengėsi dėl draugo. 

Pulkininkas Dos Santosas palaikė gerus darbinius santykius 
su abiejų - amerikiečių ir britų - kovos su narkotikais žinybų 
vadovais mieste. Bendradarbiavimas, žymiai palengvėjęs valdant 
prezidentui Alvarui Uribei, buvo naudingas abiem pusėms. Nors 
Kobra pasiliko „žiurkių sąrašą“ sau, nes šis nebuvo tiesiogiai sieja- 
mas su Kolumbija, kiti deimančiukai, kuriuos aptiko be paliovos 
sukantis danguje ratus „Mišelė“, Dos Santosui buvo labai vertingi. 
Tad šituos pietus jis surengė dėl britų. 

— Tai puiki istorija, - spaudė policininkas, tarytum El Especta- 
dor vyriausiasis redaktorius pats nesuvoktų geros temos. 

Redaktorius gurkšnojo vyną, žiūrėdamas į peršamą publikaciją. 
Kaip žurnalistas, jis abejojo, kaip redaktorius, nujautė, kad galėtų 
tikėtis geros temos kaip kompensacijos. 

Straipsnis buvo apie Anglijos policijos reidą į seną sandėlį, 
kur sučiupo ką tik gautą kokaino partiją. Na, gerai, laimikis 
buvo gausus, visa tona, bet kokaino -aptikdavo nuolatos ir tai 
tapo per daug „kasdieniška“, kad būtų sensacija. Visi atvejai 
supanašėja. Krūvomis sukrauti ryšuliai, švytintys muitininkai, 
niūrūs sulaikytieji su parodomaisiais antrankiais. Kodėl ta 
istorija iš Esekso (redaktorius pirmą kartą perskaitė tą pavadi- 
nimą) tokia svarbi naujiena? Pulkininkas Dos Santosas žinojo, 
bet nedrįso sakyti. 

— Mūsų mieste yra senatorius, - lyg tarp kitko tarstelėjo polici- 
ninkas, - kuris reguliariai lankosi uždarame viešnamyje. 

Redaktorius kažko tikėjosi mainais, bet šitai buvo tiesiog pa- 
tyčios. 

- Tik pamanykite, kažkuriam senatoriui patinka merginos, - 
atsikirto jis. - Dar pasakysite man, kad saulė teka rytuose. 

— Kas minėjo merginas? - paklausė Dos Santosas. 

— Na, gerai, jūsų gringų istorija rytoj pasirodys antrame pus- 
lapyje. 

- Pirmame, - pataisė policininkas. 

— Dėkoju už pietus. Retai pasitaikantis malonumas papietauti 
kieno nors sąskaita. 

Redaktorius intuityviai jautė, kad jo bičiulis kažką rezga, bet 
negalėjo suvokti ką. Nuotrauką ir parašą atsiuntė žinoma agentūra, 
bet esanti Londone. Nuotraukoje jaunas gangsteris, kažkoks Koke- 
ris, stovėjo prie kokaino ryšulių rietuvės; vienas ryšulys buvo pra- 
plėštas ir matėsi vyniojamasis popierius. Ir kas iš to? Bet rytojaus 
dieną ta nuotrauka pasirodė El Espectador pirmame puslapyje. 

Emilijas Sančesas neskaitė El Espectador; be to, didžiąją laiko 
dalį praleisdavo prižiūrėdamas gamybą džiunglėse, rafinavimą 
įvairiose laboratorijose ir pakavimą prieš išsiunčiant. Bet dviem 
dienoms praslinkus po publikacijos, grįždamas iš Venesuelos, jis 
stabtelėjo prie spaudos kiosko. Kartelis įrengė dideles laborato- 
rijas Venesueloje, - tulžingi santykiai tarp Kolumbijos ir Hugo 

Čaveso valdų saugojo jas nuo pulkininko Dos Santoso žvilgsnio 
ir jo policijos reidų. 

Sančesas liepė vairuotojui sustoti prie viešbutuko pasienio 
miestelyje Kukutoje, norėdamas pasinaudoti tualetu ir išgerti 
kavos. Vestibiulyje buvo spaudos kioskas su dviejų dienų senumo 
El Espectador numeriu. Kažkas toje nuotraukoje jį sunervino. 
Nusipirko vienintelį egzempliorių ir visą kelią iki savo beveidžių 
namų gimtajame Medeljine jautė neaiškų nerimą. 

Retas žmogus geba sutalpinti galvoje visą informaciją, bet Emi- 
lijas Sančesas buvo vienas iš tokių, mėgo savo darbą ir didžiavosi 
savo metodiškumu. Jis sirgo apskaitos manija. Tik pats žinojo, 
kur slepia archyvus. Saugumo sumetimais paskyrė dar dieną ten 
apsilankyti ir pasitikrinti. Pasiėmė didinamąjį stiklą, įdėmiai 
išstudijavo nuotrauką laikraštyje ir, sutikrinęs su savo užrašais 
apie kokaino pristatymą, išbalo kaip popierius. 

Jau kelintą kartą Dono aistra saugumo priemonėms privertė 
laukti audiencijos. Jie susitiko tik po trijų dienų sekimo. Kai San- 
česas baigė kalbėti, donas Diegas buvo pabrėžtinai ramus. Paėmęs 
didinamąjį stiklą pats išstudijavo Sančeso užrašus ir nuotrauką 
laikraštyje. 

— Ar dėl šito nėra jokių abejonių? - siaubingai ramiai pa- 
klausė jis. . 

- Jokių, donai Diegai. Tas siuntos numeris tinka tiktai produkto 
pristatymui į Galisiją Venesuelos žvejų laivu „Belleza del Mar“ prieš 
kelis mėnesius. Jis ten neatplaukė. Be pėdsakų dingo Atlante. Bet, 
pasirodo, atplaukė. Tai jo krovinys. Dėl to neįmanoma suklysti. 

Donas Estebanas ilgai tylėjo. Kai Sančesas žiodavosi ką sakyti, 
mostelėdavo ranka, kad užsičiauptų. Dabar Kolumbijos kartelio 
valdovas pagaliau sužinojo, kad kažkas vagia jo kokainą pakeliui 
pas užsakovą ir meluoja, kad krovinys dingo be pėdsakų. Bet prieš 
imantis ryžtingų veiksmų reikėjo išsiaiškinti dar daug dalykų. 

Jis turėjo sužinoti, kaip ilgai šitai tęsiasi; kuris konkretus klien- 
tas grobia jo laivus ir apsimetinėja, kad jie neatplaukė. Neabejojo, 

kad tie laivai paskandinti, įgulos nužudytos, o kokainas pagrobtas. 
Turėjo sužinoti, kaip plačiai paplito sąmokslas. 

— Man štai ko reikia, - pagaliau tarė jis Sančesui. - Sudarykite du 
sąrašus. Viename surašykite ryšulių partijas, gabentas laivais, kurie 
dingo ir daugiau nebepasirodė. Krovininiais laivais, „torpedomis“, 
žvejų laivais, privačiomis jachtomis - visais tais, kurie taip ir neat- 
plaukė. Ir kitą sąrašą: nurodykite kiekvieną laivą, kuris saugiai atplau- 
kė, ir pagal partijos numerį kiekvieną ryšulį, kurį jis atgabeno. 

Atrodo, dievai pagaliau jam nusišypsojo. Du kartus. Amerikie- 
čiai muitininkai prie Meksikos ir JAV sienos, Arizonoje, netoli 
Nogaleso miestelio, sulaikė sunkvežimį, kuris pervažiavo per 
„sieną tamsią bežvaigždę naktį. Sulaikyta didelė kokaino siunta 
palikta sunaikinti vietoje. Tai buvo paviešinta pergalė. Nepavie- 
šintas liko apsaugos paperkamumas. 

Tai brangiai kainavo donui Diegui, bet papirktas valdininkas 
surašė krovinio partijų numerius. Kai kurie buvo iš „Maria Lin- 
dos“, laivo, kuris saugiai atplaukė ir perdavė savo ryšulius „Sina- 
loa“ karteliui. Kiti ryšuliai buvo iš dviejų „torpedų“, dingusių Ka- 
ribų jūroje prieš kelis mėnesius. Jie taip pat buvo skirti „Sinaloa“ 
karteliui. Ir štai jie demonstruojami tarp sulaikytųjų Nogalese. 

Antrą kartą sėkmė nusišypsojo Donui Italijoje. Tai buvo milžiniš- 
kas sunkvežimis, gabenantis vyriškų kostiumų siuntą iš garsiausių 
Milano modelių namų per Alpes į Prancūziją, o iš ten į Londoną. 

Per lemtingą atsitiktinumą kalnų perėjoje sprogo milžino pa- 
danga, ir jis užtvėrė kelią nirštančiai automobilių vilkstinei. Kara- 
binieriai pareikalavo patraukti sunkvežimį į pašalę, bet tam reikėjo 
jį palengvinti ir iškrauti dalį krovinio. Viena dėžė sulūžo ir išvirto 
krūva džiutu apvyniotų daiktų, kurie tikrai nebuvo skirti puoštis 
jauniems stileivoms Londono makleriams Lombardo gatvėje. 

Kontrabandos krovinį iš karto konfiskavo; kadangi buvo siunčia- 
mas iš Milano, karabinieriams nereikėjo Alberto Einšteino pagalbos, 
kad įžiūrėtų 'ndranghetos ranką. Naktį nežinomi asmenys aplankė 
vietinį sandėlį. Jie ničnieko neišnešė, bet nusirašė siuntų numerius 

ir elektroniniu paštu pasiuntė į Bogotą. Dalis krovinio atplaukė su 
„Bonita“, kuri sėkmingai pasiekė Galisijos krantus. Kiti ryšuliai buvo 
sukrauti „Arco Soledad“ triume, prieš laivui išplaukiant į Bisau Gvi- 
nėją. Matyt, jis paskendo su visa įgula, neišskiriant Alvaro Fuenteso. 
Abi siuntos turėjo pasiekti šiaurę, galisiečius ir ndranghetą. 

Donas Diegas Estebanas sužinojo, kas vagia jo turtą, ir rengėsi 
pateikti sąskaitą. 

Nei amerikiečiai muitininkai Nogalese, nei karabinieriai Alpių 
perėjoje neskyrė išskirtinio dėmesio tyliai kalbančiam Amerikos 
pareigūnui, pagal dokumentus Kovos su narkotikais valdybos 
darbuotojui, kuris abiem atvejais stebėtinai operatyviai atsira- 
do įvykio vietoje. Tas valdininkas sklandžiai kalbėjo ispaniškai, 
pakenčiamai aiškinosi itališkai. Jis buvo liesas, gyslotas, žilas, 
puikios fizinės formos. Laikėsi kaip buvęs kariškis. Amerikietis 
rūpestingai rašėsi sulaikytų ryšulių siuntų numerius. Niekas ne- 
klausinėjo, kam jam šito reikia. Pažymėjimas patvirtino, kad jis 
Kelas Deksteris. Vienas smalsus Kovos su narkotikais valdybos 
darbuotojas, irgi dalyvavęs operacijoje Nogalese, paskambino į 
valdybos centrą Arlingtone, bet tenai niekas nebuvo girdėjęs apie 
kažkokį Kelą Deksterį. Nieko įtartino čia nebuvo. Slaptieji agentai 
niekada nesivadina taip, kaip parašyta jų dokumentuose. 

Kovos su narkotikais valdybos darbuotojas Nogalese tuo ap- 
siribojo, o Alpėse karabinieriai džiugiai priėmė draugiškumo 
ženklą - dėžę taip sunkiai gaunamų kubietiškų cigarų, paskui 
leido kolegai aplankyti sandėlį su sulaikytais turtais. 

Vašingtone Polas Devero įdėmiai klausėsi jo pranešimo. 

— Vadinasi, abi apgaulės pavyko? 

— Manau, kad taip. Trims tariamiems meksikiečiams, suimtiems 
Nogalese, teks šiek tiek pasėdėti Arizonos valstijos kalėjime, 
vėliau, manau, galėsime juos išvaduoti. Italų kilmės amerikietis 
vairuotojas Alpėse bus išteisintas, nes nėra jokių įrodymų, kad 
kaip nors susijęs su kroviniu. Manau, kad po kelių savaičių visus 
juos sugrąžinsiu į šeimas, dosniai atlyginęs. 

— Ar esate skaitęs Julijaus Cezario raštų? - paklausė Kobra. 

— Nedaug. Mokiausi gyvenamojoje priekaboje arba kokiose 
nors statybose. Kodėl klausiate? 

— Kartą jis kovėsi su barbarų gentimis Germanijoje. Legionų sto- 
vyklą apjuosė didelėmis duobėmis, o jas pridengė šakomis. Dugnai 
ir šonai buvo prismaigstyti aukštyn nukreiptų nusmailintų kuolų. 
Kai germanai puolė stovyklą, daugelis jų pasimovė ant kuolų. 

— Skausminga ir efektinga, - pareiškė Deksteris, kuris matė 
tokių spąstų Vietname. 

- Išties. Ar žinote, kaip jis pavadino tuos kuolus? 

— Neįsivaizduoju. 

- Jis pavadino juos „stimulais“. Matyt, senasis Julijus mėgo 
juodąjį humorą. 

— Ir? 

- Tikėkimės, kad mūsų stimulai pasieks doną Diegą Estebaną, 
kad ir kur jis būtų. 

Donas Diegas buvo savo hasjendoje į rytus nuo Kordiljerų. 
Nepaisant nuotolių, visa dezinformacija jį tikrai pasiekė. 


Kameros durys Belmaršo kalėjime atsidarė, ir Džastinas Kokeris 
pakėlė akis nuo pigaus romano. Kadangi buvo vienutėje, jo ir 
lankytojo niekas negalėjo girdėti. 

- Ruoškitės, - tarė pareigūnas Piteris Reinoldsas, - visi kaltinimai 
atšaukti. Neklausinėkite. Bet jūs ateisite iš šalčio". Kai viskas iškils į 
viešumą, jūs nebeturėsite priedangos. Deni, jūs puikiai padirbėjote, 
garbės žodis. Tą sakau ne tik aš, bet ir patys aukščiausieji. 

Šitaip detektyvas seržantas Denis Lomaksas, šešeriems metams 
infiltruotas į Londono narkotikų platintojų gaują, išėjo iš šešėlio, 
buvo paaukštintas ir tapo inspektoriumi. 


* Reinoldsas cituoja Johno le Carrė romano Šnipas, kuris atėjo iš šalčio pavadinimą. 

KETVIRTA DALIS 


Nuodai 


PENKIOLIKTAS SKYRIUS 


Donas Diegas Estebanas tikėjo trimis dalykais: savo dievu, savo 
teise būti labai turtingam ir savo teise žiauriai bausti kiekvieną, 
kuris drįstų suabejoti dviem pirmaisiais. 

Kai Nogalese buvo sulaikyti kokaino ryšuliai, neva be pėdsakų 
dingę su jo „torpedomis“ Karibų jūroje, donas Diegas patikėjo, 
kad jį išmoningai apgaudinėja vienas svarbiausių klientų. Motyvas 
akivaizdus - godumas. 

Nusikaltėlį tikriausiai įmanoma nustatyti pagal vietą ir krovinio 
sulaikymo būdą. Nogalesas - miestelis prie pat sienos, jis vidury 
nedidelės zonos, kurios meksikietiškoji dalis tik „Sinaloa“ kartelio 
teritorija. Kitapus sienos viešpatauja Arizonos gauja, pasivadinusi 
„Stebuklingais berniukais“. 

Kaip Kobra ir tikėjosi, donas Diegas nusprendė, kad „Sinaloa“ 
pagrobė jo kokainą jūroje, kad padvigubintų savo pelnus. Pirmoji 
jo reakcija buvo įsakyti Alfredui Suaresui anuliuoti visus „Sinaloa“ 
kartelio užsakymus ir nebesiųsti jam nė gramo. Meksikoje kilo 
krizė, tarsi tam nelaimingam kraštui tik to ir trūktų. 

„Sinaloa“ vadovai žinojo, kad jie nieko neatėmė iš dono Diego. 
Jo reakcija kitus gal būtų sutrikdžiusi, bet kokaino vertelgoms 
vienintelis pažįstamas jausmas (be pasitenkinimo) yra įniršis. 

Pagaliau per Kovos su narkotikais valdybos kontaktus šiau- 
rės Meksikoje Kobra Meksikos policijoje paskleidė gandą, kad 
kokaino partiją Nogalese amerikiečiams išdavė „Golfo kartelis“ 
kartu su savo sąjungininku „La Familia“. Tiesos čia nebuvo nė per 
nago juodymą, visą epizodą sugalvojo Kobra. Bet pusė Meksikos 
policijos tarnavo gaujoms, ir melas paplito. 

„Sinaloa“ karteliui tai buvo tolygu karo paskelbimui, ir jie 
priėmė iššūkį. „Golfo kartelis“ ir jų sąjungininkas „La Familia“ 
negalėjo suvokti, kas dedasi, nes jie nieko neišdavė, bet jiems 
neliko kitos išeities, tik atsikirsti. Jie kreipėsi į „Zet“ gaują, kurią 
samdo žiauriausioms žudynėms. 

2012 metų sausį „Sinaloa“ gangsteriai buvo žudomi dešimtimis. 
Meksikos valdžia, kariuomenė ir policija pasitraukė į nuošalę ir 
apsiribojo lavonų rinkimu. 

- Ką jūs darote? - paklausė Kobros Kelas Deksteris. 

- Aš demonstruoju, - atsakė Kobra, - sąmoningos dezinfor- 
macijos galią, kurią kai kuriems iš mūsų teko patirti savo kailiu 
per keturis Šaltojo karo dešimtmečius. 

Šituo laikotarpiu visos žvalgybos agentūros įsitikino, jog di- 
džiausia žala, kurią galima padaryti priešo agentūrai, - įtikinti ją, 
kad jos štabe darbuojasi „kurmis“, net jei iš tikrųjų tokio ir nėra. 

Kobros pirmtaką Džeimsą Angltoną metų metus varė iš proto 
mintis, kad sovietai turi „kurmį“ Centrinėje žvalgybos valdyboje. 
Tai vos nesugriovė organizacijos. 

Kitoje Atlanto pusėje britai daug metų nesėkmingai mėgino 
išsiaiškinti „penktąjį žmogų“ (po Berdžeso, Filbio, Maklino ir 
Blanto).' Įtarimai sužlugdydavo nekaltų žmonių karjerą. 


* Turima galvoje „Kembridžo penketukas“ - KGB užverbuoti Jungtinės Karalystės užsienio rei- 
kalų ministerijos ir žvalgybos MI5 darbuotojai Gi Burgessas, Kimas Philby, Donaldas Macleanas 
ir Anthony Bluntas, kartu mokęsi Kembridžo universitete. Penkto sovietų agento asmenybę po 
daugelio metų išdavė perbėgėlis Olegas Gordijevskis. 

„Devero, kuris tais metais skynėsi kelią nuo koledžo absolvento 
iki vienos svarbiausių figūrų Centrinėje žvalgybos valdyboje, 
stebėjo ir mokėsi. Jis daug ką perprato per praėjusius metus, iš 
to susiformavo ir mintis, kad kokaino pramonės sunaikinimas - 
daugelis pamėginusiųjų netrukus nuleisdavo rankas - įmanomas, 
nes tarp kartelių bei gaujų iš vienos pusės ir žvalgybos žinybų iš 
kitos yra daug bendro. 

- Ir vieni, ir kiti gyvena uždaromis bendruomenėmis, - aiš- 
kino jis Deksteriui, - susikūrę painius slaptuosius įšventinimo 
ritualus. Jų dieta - įtarumas, prilygstantis paranojai. Jie atsidavę 
tiems, kurie ištikimi, ir negailestingi išdavikams. Visi pašaliniai 
įtartini vien dėl to, kad jie pašaliniai. Tie žmonės negali atsiverti 
net savo žmonoms ir vaikams, ką jau kalbėti apie pažįstamus, to- 
dėl bendrauja tik vieni su kitais. To pasekmė - gandai čia sklinda 
kaip miško gaisras. Teisinga informacija yra darbo pagrindas, 
atsitiktinė klaidinga informacija gaišina, o gerai apgalvota dezin- 
formacija - mirtina. 

Pradėjęs nagrinėti problemą, Kobra jau pirmą dieną įsitikino, 
kad padėtis JAV ir Europoje skiriasi vienu esminiu aspektu. Į 
Europą kvaišalai patenka daugeliu kelių. Bet į Ameriką 90 pro- 
centų jų atkeliauja per Meksiką - šalį, kurioje nepagaminama nė 
gramo narkotikų. 

Kai trys Meksikos gigantai ir visokie smulkesni karteliai susi- 
kirto tarpusavyje, varžydamiesi dėl mažėjančių kokaino kiekių 
ir suvedinėdami sąskaitas, vis augančias dėl nuolatinių tarpusa- 
vio žudynių, produkto trūkumas į šiaurę nuo sienos peraugo į 
badą. Iki žiemos Amerikos valdžia raminosi tuo, kad pragaras 
į pietus nuo sienos virs tik ten. Sausį kraujas pasiliejo ir kitoje 
sienos pusėje. 

Kad dezinformuotų gaujas Meksikos teritorijoje, Kobrai terei- 
kėjo perduoti melagingą žinią tos šalies policijai. Ši jau pabaigė 
darbą. Į šiaurę nuo sienos viskas buvo nebe taip paprasta. Tačiau 

Jungtinėse Valstijose taip pat yra du galingi ruporai dezinfor- 
macijai skleisti. Vienas yra tūkstančių radijo stočių tinklas; kai 
kurios tokios įtartinos, kad, be abejonės, tarnauja kriminaliniam 
pasauliui. Kitose darbuojasi jauni garbėtroškos, desperatiškai 
siekiantys praturtėti ir išgarsėti. Jie nelinkę paisyti tikslumo, tik 
stengiasi pasotinti nepasotinamą „išskirtinių“ sensacijų apetitą. 

Kitas ruporas yra internetas ir keista jo atžala - tinklaraštis. 
Pasinaudodamas genialia Džeremio Bišopo technologija, Kobra 
sukūrė tinklaraštį, kurio autoriaus neįmanoma atsekti. Tinklaraš- 
čio autorius apsimesdavo įvairių gaujų, užtvindžiusių JAV, vete- 
ranu. Jis tvirtino palaikąs kontaktus su daugeliu jų ir net turintis 
informatorių teisėtvarkos organuose. 

Naudodamas rūpestingai suredaguotas skiautes informacijos, 
gautos iš Kovos su narkotikais valdybos, Centrinės žvalgybos 
valdybos, Federalinio tyrimų biuro ir dar tuzino agentūrų, ku- 
rias prezidento įsakas įpareigojo informuoti Devero, tinklaraščio 
autorius pateikdavo patikrintos informacijos kruopeles, kurių 
pakakdavo apstulbinti didžiausioms nusikaltėlių gaujoms žemy- 
ne. Kai kurie „deimančiukai“ būdavo apie jas pačias, kiti - apie 
jų varžovus ir priešus. Tarp teisingų Žinių įsipindavo melo, ir tai 
sukėlė antrą pilietinį karą tarp kalėjimų, gatvių ir motociklininkų 
gaujų, kontroliuojančių kokaino prekybą nuo Rio Grandės iki 
Kanados. 

Baigiantis mėnesiui radijo laidų vedėjai jau kasdien cituodavo 
„buvusio gangsterio tinklaraštį, pateikdami jo faktus kaip šventą 
tiesą ir paskleisdami juos visose valstijose. 

Retą humoro proveržio akimirką Polas Devero pavadino tinkla- 
raščio autorių Kobra. Kampanijos pradžiai jis pasirinko didžiausią 
ir Žiauriausią iš gatvės gaujų - Salvadoro MS-13. 

Ta galinga gauja susikūrė kaip nuožmaus pilietinio karo Sal- 
vadore palikimas. Jauni teroristai, nežinantys nei gailesčio, nei 
sąžinės graužimo, pasijuto bedarbiai ir nebereikalingi. Savo gaują 

pavadino „La Mara , vienos San Salvadoro gatvės vardu. Jų nusi- 
kalstamai veiklai netrukus pasidarė ankšta tokioje mažoje šalyje, 
tad persikėlė į gretimą Hondūrą, kur užverbavo daugiau kaip 
trisdešimt tūkstančių narių. 

Kai Hondūras priėmė drakoniškus įstatymus ir pradėjo bandi- 
tus tūkstančiais siųsti už grotų, gaujos vadovai spruko į Meksiką, 
bet ir ten gaujų buvo per daug, tad jie persikėlė į Los Andželą, o 
prie savo vardo pridūrė skaičių 13, Tryliktos gatvės pavadinimą. 

Kobra atidžiai išstudijavo grupuotę - viso kūno tatuiruotes, 
žydrą ir baltą aprangą (Salvadoro vėliavos spalvos), pomėgį su- 
kapoti aukų kūnus mačetėmis. Gaujos reputacija buvo tokia, kad 
net margame Amerikos kriminaliniame pasaulyje jie neįsigijo nei 
draugų, nei sąjungininkų. Salvadoriečių visi bijojo ir nekentė, 
todėl Kobra pradėjo nuo MS-13. 

Prisiminęs siuntą, konfiskuotą Nogalese, jis pranešė salvado- 
riečiams, kad valdžios sulaikytas krovinys buvo skirtas jiems. Prie 
to pridėjo du tikrus faktus ir vieną melagingą. 

Pirmas faktas - sulaikyto sunkvežimio vairuotojams leido pa- 
bėgti; antras - konfiskuotas kokainas dingo tarp Nogaleso ir 
apygardos centro Flagstafo, kur jį turėjo sudeginti. Melas buvo 
tai, kad krovinį „išvadavo“ grupė „Lotynų Amerikos karaliai“, 
tiksliau tariant, pavogė jį iš MS-13. 

Kadangi daugiau kaip šimte miestų dvidešimtyje valstijų MS-13 
turėjo filialus, vadinamąsias klikas, jie negalėjo to neišgirsti, nors 
žinios buvo perduotos tik Arizonoje. Tą savaitę MS-13 paskelbė 
karą kitai galingai lotynų amerikiečių nusikaltėlių gaujai. 

Vasario pradžioje pasibaigė ilgai trukusios motociklininkų 
gaujų paliaubos: „Pragaro angelai“ puolė „Banditus“ ir jų sąjun- 
gininkus „Atstumtuosius“. 

Po savaitės kruvinos sąskaitos ir chaosas sukrėtė Atlantą, nau- 
jausią Jungtinių Valstijų kokaino centrą. Atlantą kontroliavo mek- 
sikiečiai, o kubiečiai ir puertorikiečiai buvo jiems pavaldūs. 

Patikėję dezinformacija kubiečiai užpuolė meksikiečius, nes 
manė, kad sumažėjus tiekimui iš pasienio zonos meksikiečiai per 
dalybas juos apgaudinėja. „Pragaro angelai , žiauriai niokojami 
„Atstumtųjų“ ir „Banditų“, kreipėsi pagalbos į savo draugus bal- 
tųjų „Arijų brolijoje“. Visoje šalyje prasidėjo žudynės kalėjimuose, 
ten „Arijai“ buvo labai įtakingi. Tada įsikišo juodaodžiai „Luošiai“ 
ir „Kraugeriai. 

Kelui Deksteriui ne kartą teko matyti liejantis kraują, apskritai 
jis nebuvo skrupulingas. Bet mirties derliui gausėjant jis vis daž- 
niau susimąstydavo, ko siekia Kobra. Polas Devero nebuvo pratęs 
kam nors atsiskaityti, bet gerbė savo artimiausią pagalbininką, 
tad pakvietė jį pavakarieniauti Aleksandrijoje. 

- Kelvinai, mūsų šalyje yra apie keturis šimtus miestų, didelių 
ir mažų. Bent trijuose šimtuose didžiausia problema yra narkoti- 
kai. Kai kur tai marihuana, kanapės, heroinas, metamfetaminas, 
bet pagrindinis kvaišalas yra kokainas. Mane paprašė sunaikinti 
kokaino pramonę, nes tas blogis gresia tapti visiškai nekontro- 
liuojamas. Problema pasiekė tokį lygį dėl to, kad vien tiktai mūsų 
šalyje kokainas duoda keturiasdešimt milijardų dolerių pelno per 
metus, beveik dvigubai daugiau negu likusiame pasaulyje. 

— Mačiau skaičius, - burbtelėjo Deksteris. 

— Puiku, bet juk prašėte paaiškinti. 

Polas Devero valgė taip pat taupiai, kaip darė beveik viską; be to, 
mėgo italų virtuvę. Vakarienei buvo patiekta plonytė piccata al limo- 
ne, aliejumi permirkusios salotos ir dubenėlis alyvuogių, virškinimą 
turėjo skatinti butelis atvėsinto „Frascati“. Deksteris pagalvojo, kad 
pakeliui į namus vertėtų stabtelėti ir pasistiprinti kuo nors kanza- 
sišku, pavyzdžiui, mėsiniu viščiuku su keptomis bulvytėmis. 

- Šitie beprotiški pelnai masina visų rūšių ryklius. Turime apie 
tūkstantį gaujų, susijusių su šituo narkotiku. Visoje šalyje joms 
priklauso apie septynis šimtus penkiasdešimt tūkstančių žmonių, 
pusė jų prekiauja narkotikais. Taigi grįžkime prie jūsų pradinio 

klausimo: ką aš darau ir kaip? - pripildęs abi taures gelsvo vyno, 
Devero gurkštelėjo, parinkdamas žodžius: - Mūsų šalyje yra tiktai 
viena jėga, galinti sugriauti dvigubą gaujų ir narkotikų tironiją. Ne 
jūs, ne aš, ne Kovos su narkotikais valdyba ar Federalinis tyrimų 
biuras, ar kuri kita iš mūsų gausių žinybų su išpūstais biudžetais. 
Net ir ne pats prezidentas. Ir jau tik ne vietinė policija, nes jos 
veikla man primena olandų berniuką, kuris bandė pirštu užkišti 
užtvankos skylę, kad sulaikytų potvynį. 

— Ir kas ta vienintelė jėga? 

- Jie patys. Tegu naikina vieni kitus. Kaip manote, Kelvinai, ką 
mudu nuveikėme per praėjusius metus? Visų pirma sukūrėme 
sausrą kokaino rinkose. Šitaip ir buvo numatyta, bet ji negali 
tęstis be pertraukos. Lakūnas naikintojas Žaliojo Kyšulio salose. 
Laivai-spąstai jūroje. Tie dalykai nėra amžini, jiems netrukus ateis 
galas. O kai tik jie pasijus laisvi, prekyba iškart suklestės. Niekas 
nepajėgtų sustabdyti šitokio masto pelno ilgiau kaip akimirksniui. 
Mes įstengėme dvigubai sumažinti prekybą, bet sukėlėme klien- 
tams nepasotinamą alkį. O kai laukiniai žvėrys alkani, jie pjaunasi 
tarpusavyje. Be to, mes pavertėme tiekimą masalu, kuriuo dabar 
siundome plėšrūnus nukreipti savo įniršį ne prieš padorius pilie- 
čius, o vienas prieš kitą. 

Deksteris neištvėrė: 

— Bet juk pralietas kraujas žemina mūsų šalį. Mes supanašėjame 
su šiaurės Meksika. Kiek gali tęstis gaujų karai? 

-- Kelvinai, smurtas egzistavo visada. Tik jis buvo slepiamas. 
Raminomės tuo, kad jis sutelktas televizijoje ir kino ekranuose. 
O dabar smurtas išsiliejo į gatves. Tam tikram laikui. Jei man 
ir toliau leis provokuoti gaujas naikinti viena kitą, jų galia bus 
pakirsta ištisai kartai. 

— O artimiausiu metu? 

- Deja, dėsis baisūs dalykai. Visa tai matėme Irake ir Afganistane. ' 
Ar mūsų vadovai ir mūsų visuomenė turės jėgų ištverti tai čia? 

Kelas Deksteris prisiminė, kas dėjosi Vietname prieš keturias- 
dešimt metų, ką matė savo akimis. 
- Abejoju, - tarė jis. - Užsienis tokia patogi vieta smurtauti. 


Visoje Jungtinių Valstijų teritorijoje MS-13 vietinės klikos žiauriai 
sios, kad anie pirmi jas užpuolė, ir pasiryžusios atimti ir kokaino 
atsargas, ir „Karalių“ klientus. „Karaliai“, atsipeikėję po pirmojo 
šoko, atsilygino vieninteliu jiems žinomu būdu. 

Kraupios žudynės tarp „Banditų“ bei „Atstumtųjų“ iš vienos 
pusės ir „Pragaro angelų“ bei „Arijų brolijos“ iš kitos nuklojo šalį 
lavonais nuo vieno vandenyno pakrantės iki kito. 

Pakraupę praeiviai skaitė žodį ADIOS", ištepliotą ant namų sienų 
ir tiltų atramų. Visų keturių grupuočių narių buvo gausu JAV griež- 
tojo režimo kalėjimuose, ir žudymo manija juose plito lyg liepsna 
prakuruose. Europoje Dono kerštas dar tik turėjo prasidėti. 


Kolumbiečiai pasiuntė už vandenyno keturias dešimtis rinktinių 
žudikų. Formaliai tai buvo geros valios vizitas pas galisiečius 
prašyti automatinių ginklų iš „Los Caneos“ atsargų. Prašymas 
buvo patenkintas. 

Kolumbiečiai atskrido per tris dienas skirtingų oro bendrovių 
reisais. Grupelė, atvykusi anksčiau, aprūpino visus turistiniais 
nameliais ant ratų ir gyvenamosiomis automobilių priekabo- 
mis. Visa keršytojų kolona nuvažiavo šiaurės vakarų kryptimi 
į Galisiją, kurią, kaip paprastai vasarį, merkė liūtys ir kur siautė 
atšiaurūs vėjai. 

Artėjo Šventojo Valentino diena; Dono pasiuntinių ir nieko 
neįtariančių šeimininkų susitikimas įvyko sandėlyje, jaukiame 


* Frazės Angels Die in Outlaw States („Angelai“ miršta „Atstumtųjų“ valstijose) santrumpa sudaro 
ispanų kalbos žodį adios - „sudie“. 

senoviniame Ferolio mieste. Svečiai apžiūrėjo ir pagyrė jiems 
parengtą arsenalą, įstatė dėtuves, atitraukė spynas ir atsisukę 
iššaudė šeimininkus. 

Kai tarp sandėlio sienų nutilo paskutiniai šūvių griausmo atgar- 
siai, beveik visi galisiečiai gulėjo negyvi. Mažaūgis žmogėnas vaikiš- 
ku veidu, savo tėvynėje pagarsėjęs kaip Žvėris, kolumbiečių žudikų 
vadas, sustojo prie dar gyvo galisiečio ir pažvelgė į jį iš viršaus. 

- Čia ne asmeniškumai, - tyliai prabilo jis, - bet šitaip elgtis su 
Donu negalima, - ir ištaškė merdinčiajam smegenis. 

Nebuvo prasmės čia pasilikti. Žudikų komanda susėdo į auto- 
mobilius ir prie Handajaus pervažiavo Prancūzijos sieną. Ispa- 
nija ir Prancūzija priklauso Šengeno zonai, tad jų siena atvira ir 
nekontroliuojama. 

Keisdamiesi prie vairo, kolumbiečiai važiavo į rytus per Pirė- 
nų priekalnius, Langedoko lygumas, per Prancūzijos Rivjerą ir 
atsidūrė Italijoje. Automobilių su ispaniškais numeriais niekas 
netikrino. Po trisdešimt šešias valandas trukusios įtemptos ke- 
lionės kolumbiečiai atvyko į Milaną. 

Išvydęs, jog nesupainiojami ryšulių numeriai iš kokaino siun- 
tos, su „Belleza del Mar“ siųstos per Atlantą, pasirodė Esekso 
pelkėse, donas Diegas netruko išsiaiškinti, kad visa siunta pasiekė 
Eseksą per Olandiją, bet buvo gauta iš 'ndranghetos, kuri aprū- 
pina Esekso gaują. Vadinasi, kalabriečiai, kuriems buvo suteikta 
privilegija dominuoti Europoje, taip pat atsisuko prieš jį. Tad jų 
laukė neišvengiamas atpildas. 

Komanda, pasiųsta įvykdyti nutarties kaltiesiems, kelionės 
metu studijavo Milano geografiją ir instrukcijas, kurias atsiuntė 
keli Bogotos ryšininkai, gyvenantys Milane. 

Jie tiksliai žinojo, kur yra trys pietiniai priemiesčiai - Bučinaskas, 
Korsikas ir Asagas, - kuriuos kolonizavo kalabriečiai. Šitie prie- 
miesčiai atvykėliams iš pietų Italijos gilumos tapo tuo pačiu, kas 
Niujorke rusams yra Braiton Bičas, - tėvyne toli nuo tėvynės. 

Imigrantai atsivežė Kalabriją su savimi. Parduotuvių, barų, 
restoranų, kavinių iškabos - beveik visi pavadinimai ir patiekalai 
iš pietų. Parlamentinė kovos su mafija.komisija apskaičiavo, kad 
aštuoniasdešimt procentų kolumbietiško kokaino į Europą įve- 
žama per Kalabriją, bet paskirstymo centras yra Milane, šituose 
trijuose priemiesčiuose. Žudikai atvyko naktį. 

Jie žinojo, kad kalabriečiai garsėja žiaurumu. Nė vienas ne- 
buvo su jais susidūręs. Tik patys kalabriečiai anksčiau pešėsi 
tarpusavyje. Vadinamasis „antrasis ndranghetos karas“, vykęs 
1985-1999 metais, Kalabrijos ir Milano gatvėse paliko septynis 
šimtus lavonų. 

Italijos istorija - karų ir kraujo praliejimo litanija. Ši šalis 
garsėja ne tiktai nuostabia virtuve ir kultūra; seni grindinio 
akmenys daug kartų dažėsi raudonai. Italai prisibijo Neapo- 
lio „Juodosios rankos“ ir Sicilijos mafijos, bet niekas nedrįsta 
prieštarauti kalabriečiams. Šitaip buvo iki tos nakties, kai atvyko 
kolumbiečiai. 

Jie turėjo septyniolika adresų. Buvo įsakyta nukirsti gyvatei 
galvą ir dingti anksčiau, negu bus mobilizuoti šimtai ndranghetos 
eilinių kareivių. 

"Rytui auštant Naviljo kanalas paraudo nuo kraujo. Penkiolika 
iš septyniolikos vadovų buvo užklupti namie ir ten mirė. Šešetas 
kolumbiečių patraukė į „Ortomercato“ naktinį klubą, kurį buvo 
pamėgęs jaunimas. Ramiai praėję pro „Ferrari“ ir „Lamborghini“, 
išrikiuotus prie įėjimo, kolumbiečiai paklojo keturis sargybinius, 
įėjo į vidų ir ilgomis serijomis išguldė visus, kas gėrė prie baro ar 
vakarieniavo prie keturių stalų. 

Kolumbiečiai neteko vieno saviškio. Barmenas desperatišku 
judesiu ištraukė iš po baro revolverį ir šovė. Jis taikė į neūžaugą, 
kuris jam pasirodė esąs užpuolikų vadas, ir suvarė kulką į rožės 
pumpuro formos burnelę. Paskui pats paspringo trimis MAC-10 
automato kulkomis. 

Prieš auštant specialiųjų operacijų karabinierių daliniui buvo 
paskelbta kovinė parengtis. Italijos prekybos ir mados sostinės 
gyventojus pažadino greitosios pagalbos ir policijos automobilių 
sirenų kauksmas. Džiunglių ir nusikaltėlių pasaulio įstatymas 
aiškus: karalius mirė, tegyvuoja karalius! „Orioji draugija“ nemirė 
ir, kai ateis laikas, karą pradėjęs kolumbiečių kartelis susilauks 
siaubingo keršto, kentės kalti ir nekalti. Tačiau Bogotos kartelio 
rankose buvo kozirinis tūzas: nors kokaino srautas tapo tik siau- 
ra srovele, tą srovelę, kaip ir buvusį srautą, valdė donas Diegas 
Estebanas. 

Amerikos, Meksikos ir Europos nusikalstamos grupuotės galėjo 
ieškoti naujų šaltinių Peru ar Bolivijoje, bet į vakarus nuo Vene- 
suelos donas Diegas liko vienintelis, su kuriuo įmanoma turėti 
reikalų. Kam jis nuspręs duoti savo produktą, tas jį ir gaus, kai 
tik bus atnaujintas tiekimas. Kiekviena gauja Europoje, taip pat 
ir Jungtinėse Valstijose, norėjo tapti ta išrinktąja. O vienintelis 
būdas įrodyti, jog tinki karaliauti, - pašalinti kitus sosto siekian- 
čius princus. 

Šešetą likusių gigantų sudarė rusai, serbai, turkai, albanai, nea- 
poliečiai ir siciliečiai. Latviai, lietuviai, jamaikiečiai ir nigeriečiai 
nenusileido godumu ir žiaurumu, bet buvo silpnesni. Jie buvo 
priversti laukti, kada pasitaikys galimybė sudaryti sąjungą su 
naujuoju monarchu. Vokiečių, prancūzų, olandų ir anglų gaujos 
buvo tik klientai, ne galiūnai. 

Net ir po Milano žudynių likusieji kokaino prekeiviai Europoje 
dar būtų galėję susilaikyti nuo karo veiksmų, bet Kobra pasi- 
naudojo internetu - juk šis nežino sienų ir visur prasiskverbia. 
Tinklaraštyje, kurio autoriaus niekas nepajėgė nustatyti, bet kuris 
atrodė turintis patikimiausią informaciją apie kokaino pasaulį, jis 
paskelbė duomenis, neva gautus iš Kolumbijos. 

Buvo galima pamanyti, jog informaciją perdavė šaltinis kri- 
minalinės policijos Žvalgybos skyriuje. Neįvardytas darbuotojas 

atseit pareiškęs, kad donas Diegas Estebanas privačiame pokalbyje 
pasakęs, jog kitu favoritu taps absoliutus sąskaitų suvedinėjimo 
Europos nusikaltėlių pasaulyje laimėtojas. Tai buvo grynas melas. 
Donas nieko panašaus nesakė. Bet klastotė išprovokavo gaujų karą 
ir Šis apėmė visą žemyną. 

Slavai - trys pagrindinės rusų grupuotės ir serbai - sudarė są- 
jungą. Jų nekenčiantys latviai ir lietuviai susivienijo, kad padėtų 
rusų priešams. 

Albanai, laikomi musulmonais, susijungė su „Obščina“ (če- 
čėnais) ir turkais. Jamaikos „Katorgininkai“ ir nigeriečiai buvo 
juodaodžiai, todėl irgi galėjo susitarti. Italijoje buvę priešai si- 
ciliečiai ir neapoliečiai sudarė labai netvirtą sąjungą, nukreiptą 
prieš svetimšalius. 

Ir pasiliejo kraujas. 

Smurto banga sukrėtė Europą taip pat, kaip ir JAV. Nė viena 
Europos valstybė neliko nuošalyje. Gaujos žudėsi tarpusavyje 
nuo Dublino iki Varšuvos. Turistai klykdami griūdavo ant grindų 
baruose ir restoranuose, kai automatai suvedinėdavo sąskaitas 
pietų ar specialių vakarėlių metu. 

Londone guvernantė, vedžiojanti vidaus reikalų ministro vai- 
kus Primrouz Hile, krūmokšniuose aptiko lavoną be galvos. Ham- 
burge, Frankfurte ir Darmštate kiekvieną savaitės dieną gatvėse 
gulėdavo lavonai. Prancūzijoje per vieną rytą iš upių buvo ištrauk- 
ta keturiolika skenduolių. Du buvo juodaodžiai; dantų protezai 
parodė, kad likusieji ne prancūzai, o atvykėliai iš Rytų. 

Šaudynėse žūdavo ne visi. Ligoninių skubios pagalbos ir chi- 
rurgijos skyriai buvo perpildyti. Iš laikraščių pirmųjų puslapių 
dingo visi pranešimai apie Afganistaną, Somalio piratus, šiltnamio 
efektą sukeliančias dujas ir besočius bankininkus. Antraštės buvo 
kupinos bejėgiško įniršio. 

Policijos vadovus kviesdavosi aukštesnė valdžia, aprėkdavo ir 
paleisdavo rėkti ant pavaldinių. Politikai dvidešimt septyniuose 

parlamentuose Europoje, Kongrese Vašingtone ir penkiasdešim- 
tyje valstijų mėgino išlaikyti įspūdingą pozą, bet subliūško, kai 
rinkėjams tapo akivaizdus visiškas jų bejėgiškumas. 

Jungtinių Valstijų visuomenė reagavo audringai, bet nedaug 
atsiliko ir Europa. Jungtinėse Valstijose visų merų, Atstovų rūmų 
narių ir senatorių telefonai kaito nuo įniršusių arba išsigandusių 
rinkėjų skambučių. Žiniasklaida po dvidešimt kartų per dieną 
suteikdavo tribūną ekspertams, kurie kuo rimčiausiai prieštarau- 
davo vienas kitam. 

Policijos vadai rūsčiais veidais pasirodydavo spaudos konfe- 
rencijose, bet turėdavo gėdingai sprukti nuo klausimų lavinos. 
Policija buvo perkrauta darbu, kaip ir greitosios pagalbos inf- 
rastruktūra, lavoninės ir teismo medicinos ekspertai. Trijuose 
miestuose mėsos šaldytuvams buvo įsakyta priiminėti lavonus, 
surinktus gatvėse, ištrauktus iš sušaudytų automobilių ir užša- 
lusių upių. 

Atrodo, kad niekas neįvertino, kaip smarkiai apstulbinti, išgąs- 
dinti ir įpykinti dviejų išlepintų ir nelinkusių rizikuoti žemynų 
žmones gali kriminalinis pasaulis, pakvaišęs nuo žiaurumo, kurį 
sukėlė godulys. 

Bendras aukų skaičius abiejuose žemynuose viršijo penkių šim- 
tų ribą. Gangsterius apraudodavo nebent pažįstami ir giminės, bet 
kryžminėje ugnyje žūdavo ir civilių. Žūdavo ir vaikų; bulvariniai 
laikraštininkai vartydavo žodynus, ieškodami stipresnių žodžių 
pasipiktinimui išreikšti. 

Pagaliau vienas akademikas kriminologas ramiai paaiškino 
pilietinio karo, sukrėtusio tris dešimtis šalių, priežastis. Jis san- 
tūriai nurodė, jog šiuo metu jaučiama totalinė kokaino stoka ir 
visuomenės vilkai pjaunasi dėl menkų likučių. 

Kiti narkotikai - marihuana, metamfetaminas, heroinas - negali 
užpildyti tos spragos. Kokainas per daug ilgai buvo lengvai pasie- 
kiamas, aiškino žilaplaukis mokslininkas. Platiems visuomenės 

sluoksniams iš malonumo jis tapo būtinybe. Kai kam jis padėjo 
susikrauti milžiniškus turtus, ir tikėtasi dar daugiau. Penkių de- 
šimčių milijardų dolerių metinės apyvartos pramonė abiejuose 
didžiausiuose Vakarų žemynuose merdi, ir mes regime pabaisos, 
kuri per daug ilgai netrukdoma gyvena tarp mūsų, priešmirtines 
konvulsijas. Tarsi perkūno trenktas laidos vedėjas nerišliai padė- 
kojo profesoriui, paliekančiam studiją. 

Po to visuomenės reikalavimų valdantiesiems banga pasikeitė. 
Jie tapo aiškesni: išspręskite problemą arba atsistatydinkite. 

Krizės gali sukrėsti visuomenę įvairiu lygiu, bet katastrofiškas 
tas, kai politikams iškyla grėsmė, kad gali tekti palikti šiltas vie- 
teles. Elegantiškoje ikikarinės statybos viloje Aleksandrijoje kovo 
pradžioje suskambėjo telefonas. 

— Tik nedėkite ragelio! - šaukė prezidento administracijos 
vadovas. 

— Man net nekilo tokios minties, pone Silveri, - atsakė Polas 
Devero. 

Abu kreipdavosi vienas į kitą formaliu „pone“, kurio beveik 
neišgirsite nūdieniame Vašingtone. Abu neturėjo talento bičiu- 
liautis, tai kam apsimetinėti? 

- Ar nesutiktumėte, - bet kuriam kitam pavaldiniui Džonata- 
nas Silveris pasakytų „atitempti savo subinę , bet šį kartą pasakė. 
kitaip: - atvykti į Baltuosius rūmus šiandien šeštą valandą vakaro? 
Jūs žinote, kieno vardu aš kalbu. 

— Mielai, pone Silveri, - tarė Kobra. Ir padėjo ragelį. Malonu 
nebus. Jis tą suprato. Bet taip pat manė, jog anksčiau ar vėliau tai 
turi įvykti. 

ŠEŠIOLIKTAS SKYRIUS 


Džonatanas Silveris garsėjo Baltųjų rūmų vakariniame flygelyje 
kaip didžiausias storžievis. Kai Polas Devero įėjo į kabinetą, jis 
nė nemėgino slėpti tos savo savybės. 

Pagriebęs Los Angeles Times egzempliorių, Silveris pamojavo 
juo prieš vyresnio amžiaus lankytojo veidą. 

- Tai jūs už tai atsakingas? 

Devero pažvelgė į laikraštį abejingai tarsi entomologas į nelabai 
dominančią lervą. Beveik visą pirmą puslapį užėmė nuotrauka ir 
didžiulė antraštė „Pragaras „Rodeo“. Nufotografuotas restoranas, 
kuris dviejų automatų serijomis buvo paverstas skerdykla. 

Iš septynių žuvusiųjų, buvo rašoma straipsnyje, keturi dabar at- 
pažinti kaip stambūs kriminalinio pasaulio šulai, kiti trys nužudy- 
tieji buvo praeivis, susitikęs įeinančius žudikus, ir du padavėjai. 

— Asmeniškai, ne, - atsakė Devero. 

— Bet daugelis žmonių šitame mieste mano kitaip. 

— O ką manote jūs, pone Silveri? 

— Aš manau, pone Devero, kad tas prakeiktas jūsų projektas 
„Kobra“ sukėlė nusikalstamų grupuočių tarpusavio karą, kuris 
pavers mūsų šalį kapinėmis, kokiomis praėjusį dešimtmetį buvo 
šiaurės Meksika. Tą reikia sustabdyti. 

— Gal pereitume prie reikalo? 

— Prašom. 

-— Prieš aštuoniolika mėnesių mudviejų vyriausiasis vadas la- 
bai konkrečiai mane paklausė, ar įmanoma sunaikinti kokaino 
gamybą ir prekybą, abi jos nebekontroliuojamos ir tapo nacio- 
naline nelaime. Įdėmiai išstudijavęs problemą, aš atsakiau, jog tai 
įmanoma - įvykdant konkrečias sąlygas ir padengiant konkrečias 
išlaidas - tikiuosi, per trumpą laiką. 

- Betjūs net neužsiminėte, kad trijų šimtų miestų gatvėmis plūs 
kraujo upės. Paprašėte dviejų milijardų ir juos gavote. 

— Bet tai buvo tik finansinė problemos sprendimo pusė. 

- Jūs niekada neminėjote, kiek gali kainuoti visuomenės pa- 
sipiktinimas. 

- Nes jūs niekada neklausėte. Pamanykite, šita šalis kasmet iš- 
leidžia keturiolika milijardų dolerių tuzino vyriausybinių organi- 
zacijų biudžetams, o rezultatas nulinis. Kodėl? Todėl, kad kokaino 
pramonė vien tiktai JAV, neskaitant Europos, verta keturis kartus 
daugiau. Nejaugi rimtai manote, kad kokaino gamintojai persi- 
kvalifikuos ir ims virti džemą, jeigu mes paprašysime? Nejaugi 
rimtai manote, kad Amerikos gaujos, vienos žiauriausių pasaulyje, 
be kovos sutiks atidarinėti cukraines? 

— Tai ne priežastis paversti mūsų šalį karo lauku. 

— Vis dėlto tai priežastis. Devyniasdešimt procentų žuvusiųjų - 
psichopatai ant klinikinės pamišimo ribos. Kelios tragiškos žūtys 
per susišaudymus - tai mažiau negu žūsta keliuose švenčiant 
Nepriklausomybės dieną. 

— Verčiau pažiūrėkite, kokį pragarą jūs užkūrėte. Visada laikėme 
mūsų psichopatus ir visokius iškrypėlius nuotekų vamzdžiuose ir 
pamazgų duobėse. Jūs išleidote juos į centrinę gatvę. Ten gyvena 
pilietis Džonas, ir tas Džonas turi balsą. Šiemet vyks prezidento 
rinkimai. Po aštuonių mėnesių žmogus, kurio kabinetas korido- 
riaus gale, prašys rinkėjų patikėti jam šalį dar ketveriems metams. 

Prakeiktas pone Devero, aš neketinu leisti, kad jie atmestų jo 
prašymą, nes bijo išeiti iš namų. 

Kaip paprastai, Džonatano Silverio kalba virto riksmu. Kitapus 
paniekinamai šaltakraujiškas. 

— Jie neatmes. Per vieną mėnesį mes tapsime liudininkais, 
kaip visiškai susinaikins Amerikos nusikaltėlių pasaulis, bus 
sutriuškintas bent jau vienos kartos amžiui. Kai šitai taps aki- 
vaizdu, neabejoju, kad žmonės supras, kokia našta nukrito jiems 
nuo pečių. 

Polas Devero nebuvo politikas. Kitaip nei Džonatanas Silveris. 
Prezidento administracijos vadovas žinojo, jog politikoje realybė 
niekam nerūpi. Svarbu tai, kas naiviai visuomenei atrodo kaip 
realybė. O tą tariamą realybę kuria žiniasklaida ir parduoda nai- 
vuoliams. Silveris papurtė galvą ir bakstelėjo pirštu į laikraščio 
puslapį. 

- Šitai negali tęstis. Kad ir kokia būtų galutinė nauda. Reikia 
sustabdyti bet kokia kaina. 

Jis pakėlė nuo stalo popieriaus lapą, apverstą tekstu žemyn, ir 
pastūmėjo buvusiam šnipui. 

— Ar žinote, kas tai yra? 

— Neabejoju, kad mielai mane informuosite. 

— Tai prezidento įsakas. Ar nepaklusite jam? 

-- Skirtingai negu jūs, pone Silveri, aš tarnavau keliems vyriau- 
siesiems vadams ir visada vykdžiau jų įsakymus. 

Užgauli pastaba išmušė administracijos vadovo veidą raudo- 
nomis dėmėmis. 

— Ką gi, gerai. Labai gerai. Nes prezidento įsakas liepia jums 
sustoti. „Kobros“ projektas baigtas. Nutrauktas. Nuo šios valan- 
dos nebegalioja. Jūs privalote grįžti į savo štabą ir paleisti jį. Ar 
jums aišku? 

— Kaip saulės šviesa. 

Polas Devero, pramintas Kobra, sulankstė popierių, įsikišo į 
švarko kišenę ir išėjo. Vairuotojui pasakė-vežti į aptriušusį sandėlį 
Anakostijoje. Pakilęs į viršutinį aukštą parodė prezidento įsaką 
nustėrusiam Kelui Deksteriui. 

— Bet juk buvome taip arti tikslo. 

— Nepakankamai arti. Jūs buvote teisus. Didžioji mūsų tauta gali 
išžudyti milijoną žmonių užsienyje, tačiau vienas procentas to skai- 
čiaus, bet savų banditų, gali sukelti traukulių priepuolį ir alpėjimą. 
Kaip visada, pavedu jums tvarkyti detales. Susisiekite su laivais- 
spąstais. „Balmoral“ padovanokite Karališkajam karo laivynui, o 
„Chesapeake“ - mūsų „ruoniams“. Gal jiems tiks kaip mokomasis 
laivas. Abu „Global Hawk“ grąžinkite JAV karo aviacijai. Perduokite 
mano padėką. Neabejoju, kad tų nuostabių technologijų laukia šviesi 
ateitis. Bet mums nebus vietos toje ateityje. Esame atleisti. Ar galė- 
čiau palikti viską jūsų rankose? Įskaitant ir apatiniuose aukštuose 
gulinčius pigius drabužius, juos galima išdalyti benamiams. 

— Ojūs pats? Ar galėsiu jus rasti namie? 

Kobra pamąstė. 

- Gal dar savaitę. Paskui turbūt iškeliausiu. Šio to sutvarkyti. 
Nieko rimto. 


Donas Diegas Estebanas mėgavosi tuo, kad, turėdamas asmeninę 
koplyčią savajame dvare Kordiljerų pašlaitėse, išpažinties atvyk- 
davo į artimiausio miestelio bažnyčią. 

Tai suteikdavo galimybę maloningai atsakinėti į nuolankius 
samdinių ir skaromis apsigaubusių jų žmonų sveikinimus. Gali- 
mybę spinduliuojančia šypsena apdovanoti pagarbiai sustingusius 
basakojus vaikus. Galimybę ant aukų lėkštelės padėti sumą, už 
kurią parapijos kunigas galės maitintis kelis mėnesius. 

Sutikęs kalbėtis su amerikiečiu, panorusiu pasimatyti, donas 
Diegas pasirinko šitą bažnyčią, bet atvyko su stipria apsauga. Tai 

amerikietis pasiūlė susitikti Dievo, kurį abu išpažino, namuose, 
katalikų apeigų, kuriose abu dalyvaudavo, metu. Tokio keisto 
prašymo donas Diegas niekada nebuvo gavęs, bet nuoširdus pa- 
prastumas jį sudomino. 

Kolumbijos hidalgas atvyko pirmas. Prieš tai jo apsauga ap- 
ieškojo bažnyčią ir išvarė kunigą. Diegas Estebanas pamirkė du 
pirštus krikštinėje, persižegnojo ir prisiartino prie altoriaus. Pa- 
sirinkęs pirmą klauptų eilę, atsiklaupė ir ėmė melstis. 

Kai atsitiesė, senos, saulės išblukintos durys jam už nugaros 
sugirgždėjo, iš lauko įsiveržė karšto oro gūsis, paskui pasigir- 
do dunkstelėjimas. Šešėliuose tykojo jo žmonės su užtaisytais 
ginklais. Tai šventvagystė, bet paskui galima atlikti išpažintį 
ir nuodėmės bus atleistos. O negyvėlis nuodėmės išpažinti 
nebegali. 

Prisiartinęs iš užpakalio, svečias taip pat atsisėdo pirmame 
klaupte, už poros metrų. Taip pat persižegnojo. Donas Diegas 
žvilgtelėjo į jį. Amerikietis, liesas, maždaug jo metų, ramaus veido, 
puikiai pasiūtu kreminiu kostiumu. 

— Senjore? 

— Donas Diegas Estebanas? 

- Tai aš. 

— Polas Devero iš Vašingtono. Ačiū, kad sutikote mane priimti. 

— Girdėjau gandų, miglotų, nekonkrečių kalbų. Bet atkaklių. 
Gandų apie žmogų, kurį vadino Kobra. 

— Kvaila pravardė. Teko prie jos priprasti. 

— Jūs puikiai šnekate ispaniškai. Leiskite paklausti. 

- Žinoma. 

— Kodėl man jūsų nenužudžius? Už durų laukia šimtas gink- 
luotų žmonių. | 

— Deja, turiu tik sraigtasparnio pilotą. Bet man atrodo, kad 
turiu kai ką, kas anksčiau priklausė jums, ir galiu tai grąžinti. 
Jeigu susitarsime. Bet negalėčiau to padaryti miręs. 

— Senjore Kobra, žinau, ką man padarėte. Didžiulę žalą. Bet juk 
niekuo nesu jums nusikaltęs. Kodėl taip elgėtės? 

— To paprašė mano tėvynė. 

— O dabar? 

- Visą gyvenimą tarnavau dviem valdovams. Savo Dievui ir 
savo tėvynei. Dievas niekada manęs neišsižadėjo. 

— O tėvynė išsižadėjo? 

— Taip. 

- Kodėl? 

— Todėl, kad tai nebe ta tėvynė, kuriai prisiekiau jaunystėje. Ji 
tapo korumpuota ir savanaudiška, silpna, bet arogantiška, tar- 
naujanti piniguočiams ir kvailiams. Tai nebe mano tėvynė. Ryšys 
nutrūko, ištikimybės nebėra. 

— Aš niekada neprisiekiau jokiai valstybei, net ir šitai. Todėl, 
kad valstybes valdo žmonės, dažnai mažiausiai verti jais būti. Aš 
taip pat tarnauju dviem valdovams. Savo Dievui ir savo turtui. 

- Ir dėl antrojo, donai Diegai, jūs nužudėte daug žmonių. 

Devero neabejojo, kad žmogus už kelių žingsnių nuo jo - ne- 
paisant išorinio žavesio - psichopatas ir labai pavojingas. 

- O jūs, senjore Kobra, argi nežudėte dėl savo tėvynės? Ir 
daug kartų? 

— Taip. Galbūt mes net panašūs. 

Psichopatams reikia pataikauti. Devero nujautė, kad palygi- 
nimas paglostys kokaino lordo savimeilę. Godumą palyginus su 
patriotizmu negalima įžeisti. 

— Gal jūs ir teisus, senjore. Kokią dalį mano turto jūs pasi- 
laikėte? 

- Šimtą penkiasdešimt tonų. 

— Dingo tris kartus tiek. 

— Didžiąją dalį paėmė muitinės, pakrančių apsauga ir karo laivynai, 
dabar tai sudeginta. Dalis jūros dugne. O ketvirtadalis pas mane. 

- Saugioje vietoje? 

- Visiškai. Karas prieš jus baigtas. 

- Aišku. Tai ir buvo išdavystė. 

— Donai Diegai, jūs labai nuovokus. 

Donas Diegas pamąstė, ką jam reikštų toks tonažas. Maksima- 
liai padidinus džiunglių produkciją, iki minimumo sumažėjus 
sulaikymų jūrose, atnaujinus oro transportą, jis galėtų pradėti iš 
naujo. Jam reikėtų tonažo pradžiai: užpildyti tuštumą, apmalšinti 
ryklių alkį, baigti karą visų su visais. Šimto penkiasdešimties tonų 
tam visiškai pakaktų. 

- Jūsų kaina, senjore? 

— Pagaliau išeisiu ilsėtis. Kur nors toli. Vila ant jūros kranto. 
Daug saulės. Mano knygos. Oficialiai miręs. Tai nėra pigu. Mili- 
jardas Amerikos dolerių, jei neprieštaraujate. 

— Ar mano turtas laive? 

- Taip. 

- Ir jūs man pranešite banko sąskaitų numerius? 

- Taip. O jūs nurodysite man paskirties uostą? 

- Žinoma. 

— Tai kaip jūs nusprendėte, donai Diegai? 

- Senjore, manau, kad mes susitarėme. Jūs išeisite iš čia saugus. 
Detales aptarsite su mano sekretoriumi lauke. Dabar aš norėčiau 
pasimelsti vienas. Vaya con Dios, eikite su Dievu, senjore. 

Polas Devero atsistojo, persižegnojo ir išėjo iš bažnyčios. Po 
valandos jis jau buvo Malambo aviacijos bazėje, iš kur „Grum- 
man parskraidino jį į Vašingtoną. Aptvertoje teritorijoje už šimto 
metrų nuo tos vietos, kur reaktyvinis lėktuvas išvažiavo iš tūpimo 
tako, „Global Hawk“, pavadinto Mišele, komandai buvo perduo- 
tas įsakymas nutraukti veiklą. Po savaitės du didieji transporto 
lėktuvai C-5 sugrąžins juos į Nevadą. 


Kelas Deksteris nežinojo, kur dingo jo šefas, neketino ir klausi- 
nėti. Buvo gavęs užduotį išmontuoti Kobros sukurtą struktūrą, 


nepalikti akmens ant akmens. 

Abu laivai-spąstai pasuko namo: „Balmoral“ su britų įgula į 
Laimo įlanką Dorseto grafystėje, „Chesapeake“ - į Niuport Niusą. 
Britai nuoširdžiai dėkojo už dovaną; jie ketino panaudoti „Bal- 
moral“ prieš Somalio piratus. 

Dvi radijo bangomis valdomų lėktuvų operatyvinės bazės at- 
šaukė savuosius „Global Hawk“ į JAV, bet pasiliko daugybę duo- 
menų, kuriuos surinko Jūrų erdvės priežiūros tarnybos stebėjimo 
sistemos. Ateityje jie pakeis daug brangesnius, be to, pilotų val- 
domus žvalgybinius lėktuvus. 

Belaisviai, visi šimtas septyni asmenys, ilgų nuotolių kariniu 
transporto lėktuvu C-130 buvo sugražinti iš Erelių salos Čagoso 
salyne. Kiekvienam buvo leista pasiųsti trumpą laišką artimie- 
siems, kurie laikė juos žuvusiais jūroje. 

Sąskaitos bankuose, praktiškai išnaudotos, buvo sujungtos į 
vieną, kad būtų galima padengti paskutines nenumatytas išlaidas, 
o ryšių centras Anakostijos sandėlyje buvo sumažintas ir perkel- 
tas pas Džeremį Bišopą į namus, kur dabar jis vienas viską valdė 
savo kompiuteriais. Tada vėl pasirodė Polas Devero. Jis buvo labai 
patenkintas tuo, kas padaryta, ir pasivėdėjo Kelą Deksterį į šalį. 

- Ar jums teko girdėti apie Spindrift Kają? - paklausė jis. - 
Tai maža salelė, faktiškai koralų atolas Bahamų salyne. Viena iš 
„nereikalingų“ salų. Negyvenama, jeigu neskaitysime nedidelio 
amerikiečių jūrų pėstininkų būrio, neva besipratinančio išgyventi 
be ryšio su pasauliu. Kajo centre yra palmių giraitė, po jomis 
sukrauta daug eilių ryšulių. Pats galite susivokti, kas juose. Juos 
reikia sunaikinti, iš viso šimtą penkiasdešimt tonų. Patikiu tą pa- 
daryti jums. Ar galitė įsivaizduoti, kiek verti visi šitie ryšuliai? 

— Spėju, kad kelių milijardų dolerių. 

- Visai teisingai. Galiu tai pavesti tik tam, kuo visiškai pasitikiu. 
Benzino kanistrai ten nugabenti prieš daug savaičių. Geriausia 
skristi į ten hidroplanu iš Nasau. Prašom vykti nedelsiant ir pa- 
daryti, ką reikia. | 

Kelas Deksteris matė daug ką, bet tik ne milijardų dolerių 
kalnelį, kurį, beje, turės sunaikinti. Net vieno ryšulio, kurį būtų 
galima įsidėti į didelį lagaminą, pakaktų, kad turtingai nugyven- 
tum likusį gyvenimą. Deksteris išskrido reguliariuoju reisu iš 
Vašingtono į Nasau ir apsistojo „Paradise Island“ viešbutyje. Pa- 
klausęs budinčio administratoriaus ir trumpai šnektelėjęs telefonu 
jis gavo hidroplaną, pasirengusį skristi anksti rytą. 

Iki Spindrift Kajo buvo pusantro šimto kilometrų, ir skrydis 
truko valandą. Kovo mėnesį Bahamose jau šilta ir jūra, kaip pa- 
prastai, įgauna neįsivaizduojamą akvamarino atspalvį tarp salų, 
vaiskiai blyškų virš smėlio seklumų. Tikslas buvo toks tolimas, 
kad pilotas du kartus tikrino pagal GPS sistemą, ar atskrenda į 
tą atolą, kurio reikia. 

Praslinkus valandai jis padarė viražą ir parodė į jūrą. 

— Pone, štai jis! - suriko. 

Deksteris pažvelgė žemyn. Vaizdas lyg iš turistinės brošiūros. 
Mažiau kaip kvadratinis kilometras paviršiaus, koralų rifas, su- 
pantis blyškiai melsvą lagūną su siauru tarpu įplaukti. Tamsia 
dėme ryškėjanti palmių giraitė viduryje nekėlė minties, kad po 
karpytais medžių lapais slypi mirtinas lobis. 

Nuo balto spindinčio kranto išsikišo aplūžęs molas, prie jo 
turbūt sustodavo aprūpinimo laivas. Deksteris matė, kaip iš mas- 
kuojamų spalvų stovyklos po palmėmis išėjo du vyrai ir sužiu- 
ro į dangų. Hidroplanas padarė posūkį ir lėtėdamas artėjo prie 
vandens. 

- Išlaipinkite mane ant molo, - paprašė Deksteris. 

— Visai nenorite sušlapti kojų? - nusišaipė pilotas. 

— Gal kitą kartą. 

Deksteris išlipo iš kabinos, nužengė ant plūduro ir nuo ten 
peršoko ant molo. Išlindęs iš po sparno, jis susidūrė akis į akį 
su rūsčiu vyresniuoju seržantu. Už salos sargo stovėjo kitas jūrų 
pėstininkas, abu buvo ginkluoti pistoletais. 

— Pone, koks jūsų atvykimo tikslas? 

Tonas buvo nepriekaištingai mandagus, bet prasmė nekėlė abe- 
jonių. Arba pateikite svarią priežastį būti čia, arba nežengsite nė 
žingsnio šituo molu. Užuot atsakęs Deksteris išsitraukė iš vidinės 
švarko kišenės sulenktą popierių: 

- Vyresnysis seržante, labai atidžiai perskaitykite šį dokumentą 
ir atkreipkite dėmesį į parašą. 

Kai jūrų vilkas perskaitė dokumentą, tiktai per daugelį tarny- 
bos metų išugdyta savitvarda padėjo nuslėpti nuostabą. Jis daug 
kartų matė vyriausiojo ginkluotųjų pajėgų vado portretą, bet 
net mintyse nesitikėjo pamatyti jo ranka pasirašyto dokumento. 
Deksteris ištiesė ranką pasiimti dokumento. 

— Taigi, vyresnysis seržante, abu esame pavaldūs tam pačiam 
vyriausiajam ginkluotųjų pajėgų vadui. Mano pavardė Deksteris, 
atvykau iš Pentagono. Tai nesvarbu. Šitam dokumentui paklūstu 
aš, jūs, net gynybos sekretorius. Ir jis įpareigoja jus man padėti. 
Ar galiu tikėtis jūsų pagalbos? 

Išsitempęs tarsi rikiuotėje jūrų pėstininkas žvelgė į tolį Deks- 
teriui virš galvos. 

— Taip, pone! - riktelėjo jis. 

Pilotas buvo pasamdytas visai dienai. Jis įsitaisė laukti ant molo, 
susiradęs šešėlį po sparnu. Deksteris ir jūrų pėstininkas molu grį- 
žo į krantą. Ten juos pasitiko dvylika augalotų, tamsiai įdegusių 
jaunuolių. Savaitė po savaitės jie žvejojo, plaukiojo, klausė radijo, 
skaitė pigius romanus ir sunkiomis kasdienėmis pratybomis pa- 
laikė fizinę formą. 

Deksteris pastebėjo benzino kanistrus, sukrautus pavėsyje, ir 
nuėjo prie medžių. Palmių giraitė neužėmė nė hektaro, per vi- 
durį buvo pramintas takelis. Abipus jo, palmių šešėlyje, rikiavosi 
ryšuliai. Jie buvo sukrauti neaukštomis kubo formos rietuvėmis. 
Tų rietuvių buvo apie šimtą, kiekvienoje apie pusantros tonos - 
dviejų laivų-spąstų devynių mėnesių jūroje laimikis. 

— Ar žinote, kas čia? - paklausė Deksteris. 

— Ne, pone, - atsakė vyresnysis seržantas. Neklausinėti ir ne- 
kalbėti - tiktai kontekstas šiek tiek kitoks. 

—- Dokumentai. Seni archyvai. Tačiau itin slapti. Todėl preziden- 
tas nenori, kad kada nors patektų į rankas mūsų šalies priešams. 
Ovaliajame kabinete nuspręsta juos sunaikinti. Tam čia atgabenta 
benzino. Paprašykite savo vyrų atnešti kanistrus ir aplieti kiek- 
vieną krūvą. 

Šalies priešų paminėjimo vyresniajam seržantui užteko su kau- 
pu. Riktelėjo: „Taip, pone!“ - ir nuskubėjo atgal į pajūrį. 

Deksteris lėtai žingsniavo takeliu tarp palmių. Nuo pernykštės 
liepos jam tekdavo pamatyti ryšulių, bet ne šitokius kalnus. Jam 
už nugaros atsirado jūrų pėstininkai, kiekvienas su dideliu ka- 
nistru, ir pradėjo laistyti visas ryšulių rietuves. Deksteris niekada 
nematė degančio kokaino, bet jam sakė, kad narkotikas lengvai 
įsiliepsnoja naudojant katalizatorių. 

Kelas Deksteris daug metų ant raktų pakabučio nešiojosi Švei- 
carijos armijos lenktinį peiliuką. Kadangi keliaudavo su oficialiu 
tarnybiniu pasu, Dalaso tarptautiniame oro uoste jo nekonfiskavo. 
Grynai iš smalsumo atlenkė peiliuką ir bakstelėjo artimiausią 
ryšulį. Kodėl neparagavus, pagalvojo. Nebuvo ragavęs kokaino 
ir turbūt niekada neparagaus. 

Trumpi ašmenys pervėrė maišinį audeklą, tamprų polietileną ir 
susmigo į miltelius. Deksteris ištraukė peiliuką su baltų miltelių 
žiupsneliu ant smaigalio. Stovėjo nusisukęs nuo jūrų pėstininkų 
takelio pradžioje, kad jie nepamatytų, kokie tai dokumentai. 

Lyžtelėjo tą Žžiupsnelį nuo peiliuko smaigalio. Palaikė burnoje, 
kol milteliai, ištirpę seilėse, pasiekė liežuvio skonio svogūnėlius. 
Ir nustebo. Skonis buvo pažįstamas. 

Priėjęs prie kito ryšulio padarė tą patį. Tik pjūvis buvo gilesnis 
ir pavyzdys didesnis. Dar ir dar. Kai sugrįžo iš karo Vietname, 
pasitraukė iš kariuomenės ir pradėjo studijuoti teisę Fordhamo 

universitete Niujorke, už mokslą susimokėdavo dirbdamas atsitik- 
tinius darbus. Tarp jų ir kepykloje. Gerai įsiminė sodos skonį. 

Jis padarė dar dešimtį dūrių į skirtingus ryšulius, kol juos ap- 
liejo benzinu ir pasklido specifinis aitrus kvapas. Susimąstęs grįžo 
pusvalandžio šalia jo lyg bokštas išdygo vyresnysis seržantas. 

— Pone, užduotis įvykdyta. 

— Uždekite, - paliepė Deksteris. 

Girdėjo kelis kartus garsiai komanduojant: „Visiems atsitrauk- 
ti!“ - ir slopų dunktelėjimą, kai garais virtęs benzinas pliūptelėjo 
liepsna ir dūmai pakilo virš palmių giraitės. Vėjo gūsiai pavertė 
pirmąsias liepsnas laužu. 

Atsigręžęs Deksteris pamatė, kaip liepsnos ryja palmes ir tai, 
kas buvo po jomis paslėpta. Prieplaukoje hidroplano pilotas iš- 
sižiojęs pašoko. Tuzinas jūrų pėstininkų taip pat spoksojo į savo 
rankų darbą. 

- Sakykite, vyresnysis seržante... 

— Pone? 

— Kaip jus pasiekė šitie dokumentų ryšuliai? 

— Laivu, pone. 

- Visi vienu metu, kaip vienas krovinys? 

— Ne, pone. Gal per tuziną kartų. Per tas savaites, kai mes 
čia esame. 

— Kiekvieną kartą tas pats laivas? 

— Taip, pone. Tas pats. 

Vadinasi, būta dar vieno laivo. Pagalbinis laivynas aptarnaudavo 
„ruonius“ ir komandosus britus jūroje, surinkdavo atliekas ir paim- 
davo belaisvius. Jie pristatydavo maisto ir degalų. Tačiau konfiskuo- 
ti kroviniai nepasiekdavo Gibraltaro ar Virdžinijos. Kobrai reikėjo 
pakuočių su siuntų numeriais ir identifikavimo kodais. Todėl jis 
pasilaikydavo šituos trofėjus. Ir turbūt saugojo čia. 

— Kas tai per laivas? | 

— Mažas, pone. Atsitiktiniai kroviniai. 

— Kokios valstybės? 

— Nežinau, pone. Laivagalyje kabėjo vėliava. Lyg du kableliai. 
Vienas raudonas, kitas mėlynas. Ir azijiečių įgula. 

— Kaip vadinosi? 

Vyresnysis seržantas suraukė kaktą mėgindamas prisiminti. 
Paskui šūktelėjo: 

— Andželai! 

Jam teko šaukti, kad perrėktų liepsnos ūžesį. Vienas jūrų pės- 
tininkas atsigręžė ir atbėgo. | 

— Kaip vadinosi trampas, kuris atgabendavo ryšulius? 

— „Sea Spirit“, pone. Mačiau ant laivagalio. Šviežiai užrašytas 
baltomis raidėmis. 

— O kas po pavadinimu? 

— Po pavadinimu, pone? 

— Po pavadinimu laivagalyje paprastai būna registravimo uostas. 

— Ak, taip. Kažkoks Bu... 

- Gal Busanas? 

— Taip, tikrai taip, pone. Busanas. Tai viskas, pone? 

Deksteris linktelėjo. Andželas pasišalino. Deksteris atsikėlė ir 
nuėjo iki molo galo, kur galėjo jaustis vienas. Galbūt jam pavyks 
priimti signalą savuoju mobiliuoju telefonu. Džiaugėsi, kad krovė 
jį visą naktį. 

Lengviau atsikvėpė išgirdęs, kad ištikimasis Džeremis Bišopas 
tebesėdi prie savo kompiuterių. Tai, ko gero, ir viskas, kas liko iš 
„Kobros“ projekto. Pasijuto labai jam dėkingas. 

— Ar taviškė motorizuota sardinių dėžutė galėtų versti į korė- 
jiečių kalbą? - paklausė Deksteris. 

Džeremis nedvejojo: 

- Į bet kurią pasaulio kalbą, jeigu įvesiu atitinkamą programą. 
Kur dabar esi? 


* Jūros dvasia. (Angl.) 

- Nesvarbu. Vienintelė ryšio priemonė - šitas telefonas. Kaip 
korėjietiškai skamba „Jūros dvasia ? Ir patausok mano baterijas. 

- Paskambinsiu. 

Telefonas suskambėjo lygiai po dviejų minučių. 

— Ar turi rašiklį ir popieriaus? 

— Nebūtina. Sakyk. 

- Gerai. „Hae šin“. Diktuoju: Honolulu. Arktika... 

- Aš moku transkribuoti. Ar gali paieškoti laivo be nustatyto 
maršruto? Nedidelio. Pavadinimas arba „Hae Shin“, arba „Sea 
Spirit“. Pietų Korėja, registruotas Busano uoste. 

- Paskambinsiu po dviejų minučių. 

Telefonas nutilo. Bišopas buvo žodžio žmogus. Vėl paskambino 
po dviejų minučių. | 

- Suradau. Penkių tūkstančių tonų bendrosios paskirties krovi- 
ninis laivas. Pavadinimas „Sea Spirit. Pavadinimas įregistruotas 
šiemet. Kokių dar žinių reikia? 

- Kur jis šią akimirką? 

- Palauk. 

Tolimoje Anakostijoje Džeremis Bišopas įnirtingai daužė kla- 
viatūrą. Paskui prabilo: 

— Matyt, jis neturi prekybos agento, jo nėra ir registruose. Gali 
būti bet kur. Palauk, palauk. Škiperis turi elektroninį paštą. 

- Susisiek su juo ir paklausk koordinačių. Kurso ir greičio. 

Vėl pauzė. Telefono ryšys greit nutrūks. 

- Susisiekiau elektroniniu paštu. Pateikiau klausimus. Jis atsi- 
sako bendrauti. Klausia, kas jūs esate. 

- Pasakyk, kad čia Kobra. 

Pauzė. | 

— Jis labai mandagus, bet reikalauja, kaip pats sako, „patvir- 
tinimo.. 

- Jis prašo slaptažodžio. Pasakyk jam „Hae Shin“. 

Kai Bišopas vėl paskambino, buvo nustebęs. 

— Kaip tu sumąstei? Sužinojau viską, ko prašei. Ar užsirašysi? 

— Po paraliais, neturiu čia jokio žemėlapio. Tiesiog pasakyk, 
kur, velniai rautų, jis yra. 

— Nesikarščiuok. Pusantro šimto kilometrų į rytus nuo Bar- 
badoso, plaukia 270 laipsnių kursu, dešimties mazgų greičiu. Ar 
padėkoti „Sea Spirit“ škiperiui? 

— Taip. Dabar sužinok, ar turime kokį nors karo laivą tarp 
Barbadoso ir Kolumbijos? 

— Perskambinsiu. 

Į rytus nuo Barbadoso. Kursas į vakarus. Pro Priešvėjinių salų 
grandinę, pro Olandijos Antilus ir tiesiai į Kolumbijos teritorinius 
vandenis. Korėjietis kontrabandininkas taip toli pietuose, kad 
tikrai neketina grįžti į Bahamas. Jis paėmė paskutinį krovinį iš 
„Balmoral“, tada jam nurodė, kur link plaukti. Puspenkto šimto 
kilometrų, trisdešimt valandų. Rytdienos pavakare. Vėl paskam- 
bino Džeremis Bišopas. 

- Beviltiška. Karibų jūroje nieko nėra. 

- Ar tas majoras brazilas dar Žaliojo Kyšulio salose? 

— Laimingas sutapimas, taip. Jo kursantai baigs mokslus po 
dviejų dienų, tad sutarta, kad jis pasiliks jų pasveikinti, paskui 
atsistatydins ir atskris tuo lėktuvu. Bet du ryšininkai amerikiečiai 
jau atšaukti. Sugrįžo į Jungtines Valstijas. 

— Ar galėtum jį man surasti? Bet kokiu būdu? 

— Galiu pasiųsti laišką elektroniniu paštu arba perduoti tekstinį 
pranešimą į mobilųjį telefoną. 

— Padaryk ir viena, ir kita. Man reikia jo telefono numerio, ir 
perspėk, kad lauktų mano skambučio lygiai po dviejų valandų. 
Dabar turiu vykti. Paskambinsiu tau iš viešbučio po šimto minu- 
čių. Kai tik turėsiu numerį, kurio man reikia. Čiau. 

Jis sugrįžo prie hidroplano. Saloje blykčiojo ir galavosi liepsnos. 
Daugelis palmių virto apanglėjusiais kelmais. Ekologijos požiūriu 

tai nusikaltimas. Atsisveikindamas Kelas Deksteris pamojavo ant 
kranto likusiems jūrų pėstininkams ir įlipo į kabiną. 

- Prašom nuskraidinti mane į Nasau uostą. Kaip galima 
greičiau. 

Po devyniasdešimties minučių Deksteris sėdėjo viešbučio kam- 
baryje. Dar po dešimties paskambino Bišopui. 

— Turiu jį, - atsiliepė linksmas balsas Vašingtone ir padiktavo 
numerį. 

Nelaukdamas sutarto laiko Deksteris paskambino. Brazilas 
atsiliepė iš karto. 

- Čia majoras Žoaunas Mendoza? 

- Taip. 

- Mes buvome susitikę Anglijoje, Skemptone; pastaruosius 
mėnesius vadovavau jūsų veiksmams. Visų pirma norėčiau nuo- 
širdžiai padėkoti jums ir pasveikinti. Antra, prašyčiau leidimo 
paklausti. 

- Klauskite. 

- Ar prisimenate, ką niekšai padarė jūsų broliukui? 

Ilgokai buvo tylu. Jeigu Mendoza būtų įsižeidęs, būtų tiesiog 
padėjęs ragelį. Vėl pasigirdo žemas balsas. 

— Labai gerai prisimenu. Kodėl klausiate? 

— Ar žinote, kiek gramų prireikė nužudyti jūsų broliui? 

- Visai nedaug. Gal kokių dešimt. O kodėl klausinėjate? 

— Nes yra taikinys, kurio aš negaliu pasiekti. Bet jūs galite. Jis 
gabena šimtą penkiasdešimt tonų gryno kokaino. Jo pakaktų 
nužudyti jūsų brolį šimtą milijonų kartų. Tai laivas. Ar galėčiau 
prašyti jį nuskandinti? 

- Kur jis yra ir koks atstumas nuo Fogo? 

- Virš galvų nebeturime bepiločio lėktuvo. Jūsų bazėje nebėra 
amerikiečių. Nėra ir nukreipiančio balso iš Nevados. Jums tektų 
orientuotis pačiam. | 

— Kai tarnavau Brazilijai, mes skraidėme vienviečiais naikintu- 
vais. Viską darėme patys. Diktuokite taikinio padėtį. 

Vidurdienis Nasau. Vidurdienis Barbadose. Skrydis į vakarus su 
saule. Startas ir trys tūkstančiai keturi šimtai kilometrų, keturios 
valandos. Beveik garso greitis. Ketvirtą valandą po pietų dar šviesu. 
Šešios valandos, „Hae Shin“ plaukiant dešimties mazgų greičiu. 

— Keturiasdešimt jūrmylių į rytus nuo Barbadoso. 

— Nebegalėsiu grįžti. 

— Tūpkite kur nors ten. Bridžtaune, Barbadose, Santa Lusijoje, 
Trinidade. Aš sutvarkysiu formalumus. 

— Nurodykite tikslias koordinates. Laipsnius, minutes ir sekun- 
des, į šiaurę nuo pusiaujo ir į vakarus nuo Grinvičo. 

Deksteris padiktavo laivo pavadinimą, jo išvaizdą, su kokia 
vėliava plaukia, ir pasakė apytikres koordinates su pataisa šešių 
valandų kreiseriniam skrydžiui į vakarus. 

— Ar įstengsite tai padaryti? - neatlyžo Deksteris. - Be šturma- 
no, be vadovavimo radijo bangomis, be pelengatoriaus? Maksi- 
malus nuotolis. Ar įstengsite? 

Atrodo, jis pirmą kartą užgavo brazilą. 

- Senjore, aš turiu lėktuvą, turiu GPS navigacinę sistemą, turiu 
akis, turiu saulę. Aš lakūnas. Ir toks mano darbas. 

Ir padėjo ragelį. 

SEPTYNIOLIKTAS SKYRIUS 


Praslinko pusvalandis nuo tos akimirkos, kai majoras Žoaunas 
Mendoza išjungė savąjį mobilųjį telefoną, iki tos, kai pajuto galin- 
gą dviejų reaktyvinių greitintuvų smūgį ir senukas „Buccaneer“ 
šovė į dangų vykdyti paskutinės užduoties. 

Mendoza netrumpino pasirengimo skrydžiui vien tam, kad jo 
taikinys nespėtų nuplaukti keliais kilometrais toliau. Jis stebėjo, 
kaip britų antžeminė tarnyba į „Buccaneer“ bakus supylė visus 
vienuolika su puse tonos degalų maksimaliam skridimo nuoto- 
liui - 2 200 jūrmylių, t. y. daugiau kaip keturiems tūkstančiams 
kilometrų. 

Patrankėles užtaisė tik šarvamušiais sviediniais. Dienos šviesoje 
nereikės nei trasuojamųjų sviedinių, nei padegamųjų. Taikinys 
buvo iš plieno. | 

Kol vyko pasirengimas, majoras studijavo žemėlapį; naudo- 
damasis juo ir mokomuoju Daltono kompiuteriu senoviškai 
skaičiavo aukštį, greitį ir skridimo laiką iki taikinio. Žemėlapį, 
sulankstytą siauromis pailgomis juostomis, jis prisiriš prie de- 
šinės šlaunies. 

Grynas atsitiktinumas - Fogo sala yra beveik tiksliai tame 
pačiame penkioliktame geografinės platumos laipsnyje kaip Bar- 
badosas. Lėktuvas turės skristi 270 laipsnių kursu tiesiai į vaka- 


328 


rus. Mendozai buvo tiksliai nurodyta taikinio vieta - ją prieš dvi 
valandas pranešė amerikietis. Po keturių valandų GPS sistema 
taip pat tiksliai parodys jo paties padėtį. Tereikės padaryti pataisą 
dėl atstumo, kurį per šešias valandas nuplauks taikinys, leistis 
žemiau ir pradėti medžioklę taupiai naudojant degalų likučius. 
Paskui nutūpti Barbadoso sostinėje Bridžtaune, bakuose turint 
tik benzino garus. Viskas paprasta. 

Kelis vertingus daiktus kartu su pasu ir nedidele dolerių 
suma Mendoza įsidėjo į kelioninį krepšį ir pasistatė jį tarp 
kojų. Atsisveikindamas su antžemine komanda apkabino visus 
sutrikusius anglus. 

Kai suveikė reaktyviniai greitintuvai, kaip visada pajuto smūgį į 
nugarą, tartum būtų įspyręs mulas. Tvirtai laikė šturvalą, kol po juo 
nuvilnijo mėlynos bangos putotomis keteromis, tada pradėjo kilti. 

Po kelių minučių jis jau skrido penkioliktu platumos laipsniu, 
nukreipęs lėktuvo nosį tiesiai į vakarus. Pakilus į įprastinį vie- 
nuolikos kilometrų aukštį varikliai dirbo ekonominiu režimu, 
užtikrinančiu maksimalų skrydžio nuotolį. Beliko stebėti, kaip na- 
vigacijos prietaisas skaičiuoja užpakalyje liekančius kilometrus. 

Tarp Fogo ir Barbadoso nėra orientyrų. Patyręs lakūnas toli 
apačioje matė baltus kaip sniegas kamuolinius debesis, o tarpuose 
tamsią Atlanto mėlynę. 

Po trijų skrydžio valandų jis apskaičiavo, jog dėl stipresnio 
priešinio vėjo šiek tiek atsilieka nuo numatyto grafiko. Kai GPS 
pranešė, kad liko pusketvirto šimto kilometrų iki spėjamo tai- 
kinio, Mendoza sumažino variklių galingumą ir pradėjo leistis 
arčiau vandenyno. Ketino būti pusantro šimto metrų aukštyje 
penkiolikos kilometrų atstumu nuo „Hae Shin“. 

Trijų šimtų metrų aukštyje Mendoza ėmė skristi horizontaliai 
ir sumažino greitį, kad varikliai dirbtų minimaliu režimu. Greitis 
tapo nebesvarbus; jam reikėjo laiko paieškai - jūra tuščia, o dėl 
priešinio vėjo „Buccaneer“ naudojo daugiau degalų. Pagaliau 

priešakyje išvydo nedidelį laivą. Jis plaukė dešiniau, iki Barbadoso 
dar buvo likę šimtas kilometrų. Padaręs posūkį, lakūnas nuleido 
lėktuvo nosį, kad praskristų pro laivagalį, įžiūrėtų pavadinimą 
ir vėliavą. 

Skrisdamas trisdešimties metrų aukštyje aštuonių šimtų pen- 
kiasdešimties kilometrų per valandą greičiu, pirmiausia pamatė 
vėliavą. Nepažino jos, nežinojo, kad tai Bonero salos Olandijos 
Antiluose vėliava. Veidai sužiuro į juodą šmėklą, riaumojančią pro 
jų laivagalį. Mendoza įžiūrėjo medienos krovinį ant denio, paskui 
pavadinimą „Prins Willem“. Tai buvo olandų laivas, gabenantis 
lentas į Kiurasao. Jis vėl pakilo iki trijų šimtų metrų ir patikrino 
degalų kiekį. Nieko gero. 

Jo padėtis, nustatyta GPS sistemos, praktiškai sutapo su „Hae 
Shin“ koordinatėmis prieš šešias valandas. Be olando, kitų laivų 
jūroje nebuvo matyti. Galbūt taikinys nukrypo nuo kurso. Klausti 
amerikiečio, kuris iš nekantrumo kramtė nagus Nasau, nebuvo 
prasmės. Nusprendęs rizikuoti, kad kokaino vežėjas priešaky, 
Mendoza padidino greitį, laikydamasis 270 laipsnių kurso. Ir 
neapsiriko. 

Aptiko jį už penkiasdešimties kilometrų nuo vieno Karibų ku- 
rorto. Praskrisdamas pro laivagalį išvydo dvi ašarėles, raudoną ir 
mėlyną, Pietų Korėjos vėliavoje ir naująjį pavadinimą „Sea Spirit“. 
Ir čia figūrėlės pabiro ant denio paspoksoti. 

Majoras Mendoza netroško žudyti įgulos. Nusprendė sutriuš- 
kinti priekį ir laivagalį. Kildamas aukštyn padarė didelį lanką, 
kad prisiartintų prie taikinio iš šono. Pakėlęs patrankėlių saugiklį 
nuleido lėktuvo nosį ir pikiravo. Neturėjo bombų, bet šiai atakai 
pakako patrankėlių. . 

Šeštam dešimtmečiui baigiantis Karališkasis karo laivynas norė- 
jo naujo reaktyvinio pikiruojančio bombonešio, galinčio atakuoti 
„Sverdlov klasės sovietų kreiserius. Buvo paskelbtas geriausio 
projekto konkursas. „Blackburn“ bendrovė pateikė „Buccaneer“, 

ir buvo užsakyta bandomoji partija. Pirmą kartą jis pakilo 1962 
metais vos ne kaip laikinas pakaitalas. „Buccaneer“ dar kovojo 
prieš Sadamą Huseiną 1991 -aisiais, bet jau sausumoje, priklau- 
sydamas Karališkosioms karinėms oro pajėgoms. 

Jam gimstant „Blackburn“ bendrovė išgyveno sunkius laikus; 
kad išsilaikytų, jai teko gaminti metalines duonines. Žvelgiant į 
praeitį, „Buccaneer“ buvo beveik genialus projektas. Jis niekada 
nelaikytas gražuoliu, bet buvo tvirtas ir universalus. Ir patikimas, 
du „Rolls-Royce Spey“ varikliai niekada negesdavo. 

Devynis mėnesius majoras Mendoza naudojosi juo kaip naikin- 
tuvu, numušė septyniolika kokaino transportuotojų ir palaidojo 
vandenynų dugne dvidešimt tonų baltųjų miltelių. Bet kai Men- 
doza pradėjo ataką skutamuoju skridimu, veteranas „Buccaneer“ 
vėl tapo tuo, kuo visada buvo. Laivų naikintoju. 

Kai iki taikinio liko aštuoni šimtai metrų, jis nykščiu paspaudė 
nuleistuką „Ugnis“ ir žvilgsniu palydėjo 30 milimetrų kalibro 
šarvinių sviedinių trasą į „Hae Shin“ priekį. Pakeldamas nykštį, 
traukdamas šturvalą atgal ir griausmingai pralėkdamas virš laivo, 
matė suardytą jo priekį. 

Laivas akimirksniu sustojo, kai jūros vandens siena šliūkštelėjo 
į priekinius triumus. Figūrėlės ant denio nubėgo prie gelbėjimo 
valties, nuplėšė nuo jos brezento apdangalą. „Buccaneer“ pakilęs 
padarė antrą ilgą posūkį, pilotas per kabinos stiklą pažvelgė į 
savo auką. 

Antras smūgis trenkė į laivagalį. Majoras Mendoza norėjo 
tikėti, kad inžinierius išbėgo iš mašinų skyriaus; nes buvo nu- 
sitaikęs į jį. Antroji patrankėlių salvė sudraskė laivagalį, pavertė 
skeveldromis vairą, sraigtus ir variklį. 

Figūrėlės ant denio nuleido gelbėjimo valtį ir sušoko į ją. 
Sukdamas ratus trijų šimtų metrų aukštyje lakūnas matė, kaip 
laivas skęsta vandeniui plūstant per priekį ir laivagalį. Įsitikinęs, 
kad jis nugrimzdo ir kad įgulą pastebės „Prins Willem“, majoras 

Mendoza pasuko Barbadoso link. Tą akimirką vienas jo „Spey“, 
per antrąją ataką dirbęs tik benzino garais, užgeso. 

Žvilgtelėjęs į degalų lygio matuoklį lakūnas įsitikino, jog ir an- 
trasis variklis dirba tik garais. Jis išnaudojo paskutinius benzino 
lašus, kad pakiltų aukščiau, ir kai nutilo antrasis „Spey“, buvo 
„užtempęs“ „Buccaneer“ iki kilometro. Kaip visada, tyla užgesus 
abiem varikliams atrodė spengianti. Priešakyje Mendoza matė 
salą, bet nepasiekiamą. Nusklęsti tokį atstumą su išjungtais varik- 
liais neįmanoma. 
nyje baltą plunksnelę, V raidės formos gožą, kurią paliko mažas 
žvejybos kateris. Jis smigo į tą pusę, paversdamas aukštį greičiu, 
trijų šimtų metrų aukštyje pralėkė virš nustebusių žvejų, paskui 
patraukė šturvalą į save, paversdamas greitį aukščiu, paspaudė 
katapultos mygtuką ir išlėkė per atšokusį kabinos gaubtą. 

Ponai Martinas ir Beikeris" išmanė savo amatą. Sėdynė išmetė 
lakūną aukštyn, į šalį nuo krintančio bombonešio. Pneumatinis 
paleidiklis išstūmė jį iš plieninės sėdynės, ši niekam nekenkdama 
nukrito į vandenį, o lakūnas liko kabėti po parašiutu šiltuose sau- 
lės spinduliuose. Po kelių minučių jis kosėjo ir spjaudė vandenį, 
ištrauktas ant katerio „Bertram Moppie“ laivagalio. 

Už trijų kilometrų iš jūros iškilo baltų putų geizeris - tai „Buc- 
caneer“ nosimi žemyn nėrė į Atlantą. Pilotas gulėjo tarp trijų ne- 
gyvų pelamidžių ir buržuvės. Du žvejai amerikiečiai, išsinuomoję 
katerį, pasilenkė prie jo. 

- Ar tu sveikas, drauguži? - paklausė vienas. 

- Taip, ačiū jums. Viskas gerai. Turėčiau paskambinti žmogui 
į Bahamas. 


* Čia minimi Jamesas Martinas ir Valentine'as Bakeris įkūrė bendrovę „Martin-Baker Aircraft“, 
žymiausią katapultuojamų sėdynių gamintoją Didžiojoje Britanijoje. 

— Tai ne problema, - tarė vyresnysis žvejys mėgėjas, tartum ant 
jo kasdien kristų karo laivyno bombonešių pilotai. - Naudokis 
mano mobiliuoju. 

Bridžtaune majoras Mendoza buvo suimtas. Saulei nusileidus 
Amerikos ambasados darbuotojas susitarė, kad jį paleis. Jis atnešė 
ir drabužių pamainą. Barbadoso valdžia priėmė versiją, jog lėktu- 
vui, pakilusiam nuo lėktuvnešio toli jūroje, sugedo variklis ir jis 
patyrė avariją. Pilotas brazilas buvęs komandiruotas į JAV karo 
laivyną. Diplomatas, pats sutrikęs dėl gauto nurodymo, žinojo, 
kad tai nesąmonė, bet juos ne veltui moko įtikinamai meluoti. 
Rytojaus dieną Barbadoso valdžia išleido brazilą skristi namo. 

EPILOGAS 


Kuklus automobiliukas įvažiavo į Peningtono miestelį Naujojo 
Džersio valstijoje. Vairuotojas apsidairė, norėdamas susivokti, 
kurioje pusėje jo namai. Senokai jų nematė. 

Į pietus nuo kryžkelės, laikomos miestelio centru, jis prava- 
žiavo baltomis lentelėmis apkaltą Pilietinio karo laikų namą su 
lentele: „Kelvinas Deksteris, advokatas“. Namas atrodė apleistas, 
bet vairuotojas žinojo, kaip bus malonu jį vėl sutvarkyti. Paskui 
bus galima apsidairyti, ar dar liko klientų. 

Centrinės gatvės ir Vakarų Delavarų alėjos sankryžoje, pačioje 
Peningtono širdyje, jis sustojo, svarstydamas, ar išgėrus stiprios 
juodos kavos „Cup of Joe“ kavinėje, ar sočiau užkandus picerijoje 
„Vitos Pizza“. Pastebėjo naują prekybos centrą ir prisiminė, kad 
reikėtų nusipirkti maisto į namus Česapiko kelyje. Aikštelėje pa- 
statė automobilį, pirktą komise netoli Niuarko oro uosto, į kurį 
atskrido, ir užėjo į prekybos centrą. 

Prikrovęs kupiną vežimėlį sustojo prie kasos. Joje sėdėjo jau- 
nuolis, turbūt studentas, užsidirbantis mokslui koledže. Kaip 
kadaise jis pats. 

— Ko nors dar, pone? 

- Gerai, kad priminėte, - atsakė Deksteris. - Reikėtų paimti 
gazuoto vandens. | 

- Jis čia pat, šaldytuve. Turime specialų pasiūlymą kolai. 
Deksteris pamąstė. 
— Tiek to, gal kitą kartą. 


Pirmas susirūpino Švenčiausiosios Mergelės Marijos bažnyčios 
Saut Rojalio gatvėje kunigas. Jis buvo įsitikinęs, kad tas parapijietis 
Aleksandrijoje, nes matė jo šeimininkę Meizę su pilnu vežimėliu 
pirkinių. Bet ponas Devero du kartus praleido pamaldas, ko nie- 
kada nebūdavo. Tad po rytinių mišių kunigas nuėjo kelis šimtus 
metrų iki grakščios senovinės vilos Saut Li ir Saut Ferfakso gatvių 
sankryžoje. 

Jis nustebo, kad varteliai į aptvertą sodą, nors atrodė užrakinti 
kaip visada, atsivėrė vos stumtelėjus. Tai keista. Visada per tele- 
fonspynę atsiliepdavo ponas Devero ir paspausdavo mygtuką, 
atidarantį sklendę. 

Kunigas nuėjo rausvomis plytomis grįstu takeliu iki fasado 
durų, taip pat atidarytų. Jis išbalo ir persižegnojo, kai pamatė 
vargšelę Meizę, kuri niekada nieko nenuskriaudė, sudribusią ant 
koridoriaus plytelių su apvalia kulkos skylute ties širdimi. 

Jau ketino skambinti mobiliuoju telefonu 911 pagalbos, bet 
pastebėjo, kad ir kabineto durys praviros. Virpėdamas iš baimės 
prisiartino prie jų pažvelgti pro plyšį. 

Polas Devero sėdėjo prie stalo, vis dar krėsle su aukštu atlošu, 
kuris prilaikė jo liemenį ir galvą. Galva buvo atlošta, stiklinės akys 
šiek tiek nustebusios spoksojo į lubas. Medicinos ekspertai vėliau 
nustatė, kad dvi kulkos iš arti buvo šautos jam į krūtinę, o viena 
į kaktą. Taip žudo profesionalai. 

Aleksandrijoje niekas nesuprato šitų žudynių prasmės. Kai 
Deksteris savo namuose Naujajame Džersyje sužinojo apie jas iš 
vakarinės televizijos žinių laidos, jis susivokė. Tai nebuvo asme- 
niškumai. Bet šitaip elgtis su Donu negalima. 

